
Ion Grămadă: 


Pumnul măcar are un monument, 
Filimon, însă, nimică! 


Înserase, când am intrat, cu câţiva prieteni, în cimitirul ce părea 
că arde. Am lăsat glumele la poartă, am tăcut cu toţii, cuprinşi de evlavie, 
de adânc respect pentru cei duşi şi de care îşi aminteşte lumea măcar o 
dată pe an. Tăceam, căci fiecare din noi simţea că aici nu-i lumea noastră, 
ci lumea lor, a celor ce s-au deprins, acum, cu liniştea mormintelor şi cu 
umbrele copacilor ce-i străjuiesc. 

Azi, însă, a intrat viaţă şi în împărăţia morţii, se mişcă oameni 
mulți, încet şi fără zgomot, în sus şi în jos, bătrâni şi tineri, mulți îmbrăcați 
în negru, şi-şi caută, de-a lungul aleilor când întunecate, când fulgerate 
de razele luminilor aprinse, pe morţii lor cei dragi, ce dorm somnul de 
veci. Unul îngenunchiază dinaintea mormântului mamei sale, altul 
aprinde lumânări la capul unui frate iubit, o văduvă, cu vreo doi copii 
lângă dânsa, plânge cu sughiţuri la groapa soțului răposat de curând, iar 
mai departe, cam în umbră, cine ştie câţi tineri nu suspină, lăcrimând, 
lângă lăcaşul de odihnă veşnică al iubitei lor adorate şi pe veci pierdută? 

De la poartă, până la capela mitropoliţilor Bucovinei, ţi se pare că 
treci printr-o aleie de foc. Aproape toate mormintele sunt luminate şi 
împodobite cu cununi de flori proaspete: se bucură şi morţii de această 
seară, chiar şi cei săraci. Ici, la mormintele celor bogătani, ard, în vase şi 
în păhărele, lumânări mari şi tămâie bine morositoare, alături, însă, se 
ridică şi câte o moviliţă de pământ, cu-o cruce simplă, fără inscripție şi 
mâncată de cari. Deasupra acestei movilițe, fâlfâie sfios câteva 
lumânărele, ce abia le vezi din iarba ce năpădise mormântul neîngrijit, 
în decursul anului. Gândeşti că-s nişte licuriri sau poate sufletul 

sărmanului răposat, ce nu îndrăzneşte să se ridice şi să privească la 
minunea de astă-seară... 

Întrebăm pe un cunoscut unde-i mormântul lui Pumnul, al lui 
Grigore Filimon şi al lui Suceva, care a lăsat o fundațiune pentru 
meseriaşii români. Mormântul lui Pumnul l-am aflat îndată, căci e lângă 
capela mitropoliţilor, ce strălucia de sute de lumânări, pe când mormântul 
dascălului din Cuiulata... Sărmanul Pumnul, el, deşteptătorul şi 
luminătorul Bucovinei n-avea nici o lumânare pe mormânt! Cât de ingrată 
şi de uitătoare e lumea asta nouă, lipsită de ideal şi de respect faţă de 
oamenii mari ai neamului nostru! Flămând, prigonit, sărac şi slab, în 
urma holerei de care suferise, astfel sosi Pumnul la noi şi, câtă vreme a 
trăit în ţara asta ingrată, ne-a iubit din toată inima, ne-a învățat părinţii, 
ne-a dat cărți, ne-a povăţuit, ne-a călăuzit şi ne-a deprins să credem în 
puterea de viaţă neistovită a acestui neam greu încercat, care se află cam 
la spatele lui Dumnezeu. lar Românii nu i-au aprins nici o lumânare la 
cap, măcar acum, spre sâmbăta morţilor, o dată pe an! 

Prietenii mei deschiseră portiţa şi aprinseră, pe mormântul lui 
Pumnul, câteva lumânări, apoi, întristaţi, am plecat pe aleile frumos 
luminate spre mormântul altui martir uitat de neamul nostru, Grigore 
Filimon (încă nu se împliniseră cinci ani de la moartea lui Filimon — 
n.r.), înfiinţătorul băncilor rurale de la noi, din țară. 

Am mers la deal, ne-am întors iarăşi la vale, cetind la zarea 
lumânărilor toate inscripţiile de pe cruci, şterse de ploi şi de soare, că 
doară vom da de numele Filimon, dar numai cu greu am aflat mormântul 
lui. 

Doamne, ce mormânt! Aproape una cu pământul şi, deasupra, iarbă 
şi buruene dese, iar la cap o cruciţă de lemn, pe care cu greu puteai 
descifra inscripţia ruginită. Pumnul măcar are un monument, Filimon, 
însă, nimică! Şi doară s-au strâns bani în numele lui, s-au făcut colecte 
pentru o cruce... 

Îndureraţi, am început cu toţii să plivim iarba, să smulgem 
buruienile una câte una şi, apoi, i-am înfipt şi lui lumânări în țărâna 
mormântului, căci vezi, sărmane Filimon, tu n-ai neamuri pe aici, care 
să-şi aducă aminte de tine; tu ai fost un biet fecior de ţăran din ținutul 
Sucevei şi, de aceea, „Domnii” au uitat astăzi de tine; tu de mic te-ai 

luptat cu nevoia şi cu sărăcia ca să ajungi, vreodată, la un liman mai 
liniştit, dar nu ţi-a fost scris să-ți vezi visul cu ochii, căci, din pricina 
durerilor şi sărăciei neamului nostru, ai uitat de sărăcia ta proprie şi ai 
alergat, zi şi noapte, flămând şi însetat, în trăsură şi cu bicicleta, din sat 
în sat, pe ploaie şi pe vânt, pe arşița dogoritoare a soarelui şi pe geruri 
cumplite ca să faci bănci rurale, să scapi țărănimea noastră din robia 
economică, până ce ai căzut înfrânt şi istovit de puteri. Prea a fost grea 
sarcina asta chiar şi pentru tine! 

Acum te-ai liniştit şi tu, cel vecinic neobosit, tu care n-ai ştiut ce- 
i odihna şi somnul, nici traiul cel bun şi ticnit; care ai tremurat, totdeauna, 
cu gândul la ziua de mâne şi n-ai avut parte de bucuriile din familie, căci 
familia ţi-a fost tot neamul nostru oropsit, pe care ai voit să-l ridici din 
nevol. 

Dormi liniştit, sărmane visător, măcar tinerimea de nu te-ar uita, 
cel puţin o dată pe an, ci să-ţi aprindă, din când în când, o candelă care 
să-ți lumineze în întunericul din cimitir!” (lon Grămadă, „Din împărăţia 
morţilor”, în „Patria”, nr. 422 din 26 iunie 1910, pp. 1-3). 


„Principiul fundamental 
al sistemului Raiffeisen este garanția 
reciprocă nemărginită, 
principiul unirii: toți pentru unul şi 
unul pentru toți“ (Grigore Filimon). 

Raiffeisen sau 
„Binele poporului este legea supremă“ 


În Bucovina, Raiffeisen înseamnă istorie. Istoria unei neaşteptate, 
insolite şi ample solidarităţi sociale în jurul ideii „Salus populi suprema 
lex“, scoasă din lada de zestre a istoriei de o intelectualitate românească 
veşnic tânără, dar irepetabilă, pentru care „Binele poporului este legea 
supremă“. „Încercările de a deştepta poporul la o viață naţională, de a-l 
ridica pe o treaptă mai înaltă de cultură spre a putea ocupa locul ce-i 
revine în viaţa socială datează“ nu „de prin anii (18)90“, cum susținea 
George Tofan (Junimea literară, 1906, pg. 77), ci din parcursul european 
al anului 1848, an bântuit de lăcuste, de secetă, de foamete şi de holeră, 
dar şi al emancipării țăranilor, a „rumânilor necăjiţi de boieresc şi de 
dăjdii“, a „rumânilor asupriţi de neomenescu robot”, prin desființarea 
clăcii şi prin împroprietărirea lor cu 80.500 hectare de pământ arabil, 
provenite din averea naţional-românească numită Fond bisericesc, 
pământuri pe care le vor dobândi cu câte „o sumă de desdăunare, care 
trecu ca ipotecă asupra proprietăţii“ (Nistor, Istoria fondului bisericesc 
din Bucovina, pg. 45). An în care Alecu Hurmuzachi, „un defensor al 
intereselor naţionale, intelectuale şi materiale a Bucovinei, reprezentantul 
dorințelor şi nevoinţelor ei“, îndemna la solidarizare întru „întreg şi 
nemărginit progres în toate ramurile activității omeneşti“, un progres 
care se şi înfăptuieşte în Bucovina următoarelor decenii, dar fără a păşi 
de hotarul ancestral al satului românesc, sat care trage zăvoarele grele 
ale tradiției şi ale obiceiului în calea progresului, izolându-se într-un 
patriarhat păgubos şi contabilizându-şi la capitolul pierderi chiar şi rarele 
desprinderi ale tinerilor dornici de învăţătură, care pribegeau deja prin 
oraşele culturale ale Bucovinei sau ale Europei. Acei tineri, grupați în 
„Românie Jună“, care s-au format, care s-au împlinit prin cetățile 

universitare europene, aveau să revină, generaţie după generaţie, în 
Bucovina, cu gândul luminării neamului lor nefericit, sperând că, dacă 
„vom fi mai mulți Români Români buni, adevărați, cu conştiinţa ființei, 
cu simţul demnităţii noastre, trăind proprie viaţă, proprie cultură națională, 
cercând, năzuind de a le produce pe acestea, a le crea cu acivitatea 
propriului spirit, a le dezvolta şi a le spori“ (Alecu Hurmuzachi, în Foaca 
Societăţii, 1866, pg. 98), lucrurile se vor realiza de la sine. Bucovina 
trăia o perioadă utopică, mizând excesiv pe identitatea naţională care 
rezultă doar din cultivarea limbii şi a culturii, dar mizând, tot numai 
până în hotarul satului, dincolo de care pătrund doar literele, „icoanele 
sunetelor“ (Pumnul), pentru a da contururi vagi, de opaiţ. 

Despre economisire, drept „condiţiune pentru a face avere, pentru 
a forma capitaluri“, încă nu se ştia nimic în Bucovina vremii, iar „ştiinţa 
economiei naționale e, în genere, foarte puțin lăţită, mai ales însă la noi, 
la Români“, după cum mărturisea, în „Foaea Societăţii pentru cultura şi 
literatura română în Bucovina“, nr. 5/1865, Ambrosiu Dimitroviţă (1838- 
1865), proaspăt Doctor în Drept al Universităţii din Lemberg, pe care o 
absolvise în 1861, cel care încearcă un prim eseu cu tematică economică, 
„Cruţare şi lucsu“, în care explică termenii „economisire“ („cruţare“, în 
limbajul vremii) şi „risipă“ („„lucsu“, în aceeaşi contemporană glăsuire). 
„„Cruțarea este marginea ce să face întru întrebuinţarea bunurilor împreună 
cu ştiinţa de a produce din aceasta venitul curat“, iar „Lucsul, precum I- 
am înțeles noi, aduce îndestulare poftei personale fără alt scop economic 
şi ruinarea bunurilor prin care s-ar putea face avere“. 

Din nefericire pentru românii din Bucovina, Ambrosiu Dimtroviţă 
se va îmbolnăvi de tifos şi va muri în vara anului 1865, odată cu el 
sfârşind şi această primă tentativă de alfabetizare economică, de care 
urmau să aibă parte doar elitele bucovinene, nu şi românii uitaţi dincolo 
de hotarul ancestral al satului românesc, sat ademenit cu împrumuturi 
bancare şi cămătăreşti, pe care le va plăti cu hotarele ancestrale, cu sărăcia 
şi cu disperarea de a vedea pluguri străine arând prin cenuşa şi prin 
sângele străbunilor. Nu-l mai apără nimeni, nu-l mai reprezintă nimeni, 
nici măcar elitele româneşti tradiționale, iar preotul şi cărturarul 
Constantin Morariu scrâşneşte, scriindu-i preotului şi cărturarului Simion 
Florea Marian, în 1894: „Nu ştiu singur ce să mai spun de boierii şi 

preoții noştri; parcă e un blăstăm a lui Dumnezeu ca ei să nu se intereseze 
de nimic ce e naţional, ci numai de punga şi burta lor“. Iar folcloristul, 
S.F. Marian, îi împărtăşeşte amărăciunea: „Ai noştri nu fac nimic. Ba 
fac şi ai noştri: mănâncă, beau şi se veselesc, şi pentru astfel de fapte ar 
vrea să fie lăudaţi şi preamăriţi“ (Revista Bucovinei, 9/42, 367, 378). 

Românii din Bucovina trăiseră, vreme de veacuri, fără să folosească 
banul, smulgând pământului doar cele necesare supravieţuirii şi achitării 
obligaţiilor faţă de stat şi faţă de stăpânul ecleziast al pământurilor. În 
iernile lungi, mureau de foame, în vreme ce imense cantităţi de cereale 
putrezeau prin hambarele mănăstireşti. Abia târziu, cu puţin înainte de 
sosirea oştilor imperiale în Bucovina, un episcop pragmatic, Dositei 
Herescu, se va hotărî „să dea ajutor, la timp de nevoie, la supuşi sau 
podanii ce-i avea, anume la oamenii de pe moşia lor, fiindcă oamenii 
erau aceia ce lucrau moşia de boeresc. Şi dacă slăbeau şi se împuținau 
oamenii de răul nevoiei sau foametei, apoi slăbeau şi se împuţinau şi 
lucrătorii moşiei, cădeau, aşadară, şi moşia, şi stăpânul ei” (Fondul 
hambarului din ţinutul Rădăuţului, în „Deşteptarea“, nr. 1 din 1/13 
ianuarie 1894, pp. 4, 5). lar „ajutorul” gândit de episcop, cu scopul de a 
avea „animale” de trudă sănătoate şi puternice la lucrările agricole din 
primăvară, consta într-o insolită „bancă de cereale”, un hambar uriaş, 
construit la Rădăuți, din care ţăranii luau cu împrumut diverse cantități 
de cereale, plătind o „dobândă” anuală de 10 la sută, dar tot în natură. În 
mai puţin de un deceniu, „banca” episcopească de cereale prosperase 
într-atât, încât, după sosirea imperialilor şi, implicit, după înrădăcinarea 
unei firave economii moderne, în care banul îşi avea rolul deja cunoscut, 
imensele rezerve cerealiere, care putrezeau prin magaziile hambarului, 
aveau să fie vândute, iar din sumele obţinute s-a constituit „Fondul 
hambarului din Rădăuţi” (Radautzer Speicherfond), destinat renaşterii 
satului românesc din acest district, dar folosit târziu, ca subvenție din 
partea Comitetului Ţării pentru întemeierea primelor însoțiri 
raiffeiseniene în Bucovina. Datorită acestor împrumuturi de cereale cu 
camătă, Dositei Herescu, episcop de Rădăuţi între anii 1750-1783, om 
rău, care obişnuia să-i muncească la stâlpul caznelor din curtea episcopiei 
chiar şi pe preoți (Dimitrie Dan, „Cronica Episcopiei din Rădăuţi”), 
conservă, în memoria obştească bucovineană, o imagine nemeritată de 

ierarh generos şi iubitor de popor, deşi nu s-a sfiit ca, pentru o pensie 
viageră de 6.000 florini pe an (de 200 ori mai mult decât suma destinată 
întreţinerii celor trei mănăstiri) să cedeze statului austriac averea naţional- 
românească numită fond religionar. 

Povestea acestei „bănci de cereale” cu camătă-troc, care precede, 
cu aproape un secol, „evanghelia preafericitului Raiffeisen” a fost uitată 
cu mult înainte de apariţia primilor istorici bucovineni, aşa că şi 
istoriografia românească o ignoră. Dar, pentru că ea conturează spaţiul 
românesc în care, aproape în mod inexplicabil sau măcar surprinzător, 
aveau să rodească ideile lui F.W. Raiffeisen, trebuie dezgropată din negura 
vremurilor şi pusă, drept piatră mărturisitoare, şi la temelia acestei cărți: 


„Fondul hambarului din finutul R ădâuțului. Într-o Vineri, am 
fost la târg, la Rădăuţ, şi, când să trec pe lângă cancelaria hergheliei 
împărăteşti, iată văd ieşind din cancelarie mai mulţi domni şi preoţi, şi 
vorbind de fondul hambarului. 

Pe cât am înţeles, domnii îşi băteau capul să ştie de la cine se trage 
fondul acela şi din vorba lor am cunoscut că ei ar fi crezând cum că 
direcția fondului din Rădăuţ ar fi întemeiat fondul acela. De aceea, mai 
că mă fura firea să mă amestec în vorba lor şi să le spun ce ştiu şi eu, 
pentru că eu sunt, astăzi, de 87 de ani şi tată-meu, de la care am auzit 
multe de fondul acela, a murit în vârstă de 91 de ani, aşadar el a ştiut 
bine cum s-a întemeiat hambarul şi de la dânsul ştiu şi eu; dară ce folos, 
că domnii, ca oameni mai tineri, au luat-o cam răpede înainte şi după 
aceea s-au despărțit, apucând unul încoace, altul încolo, încât i-am pierdut 
din ochi. 

Dară mie mi-i aminte, ca să ştiţi d-voastră, cinstiților domni, şi d- 
voastră, cinstiților gospodari din ţinutul Rădăuțului, de unde se trage 
fondul hambarului, de aceea ascultaţi-mă şi judecați. 

Fondul hambarului din ţinutul Rădăuţului (Radautzer 
Speicherfond), cu care chiverniseşte, astăzi, comitetul țării şi de care se 
foloseşte toată lumea străină şi Galiţia, şi numai ţinutul Rădăuţului nu, 
este averea curat a ținutului Rădăuţ. 

Adecă, pe timpul patrimonial, cum îi zic domnii, va să zică pe 
timpul boerescului, era legea ca patronul sau domnul moşiei să dea ajutor, 

la timp de nevoie, la supuşi sau podanii ce-i avea, anume la oamenii de 
pe moşia lor, fiindcă oamenii erau aceia ce lucrau moşia de boeresc. 

Şi dacă slăbeau şi se împuţinau oamenii de răul nevoiei sau 
foametei, apoi slăbeau şi se împuţinau şi lucrătorii moşiei, cădeau, 
aşadară, şi moşia, şi stăpânul ei. 

Moşiile de prin preajma Rădăuţului erau ale mănăstirilor şi le 
stăpâneau mai ales igumenii, cari şi luau tot folosul. 

Pe atunci, şedea în Rădăuţ şi vlădica sau, cum îi zic în ziua de azi, 
episcopul. EI se chiama vlădica Dositeiu şi era un om foarte bun şi milos 
cu oamenii cei săraci şi, dacă se întâmpla că era foamete şi oamenii nu 
aveau pâne, nici de mâncare, nici de sămănat, apoi năvăleau cu toții la 
episcopul din Rădăuţ, ştiindu-l om milos, şi-l rugau să-i ajuture. 

Ce-i drept, episcopul da cât putea şi avea, dară la toţi nu putea da 
nici el, pentru că, pe atunci, el nu avea leafă cum au acuma episcopii, ci 
avea numai o moşie şi din aceea trebuia să se ţie şi el, şi cei de pe lângă 
dânsul. 

Însă, văzând episcopul că sărăcia din an în an tot creşte şi nevoia 
este tot mai mare, s-a sfătuit cu igumenii din mănăstiri cum ar face ca să 
li se dea oamenilor ajutor la timp de nevoie. Şi, sfătuindu-se aşa, ce-au 
hotărât ei? Au hotărât să facă un hambar mare şi acolo să puie atât 
episcopul, cât şi igumenii mai multe coreţe de pâne de tot feliul, care 
pâne să o capete oamenii nevoieşi în împrumut, la vreme de lipsă şi de 
foamete. 

Cum li-au fost sfatul aşa au şi făcut, au făcut, adecă, un hambar 
mare, care sta acolo unde stă astăzi şcoala de călărie; iacă acolo au pus 
pânea acei părinți milostivi. 

Când aveau, aşadară, oamenii nevoie de pâne, se duceau la hambar 
şi căpătau pâne de tot feliul în împrumut. Şi cum o căpătau? 

lacă-aşa: Toţi oamenii nevoieşi cari aveau lipsă de pâne se duceau 
la diregătoriul satului, adecă la vornicul, şi vornicul îi însemna pe toți şi, 
apoi, ori li da o scrisoare, ori mergea singur cu dânşii la priveghitorul 
hambarului, care era, pe atunci, unul dintre călugării mănăstirilor. 
Călugărul acela însemna numele vornicului care avea să fie chezeş pentru 
pânea împrumutată şi, totodată, şi numele oamenilor şi, apoi, câte o dată, 
şi ce fel de pâne i da. 

Dară împrumutul se făcea aşa că oamenii aveau să întoarcă la 
termin pâne pentru pâne şi întruna tot de aceea pâne, una sau şi două 
garniţe ca dobândă sau procent. 

După cum sboară albinele la miere aşa veniau oamenii din toate 
satele la hambarul din Rădăuţ şi se ajutura care cum avea nevoie. 

Sosind timpul de dat împrumutul înapoi, vornicul, care era chezeş, 
purta de grijă ca fiecare să ducă împrumutul şi procentul la hambar. 

Când, odată, se întâmpla însă că unul sau altul din dătornici n- 
avea de unde da pânea şi procentul ori poate că până la timpul hotărât 
unul sau altul din dătornici muria, apoi ce era de făcut? Vornicul împărția 
împrumutul pe alți oameni mai avuţi şi făcea mână dela mână şi ducea 
dătoria la hambar, cu procent cu tot. 

Aşa veniau oamenii, toamna sau la timpul aşezat, ca ploaia, din 
toate părțile, de puneau pânea înapoi la hambar. Pânea se înmulţia cu 
garniţele procentului şi ajungea la sute de coreţe, încât oamenii nu mai 
aveau nevoie a merge la episcop ca să li ajute în timp de lipsă; ei se 
duceau de-a dreptul la hambar ca şi când s-ar fi dus la camara lor. 

Acestea erau aşa pe vremea călugărilor, cum spunea tată-meu, 
Dumnezeu să-l ierte! 

Dară iacă a venit timpul ca să se deoachie treaba; episcopul s-a 
mutat dela Rădăuţ la Cernăuţ, călugării s-au tras la mănăstiri şi moşiile 
au ajuns în mâna împărăției, iară hambarul în seama directorilor 
împărăteşti. 

Tată-meu spunea că, pe când direcţia a luat moşia în seamă, au 
fost peste 400 de coreţe de pâne strânsă în hambar, afară de pânea ce era 
împrumutată pe la oameni. 

Însă şi direcţia a chivernisit cu hambarul tot aşa, că da, adecă, 
oamenilor pâne cu procentul aşezat şi cu chezeşia vornicului în timp de 
foamete, cum au fost mai cu seamă în anii 1831, 1832, 1847 şi 1848, şi, 
când crăpau măselele de-a pânii în toată lumea, la noi hambarul era plin 
şi ne ţinea după cum ţine o vacă bună de lapte o casă întreagă de copii. 

Dând ani mai buni şi oamenii ducând-o mai bine după rădicarea 
bocrescului (1848), ei nu mai îmblau aşa de adese la hambar ca să facă 
împrumut; pe de altă parte, fiind multă pâne în hambar, ca să nu se strice, 
s-a prefăcut în bani. Banii aceia purtau numele de „banii hambarului” şi, 

la început, chiverniseau cu dânşii reprezentanții ținutului Rădăuţ, iară 
după desrădicarea representantei ţinutale au venit ei în chivernisirea 
comitetului țării şi poartă şi acum numele: „Fondul hambarului din ţinutul 
Rădăuţi“. 

Acest fond este, aşadară, cu tot dreptul averea, proprietatea satelor 
din ţinutul Rădăuţului şi cu tot dreptul se cuvine ca să rămâie în folosul 
comunelor şi să-l întrebuinţeze ele cu atât mai vârtos, fiindcă pe timpul 
cametelor jidoveşti şi bancei rusticale din Galiţia mulţi au scăpătat, fiind 
înşelaţi de hpitorile străine, şi şi-au pierdut şi pământul strămoşesc, pe 
când din folosul hambarului, din averea lor proprie, ce putea să-i scape 
din nevoie, se da bani de împrumut prin Galiţia şi numai cu 5-6 procente, 
iară Galiţienii veniau chiar cu banii noştri de ni lua 36, ba adese şi mai 
multe procente, până ce, în urmă, ne scoteau în drum cu copii, cu tot. 

Ascultaţi, aşadară, voi, copii din ţinutul Rădăuţului, de sfatul unui 
bătrân, care-i cu un picior în groapă, şi apucaţi-vă vârtos de lucru; căci 
aveţi, doară, deputaţi români în dieta ţării şi cereţi-vă înapoi fondul 
hambarului, care cu drept îi averea voastră, făcută din garniţele moşilor 
şi strămoşilor voştri, şi apoi faceţi o bancă românească în ținutul 
Rădăuţului, cu un director adevărat român, care să simţească şi să aibă 
inimă pentru voi, încât, dacă vă vor trebui bani, la timp de nevoie, să nu 
mai alergați pe la jidani sau pe la băncile străine, cari trag şi pelea de pe 
Voi, dară să aveţi banca voastră şi, dacă va veni vreun nevoieş, să poată 
afla bani cu 3 sau cel mult 4 procente la sută; căci nevoieşul numai 
atunci se poate pune în picioare, dacă plăteşte camătă mică, pe când, 
dacă dă camătă mare, trebuie să se prăpădească. 

lacă, copii, vă rog să nu vă între sfatul meu pe o ureche şi pe alta 
să vă iasă!” (Deşteptarea, nr. | din 1/13 ianuarie 1894, pp. 4, 5). 


Hambarul din Rădăuţ era, aşadar, şi o bancă „cu garanţă 
nemărginită”, cum aveau să prevadă statule raiffeiseniene, din moment 
ce, „când, odată, se întâmpla însă că unul sau altul din dătornici n-avea 
de unde da pânea şi procentul ori poate că până la timpul hotărât unul 
sau altul din dătornici muria... vornicul împărția împrumutul pe alți 
oameni mai avuţi şi făcea mână dela mână şi ducea dătoria la hambar, cu 
procent cu tot”. 

După înrădăcinarea unei firave economii de tip europen în nordul 
Moldovei, nord care şi primeşte numele de Bucovina, s-a încercat 
emanciparea ţăranilor, Iosif al II-lea fiind convins că imperiul lui 
multinațional poate prospera doar în codiţiile în care fiecare om din 
această „Europă în miniatură” se va îmbogăţi. Prin urmare, zilele de 
clacă sunt desfiinţate, în locul lor urmând să se plătească un impozit de 
un florin de gospodărie, „dar acolo unde nu se găseşte să nu se ia”, 
preciza ordinul împărătesc, lăsând la latidunea aparatului funcționăresc, 
onest şi ireproşabil, să stabilească unde „se găseşte” sau nu acel florin. 
În vara anului 1848, apare Constituţia Imperială şi se proclamă definitiv 
emanciparea ţăranilor, care primesc şi pământuri din fondul naţional- 
românesc, numit fond religionar, cu desdăunarea acestui aşezământ 
(fundaţiune) menit emancipării neamului prin iniţieri (religie şi şcoală). 
Numai că toate reformele iluministe experimentate în Bucovina (în Ardeal 
s-au aplicat mai greu, datorită rezistenţei proprietarilor de moşii maghiari) 
se tot izbesc de primitivismul îndătinat al unor populații rurale (aşa- 
zisele oraşe erau, de fapt, tot nişte sate, dar care aveau iarmaroace sau 
târguri în anumite zile ale anului; Suceava, de pildă, era cunoscută în 
Bucovina drept „târgul de vite” sau „târgul porcilor”, cum îl numeşte un 
personaj din proza lui lon Grămadă), o populaţie care nu poate fi convinsă 
să-şi lase copiii la şcoală decât cu obligarea, prin legea imperială a 
învățământului, la depunerea unei garanții imobiliare (poiata sau grajdul), 
care era scoasă la licitaţie în cazul nefrecventării cursurilor de către copil. 
Intelectualitatea sătească românească era formată, de regulă, din două 
personaje, preotul şi învățătorul, apoi din patru, preotul paroch şi preotul 
cooperator, adică fără parohie, plus cei doi învăţători. Încet, încet, urmând 
una până la patru clase ale „şcoalelor poporale”, adică elementare, cresc 
generaţiile de „cărturari”, adică de ţărani care ştiau să scrie şi să citească. 
Numai că generaţiile acelea ajung la maturitate abia prin anii 1870-1880 
şi, în afară de scris şi citit, nu ştiu nimic. Neştiinţa lor şi suficiența 
tradițională a obştilor săteşti favorizează apariția cămătăritului, inclusiv 
cel practicat de „Banca rusticală” din Galiţia. Ţăranii împrumută bani, 
pe care-i irosesc în... hramuri şi cumetrii sau pe fleacuri cu care să-şi 
împodobească nevestele sau fetele de măritat, aşa că, la vremea scadenţei, 
nu mai au din ce returna împrumuturile şi plăti dobânzile, iar pământurile 

şi gospodăriile lor sunt scoase la licitaţie, lor rămânându-le doar „toiagul 
ce cerşitor” sau varianta emigrării în Canada. Cămătăritul face ravagii 
în Bucovina aşa cum făcuse în întreaga Europă înainte ca F.W. Raiffeisen 
să fi fost trecut în rezervă din armata austriacă, datorită slăbirii vederii, 
în urma îmbolnăvirii de holeră şi, după absolvirea unei şcoli de primari 
de un an, să se fi implicat în adevărata emancipare a satului european. 
Statul austriac, subscriind la reformele lui Raiffeisen, stăvilise asaltul 
individualist al împrumuturilor cu dobânzi exagerate, prin Legea din 28 
mai 1881, publicată în Foaia legilor împărăteşti nr. 47, care reglementa 
problemele împrumuturilor în bani, dar pentru satul românesc din 
Bucovina, ba chiar din întregul imperiu era deja prea târziu („Din 
Arlesbach s-a răspuns că mulţi locuitori de acolo au spus: „Dacă am fi 
avut o bancă ca aceasta înainte de 50 ani, multe nenorociri nu s-ar fi 
întâmplat“. / Din comuna Plankenstein s-a dat răspunsul: „Membrii 
însoțirii zic că, dacă ar fi avut ei astfel de bance înainte de 20 ani, n-ar fi 
acuma aşa înecaţi în dătorii“, se preciza în presa de limbă germană a 
vremii), iar pedeapsa „cu închisoare aspră de una până la trei luni şi cu 
pedeapsă bănească de două sute până la o mie coroane“, aplicată celui 
care „dă sau prelugeşte un împrumut şi caută să tragă foloase din 
uşurătatea de minte, sau din nevoia despre care el are ştire, sau din 
tulburarea şi aţâțarea aceluia care ia împrumutul“ (Deşteptarea, 1907, 
pg. 296), nu mai ajută satului, deja sărăcit, deja sleit şi fără orizont. 

Nici măcar demersurile intelectualilor germani din Cernăuţi, care, 
„prin două foi locale („Bukowiner Rundschau“ şi „Bukowiner 
Nachrichten“) au pus în mişcare şi au discutat chestiunea parcelării 
întregului pământ cultivabil al Fondului greco-ortodox în loturi mai mici 
şi datul lor ţăranilor şi altor economii cu disdăunare în condițiuni 
înlesnitoare“, nu pot salva satul bucovinean, pentru că se împotriveşte 
înaltul cler, care şi ripostează în Foaia bisericească-literară „Candela“ 
(1894, nr. 11, pg. 651 şi următoarele), acuzându-i pe intelectualii germani, 
care doreau binele enoriaşilor ortodocşi din satele româneşti, de 
„practicarea unei teorii, ale cărei idei fundamentale sunt de caracter social- 
democratic comunist“ (ibidem, 656). 

În aceste condiţii, speranța rămâne în luminătorii neamului, în 
scriitorimea bucovineană care va da curs îndemnului lui Constantin 

Morariu, din aceeaşi scrisoare din 1894: „Să deşteptăm poporul ca, la 
timpul său, să ne putem alege alți conducători, cu tragere de inimă pentru 
tot ce e național, şi nu nişte palavragii egoişti, care caută a se înălța la 
măriri şi posturi grase pe spatele noastre, care tragem în plug ca nişte 
boi, iar ei bat mendrele“. 

Poporul, în ciuda aparenţelor, deja se deşteptase, aşa că, în 1897, 
alesul lui pentru Parlamentul din Viena, „în curia a cincia, nou înfiinţată“, 
este George Popovici (1863-1905), Doctor în Drept din 1894, cu studii 
universitare la Cernăuţi, la Innsbruck şi la Viena, istoric şi poet remarcabil, 
un adevărat „Eminescu al Bucovinei“, acelaşi George Popovici fiind şi 
alesul câmpulungenilor, în anul următor, 1898, în Camera provincială, 
deci în Dieta Bucovinei. 

La Viena, George Popovici îl întâlneşte pe filologul Grigore 
Filimon, cu care participă, în octombrie 1897, la lucrările primului 
Congres al băncilor raiffeisiene, întemeiate de Friedrich Willhelm 
Raiffeisen, în baza curectului solidarist, aflat „la mijloc între individualism 
şi comunism“, şi care pune în prim plan asocierea, întovărăşirea, 
„cooperaţia ca idee a solidarităţii tuturora în slujba binelui tuturora“, 
tinzând „să atenueze rigoarea concepţiunilor juridice şi economice ale 
adepților individualismului economic, dar în acelaşi timp să prevină şi 
să înlăture utopiile primejdioase ale celor ce neagă solidaritatea socială, 
propagând lupta de clasă, ale celor ce tind, prin violență chiar, să răstoarne 
de pildă dreptul de proprietate din ierarhia drepturilor civile recunoscute... 
de ordinea legală şi economică a lumii civilizate... Ca factor activ în 
direcția transformării sociale, cooperaţia, inspirată de concepțiunea 
solidarităţii între oameni, nu este exclusivistă, ci ea cuprinde în vastul 
său program toate clasele sociale. Programa cooperaţiei este să modifice 
treptat şi în mod liniştit, dar radical, actualul regim economic, făcând ca 
posesiunea instrumentelor de producţie şi, cu ea, supremația economică 
să treacă din mâinile producătorilor, care le deţin astăzi, asupra 
producătorilor“ (Aurel Morariu, Despre cooperaţie, pp. 4, 5). 

Interesul lui George Popovici faţă de Congresul băncilor 
raiftesiene, din octombrie 1897 (în Bucovina existau, deja, cinci însoțiri 
de economie şi credit în sistem Raiffeisen, prima fiind înfiinţată, la Gura 
Humorului, în 1876, dar bucovinenii noştri le ignoraseră), se datora şi 

succesului mişcării Raiffeisen în crearea unor asociații moderne şi în 
mediul rural al saşilor transilvăneni, asociaţiile de economie şi credit 
săseşti, înfiinţate de Karl Wolff, începând cu anul 1885 (deci cu nouă ani 
mai târziu decât însoţirea humoreană), ocupându-se şi cu organizarea de 
cercuri literare, şi cu întemeierea bibliotecilor rurale, şi cu asigurarea de 
abonamente la ziare şi cărţi, citite şi dezbătute în cercuri de popularizare 
a culturii, care se reuneau în fiecare zi de sărbătoare. Exemplul bun al 
saşilor transilvăneni fusese luat şi răspândit de românii ardeleni în toate 
teritoriile locuite de români, mai ales prin intermediul gazetelor, dar şi 
prin intermediul cărturarilor ardeleni care, începând cu Ion Budai- 
Deleanu, George Bariț sau Aron Pumnul şi terminând cu George Bogdan- 
Duică sau frații Valeriu şi Victor Branişte, în diverse perioade, se stabilesc 
în Bucovina, unde împământenesc şi fac să prospere naționalismul 
cultural ardelenesc, ba chiar şi un anume tip de naționalism economic, 
adică manifestat prin sprijinirea emancipării economice a populaţiei 
rurale. Pentru răspândirea ideilor ardelenilor exista în Bucovina, din 1862, 
o structură dinamică şi eficientă, numită Societatea pentru cultura şi 
literatura română în Bucovina, care îşi dezvolta filiale în mai toate 
comunele româneşti, cu sprijinul preoţilor, al învăţătorilor şi, mai ales, 
al studențimii româneşti, care, în vacanțe, când se foloseşte chiar şi de 
tradiționalele hore săteşti, organizează mici comunități care, sub 
denumirea de „cercuri culturale“ sau de „cercuri de leptură“, încep să 
adune oamenii, să le vorbească, să-i iniţieze, fie citind, fie citând din 
cărți şi gazete, fie povestind despre felul de a trăi şi a prospera al altor 
neamuri din Bucovina sau din imperiul austriac. Se milita activ, deşi 
cam prea romantic şi, drept consecinţă, cam ineficient, pentru „cultura 
poporului“, iar sârguinţa aceasta, adesea prea plină de trufie, avea să fie 
ironizată de însuşi poporul, care şuguia pe seama vagului parvenitism 
cultural, la clăci, în dezlănţuirile de folclor obştesc de iarnă pe care istoria 
literară ulterioară avea să le numească snoave. Dar fiecare produs cultural 
obştesc de acest gen disimulează un spirit de observaţie tăios, care 
sancţionează, în primul rând, incapacităţile noastre deja istoricizate. Cică, 
în vremea întemeierii primelor cabinete de citire, badea Gheorghe tocmai 
ieşea mândru, într-o seară, dintr-un astfel de lăcaş şi, întâlnindu-se cu 
Şmil, care-l salutase, ţinu să-l avertizeze fălos: „Jupâne Şmil, de-acuma 

şi voi va trebui să lucraţi pământul, pentru că noi ne adunăm la cabinetul 
de lectură şi învăţăm cum să scăpăm de nevoi şi să ne uşurăm traiul. Voi 
îți sărăci, dacă ne deşteptăm noi. Că voi, până acuma, ne-aţi supt pentru 
că erați şcoliți, iară noi nu. Dară cu cabinetul de lectură v-am dat de 
leac!“. 

Bietul ţăran, deja se vedea stăpânul lumii, din moment ce izbutea 
să silabisească şi să întregească, în rostire, cuvintele, pe care tot Pumnul 
le numise „icoane ale sufletului“. lar făloşenia asta, construită cam pe 
nimic, este ironizată de țăranul român, care pune faţă în față cultura 
visătoare a românului cu cultura pragmatică a evreului: „Da“ ia spune, 
bade Diordi, îi drept chi dumneata are di vunzare doi gireadă de fun?. 
Țăranul român, chitind că evreul deja s-a speriat de progresul cultural al 
românilor şi că o să se apuce de agricultură, întreabă: „Da“ ce-ţi trebuie 
fân? Că doară nu vrei să-ţi cumperi vite?“. Şi-acum vine, disimulată 
dibaci, concluzia ţăranului român „culturalizat“ din afara satului asupra 
zădărniciei culturalizării de suprafață, pentru că evreul, iniţiat în 
pragmatism cale de generaţii, îi răspunde: „Nu, dar e mare nevoi de fun 
la Rumania şi am da v“o trii vagon“. 

Snoava aceasta a fost publicată în „Călindariul poporului 
Bucovinean“ pe anul 1900, realizat de gazeta „Deşteptarea“, pe parcursul 
anului 1898. Snoava aceasta sancţiona tocmai neiniţierea în pragmatism 
şi ironiza pospăiala de cultură, mai curând naționalism ieftin decât cultură, 
de care avusese parte, până atunci, satul bucovinean. Sat care avea nevoie 
şi de altceva, de miracolul solidarităţii, care se închegase deja prin satele 
Austriei, în urmă cu vreo patru decenii, ba şi prin cele ale Ardealului 
apropiat, cu vreun deceniu şi jumătate în urmă. 

În Bucovina existau, deci, cabinete de lectură şi sâmburii unor 
biblioteci rurale, datorită misionariatului Societăţii pentru cultura şi 
literatura română în Bucovina şi datorită preoților săteşti şi gospodarilor 
de frunte ai satelor, dar toate acestea însemnau doar solidarizări de 
suprafaţă, nu şi solidaritatea profundă, „mână cu mână“ a într-ajutorării, 
care deja spulberase utopia carităţii în vestul Europei, fiind reprezentată 
de însoțirile rurale de economie şi credit, deja structurate într-un organism 
economic cu cuprindere naţională de către Friedrich Wilhelm Raiffeisen 
şi de discipolii săi. 

Ideile lui F.W. Raiffeisen au pătruns în Bucovina şi prin intermediul 
tinerilor români care studiau la Viena, dar şi prin intermediul saşilor şi 
românilor ardeleni, care, în această ordine, experimentau cu succes 
însoţirile de economie şi credit sistem Raiffeisen încă din 1885. În 
Trasilvania, băncile româneşti, precum „Ardeleana“ şi, mai ales, 
„Albina“, fac afaceri, „dau credit ipotecar, pe obligaţiuni, pe cambii în 
escompt şi reescompt, fac afaceri de lombard, negoţ cu efecte, investează 
capitaluri în întreprinderi“, cea mai impresionantă investiție fiind cea a 
„Albinei“, „un capital de 135.398 coroane 85 bani la o intreprindere 
electrică“, dar şi investiţii funciare, soldate cu acuza, adusă de unguri 
directorului „Albinei“, P. Cosma, „că ar deposeda pe Unguri de moşiile 
transilvane“ (Deşteptarea, nr. 18/1902, pg. 1). În Transilvania existau, 
pe la 1900, 70 bănci şi însoțiri Raiffeisen, care contribuiau la revigorarea 
satului românesc, în vreme ce în Bucovina marii proprietari îşi depuneau 
capitalurile la „Bukowinaer Boded-Credit-Anstalt“, iar micii capitalişti, 
la „Bukowinaer Sparkasse“, fără să valorifice, deci, în interes național, 
capitalurile româneşti. 

Primele însoțiri bucovinene 
de economie şi credit în sistem Raiffeisen 


„Evanghelia preafericitului Raiffeisen“, cum a fost numită, în presa 
vremii, strategia fundamentată, prin statule însoţirilor de economie şi 
credit, de Friedrich Wilhelm Raiffeisen, a fost cunoscută în Bucovina 
încă de prin anii primelor întemeieri raiffeiseniene în spaţiul german, 
dar prima însoţire de păstrare şi credit românească se înființează abia în 
1876, la Gura Humorului. 

Literatura memorialistică de după Unirea Bucovinei cu Țara îşi 
asumă miturile deja consacrate, care, desigur, merită conservate ca atare, 
pentru că personaje precum preoţii Bendevschi, din Crasna-llschi, şi 
Doroftei, din Stroieşti, sau profesorul Grigore Filimon, din Udeşti, au 
marcat epoca, adesea cu fapta, dar parcă şi mai des cu scoaterea pieptului 
înainte pentru a poza, fălos, pentru memorie. Mihail Bendevschi, de pildă, 
spre deosebire de preotul Doroftei şi de cărturarul Grigore Filimon, şi-a 
cultivat, mereu şi mereu, cultul faptelor sale, visându-se un Raiffeisen 
bucovinean, dar necreştineasca lui trufie a prins bine, adică a iscat 
provocări şi, indirect, a conturat moda raiffeisenianismului bucovinean. 

Gloria de întemeietor al primei însoţiri de păstrare şi credit 
românească în Bucovina i-ar fi putut reveni preotului din Mihoveni, 
Simeon Cobilanschi (a editat, între anii 1883-1884, gazeta „Steluţa”), 
cel care, împreună cu preoții Onufreiu Mironovici, din Suceviţa, şi Gavril 
Paşcovici, din Gura Humorului, a înfiinţat, în 1876, la Gura Humorului, 
prima instituție bancară de acest tip. Numai că respectivii preoţi, 
preocupaţi mai ales de câştig, nu militează pentru emanciparea satului 
românesc prin astfel de întemeierii, ci se îndepărtează, încet-încet, de 
statutul raiffeisenian, devenind, foarte curând, adversarii înrădăcinării 
însoțirilor de păstrare şi credit în Bucovina, preferând să se ferească, 

astfel, de o teribilă concurenţă. Tocmai de asta, banca humoreană a fost 
ignorată de cronicarii târzii, deşi există mărturii care poziţionează însoțirea 
humoreană drept ctitor raiffeisenian în Bucovina, urmat, din 1893, de 
însoţirea din Storojineţ, cea ctitorită de boierul Modest cavaler de 
Grigorcea, cel care va întemeia, în 1895, şi însoţirea din Cernăuţi, însoţirea 
câmpulungeană înepând să funcționeze abia din anul 1897: 


„Banca din Gura-H umorului. V-am spus în numerele trecute că 
noi, Românii, avem în Bucovina două bance de bani şi adecă una în 
Storojineţ, care a întemeiat-o cu începutul anului acestuia (1893 — n.r.) 
domnul Modest cavaler de Grigorcea, deputat al ținutului Storojineț la 
dieta țării (Bucovina — n.r.), şi alta în Gura-Humorului. 

Banca din gura-Humorului îi de mult, de vr'o 18 ani (deci, din 
1876 —n.r.), şi acuma vrem să ne arătăm cum stăm cu dânsa. 

După cum am cetit în „Gazeta Cernăuţului““, apoi cu capătul anului 
1891 au fost la dânsa 82 de părtaşi cu 181 de părți. 

Partea unui părtaş face 100 fl. şi acelaşi om poate ave mai multe 
părți, adecă mai multe sute de florini puse la bancă. 

În anul 1892, au întrat 99 de părtaşi noi la bancă, 2 au ieşit şi 6 
părtaşi au dat de ştire că voiesc să iasă cu 11 părți. 

În 19/31 Ianuarie a anului acestuia (1893 — n.r.), a fost adunare 
generală de părtaşi, care a judecat cum s-au purtat cârmuitorii aleşi de 
dânşii şi ce aşezăminte au avut ei să facă şi au aflat toate în rânduială 
bună. Apoi au ales cârmuitori iară, pe 3 ani, şi anume pe Simion 
Cobilanschi, pe Onufreiu Mironovici şi pe Gavril Paşcovici. 

Cheltuelele bancei au fost peste an 663 fl. 75 cr. şi 26.222 fl. 84 
cr. au intrat şi au ieşit dintr-însa 10 mii 842 fl. 10 cr.; 12 mii 799 fl. 80 cr. 
au fost depuşi cu dobândă de 5 fl. dela sută, iară banii daţi în împrumut 
au fost 65 mii 976 fl. 41 cr., din cari au fost întorşi înapoi 44 mii 109 fl. 
87 cr. şi au rămas încă împrumutaţi 21 mii 866 fl. 54 cr. 

Apoi mai este şi un fond de rezervă de 1.551 fl. 55 cr. Acest fond 
este menit ca să se întărească banca, şi anume, la întâmplare de perdere, 
dintr-însul are să se plătească paguba, pentru că, altmintrelea, ar avea să 
plătească părtaşii. 

Câştigul în anul 1892 au fost 9 dela sută, adecă 922 fl. 30 cr. 

Banca aceea are în Gura-Humorului şi o casă zidită a ei, cu o ladă 
de fer, şi aceste lucruri sunt puse în inventar cu preţul lor de 1.022 fl. 44 
cr. şi, cu capătul anului, s-au aflat şi bani gata 3.333 fl. 86 cr. 

Banii au fost împrumutați pe la partaşi cu 8 şi cu 12 la sută pe an, 
după cum s-a pus la cale de părtaşii adunaţi în anul trecut şi folosul de pe 
banii împrumutați au fost 2.059 fl. 45 cr., care se află împărțiți aşa: pentru 
depuneri de păstrare, câte 5 la sută, 366 fl. 31 cr.; la partaşi, după banii 
lor 9 la sută, 922 fl. 30 cr. şi spesele 663 fl. 75 cr. şi au mai rămas 
neîmpărțiți 107 fl. 9 cr., cari au trecut la cametele anului acestuia. 

Toate aceste feliuri de bani au şi avut, prin un an întreg, întrări şi 
ieşiri şi, dacă se numără întrările cu ieşirile la un loc, se zice că însoţirea 
a avut o circulaţiune de 1.511.042 fl 50 cr în decursul anului 1892. 

Însoţirea asta se poate zice cu drept cuvânt că-i românească, pentru 
că astăti cei mai mulți bani sunt ai Românilor şi cârmuitorii ei sunt 
Români. Ori, de se va ţine ea mult timp, aceasta va atârna numai de la 
Români. 

Cum am înţeles noi, de la „Deşteptarea“, la adunarea partaşilor 
din anul acesta să se fi hotărât ca să se ajuture nişte feciori români, care 
au învăţat mai multe clase la gimnasiu sau la şcoala reală, ori au învățat 
agronomia şi n-au încă pânea lor. Însoţirea caută, deci, 2 feciori de aceştia 
ca să înveţe 4 luni contabilitatea, computul comercial şi corespondinţa 
comercială, după cum va arăta preşedintele acestei însoţiri, Simion 
Cobilanschi, paroch în Mihoveni, şi apoi să se facă o praxă de 3 luni. 

Este numaidecât să se apuce şi dintre Români, cu toată inima, de 
această învăţătură, cu care vedem că trăesc bine străinii şi aşa ne sug 
averile şi puterile, întărindu-se în ţara aceasta. Străinii nu se ruşinează 
de nici un lucru cinstit, pe când ai noştri cred că orice învăţătură nu-i 
bună dacă nu te face preot, comisar, învăţător şi altele. Aşa greşim. Să ne 
apucăm de tot meşteşugul cinstit, şi atuncia nu ne-or copleşi străinii“ 
(Deşteptarea, nr. 5 din 1/13 martie 1893, pg. 37). 


„Întâia bancă de pastrare Si avans din G ura-H umorului a ţinut 
adunarea sa generală pe anul 1895, în 23 Ianuarie a.c., în casa proprie 
din Gura-Humorului. 

Din răfuelele însoţirei scoatem că, în anul 1895, au întrat şi au 

ieşit 184.575 fl. 36 cr., care au dat un căştig de 5.723 fl. 90 cr. Din căştigul 
acesta s-au împărțit la partaşii însoţirei 8 procente dividende. Din asta 
putem vede că însoţirea din Gura-Humorului înfloreşte din an în an şi 
banii depuşi la această însoţire aduc 8 fl. la sută“ (Deşteptarea, nr. 3 din 
1/13 februarie 1896, pg. 19). 


Simpla lecturare a acestor texte, publicate în 1896, deci cu doi ani 
înainte de întemeierea însoțirii crăsnene a lui Mihail Bendevschi, ne 
lămureşte că banca românească din Gura Humorului este, de fapt, prima 
însoţire de economie şi credit în sistem Raiffeisen din întreg spaţiul 
românesc, anterioară chiar şi însoţirilor şvăbeşti din Transilvania, care 
apar abia în anul 1885. Dar Simeon Cobilanschi şi compania lui clericală, 
deşi s-au folosit de statutele lui Raiffeisen, în 1876, a ţinut sub tăcere 
numele celui pe care l-a plagiat, aşa cum va face şi în cazul nuvelelor şi 
povestirilor pe care le va publica, toate traduse din limba germană, dar 
prezentate drept producții literare proprii, cu excepţia nuvelei „Dumitru 
Stan”, o traducere după Cioche (145 pagini), pe care o va publica, 
„românizată” şi semnată doar cu numele său, în 1884, la Cernăuţi. 

Îndepărtările lăcomoase de „evanghelia preafericitului Raiffeisen” 
ale clerului care au creat şi exploatat însoțirea humoreană vor fi dur 
sancţionate în presa bucovineană a anului 1910, dar, pe atunci, vor fi 
multe altele de sancționat în structura oportunismului românesc, gata să 
profite, în dauna satului românesc, de roadele unui obştenism de tip 
superior. 

Ignorat de memorialistica raiffeiseniană, dar cu merite mari nu 
numai în înrădăcinarea şi consolidarea însoţirilor economice bucovinene, 
inclusiv prin constituirea Centralei, ci şi în emanciparea ţăranului 
bucovinean prin cultură, moşierul bucovinean Modest cavaler de 
Grigorcea nu numai că întemeiază câteva însoţiri puternice şi durabile, 
dar şi îndeamnă, cu persuasivitatea exemplului, la folosirea unor părți 
din fondul de rezervă al acelor însoțiri, pe care el le numeşte „bănci 
româneşti”, pentru constituirea unor burse şcolare pentru copii săraci 
din Bucovina: „Şi pentru ca gospodarii noştri să poată da numaidecât 
băieţii la şcoala de gospodărie din Rădăuţ (viitorul Liceu Agricol — n.r.), 
„Banca Românească din Storojineţ“ a mai hotărât să deie încă 2 ajutoare, 

câte 80 fl. pe an, pentru doi băieţi de gospodari români care ar îmbla la 
acea şcoală de gospodărie (de agricultură). Gospodarii care voesc, 
aşadară, să capete unul dintre ajutoarele ce au hotărât „Banca Românească 
din Storojineţ“ trebuie să facă, de cu bună vreme, rugăminte în scris şi să 
le trimată la dl. Modest cav. de Grigorcea, care locueşte în Cernăuţ, strada 
(uliţa) armenească Nr. 26” (Deşteptarea, nr. 9 din 1/13 mai 1897, pg. 
72). 

„Banca Românească din Storojineţ” este, desigur, o însoţire în 
sistem Raiffeisen, una districtuală, ce-i drept, adică nerespectând, în 
aparenţă statutele, care recomandă bănci mici, organizate pe teritoriul 
unei parohii, astfel ca oamenii să se cunoască între ei şi să poată, astfel, 
garanta unul pentru ceilalți. Numai că boierul cu conac în Prisăcăreni, 
Modest cavaler de Grigorcea, era din stirpea nobilă a Hurmuzăcheştilor, 
adică îşi iubea sătenii şi trudea pentru adevărata lor emanicipare. 
Grigorcea întemeiase cabinete de lectură, zidise şcoli, plătea profesori, 
se implica total în viaţa obştească bucovineană, inclusiv prin acceptarea 
unor posturi de primar comunal, deşi putea impune în acele mărunte 
demnități pe oricare dintre oamenii săi. Grigorcea prefera cunoaşterea, 
deci o relaţie intimă cu oamenii, iar noblețea lui autentică, total ignorată 
de istoriografie şi de memorialistică, poate fi identificată şi în fiecare 
text din epocă prin care se conturează istoria miracolului raiffeisenian în 
Bucovina. 

Dacă preotul Simeon Cobilanschi a fost întemeietorul (hapsân, 
dar întemeietor) al primei însoţiri de economie şi credit în Bucovina, 
boierul Modest cavaler de Grigorcea deţine întâietatea în înrădăcinarea 
spiritului lui F.W. Raiffeisen, numărându-se, alături de austriac, printre 
„preafericiţii” care au înţeles şi aplicat spiritul „evangheliei preafericitului 
Raiffeisen”: 


„O bancă românească. Anul nou 1893 au adus în ţinutul Storojineţ 
un bine şi o înlesnire mare pentru popor. Prin stăruința deputatului de 
acolo, a Domnului Modest cavaler de Grigorcea, s-a înființat adecă acolo 
o „Însoţire districtuală de economie şi de credit”, adecă aşa o însoţire 
unde cel ce are bani gata poate să-i deie acolo, ca să-i aducă procente, 
iară cela ce are nevoie de bani poate să împrumute de acolo cu procente 

mici, mult mai mici decât de la cei cămătari nesăţioşi, cari nu se tem de 
Dumnezeu să ieie de la un om nevoiaş pentru 10 lei, peste un an, 20 de 
lei sau mai mult. Laudă şi mulțămită D-lui Gricorcea că au făcut lucru 
aşa de bun pentru poporul nostru. 

O bancă românească mai avem şi în Gura-Humorului, pe când în 
celelalte oraşe încă nu s-au înfiinţat, deşi tare bine şi tare la vreme ar fi 
ca să scape bietul popor de la ţeară odată din ghearele cămătarilor” 
(Deşteptarea, nr. 2/1893, pg. 14). 


„Însolirea districtuală de economie i credit în Storojinebp a 
ținut, în 1 Martie (1894) întâia sa adunare generală. Din raportul ei 
cunoaştem cât de mare era trebuinţa aşa unei însoțiri în Storojineţ şi cât 
folos a adus ea poporului până acuma. 

Storojineţenii şi cei din împrejurime vor înţelege acuma ce a făcut 
pentru ţinutul Storojineţ boieriul din Prisecăreni, domnul Modest cavaler 
de Grigorcea. Prin stăruința domniei sale, însoțirea a sporit atât de iute 
încât printr însa s-au trecut, în acest an, peste un milion de florini şi că 
acuma împărţeşte părtaşilor săi un câştig de 8 la sută. Pe lângă aceasta, 
tot prin stăruința d-lui Grigorcea, însoţirea a dat din câştigul său 200 fl. 
pentru „Societatea Doamnelor Române“. De am avea şi pe alocurea 
însoţiri de aceste şi bărbaţi cu inimă pentru popor ca boieriul Grigorcea, 
omul nevoeş mai lesne şi-ar putea prinde nevoile şi nu ne-ar mânca omida 
cămătarilor, cum ne-a mâncat şi cum ne mai mănâncă“ (Deşteptarea, nr. 
6 din 15/27 martie 1894, pg. 46). 


„Bancă românească în Cernăubh Cine să nu se bucure de ştirea 
cea bună că, acuma, avem şi în Cernăuţ o bancă de bani românească? 
Banca asta s-a făcut mai ales cu stăruința neobositului nostru fruntaş 
boer, a domnului Modest cavaler de Grigorcea. 

Duminică, în 4/16 lunie (1895 — n.r.), s-au adunat adecă în casa 
„Societăţii pentru cultura şi literatura poporului român din Bucovina”, 
în Cernăuţ, vreo 30 de persoane, poftite de domnul Grigorcea; acei 30 
de inşi au primit statutele bancei, după ce au fost citite, şi au hotărât că, 
cu începutul lui lulie n. („„n.“, adică după calendarul nou — n.r.), banca să 
înceapă a lucra. 

La adunarea din Duminica aceea s-au ales şi direcția bancei, 
precum şi consiliul sau sfatul de controlă. 

În direcţie au fost aleşi: Boerul Constantin cavaler de Popovici — 
president, dl. maior Temistocle de Gregul — vicepresident, d-nii Zaharie 
Voronca, Dr. Ştefan Saghin şi Grigore Balan — membri. 

În consiliul de controlă au fost aleşi: DI. Modest cavaler de 
Grigorcea — president, dl. advocat Dr. Emanuil Volutschi, Nestor 
Vorobchievici, Onisim Turcan, Vasile Marcu, Ilie Luţa, Constantin 
Stefanovici şi Dimitrie Socolean — membri. 

Statutele bancei s-au dat tribunalului ţerii ca să le întărească. Casa 
în care se află banca este în strada capitală din Cernăuţ Nr. 8, rândul 
întâiu, şi-oricine ar avea trebuință acolo să se ducă. 

Deie bunul Dumnezeu ca banca asta să lucre mult şi bine pentru 
folosul neamului nostru!” (Deşteptarea, nr. 12 din 15/27 iunie 1895, pg. 
99), 


„Banca noastră românească din Cernăuţ a început acuma a lucra 
şi, de aceea, noi dorim ca toţi Românii să-i deie ajutor ca ea să fie tare. 
Dacă banca asta de bani va fi tare, atuncia şi noi, Românii, vom prinde la 
putere. 

Dorim, aşadară, şi îndemnăm pe toţi Românii cari au capitaluri 
puse pe la bance străine să scoată capitalurile acele de la bancele străine 
şi să le puie la banca noastră. 

La banca noastră românească, fiecare om îşi poate pune capitalul 
său ca să-i aducă dobândă şi banca îi dă, pe an, 5 fl., adecă 5 procente de 
la 100 de florini. 

Suma cea mai mică ce se poate pune la bancă este o coroană; cel 
ce pune orice sumă capătă, îndată, o cărticică şi numai cu cărticica aceea 
îşi poate lua banii înapoi. 

Dacă cineva pune la bancă 50 de coroane, apoi le poate lua înapoi 
când vrea, şi anume sau toate 50 de coroane deodată, sau numai câteva 
din ele. 

Sume de peste 50 până la 100 de coroane le poți lua înapoi de la 
bancă numai atunci, dacă te duci şi spui domnilor de la bancă cu 8 zile 
înainte. 

Sume de 100 până la 500 coroane le poţi lua înapoi de la bancă 
dacă te duci şi spui domnilor de la bancă cu 14 zile înainte. 

Pentru scoaterea sumelor de la 500 până la 1.000 de coroane, 
trebuie să dai de ştire bancei cu 20 de zile înainte; pentru scoaterea 
sumelor de o mie până la două mii de coroane, trebuie să dai de ştire cu 
30 de zile înainte, iară pentru scoaterea sumelor mai mari decât două mii 
de coroane trebuie să dai de ştire cu 60 de zile înainte. 

Noi, Românii, să ne simțim fericiţi că avem, acuma, şi noi banca 
noastră, la care fiecare om sărman îşi poate pune banul cu toată nădejdea 
că-i va creşte cu procente şi, aşa cum se zice, îşi va cruța bani albi pentru 
zile negre“ (Deşteptarea, nr. 13 din 1/13 iulie 1895, pg. 107). 


„Însoțirea de economie 2i credit în Cernăub şi-a ţinut 
adunareagenerală în Cernăuţ, în 30 ianuarie (1886 —n.r.). 

Însoţirea aceasta a început a lucra de-abia de la 1 Iulie 1895 şi la 
dânsa au întrat, până la sfârşitul lui Decemvrie 1895, 234 partaşi cu 659 
părți şi 13.723 fl. 40 cr. 

În 6 luni de zile, a agonisit însoţirea un căştig de 701 fl., din care 
a fost în stare a plăti părtaşilor, chiar pe timpul acesta scurt de 6 luni, 5 
procente dividente. Începutul este îmbucurător. Dară mai îmbucurător 
ar fi pentru noi, Românii, şi pentru însoţirile noastre de credit dacă cu 
toţii am pune banii noştri la însoţirile aceste“ (Deşteptarea, nr. 3 din 1/13 
februarie 1896, pp. 19, 20). 


Modest cavaler de Grigorcea, cunoscând bine firea conservatoare 
şi primitivă a ţăranului bucovinean, şi-a convins prietenii să investească 
în viitoarea prosperitate a satului românesc. EI ştia că, dacă mari 
proprietari de moşii şi „domni” (avocaţi, medici, preoţi, politicieni etc.) 
vor investi în astfel de însoţiri cu „garanţă nemărginită”, atunci ţăranii, 
încetul cu încetul, vor căpăta încredere în astfel de instituţii bancare şi, 
în cele din urmă, vor scoate banii de prin lăzi pentru a deveni părtaşi, 
deci acționari ai băncilor rurale. Şi tot el a visat la o largă responsabilizare 
socială a instituţiilor economice obşteşti, oferind, din beneficii, burse 
şcolarilor sau sprijin financiar societăţilor culturale româneşti. Băncile 
săteşti, în viziunea lui Modest cavaler de Grigorcea, urmau să producă o 

emancipare atotcuprinzătoare (chiar şi prima piesă de teatru, pusă în 
scenă la Rădăuţi de Iorgu G. Toma, „Soare cu ploaie, de Iosif Vulcan, 
avea să beneficieze de sprijin financiar din partea însoţirilor economice 
grigorciene; în fond, Grigorcea a cam fost un Raiffeisen român în 
Bucovina), iar „evanghelia preafericitului Modest cavaler de Grigorcea” 
ni se va desluşi pe deplin abia când vom ajunge cu povestea noastră în 
anul 1903, anul întemeierii, Centralei însoţirilor economice în sistem 
Raiffeisen din Bucovina. 

A patra înoţire de păstrare şi credit în sistem Raiffeisen s-a înființat 
la Câmpulung Moldovenesc, comunicatul din „Deşteptarea“ menționând 
ziua de 15/27 ianuarie 1896, ziua de naştere a lui Mihai Eminescu (27 
ianuarie, conform actualului calendar), drept zi de alegere a conducerii 
băncii: 


„Bancă românească. Din Câmpulung am primit statutele unei 
bance de bani, cu numele „Însoţirea de economie şi credit în Câmpulung“. 

Luni, în 15/27 lanuarie 1896, la 2 oare după amiazăzi, are să fie, 
în palatul comunal din Câmpulung, o adunare la care se vor alege 
funcționarii bancei, şi noi îndemnăm pe toţi Românii din Câmpulung şi 
din împrejurime să fie de faţă la adunarea aceea, pentru că o bancă de 
bani românească este menită să lucre numai spre binele şi în folosul 
poporului nostru. 

Dă, Doamne, ca banca cea nouă din Câmpulung să-şi înceapă 
lucrarea într-un ceas bun“ (Deşteptarea, nr. 1 din 1/13 ianuarie 1896, pg. 
4). 


Şi însoţirea câmpulungeană, pregătită pe parcursul anului 1895, 
este anterioară celei din cele două Crasne, care, pe nedrept, datorită 
memoriei noastre deficitare, trece drept prima din Bucovina. 

Însoţirea din Crasna-llschi şi Crasna Putnei este, aşadar, a cincia 
din Bucovina şi a 1.41 5-a din imperiul austriac, dar vanitosul preot Mihail 
Bendevschi va izbuti, printr-o intensă activitate publicistică să-şi adjudece 
o falsă, dar zărvoasă întâietate: 


„Cetiţi! Cetiţi! Băncile poporale. Bravii crăsneni. Comunele 

Crasna-llschi şi Crasna-Putnei de odată s-au pus în fruntea comunelor 
noastre. Tot Cernăuţul, toți oamenii luminaţi şi întreaga ţară vorbesc 
acuma numai de ei. Cămătarii ţâţâie şi zic: „Încă câteva sate ca Crasnele 
şi apoi rămânem lipiţi pământului!““. 

lacă despre ce-i vorba, oameni buni! Cea mai mare parte din 
nevoile şi necazurile cari gătesc de zile pe oamenii noştri, cei de pe la 
țeară, este cămătăria. Aceasta îi frige ca un foc, nu alta. Câte gospodării 
româneşti n-au încăput în mâinile cămătarilor! Câţi Români nu-s îngropați 
în dătorii până în grumaz şi cămătarii Jidani îi vând şi i-or vinde la dobă! 

Români! Cum să ne dezbărăm noi de cămătari? Cum să scăpăm 
de dătorii? 

Bravii crăsneni, oameni buni, ni arată calea de scăpare! 

Câteva zeci de gospodari din Crasna, în frunte cu preotul lor, M. 
Bendevschi, şi cu fruntașii lor, Grigore Iliuţ, Nicolai Ihnat, Nicolai a lui 
Dumitru Percec şi George Tarnovieţchi, s-au însoţit, au pus la un loc 
părtăşii de câte 10 fl. şi şi-au croit o bancă sătească. Acuma, gospodarii 
din Crasna cari vor fi în strâmtoare şi vor trebui să împrumute bani, de la 
banca lor vor împrumuta şi nu de la cele jidoveşti. La banca lor, ei numai 
foarte mici procente vor plăti şi şi acestea tot în buzunarele neamului lor 
vor curge. 

Aşa au judecat Crăsnenii: „Să avem noi banca noastră sătească! 
Când ni-or trebui bani, de la banca noastră vom putea împrumuta — întâi, 
fără muncă şi alergătură; al doilea, vom împrumuta cu procente mai 
mici; al treilea, cu procentele plătite de noi Românii se vor îmbogăţi, nu 
alții de lege şi neam străin“. 

Zică cineva că n-au judecat bine Crăsnenii; că nu şi-au făcut lucru 
bun Crăsnenii! 

Crăsnenii sunt cei dintâi din Bucovina cari au început-o cu băncile 
poporale. Binecuvântat fie începutul cel făcut de oameni! Vrednică 
pomenirea înființătorilor celei dintâi bănci româneşti-săteşti! 

În țările cele luminate din lume, comunele de mulţi ani încoace s- 
au apucat de şi-au făcut bănci poporale săteşti ca cea din Crasna. Şi 
oamenii cei învăţaţi au aflat că tocmai acele țări îs cele mai bogate şi 
cele mai fericite, în cari sunt cele mai multe bănci poporale săteşti. 

În împărăţia noastră, cele mai multe bănci săteşti le au Şvabii, cei 

de pe lângă Viena. În ţărişoara lor, numită Austria de jos, sunt 400 de 
bănci săteşti poporale şi această țărişoară e şi cea mai bogată şi fericită 
din toate țările împărăției noastre. Din ea Jidanii de mult au cam apucat- 
o la sănătoasa! 

Pe lângă ţeara Austria de jos, şi celelalte țări, de-o vreme încoace, 
pe-ntrecute fac bănci poporale săteşti prin comune. Cu toate, adecă, 
înţeleg ce lucru mare şi bun sunt băncile săteşti poporale. Numai Bucovina 
noastră n-a fost înțeles, pân“ acuma, aceasta. Ca-n toate trebile, aşa şi-n 
aceasta, Bucovina a rămas la urmă! 

Abia bravii Crăsneni s-au urnit şi şi-au făcut bancă sătească. Banca 
Crăsnenilor e croită ca şi băncile Şvabilor celor avuţi de pe lângă Viena, 
după planurile vestitului Neam R aiffeisen. Se aude că băncile cele croite 
după planul lui Raiffeisen se potrivesc de minune pentru gospodarii de 
prin satele noastre. În numărul viitor, vom scrie despre planul de bănci 
poporale săteşti al lui Raiffeisen. Vom şi scrie cum planul lui Raiffeisen 
la Crăsneni trup s-a făcut. 

De astă-dată, altceva avem de spus cititorilor noştri. Ca să-şi poată 
cumpăra Crăsnenii o ladă (cassă) de fier, cărți de socotele şi alte lucruri 
trebuincioase pentru banca lor, fără să se atingă de părtăşiile gospodarilor 
însoțiți la bancă, ei au cerut de la dietă (sfatul ţării) un ajutor de 300 fl. 
Comitetul țării a propus înaintea deputaţilor să li se deie Crăsnenilor 
ajutoriul cel cerut. Şi pentru că o bancă sătească poporală ca a Crăsnenilor 
e un lucru foarte mare; şi pentru că dieta ţării voieşte să îndemne şi alte 
sate la croirea de bănci cum este banca Crăsnenilor. Comitetul ţării a 
mai propus înaintea deputaților ca ei să menească 2.000 fl. pentru 
sprijinirea şi a altor comune ca cea din Crasna. 

Tot cu câte 300 fl. vor fi sprijinite şi alte comune cari şi-or face 
bănci poporale săteşti ca Crasna. lată cât de sus preţuesc deputații noştri 
băncile poporale săteşti! 

Să se urnească, cum s-au urnit Crăsnenii, şi alte comune de ale 
noastre! Aşişi (aidoma — n.r.), în anul acesta, cât mai degrabă, măcar 6- 
7 din comunele noastre mai de frunte să-şi croiască bânci poporale 
săte2ti după sistemul lui R aiffeisen! Dieta țării însăşi voieşte să li puie 
temelia cu ajutoarele ei, cele de câte 300 fl. 

Parcă văd cum se grăbesc Nemţii şi Ruşii să ne ieie pe noi, Românii, 

pe dinainte cu croirea de bănci poporale săteşti ca să apuce ei suma cea 
de 2.000 fl., care va meni-o dieta pentru sprijinirea băncilor poporale. 

Români, ar fi păcat de Dumnezeu să lăsăm norocul din mână! 
Măcar comunele noastre cele mai luminate să se apuce să-şi înjghebe 
cât mai degrabă bănci poporale. „Deşteptarea“ va tipări, cât mai degrabă, 
statutele băncii din Crasna. În comunele noastre cele de frunte, măcar 
câte 10 gospodari să se pregătească, de cu bună vreme, cu părtăşii de cu 
10 fl., ca apoi să aibă numai a subscrie statutele cele tipărite de 
„Deşteptarea“ şi să-şi poată alcătui în grabă bănci săteşti ca cea din 
Crasna. 

Români! E iarnă şi vreme aveţi destulă. Apucaţi-vă de băncile 
săteşti, să nu scăpăm din mâni cele 2.000 de florini din dietă! Să ne 
desbărăm, odată, de băncile jidoveşti, să ne mântuim de afurisita 
cămătărie, să facem şi noi averi cu băncile! 

Doamne-ajută şi într-un cias bun să fie!” (Deşteptarea, nr. 2 din 
15/27 ianuarie 1898, pp. 12, 13). 


Mihail Bendevschi, preot trufaş şi plin de vanităţi omeneşti, a 
izbutit, totuşi, să trezească un viu interes faţă de întemeierile 
raiffeiseniene. În vreme ce preotul Doroftei, paroh la Stroieşti, prefera 
să meargă, anonim, dintr-un sat în altul pentru a explica statutele băncii 
şi pentru a lămuri lumea că numai cu astfel de însoțiri se poate scăpa de 
asuprirea cămătarilor şi înlătura efectele dezastrului provotat de 
împrumuturile de la „Banca rusticală” galiţiană în lumea rurală 
bucovineană, preotul Mihai Bendevschi îşi construia imaginea naiv- 
eroică, dar toată această gomoşenie a fost de folos, pentru că publicistica 
lui egocentristică a fost de folos, prezentând şi lămurind statutele, precum 
şi întreaga formularistică necesară înregistrării unor astfel de bănci. Şi, 
cum vă veţi putea dumiri şi singuri, demersurile pentru înregistrarea unei 
societăți comerciale, în Bucovina anului 1898, sunt exact cele din 
România de astăzi, cu o singură excepţie, cea a înştiințării Direcției 
Finanţelor Publice pentru a obţine, atunci, nu şi astăzi, scutirea de 
impozite: 


„Băncile poporale după planul lui Raiffeisen. În Crasna-lIschi 

şi Crasna-Putnei s-a făcut în Bucovina întâia bancă după planul lui 
Raiffeisen. Ea are de scop a împrumuta membrilor săi, cari sunt de regulă 
lucrători de pământ sau meseriaşi, bani cu procente cât se poate de mici 
şi a primi bani spre păstrare, dând aşa oamenilor noştri prilej a-şi aduna, 
vorba românului, un ban alb pentru zile negre. 

Statutele acestei bănci sunt aşa croite ca băncile să poată fi bine 
purtate în fiecare sat. În ţările şvăbeşti, unde s-au făcut o mulţime de 
bănci după croiala lui Raiffeisen, s-a văzut că ele au înflorit din an în an 
tot mai frumos şi că acolo gospodarii şi meseriaşii au scăpat din leaţul 
cămătarilor şi s-au făcut oameni bogaţi, cu avere şi stare bună. 

Planul (Statutul — n.r.) acestor bănci săteşti este următorul: 

1. Terenul (câmpul) asupra căruia se întinde lucrăţivitatea unei 
bance niciodată să nu fie mare; fiecare bancă să se facă numai pentru un 
sat, cel mai bine pentru o parochie. Dară, dacă sunt două sau trei sate aşa 
de aproape unul de altul că oamenii se cunosc în toate acele sate tare 
bine într-aolaltă, atunci se pot pune acele două sau trei sate la un loc şi să 
facă o bancă. Cunoştinţa aceasta cu toți oamenii are acel bine că se 
împrumută bani numai la acei oameni despre care se ştie bine că au cu 
ce răspunde şi că banca nu poate pierde banii împrumutaţi, pe când, 
dacă se împrumută unui om străin, banca tare uşor poate pierde mulți 
bani. De aceea, nu s-a aflat până astăzi nici o bancă sătească care să fi 
pierdut măcar un ban împrumutat. 

2. Băncile săteşti sunt însoțiri registrate, cu garanță nemărginită. 
Ce va să zică asta? Asta va să zică că toți membrii cari s-au înscris la aşa 
o bancă răspund cu toată averea lor pentru toate îndătoririle însoţirii. ŞI 
oare este asta de lipsă? Da, asta-i de mare lipsă şi iacă pentru ce. Dacă 
membrii unei bănci răspund pentru banii ce s-au pus în bancă spre păstrare 
sau pentru banii pe cari i-a împrumutat banca ca să-i împrumute mai 
departe membrilor săi, atunci toți oamenii cari au bani în ladă vor gândi 
aşa: eu bani am în ladă şi tare mă tem ca să nu mi-i fure nişte hoţi, deci 
voiu merge la bancă şi-i voiu pune acolo spre păstrare şi-mi va creşte şi 
camăta; dară la care bancă să pun eu banii? La bănci jidoveşti mă tem 
să-i pun, pentru că, acolo, membrii ei nu garantează cu nimică şi tare 
uşor mi se pot pierde banii; la casa de păstrare din Cernăuţ să-i pun, 
drept, tare bun lucru, pentru că banii sunt siguri, dară până la Cernăuţi să 

merg ţine cheltuială şi, dacă am nevoe şi vreau să scot o parte din bani, 
atunci iară trebue să alerg la Cernăuţ. Pe lângă asta, casa de păstrare din 
Cernăuţ nu dă decât cel mult patru procente de la sută. Drept că de la 
banca cea jidovească am 6 procente de la sută, dară ce folos am din 
aceea, dacă, într-o bună dimineaţă, numai ce vezi că mă pot trezi fără 
camătă şi fără sutele mele. De aceea, mai bine oi face să mă duc până la 
Crasna-llschi, la banca românească, la banca noastră, pentru că acolo 
capăt 5 procente şi banii niciodată nu mi se pot pierde; afară de aceea, 
pot orişicând scoate toţi banii sau numai o parte din ei, dacă mă ajunge o 
nevoe. Aşa vine că oamenii cei cuminţi, punând banii lor spre păstrare la 
băncile româneşti, sunt siguri că nu-şi vor pierde banii, iară pe altă parte 
oamenii noştri se folosesc aceşti bani, cu procente mici şi-şi prind nevoile 
lor. 

Sunt, acuma, 40 de ani de când s-au început a face în țările nemţeşti 
bănci săteşti şi, de atunci până astăzi, s-au înmulțit ele aşa că numai în 
împărăţia noastră sunt 1.414 bănci, iară cu cea din Crasna sunt 1.415, 
dară până astăzi încă nu s-au auzit nici de o bancă că ar fi pierdut măcar 
un ban roşu şi că membrii ar fi fost traşi la plată. Afară de asta, bancele 
săteşti nu vor rămâne de capul lor, pentru că sfatul țării au hotărât ca să 
iae sama de băncile acestea şi să trimită, în fiecare an, un domn din 
mijlocul lor ca să controleze băncile şi să se încredinţeze ori de se poartă 
în rândueală şi ori de nu se fac şiretlicuri. Şi de şiretlicuri se vor feri tare 
acei ce sunt puşi a purta banca pentru că pot fi pe loc arestaţi şi traşi la 
judecată de judecătorie. 

3. Comitetul care poartă banca se compune din 5 membri, adecă: 
un director, un vice-director şi trei membri. Aceşti oameni se aleg aşa ca 
ei să poată bine scrie şi ceti; ei să fie bogaţi sau în stare bună şi să fie 
oameni de încredere. Ei se aleg din toate părțile satului ca să cunoască 
pre toţi oamenii din sat şi să ştie ori de se pot împrumuta bani cutărui sau 
cutărui om. Pentru lucrul lor, ei însă nu capătă nici un ban roşu. Când 
vine cineva să împrumute bani, atunci ei se-ntroloacă (se reunesc —n.r.), 
fac o şedinţă şi chibzuesc ori de are omul nevoe sau ba ca să împrumute 
bani, pentru că, vedeţi, între oamenii noştri sunt tare mulţi şi de aceia 
cari aleargă cu gura căscată după împrumuturi de bani, fără ca să aibă 
pic de nevoe. Oameni beţi, însă, cari risipesc averea lor pe băuturi şi pe 


35 


lon DRÂGU2ANUL 





nimicuri nu pot împrumuta bani de la bancă, măcar să se şi înscrie ei ca 
membri la bancă; dară pe aşa oameni comitetul aista nici nu are să-i 
primească la bancă ca să steie în rând cu oamenii cei cinstiţi. De aceea, 
se vede că, la atari bănci, pot intra ca membri numai acei gospodari sau 
meseriaşi cari nu umblă pe la cârşme şi sunt harnici şi grijesc bine de 
gospodăriile lor, deci oameni cinstiţi şi de treabă. 

4. Afară de comitetul care poartă banca, se mai alege şi alt comitet, 
care se compune din 6, 9, 12 sau şi 15 membri, dacă satul e de tot mare, 
dară, de obiceiu, sunt destui 6, 9 membri. Acest comitet se cheamă 
Consiliul de controlă şi are mare putere. Ei, adecă, încă se aleg din toate 
părțile satului, ca să cunoască bine oamenii şi starea lor; ei pot controla 
banca orişicând, iară, după statute, sunt siliţi a controla banca cel puţin 
de patru ori pe an şi, dacă află ei că banca nu se poartă cum se cade şi în 
rândueală sau că se fac şiretlicuri, au dreptul să sufle pe loc pe directorul, 
pe vice-directorul şi pe cei trei membri din directoriu şi (demişii — n.r.) 
nu se pot jălui să meargă ei măcar până şi la împăratul. 

Apoi mai este unul care poartă toate răfuelile şi scrisorile, care 
primeşte, dimpreună cu directoriul, banii şi împrumută banii băncii, şi 
aista se chiamă visternic. EI are cel mai mult şi cel mai greu lucru şi, 
pentru aceea, el capătă pe an o leafă de 20 până la 80 fl., după cât, adecă, 
câştigă banca pe an. Din câştig, adecă, banca plăteşte, mai întâiu, 
cheltuielile pentru hârtie, plumb, negreală, lemne, locuinţă ş.a., apoi se 
plăteşte visternicul şi ce rămâne se pune la un loc şi se adună aşa un fond 
de reservă, din care se acopăr, apoi, pierderile băncii. 

Visternicul n-are voie să fie nici în comitetul care poartă banca, 
nici în consiliul de controlă. 

5. Acei ce voesc să intre la bancă trebuie să aibă măcar 24 de ani, 
fie femeie ori bărbat. La întrare, trebue fiecare membru să plătească 1 fl. 
ca taxă de întrare şi să plătească la cassă cel puţin o părtăşie. Părtăşia 
poate să fie de 5 fl. ori de 10 fl., aşa cum hotărăsc oamenii, cei ce vreau 
să facă banca. O părtăşie, însă, n-are voe să fie mai mare decât cel mult 
de 25 fl. şi nici un membru nu poate lua mai multe părtăşii decât cel mult 
25. 

Un membru care vrea să se şteargă din bancă nu capătă taxa de 
întrare înapoi, dară părtăşia o capătă la sfârşitul anului, dimpreună cu 

procentele. 

Cine n-are bani ca să-şi poată deodată cumpăra o părtăşie, acela 
poate pune la bancă, în fiecare lună, câte un florin sau doi florini, până 
îşi dobândeşte aşa o părtăşie întreagă, iară dacă, prin 6 luni, nu plăteşte 
ratele acestea, atunci el se şterge de la bancă. 

Procentele pentru părtăşii, însă, n-au voie să fie mai mari decât 
cele ce li plăteşte banca pentru banii cari s-au depus la dânsa spre păstrare. 

6. Dacă, însă, cineva are bani în ladă, dar nu vre să fie membru la 
bancă şi vre să puie numai banii spre păstrare, atunci o poate face aceasta, 
fără ca să se înscrie la bancă, şi aceşti oameni drept că nici nu garantează 
cu averea lor pentru bancă, dară nici nu pot împrumuta de la bancă bani. 
Bani spre păstrare se pot pune la bancă şi de un copil şi din oricare alt 
sat, dară nu se primeşte mai puţin decât 1 fl. 

7. Bani se pot împrumuta numai acelor oameni cari sunt membri, 
cari, adecă, s-au înscris la bancă şi au plătit taxa de întrare şi cel puţin o 
părtăşie. Directorul bancei, însă, nu poate împrumuta unui membru mai 
mulți bani decât numai cât a hotărât adunarea generală. Dacă adunarea 
generală a hotărât, de pildă, că în anul 1890 nu se pot împrumuta unui 
membru mai mult decât 100 fl., apoi banca nici nu dă mai mult; iară 
dacă se întâmplă că un membru are numaidecât nevoe de 200 fl. ca să 
plătească o datorie sau ca să scoată de la licitație un loc zălogit, atunci 
consiliul de controlă face şedinţă şi hotărăşte să i se deie şi până la 200 
fI., va să zică încă pe atâta pe cât a hotărât, din capul locului, adunarea 
generală, adecă toţi membrii cari sunt înscrişi la bancă. Iară dacă un 
membru vre să împrumute numaidecât mai mult de 200 fl., atunci trebue 
să se întroloace la o şedinţă toţi membrii cari s-au înscris la bancă şi ei, 
apoi, se sfătuesc şi chibsuesc între olaltă (împreună — n.r.) ori de să se 
deie de la bancă atâția bani sau ba, şi ori de poate împrumutătorul răspunde 
ori ba şi hotărăsc şi vremea pe cât să i se împrumute. 

8. Banca are voie să deie bani în împrumut numai pe timp scurt, 
adecă cel mult pe un an; iară dacă se întâmplă că acel om care a 
împrumutat bani de la banca sătească nu poate da banii înapoi la vedea 
(termen — n.r.), pentru că poate l-au pălit vreo nenorocire, sau au ars, sau 
că i-au perit vite, sau că grindina i-au bătut toate câmpurile, atunci 
consiliul de controlă se întroloacă, face o şedinţă şi lungeşte vedeaua pe 

jumătate sau chiar pe un an întreg. Spunem şi altă pildă: dacă se întâmplă 
că un gospodar e dator la o bancă jidovească cu 500 fl. şi banca scoate 
pentru aceşti 500 fl. la licitaţie, măcar că gospodăria omului face 1.000 
sau 2.000 fl., atuncea banca sătească se pune întru ajutor, adună îndată 
pre toți membrii la sfat şi hotărăsc ca să se împrumute omului 500 fl. şi 
să-şi scape gospodăria din mânile bancelor jidoveşti, dară aceşti bani se 
împrumută atunci numai pe cel mult patru ani; iar mai mult decât pe 
patru ani banca sătească, după cum sună legea împărătească, n-are voie 
a împrumuta. 

9. Cei ce voesc a împrumuta bani de la banca sătească trebue să 
puie doi chiezeşi buni, pentru că, altfeliu, banca n-are voie să împrumute 
bani. Afară de aceea, omul care împrumută bani de la banca sătească 
trebue să spuie la ce treabă împrumută, şi asta se pune şi în scrisoarea de 
dătorie; întâmplându-se că cineva nu întebuinţează banii împrumutaţi 
pentru lucrul care l-a spus bancei, atunci banca are dreptul a cere de la 
acel om ca să întoarcă împrumutul înapoi în cel mult 4 săptămâni, iară 
dacă nu, atunci banca păreşte la judecătorie. Asta, vedeţi, e lucru tare 
bun, pentru că adese se află şi de acei oameni cari împrumută bani şi, în 
loc ca să-şi acopere nevoia care-l strânge, el îi dă pe băuturi şi pe alte 
lucruri de nemică, iară bancele săteşti se fac anume ca să scoată pe 
gospodari din nevoi grele, dară nu să strămăşească bani ca un om sburat 
de minte. 

10. Pentru banii ce-i împrumută banca sătească, omul trebue să 
deie cambiu, adică vecsel, cum zic oamenii noştri, căci, după legea 
împărătească, banca sătească nu are voie a primi cambii şi, de aceea, 
oamenii, făcând un împrumut, n-au lipsă să alerge la târg ca să iscălească 
cambiul la notar şi să plătească 2 sau 3 fl., pe lângă aceea că şi-au pierdut 
vremea şi au avut cheltueală cu rohatcele, ci se face numai o scrisoare de 
dătorie la banca sătească şi pe acea scrisoare se pune timbru, dară timbrul 
se pune mai ieftin decât cum se pun pe scrisorile de dătorie, când se iau 
bani de la băncile jidoveşti. 

11. Acuma, venim la socoteala procentelor. Banca are, adecă, de 
obiceiu, trei feliuri de bani. Mai întâiu, sunt banii cari îi pun membrii la 
bancă ca părtăşii, apoi sunt banii cari unul şi altul îi pune la bancă spre 
păstrare, dară sunt şi bani cari îi împrumută banca singură de la alți 

oameni avuţi şi-i dă, apoi, în împrumut membrilor. Procentele care le 
plăteşte ea pentru banii cari sunt depuşi la bancă spre păstrare, iară 
procentele care le ia banca de pe banii cari i-au împrumutat membrilor 
săi trebuie să fie cel mult numai cu 1 [1% mai mari decât cele ce le dă 
banca pentru banii depuşi spre păstrare, cu toate cheltuelile la un loc. 

Aşa, de pildă, în Crasna-llschi, când se va deschide banca, în 
săptămâna albă, se vor aduna toţi părtaşii la un loc, vor face aşa cum 
zice adunarea generală şi vor hotărî aşa: în anul 1898, fiind multe chelteli 
de acoperit, ca la începutul fiecărei bance, vom da pentru părtăşii şi pentru 
banii ce se vor depune la bancă spre păstrare 6 fl. de la sută pe an, iară 
pentru banii pe care îi vom împrumuta membrilor vom lua numai 7 fl. de 
la sută pe an. Iară la anul, dacă vor fi mai mulţi membri şi vom avea şi 
bani mai mulți puşi spre păstrare, vom da 5 fl. de la sută şi vom lua 
numai 6 fl. de la sută de pe banii împrumutaţi. 

Aista-i întreg planul bancelor poporale al lui Raiffeisen. Deie 
Domnul ca în fiecare sat să se poată face de aste bance, că numai astfeliu 
vor putea oamenii noştri scăpa de cămătăritul cel mare; iară în numărul 
viitor vom arăta toate, de-amăruntul, cum şi în ce feliu de lucrări trebue 
de pus la cale ca să se poată înființa aşa o bancă sătească. // m.b.“ 
(Deşteptarea, nr.3 din 1/13 februarie 1898, pp. 18-20). 





Statutele lui F.W. Raiffeisen circulau de mult prin Bucovina, adică 
măcar de prin anul 1875, când s-au făcut primele demersuri pentru 
înfiinţarea, în anul următor, 1876, a însoţirii din Gura Humorului. Aceleaşi 
statute au fost folosite şi de Modest cavaler de Grigorcea, începând cu 
anul 1892, şi de câmpulungeni, în 1895, şi de suceveni, în 1897 (în vara 
anului 1898, sucevenii au şi publicat statutele respective). Dar meritul 
lui Mihail Bendevschi, deşi nu a convins multă lume să-i urmeze 
exemplul, este acela de a fi lăsat mărturie. Însoţirile se vor înmulţi abia 
după ce Comitetul Ţării se va implica, inclusiv prin subvenţii, în 
împământenirea fericitei experienţe austriece, adică după anul 1901, când 
se va concepe şi o adevărată literatură raiffeiseniană, pe care o vom 
prezenta la momentul potrivit. Deocamdată, să ne dumirim, la umbra 
părintelui Bendevschi, despre: 

„Cum se înfiinkează băncile sătecti cele după planul lui Raiffeisen. 
În numărul trecut al „Deşteptării“, am arătat ce-s băncile poporale, care, astăzi, 
voim să arătăm cum se urzesc, luâbdu-ne de pildă banca din Crasna-llschi şi 
Crasna-Putnei. 

Acolo, după ce [i s-au citit şi lămurit oamenilor statutelor şi s-au 
aflat 15 inşi ca să între ca membri la bancă, s-au scris îndată declarațiunile 
de însoţire; fiecare gospodariu, adecă, a dat în scris că vre să între ca 
membru la bancă şi astă declarațiune sună aşa: 





„Declarajiune de însoţire. 
Eu, Vasile Brujă, agricultor din Crasna-Putnei, declar prin aceasta 
a întra ca membru în însoțirea de păstrare şi credit pentru Crasna-llschi 
şi Crasna-Putnei, însoţire registrată cu garanță nemărginită în Crasna- 
Ilschi, cu o părtăşie de 10 fl.c.a. (monedă vieneză — n.r.), supunându-mă 
atât statutelor esistente ale însoţirei, care-mi sunt bine cunoscute, cât şi 
tuturor schimbărilor acestora, mai târziu, precum şi hotărârilor adunărilor 
generale. 
Crasna-llschi, în 8 Ianuarie 1898 e.n. 
*** Vasile Brujă 
per me Eugen Braha m.p.“. 


Declarațiunea aceasta vine scrisă pe o jumătate de coală şi e scutită 
de timbru, în puterea paragrafului 3 al legii din 21 Maiu 1873 FL. 
(Foaia Legilor Imperiale — n.r.), Nr. 87. 

Cel ce ştie scrie trebue să iscălească singur declarațiunea de 
însoţire. 

Toate declaraţiunile aceste sunt de păstrat, apoi, bine între actele 
băncei. 

Dacă, însă, ar fi fost în Crasna-Putnei mai mulţi oameni cu numele 
Vasile Brujă, atunci ar fi trebuit să se adaogă şi numărul casei. 

Deodată cu declarațiunea, a dat fiecare om câte 1 fl. ca taxă de 
întrare, ca să fie de cheltueală pentru celelalte scrisori. 

După ce şi-au dat, aşa, 15 oameni declaraţiunile lor de însoţire, s- 
a făcut o şedinţă pentru alegerea direcţiunei. 

În direcţiune se aleg, de regută, 5 bărbaţi de încredere şi alegerea 

se face ori cu țidule ori cu graiul, rămânând ales acel ce are mai multe 
voturi. 

Toţi membrii din direcţiune, însă, trebue să fie cărturari, să ştie 
adecă scrie şi ceti. 

Mai întâi, se face alegerea pentru director, deosebit, şi, după ce e 
ales directorul băncii, se purcede la alegerea vice-directorului şi, într“una, 
a celorlalți trei membri din direcţiune. La alegerea aceasta este a se face, 
orişicum, un protocol, care se păstrează în actele însoțirii. 

După ce s-au ales, în Crasna-llschi şi Crasna-Putnei, membrii 
direcţiunei, s-a făcut, în scris, poftirea pentru înregistrarea statutelor; 
ea sună aşa: 


„Onorabile tribunal c.r. de comerciu! 


1 fl. 
timbru 


Pe basa statutelor (contractul de A) însoţire) originale, sub A), şi a 
copiei B) vidimate a acestora sub B) pentru registrul de însoţiri, s-a 
înfiinţat, sub numele: „Însoţire de păstrare și credit pentru Crasna-lIlschi 
şi Crasna-Putnei, însoţire registrată cu garanță nemărginită“, o însoţire 
cu garanță nemărginită, cu domiciliul în Crasna-llschi. Membrii primei 
direcțiuni, numiţi în paragraful 93 al statutelor şi legitimaţi conform 
paragrafului 19, alinea 2, vor semna, după cum urmează: 

Domnul Mihai Bendeschi, paroch în Crasna, director, va semna 
(aice vine iscălitura proprie, ce se face înaintea judecătoriei)... 

Domnul Grigori Iliuţ, proprietar în Crasna-llschi, vice-director, 
va semna... 

Domnul Nicolai Alexandru Ihnat, agricultor din Crasna-Putnei, 
va semna... 

Domnul Nicolai Dumitraş Percec, agricultor din Crasna-Putnei, 
va semna... 

Domnul George Tarnoveţchi, agricultor din Crasna-llschi, va 
semna... 

Se supune rugămintea: 

Onorabilul tribunal c.r. de comerciu binevoească a dispune 
înregistrarea însoţirii „Însoţire de păstrare şi credit pentru Crasna-llschi 
şi Crasna-Putnei, însoţire registrată cu garanță nemărginită“, cu domiciliul 
în Crasna-llschi, precum şi înregistrarea membrilor direcţiunii în registrul 
pentru însoțiri, în fine, a dispune şi publicarea acestei înregistrări. 

Crasna-llschi, în 27 Decemvre 1897 (aice vin, iarăşi, iscăliturile 
celor 5 membri din direcţiune)“. 


Rubrul (adresa — n.r.) vine aşa scris: 


„Câtră 
O norabilul tribunal c.r. de comerciu 
în Cernăuți. 


Mihai Bendeschi şi consorţii 


roagă pentru înregistrarea statutelor (contractului de însoţire) a 
„Însoţirei de păstrare şi credit pentru Crasna-llschi şi Crasna-Putnei, 
însoţire registrată cu garanţă nemărginită“, precum şi a membrilor ei din 
direcțiune în registrul pentru însoţiri şi a dispune publicarea acestei 
înregistrări“. 


După ce s-a scris poftirea aceasta, s-au dus toţi 5 membri la 
judecătoria din Storojineţ, luând cu dânşii atât poftirea aceasta, cât şi 3 
exemplare din statute. Până a întra la judecătorie, însă, şi-au cumpărat 
timbre, şi anume: unul de 1 fl., de pus pe faţa întâia a poftirei, fără ca să 
scrie peste dânsul; apoi timbre (cel mai bine de câte 1 fl.) de 3 fl., de pus 
la finea poftirei, după iscălitura celor 5 membri, în faţa judecătoriului. 

Pentru statutele originale A (pe acest statut s-a scris, sus, „original, 
fără timbru“), drept că nu se pun timbre, dară, pentru că ele încă trebuie 
iscălite de cei 5 membri, în faţa judecătoriului, se pun iarăşi timbre de 3 
fl. 

Pe statutele însemnate cu B, cari rămân la registrul pentru însoțiri, 
se pun timbre de câte 50 cr. pe coală. Iară la fine se scriu de orişicine 
numele celor 5 membri, punându-se la fiecare nume un „m.p.“, pentru 

că aceste statute însemnate cu B se privesc ca copie. Pe esemplarul al 
treilea nu vine nici un timbru; acestea încă se privesc ca copie, punându- 
se la fiecare nume de la finea statutului tot „m.p.“. 

Întrând cei 5 membri la judecătorie, au făcut la judecător 
rugămintea ca să li legitimeze iscăliturile. Deci s-a luat, mai întâi, poftirea 
(adresa, numită „rubru“ — n.r.) pentru înregistrare. Cei 5 membri au iscălit 
în faţa judecătoriului, scriind cu mână proprie numele lor, mai întâi în 
pofitire (context), apoi la finea pofitirei, iară judecătoriul, punând, după 
iscălituri, timbrele de 3 fl., au întărit cum că cei 5 membri au iscălit 
numele lor atât în poftire (context), cât şi la fine cu mâna proprie. 

După aceea, au venit la rând statutele originale. La fine, după 
cuvintele: „Crasna-llschi, în 27 Decemvre 1897“, s-au iscălit, dedesupt, 
cel 5 membri, în faţa judecătoriului, iară judecătoriul, punând, apoi, 
timbrele de 3 fl., a întărit cum că iscăliturile s-au făcut cu mână proprie. 

Apoi, au venit la rând statutele însemnate cu B, pe aceste s-au pus 
timbre câte de 50 cr. de coală, iară judecătoriul, numărând colile, au 
socotit câte timbre trebuesc, le-a lipit şi a vidimat statutele aceste, întărind 
cum că ele consună din cuvânt în cuvânt cu cele originale. 

E bine ca statutele A şi B să fie scrise, căci, dacă sunt tipărite, se 
poate întămpla ca să fie răspinse. 

În sfârşit, a venit la rând exemplarul (în text, se foloseşte, pentru 
prima dată, litera „x“ — nur.) al treilea din statute, care au putut fi şi 
tipărite. 

Pe acest exemplar nu vine nici un timbru. El se potriveşte, 
asemenea, ca copie şi la urmă vin numele celor 5 membri, scrise de 
orişicine cu „m.p.“. Aceste statute vin încă vitimate de judecător, scriind 
la fine aşa: „S-a colaţionat şi s-a aflat că consună din cuvânt în cuvânt cu 
statutele originale netimbrate, ce le-am luat în primire. Pentru scopul de 
a dobândi uşurarea de taxe, provăzute în legea dela 1 luni 1889 F.L.I. 
Nr. 91“. 

Pentru toate lucrările aceste, judecătoria nu ia nici un ban, dară, 
dacă se face la un notar, costă 11 fl. 20 cr. 

Fiind lucrările aceste gata, cei 5 membri au luat poftirea şi statutele 
sub A şi B şi li-au trimis la tribunalul comercial din Cernăuţ. De acolo, a 
venit o scrisoare, cum că s-a încuviinţat înfiinţarea bancei, dară banca 

încă nu s-a putut deschide, pentru că trebuea să mai vie şi altă scrisoare 
de la tribunal, prin care să se facă de ştire cum că statutele s-au înregistrat; 
venind şi scrisoarea aceasta, s-a putut deschide banca. 

Până în 8 zile de la primirea acestei scrisori, este a se trimite şi s- 
a şi trimis la Direcţiunea c.r. de finanţe din Cernăuţ o poftire pentru 
uşurarea de taxe, alăturându-se exemplarul al treilea al statutelor, ce s-a 
vidimat la judecătorie. 

Această poftire sună aşa: 


„Fără timbru, pe baza paragrafului 5, alinea 2, a legei din 1 luni 
1889 F.L.I. Nr. 91 (Asta se scrie sus, pe faţa întâia a pofitirei). 


Înaltă direcțiune c.r. de finanțe! 


Subsemnata însoţire de păstrare şi credit roagă a-i recunoaşte 
esistenţa (iarăşi se evită litera „x“, care abia pătrundea în scriere — n.r.) 
cerințelor legale, provăzute de legea de la 1 luni 1889F.L.I. Nr. 91 (deci, 
publicată în Foaia Legilor Imperiale Nr. 91 —n.r.), ca să se poată folosi 
de uşurarea de dări (taxe) acordată prin numita lege. 

O copie vidimată fără timbru a statutelor urmează în alăturare. 

Crasna-llschi, în 20 Faur 1898. 

Însoţire de păstrare şi credit pentru Crasna-llschi şi Crasna-Putnei, 
însoţire registrată cu garanță nemărginită: 

Mihai Bendeschi m.p. 

director 

Nicolai Dumitru Percec 

membru din direcţiune“. 


Afară de poftirea aceasta, era a se trimite şi s-au trimis până în 8 
zile 2 exemplare din statute (cari nu trebue să fie iscălite) la căpitănia c.r. 
(prefectura cezaro-crăiască — n.r.) din district, cu următoarele scrisori 
(fără timbru): 

„O norabilă căpitânie c.r. districtuală! 

Conform paragrafului 35 a legei din 9 Aprile 1873, F.L.I. Nr. 70, 

supune subsemnata însoţire o copie % a statulelor sale, cu rugămintea: 

Onorabila căpitănie c.r. districtuală binevoească a o supune 
Înaltului guvern c.r. 

Crasna-llschi, în 20 Faur 1898. 

Însoţire de păstrare şi credit pentru Crasna-llschi şi Crasna-Putnei, 
însoţire registrată cu garanță nemărginită; 

Mihai Bendeschi m.p. 

Nicolai D. Percec m.p.“. 


A doua scrisoare (fără timbru): 
„O norabilă căpitânie c.r. districtuală! 


În alăturare % supune nou înființata Însoţire de păstrare şi credit 
în Crasna-llschi, conform paragrafului 5 a legei din 27 Decemvre 1880, 
F.L.I. Nr. 151, o copie a statutelor sale. 

Crasna-llschi, în 20 Faur 1898. 

Însoţire de păstrare şi credit pentru Crasna-llschi şi Crasna-Putnei, 
însoţire registrată cu garanţă nemărginită: 

Mihai Bendeschi m.p. 

Nicolai D. Percec m.p.“. 


După ce s-au trimis aceste scrisori, comitetul direcţiunei a făcut 
îndată o şedinţă şi a hotărât, conform statutelor, cari gospodari se pot 
primi în bancă şi cari nu, şi, după ce s-a hotărât aceasta, s-au invitat toți 
membrii la o şedinţă generală. 

Ca pildă, dăm aici protocolul făcut la adunarea generală din Crasna- 
Ilschi; iară înainte de dechiderea adunărei generale s-au luat la mână 
declaraţiunile de însoţire, s-au cetit numele membrilor însoțirei şi s-au 
provocat fiecare să plătească părtăşia. Cei ce-au plătit părtăşia întreagă 
sau numai o rată s-au privit ca membri, li s-a dat cărticică de părtăşie, în 
care se scrie cât a plătit, apoi s-au trecut la isvodul membrilor. 

Cei ce n-au plătit nimică din părtăşie nu se pot privi ca membri 
şi nici nu pot da vot. 

Apoi, directorul băncii a deschis şedinţa şi s-a făcut următorul 


45 


lon DRÂGU2ANUL 





protocol: 


„Protocolul Sedinței 

ținute în 20 Faur 1898 

de 

1. Adunarea generală 

a 

Însoţirei de păstrare şi credit pentru Crasna-llschi şi Crasna-Putnei, 
însoţire registrată cu garanță nemărginită. 

De faţă sunt 65 de membri. 

Preşedinte: Directorul Mihai Bendeschi. 

Directorul deschide adunarea şi denumeşte de protocolant pre dl. 
Petru Popovici. 

Conform paragrafului 15, alinea 4, a statutelor, se alege domnul 
Manoli Iliuţ spre constătarea şi subscrierea protocolului, iară ca scrutători 
se aleg domnii Toader Percec şi Istrati Gherman. 

Directorul împărtăşeşte ordinea de zi, ce se recere conform 
statutelor, şi anume: 

]. Fixarea (stătorirea) stărei părtăşiilor, a depunerilor şi a 
împrumuturilor ce le ia însoţirea: fixarea sumei maximale şi minimale 
ce o poate depune un depunător singurit la cassa însoţirei, a terminelor 
de revocare şi de scadenţă a intereselor; a sumei maximale ce o poate 
împrumuta unul şi acelaşi membru de la însoţire sau în cont curent; a 
mărimei cametei pentru depuneri spre păstrare şi a împrumuturilor ce se 
pot acorda unui membru (paragrafele 52 c-f, 57, 59, 62, 63, 65). 

II. Hotărârea cum are să se întrebuinţeze prinosul de bani şi modul 
cum să se acopere lipsa de bani. 

III. Hotărârea despre îndreptarea unei pofiiri către comitetul țării 
pentru un ajutor amăsurat. 

IV. Alegerea visternicului; fixarea sălariului pentru acesta 
(paragrafele 29, 51, 52 g). 

V. Stătornicirea numărului membrilor ce sunt de ales în consiliul 
de controlă; stătorirea zilelor în cari are a ține consiliul de controlă şedinţe; 
alegerea consiliului de controlă (paragrafele 32, 40, 43, 51). 

La propunerea mai multor membri, se iau următoarele hotărâri: 

]. Conform paragrafului 52 c-e al statutelor, se pune în competenţa 
direcțiunei să primească la cassă: 


bani de părtăşii până la 4.000 fl. 
bani depuşi spre păstrare până la 3.000 fl. 
bani ce poate lua banca împrumut 3.000 fl. 


Mai departe, se statoreşte ca suma cea mai mare ce o poate pune 
un depunător singurit la cassă să fie cel mult 500 fl., iară suma cea mai 
mică 1 fl. 

Terminele de revocare se stătoresc astfel: 

Sume până la 25 fl. se pot rădica fără revocare. 

Terminul de revocare pentru sume: 


dela 25 fl. până la 50 fl. este 8 zile 

peste 50 fl. până la 200 fl. este 14 zile 
peste 200 fl. până la 500 fl. este 30 zile 
peste 500 fl. până la 1.000 fl este 60 zile 
peste 1.000 fl. până la... fl. este 90 zile. 


Interesele (dobânzile n.r.) pentru depuneri spre păstrare să se 
plătească la 30 luni şi la 31 Decemvre. 

Mai departe, se împuterniceşte direcţiunea a da împrumuturi de 
bani unui şi aceluiaşi membru cel mult 100 fl. 

Interese pentru depuneri spre păstrare se vor plăti 6 la sută. Ca 
interese pentru împrumuturi acordate va lua însoţirea 7 de la sută. 

II. La propunerea directorului, se ia hotărârea: ca prisosul de bani 
să se depuie la cassa de economie poştală, iară în cassa însoţirei să se 
lese cel mult 100 fl.; lipsa de bani să se acopere cu un împrumut de la 
comitetul țării, din fondul săracilor, până la suma de cel mult 1.900 fl.; 
într'una (în unanimitate — n.r.), hotărăşte adunarea generaşă, limpede şi 
apriat (răspicat, fără echivoc, decisiv — n.r.), cum că însoţirea se supune 
controlei şi revisuirei în purtarea trebilor sale de cătră comitetul țărei. 

III. La propunerea D-lui N.N., se hotărăşte a ruga comitetul țărei 
pentru o subvenție de 300 fl., în scopul adaptărei însoţirei şi concede 
adunarea generală ca comitetul țărei să aibă dreptul a controla şi a revisui 
purtarea bancei. 

IV. Ca visternic se alege dl. Ştefan Sorocean, învăţător superior în 
Crasna-Putnei. Acesta declară a primi postul de visternic. 

Statorirea sălariului său va urma la finea anului administrativ. 

V. Numărul membrilor din consiliul de controlă se stătoreşte cu 6. 
Şedinţele ordinare ale consiliului de controlă se stătoresc pe duminica 
întâia, după finirea fiecărul quartal (trimestru — n.r.). 

În fine, se purcede la alegerea consiliului de controlă, prin țidule. 
S-au dat 64 de ţidule. Majoritatea absolută e 33... 

Petru Popovici Mihai Bendeschi 

protocolant director 

Manoli lliuţ 

designat pentru iscălire 


Însemnare: Cine doreşte ticluiri mai pe larg citească: „Auleitung 
zur Grundung und Errichtung von Spar — und Darlehenscassen nach 
System Raiffeise, III. Arflage. Herausgegeben von niederosterreichischen 
Landesauasschusse. Costă 1 fl. 50 cr. Se capătă la Wilhelm Frick 
Hofbuchhandlung Wien, Graben 27”.” (Deşteptarea, nr. 4/ din 15/27 
februarie 1898, pp. 27-29). 

„Deşteptarea“ 
întru însoțiri de păstrare şi credit 
în sistem Raiffeisen 


Gazeta cernăuţeană „Deşteptarea“, cu apariție bisăptămânală (joia 
şi duminica), cea care avea să dobândească, odată cu înfiinţarea Centralei 
însoţirilor economice române din Bucovina“, statutul de organ oficial al 
respectivei instituții economice, statut prin care i se consacrau meritele 
reale în popularizarea şi în credibilizarea instituţiilor bucovinene de 
economie şi credit, deşi merită legendată, a rămas într-un anonimat 
profund. Nici măcar încrâncenarea cu care publica gazeta poeme inedite 
din lirica lui Mihai Eminescu nu i-a adus mai multă notorietate. 

Iniţial, adică din 1/13 ianuarie 1893, „Gazetă pentru popor“, care 
„lesă la 1 şi 15 a fiecărei luni“, sub administraţia lui Dimitrie Bucevschi, 
„Deşteptarea“ a promovat o adevărată literatură raiffeiseniană, inclusiv 
un dialog (după metoda lui Aron Pumnul, care şi el, vrând să demonstreze 
necesitatea scrierii cu litere latine, adoptase metoda „Dialogurilor“ lui 
Platon), o lungă, dar atotcuprinzătoare discuţie pe tema renaşterii satului 
românesc în Bucovina, purtată între înțeleptul Toader şi curiosul Costan. 
„Deşteptarea“ a căutat, cu disperare parcă, să lămurească şi să urnească 
satul românesc bucovinean din tradiționala lui amorţire, iar produsele 
publicistice respective stârnesc şi astăzi interesul, ba chiar şi un fel de 
nostalgie a regăsirilor de identitate. 

Textele „Deşteptării” apăreau, de regulă, sub un motto eminescian, 
„Eu îmi apăr sărăcia şi nevoile şi neamul“, deşi Poetul Nepereche al 
neamului românesc, spre deosebire de Alecsandi, Coşbuc sau Şt.O. Iosif, 
nu prea era cultivat în Bucovina. Niciodată semnate, dar reprezentând 
punctele de vedere ale Partidului Poporal Naţional, aripa desprinsă din 

Partidul Naţional Român, formată din preoți şi învăţători, cu lideri inițiali 
George Popovici şi lancu Flondor, cei care îi vor plăti salariul lui Grigore 
Filimon ca să se ocupe de întemeierea de însoțiri raffeiseniene, materialele 
publicistice din „Deşteptarea” sunt profunde şi atotcuprinzătoare, cu 
excepţia naţionalismelor ieftine, prin care, în mod tradiţional, noi tot 
mutăm povara responsabilității pentru neîmplinirile noastre istorice pe 
umarii altora: 


„Însokirile Raiffeisen. |. Pătrun2i de prima îndătorire a unui 
cetățean liber. Raiffeisen a fost un om cu mare inimă pentru binele 
poporului. El atât de iscusit a alcătuit însoțirile sale băneşti, din cari 
țărănimea să poată împrumuta lesne şi ieftin bani la nevoe, încât planul 
lui a trecut de mult peste hotarele ţării nemţeşti, fiind primit şi în Francia, 
Austria şi Rusia. 

În împărăţia noastră, astfel de însoțiri se află foarte multe, mai 
ales în ţeara Austriei de jos. Acolo, comitetul țării a făcut înlesniri pentru 
înrădăcinarea Raiffeisianelor prin sate şi s-a tot interesat cum merg ele, 
punându-le feliurite întrebări. Aşa, de pildă, a întrebat el toate bancele 
acelea ce folos au adus ele membrilor lor şi, de obşte, locuitorilor de prin 
sate şi iată, între altele, ce răspunsuri a primit: 

Răspunsul din comuna Annaberg zice că „toţi locuitorii laudă ca 
într-un glas lucrările binefăcătoare ale bancei“. 

Din Arlesbach s-a răspuns că mulţi locuitori de acolo au spus: 
„Dacă am fi avut o bancă ca aceasta înainte de 50 ani, multe nenorociri 
nu s-ar fi întâmplat“. 

Din comuna Plankenstein s-a dat răspunsul: „Membrii însoţirii 
zic că, dacă ar fi avut ei astfel de bance înainte de 20 ani, n-ar fi acuma 
aşa înecaţi în dătorii“. 

Din comuna Loidesthal s-a răspuns aşa: „Mai înainte, ţăranii erau 
storşi de gheşeftari, cari li da pe munca lor preţuri mici; acuma, însă, 
vând când sunt prețuri bune“. 

Din comuna Fischamend, iată ce răspuns s-a dat: „Banca primeşte 
numai membri de aceia cari sunt foarte cu rânduială şi se poartă frumos 
şi sunt oameni harnici şi cruţători. Făcând banca aşa, locuitorii noştri se 
simţesc onoraţi dacă se înscriu la dânsa ca membri. Astfel, s-au 

îmbunătățit stările de la noi şi în purtarea gospodarilor, şi în purtarea 
oamenilor. Banca e binefacere mare şi de aceea, fiindcă ea îi sileşte pe 
locuitori la cruțare şi la părăsirea beţiei. Chiar între oamenii săraci începe 
a se arăta o bunăstare vădită. Banca e foarte iubită de gospodari, cari 
împrumută de la dânsa bani ca să nu-şi vândă vitele cu preţuri de nimic. 
De mare folos e banca şi pentru aceea, fiindcă cei ce pun bani la dânsa, 
ca să li crească procentele, pun şi scot bani fără nici o pierdere de timp şi 
cheltueală, pe când, mai înainte, ei trebuiau să meargă până la Schwechat 
ca să-şi puie banii acolo şi, aşa, să cheltuească cu călătoria cel puţin 30 
cruceri, şi să mai peardă încă jumătate zi de muncă. Apoi, oamenii noştri 
se ruşinează a-şi scoate banii din bănci pentru cheltueli de prisos sau pe 
nimicuri şi, astfel, ajung a-şi face frumuşele capitaluri. Banca e de folos 
şi pentru împrumutător, deoarece el numai cu cheltueală de 10 cruceri 
poate împrumuta 100 fl., fără să se umiliască. E foarte de lipsă ca comitetul 
ţării să controleze aceste bance, fiindcă, astfel, oamenii au încredere în 
ele, vaza lor creşte şi cei ce stau la cârma lor trebue să se păzească de 
orice lucru neiertat“. 

La întrebarea comitetului ţării din Austria de jos ori de ajută bancele 
Raiffeisen la stârpirea cămătăritului, 37 de bance au răspuns: „Da, 
cămătăritul a slăbit rău, s-a stârpit cu totul“. 

La întrebarea aceluiaş comitet al ţării ori de au putut bancele 
Raiffeisen să împiedice vânzări de gospodării la licitaţie pentru sume 
bagatele ori să mântuească persoane sau familii de bățul de cerşetori, 65 
de bance au răspuns că „da!“. 

La întrebarea ori de au dat bancele împrumuturi ca să scape 
împrumutătorii de dătorii la persoane private sau la alte bance, cari dau 
bani cu multe cheltueli, mai toate Raiffeisianele au răspuns, iarăşi, „da!“. 

Bancele Raiffeisen sunt aşa de iubite de țăranii din Austria de jos 
încât, acolo, chiar servitorii, servitoarele, lucrătorii cu ziua şi copiii de 
şcoală îşi pun banii ce-i au pe la bancele din satele lor şi, aşa, cu toţii se 
întrec în cruţare şi îşi aştern bine, de cu bună vreme, ca să poată odichni 
liniştiţi în viitor. 

Dacă, însă, bancele Raiffeisen s-au aflat pe bune în ţeara Franciei, 
în Rusia şi la noi, în Austria, dacă ele sunt în stare să desbare țărănimea 
de beţie, s-o apere de cămătari, de dătorii cu procente mari, de vânzări 

silnice la licitaţie pe prețuri bagatele şi să scape familii întregi de băţul 
de cerşitori, iar, pe de altă parte, dacă bancele acestea îi silesc pe ţărani 
să fie treji, harnici, cruțători şi îi îndeamnă chiar şi pe servitori, servitoare, 
copii de şcoală şi lucrători cu ziua de-şi pun la dânsele banii spre păstrare, 
apoi oare nu-s Raiffeisianele adevărate alcătuiri de mântuire şi pentru 
țăranii din Bucovina îndeobşte? 

Nu rămâne nici umbră de îndoială că adevărul acesta poate fi 
tăgăduit numai de un om cu totul lipsit de mintea sănătoasă. Ba, mai 
mult. Dovada cea mai strălucită despre folosul Raiffeisianelor pentru 
țărănimea noastră, adânc cufundată în mlaştina tuturor ticăloşiilor, ni-a 
dat-o singur comitetul țării din Cernăuţ, căci nu în zădar a hotărât el să 
deie ajutoare de mii de coroane satelor acelora cari îşi fac astfel de bance. 

Noi, Românii bucovineni, ne-am şi făcut, până acuma, puţine 
însoţiri Raiffeisiane prin unele sate, iar în anul acesta (1901 — n.r.) au 
prins a se înfiinţa mai multe în comunele din districtul Sucevii. Cu atâta 
nu ne putem mulțămi deloc. Noi trebue să avem astfel de însoţiri în toate 
comunele unde ele se pot face, trebue să avem, apoi, o centrală, la care 
să fie puse milioanele țării ce, până acuma, aduc folos țărilor străine. 
Bărbaţii ce se pun în fruntea Raiffeisianelor, fie în direcție sau în sfatul 
de controlă, iau asupra lor grea răspundere, grea muncă fără nici o plată, 
şi doară s-ar crede că nu poate fi suflet de om care să nu se bucure din 
adâncul inimei că se află bărbaţi de aceştia, deoarece ei îşi pun osteneala 
lor şi aduc jertfe pentru binele poporului, al ţării şi al împărăției. De 
altmintrelea, astfel de bărbaţi nu afli de prisos prin comunele noastre. 

De regulă, preoții şi învățătorii sunt singurii cari au datoria sfântă 
să ieie în cârcă sarcina aceasta grea, încolo să fii bucuros dacă găseşti 
câţiva cărturari pe cari să-i poţi băga în direcţie sau în consiliul de controlă. 
Dar este şi altă scădere, de care sufăr cele mai multe comune din țară. 
Ele n-au case destul de largi şi potrivite pentru adunări mai mari şi, de 
aceea, adese sunt silite să ţie adunări, spre binele lor obştesc, prin clasele 
largi şi pline de lumină ale şcoalelor. Cu bună seamă că, dacă prin astfel 
de adunări s-ar stingheri învățământul şcolarilor în zile de rând, asta 
nime n-ar putea zice că e cu cale. Dar un lucru ca acesta nu se poate 
întâmpla niciodată, din singura cauză că poporul nostru e eminamente 
element de ordine. Cui, însă, i-ar putea plesni prin minte să oprească 

comunelor a ţine, în şcoalele clădite pe cheltueala lor, în zilele de 
Dumineci sau sărbători, de pildă, adunări pentru deschiderea bancelor 
Raiffeisen? Aşa-ceva odată cu capul nu ţi-ar veni a crede. 

Şi, totuşi, ceea ce s-ar părea de necrezut s-a întâmplat în ținutul 
Sucevii. 

Avem în mână un emis al consiliului şcolar districtual din Suceavă, 
care, întemeiindu-se pe emisul consiliului şcolar al țării din 12 Faur 1901, 
Nr. 783, opreşte, pe viitor, consiliilor locale din district şi, mai ales, 
conducătorilor de şcoală folosirea şcoalelor pentru orice adunări. 

Emisul acesta purcede în urma celor mai multe alcătuiri de însoţiri 
Raiffeisen de până acuma din district şi, ce este mai mult, învățătorii cari 
au dat consiliilor şcolare locale cheile şcoalelor, în scopul ținerii adunărilor 
de constituire a bancelor şi au luat şi singuri parte la aceste adunări, sunt, 
în genere, înfricaţi, ba unii ameninţaţi cu cercetări disciplinare, după 
cum se vorbeşte, de pildă, de dl învăţător Cosmiuc din Udeşti. 

Cumplite sunt rodurile pactului! 

Avem date positive că în şcoalele săteşti din districtul Sucevii se 
țin adunări ale reuniunilor învăţătoreşti, la cari prilejuri clasele gem de 
sunetele musicei şi podelele trăsnesc de ropotele dănţuitorilor, cum s-a 
întămplat şi la vestita adunare din Mitocul-Dragomirnei, unde a fost vorba 
de telegrama propusă pentru alegerea lui Demeter Isopescul; avem date 
positive că şcoala sătească din ținutul Sucevii e folosită ca local la alegeri 
comunale şi la alte alegeri, chiar pe timpul şi cu stingherirea 
învăţământului. Şi pentru o adunare a locuitorilor comunei, cari îşi 
întemeiază o însoţire Raiffeisiană, şcoala comunală e oprită, domnilor? 
Şi sărmanii noştri frați învăţători, trup din trupul şi sânge din sângele 
neamului nostru, ei, bieţii, sunt buni de folosit la adunări în cari se 
recomandă candidaţi de deputăţie parlamentară ca dl Demeter, iară la 
adunări Raiffeisiane nu sunt buni, domnilor? Ei să nu puie umărul la 
instituții curat economice, menite să scoată poporul din ghairele 
cămătarilor, hoţiei etc.? 

Singurul răspuns la aceste întrebări, scrise cu sângele ce ţişneşte 
din inima învățătorimei române din districtul Sucevii, îl aşteptăm de la 
puţinii, dar curajoşii noştri reprezentanţi din dieta țării. Nu uitaţi, fraților, 
mai ales în starea noastră chinuitoare din ziua de azi, nu uitaţi de norma 

de purtare la care ne îndeamnă răposatul George Hurmuzachi cu cuvintele: 
„Cu fruntea înaltă, cu mândria cetăţenilor ce se numără astăzi între cei 
mai liberi din Europa, să păşim înainte şi să stăruim a se împlini ce s-a 
negrejit mult şi de cătră mulţi, de sus până Jos, în biata noastră ţeară; să 
conlucrăm la întemeiarea şi la întărirea regimului libertăţii în mijlocul 
nostru, la îmbunătăţirea stării patriei şi, pătrunşi de prima îndătorire a 
unui cetăţean liber şi a virtuţii cetăţeneşti, de simțământul de legalitate, 
să înfățişăm lumii icoana cea adevărată a ţării noastre, descoperind, fără 
frică şi fără cruţare, în folosul acesteia, împreună dorinţe, cu nevoile şi 
trebuinţele obşteşti, toate neajunsurile, lipsurile şi abusurile — orişiunde 
le-am întâmpina — şi trădându-le tribunalului celui mai sever şi 
nepărtinitor: conştiinţei publice, spre a fi îndreptate sau spre a fi 
osândit!“.“ (Deşteptarea, nr. 20 din 15/28 martie 1901, pp. 1-3). 


„II. Alte mijloace de apărare Lovitura dată prin emisul 
consiliului şcolar al țării din 12 Faur 1901, nr. 783, intereselor economice 
ale poporului nostru trebue să ne puie pe gânduri serioase. Nu ştim ori 
de emisul are valoare pentru întreaga ţeară. Nouă ne e destul să ştim că 
învățătorimei române i se ia putinţa a-şi pune puterile intelectuale şi 
timpul liber în serviciul ridicării economice şi morale a poporului, prin 
aceea că e terorizată a participa la însoţiri de felul Raiffeisen; ne e destul 
să ştim că comunele române sunt împedecate a folosi, în timpul liber, 
şcoalele clădite cu munca lor ca locuri de adunări pentru astfel de însoțiri. 
Aşa măsuri nu credem să fie aplicate nicăiri şi nici un popor din Austria, 
mai ales în timpul actual, de criză economică generală, care, în urma 
schiopătării maşinei parlamentare din centru, bântue întreaga monarchie. 

A ridica poporul economiceşte şi moraliceşte înseamnă a purta 
grijă de viaţa lui şi aceasta este, doară, cea dintâi datorie a fiecărui guvern, 
este şi datorie a bisericei, a şcoalei şi a tuturor factorilor din stat, fiindcă 
de la împlinirea datoriei atârnă viaţa statului. 

Însoțirile Raiffeisiane, după cum am arătat în numărul trecut al 
„Deşteptării“, sunt vetre de la cari poporul cu deosebire poate aştepta 
îmbelşugată hrană economică şi morală — dar chiar şi aici suntem siliți 
să facem dureroasă esperienţă — că ni se pun bețe în roate! 

Încrestând şi această esperiență pe răbuş, în cele următoare vom 

arăta mijloacele de apărare. 

Este clar pentru fiecare om cu vederi mai largi că noi, Românii 
bucovineni, suntem ţinuţi într-o necurmată fierbere politică, care e în 
stare să absoarbă toată atenţiunea şi să ne închidă ochii de la privirea 
atâtor chestii vitale şi pentru poporul nostru, de însemnătate grea ca 
plumbul. 

lată de ce salutăm, cu vie mulțămire sufletească, înființarea 
Raiffeisianelor în districtul Sucevii şi dorim spor şi ajutor la înfiinţarea 
lor mai departe. Curentele politice vin şi trec ca fortunele prin aer şi 
sigur că trebue a le da atenţiune, cum dai fulgerului, trăsnetului ori 
grindinei, ca să nu te lovească. Dacă nu arunci, însă, o sămânță mai bună 
în ogorul națiunii tale, poporul va rămânea tot cel vechiu, cufundat în 
negura neştiinței, flămând şi gol şi espus exploatărilor din toate părțile. 

Sămânţa Raiffeisianelor e începutul pentru un viitor mai bun, dar 
nu e singura ce are să ne preocupe. 

Preocupare sau grijă intenzivă şi necurmată cere de la noi, mai 
întâi, şcoala, fiindcă ea formează, aşa-zicând, cârligul de la capătul 
lanțului de scăpare, care prinde imediat pe un popor şi-l scoate din 
prăpastia cea mai adâncă a mizeriilor. Durere, durere că noi, Românii 
acestei ţări, dintre toate neamurile conlocuitoare suntem, şi până azi, 
singurii heloţi în privința şcoalelor. Aceasta o dovedesc cifrele. În 1900, 
țeara întreagă a avut 362 de şcoale, dintre cari 135 de o clasă, 93 de două 
clase, 58 de trei, 40 de patru, 23 de cinci şi 13 de şase clase. 24 de 
comune (zi: comune române) n-au încă şcoale defel, 18.855 copii (zi: 
copii români) rămân fără învăţătură, iar în şcoalele cu câte o clasă copiii 
cu ce fel de învățătură se pot alege? Niciunui Român din Bucovina nu i 
s-a putut face onoare mai mare decât domnului redactor German (German, 
caligrafiat pentru a servi pronunției nemţeşti, era, de fapt, Atanasie 
Gherman, „editor şi redactor responsabil“ al „Deşteptării““, mare cărturar 
bucovinean — n.r.), cu osânda dictată pentru biciuirea abuzurilor şcolare 
(a fost exlus din presă, începând cu anul 1901, pentru o perioadă de doi 
ani — n.r.). Pe calea aceasta, trebue să-i urmăm toţi, chiar cu rizicul (riscul 
— n.r.) de a fi duşi, droaie, de jandari ca boierul Calmuţehi din Părhăuţ. 
Nu vă ascundeţi, deci, domnilor învăţători, sub paravanul înmormântării 
abuzurilor în groapa tăcerii ori al fricei de prigoniri, căci aceasta ar fi 

perina de peatră care aţi aşterne-o sub capul copiilor şi poporului 
domniilor voastre pentru viitor! 

În fine, una din dătoriile cele mai mari ale representanților 
partidului poporal național (aripa reformatoare a Partidului Naţional 
Român, condusă de istoricul George Popovici, cunoscut, ca poet, sub 
pseudonimul T. Robeanu, şi de Iancu Flondor — n.r.) este asigurarea 
drepturilor civice ale învăţătorilor noştri de a se mişca în viaţa privată cu 
totul liberi în acţiuni întreprinse spre binele obştesc şi a nu mai fi traşi la 
răspundere şi terorizaţi de inspectori şcolari, de ce cutare a luat parte la 
o petrecere poporală sau la o adunare a unei însoțiri Raiffeisiane. 

Societăţile de cetire au menirea de a da prilej cărturarilor de prin 
sate să se folosească de învăţătura câştigată în şcoală şi să-şi lărgească 
necurmat cercul cunoştinţelor. E de prisos a face mai multă vorbă despre 
folosul acestor societăţi. Avem şi noi câteva, dar foarte puţine. Oare să 
nu se poată înființa mai multe? Unde înfiinţarea nu e deloc cu putință, 
sigur că şcoala n-a adus, încă, fructele dorite. Unde, însă, s-ar putea 
înfiinţa şi, totuş, nu se face nimic sau unde s-au înfiinţat şi dorm, acolo 
nepăsarea aceasta — o spunem verde — e trădare de neam! 

Dar şi puţinele societăţi de cetire cari le avem, deocamdată, abia 
vegetează, din multe cauze şi, mai ales, din cauza lipsei de locale 
corespunzătoare. 

Nefiindu-ne iertat, cel puţin momentan, a ne legăna în visul că 
consiliul şcolar al ţării ar revoca ordinul din 12 Faur 1901, Nr. 783, şi ar 
permite şcoala ca loc de adunări în scopul binelui obştesc, ca, de pildă, 
în scopul ținerii adunărilor generale a societăților de cetire ori a 
Raiffeisianelor etc., astăzi, mai mult ca oricând, li se impune comunelor 
ce au astfel de societăţi categoric dătoria: Să caute, din răsputeri, ca să 
aibă, cât mai curând, câte o casă naţională! 

Vom mai atinge aici cu o chestie de o imensă însemnătate, care, 
până acuma, a fost relevată în publicistica noastră în mod numai de tot 
sporadic. 

Dacă e vorba să cuprindem complet toate puterile naţiunii, să le 
intercalăm la mersul vieţii naționale şi să le angajăm la toate nevoile şi 
acțiunile noastre publice, nici un minut nu ne este iertat a mai tărăgăna 
cu cunoaşterea stării în care se află comercianții şi meseriaşii români din 

întreaga ţeară. Ne aducem aminte cum un cizmar român din Cernăuţ de 
câteva ori a fost nevoit a se jălui prin gazetă că nu e sprijinit de ai noştri, 
aducând dovezi foarte umilitoare pentru noi prin câteva pilde de la 
neamurile străine. Cu acest sistem de nepăsare trebue să încetăm odată 
pentru totdeauna. Suntem siguri că, dacă obştea română bucovineană |- 
ar cunoaşte pe măestrul, modestul, blândul şi harnicul nostru blanar 
Ghiţescu, el ar fi căutat ca iarba de leac şi chemat prin toate casele 
aristocrate şi mai inferioare în locul atâtor fii ai poporului ales şi, 
convingându-se lumea de lucrările într-adevăr măiestre ale numitului în 
ramura meseriei sale şi fiind ajutat de noi, toţi, el ar putea, cu timpul, să- 
şi deschidă un atelier, cu angajamentul de a ne creşte urmaşi vrednici de 
dânsul. Azi, însă, cine îl cunoaşte pe Ghiţescu? Umilit şi împovărat de 
familie grea, el stă, bietul, în umbra obscurităţii, abia împingând una 
după alta zilele unui traiu fără rost, pentru că, vedeţi, modestul om nu 
cunoaşte calea reclamelor moderne. Deşi cu paşi uriaşi ne apropiem de 
timpul sau poate am şi ajuns acel timp fatal, când şi noi, împinși de forța 
împrejurărilor, trebue să ţinem cont de lozinca „Nici un ac de la străin!“, 
totuş, aşa ca Ghiţescu, stau în umbră şi în întunerec toți comercianții şi 
meseriaşii noştri cismari, pantofari, cojocari, blanari, curelari, tarniţari, 
butnari, rotari, dulgheri, ferari, covali, croitori, tapeţari, clopotari, 
cioplitori şi sculptori de peatră, lucrători de taracote, cărămidari, zidari, 
sculptori artistici de lemn, casapi, cârnăţari etc. etc. Astfel nu mai merge 
şi nu e iertat să meargă. 

Noi nu ne putem bizui a exhauria (a descrie atotcuprinzător — 
n.r.) într-un articol chestia aceasta de imensă însemnătate în tot cuprinsul 
ei (deci, exhaustiv —n.r.), ci ne mărginim numai la a pune pe tapet, înaintea 
cetitorilor foii noastre, cu frățeasca şi calda rugare ca fiecare să cugete 
profund la ea şi cât mai curând să vedem începută cea mai vastă discuţiune 
publicistică asupra ei. 


III. Învitare. 
Deocamdată, noi deschidem coloanele noastre tuturor 


comercianților şi meseriaşilor români din întreaga țară, cu învitarea ca 
fiecare, orideunde ar fi el, să ne deie cât mai degrabă de ştire: Cum se 

chiamă, unde locueşte, ce comerciu sau meserie poartă (aici e de dorit să 
arate fiecare, cu de-amănuntul, lucrările ce le face), de când poartă 
comerciul sau meseria şi întru cât e sprijinit de neamul nostru, întru cât 
Românii îşi îndestulează trebuinţele la dânsul. Cum are să scrie unul sau 
altul arătarea ce o cerem şi s-o trimită la redacţia „Deşteptării“, despre 
asta, iată, dăm o pildă: 

„Eu, Vasile Butnar, din Capu Câmpului, port în satul meu meseria 
ferăriei şi a covăliei, de 20 de ani, ferecând şi şinuind care şi orice fel de 
căruţe, potcovind cai, făcând şi reparând pluguri, topoare, barde şi tot 
felul de unelte trebuincioase la economie. Românii din comuna mea au 
deplină încredere în mine şi îşi îndestulează toate trebuinţele numai la 
mine“. 

Dacă s-ar afla comercianţi, industriaşi ori meseriaşi necărturari şi 
învitarea aceasta n-ar ajunge la urechile lor, bărbaţii noştri inteligenți 
binevoească a lua asupră-le obligamentul de onoare de a ne da dumnealor 
datele cerute, fiecare pentru comuna sa, şi a purta interesul cel mai viu 
de soartea numitelor persoane. 

Încă câteva vorbe, înainte să încheiem: 

Pentru cabinetele de cetire nu avem nici un depozit de cărți potrivite 
la vreo librărie din țară, şi aceasta este o lipsă foarte mare. Spre a o 
înlătura cât mai curând, redacția „Deşteptării“ se obligă a cere, în timpul 
cel mai scurt, de la librăriile şi editurile române, cărțile necesare, în scopul 
esaminării lor pentru trebuinţele poporului nostru, şi îşi reservă a trimite 
câte una sau două cărţi la persoane anumite, spre a fi cetite şi dejudecate 
ori de se potrivesc pentru bibliotecele poporale, în care cas cărțile 
dejudecate vor fi comandate „en gros“ în depositul cutărei librării din 
ţară şi catalogul respectiv se va publica prin foaia noastră. 

Raiffeisianele ce se înfiinţează vor şchiopăta sigur de la început, 
prin unele locuri. Dl paroch Bendevschi din Crasna, dl paroch Dorofteiu 
din Stroieşti şi alți bărbaţi practici sunt, deci, datori să le deie ajutor, la 
cererea respectivelor comune şi cu despăgubirea speselor de călătorie 
din partea lor. 

La societăţile acestea trebue pusă temelia cea mai solidă. Lipsa de 
puteri inteligente, cu specială menire de a direge înființarea societăţilor 
de cetire şi a bancelor Raiffeisiane şi a le inspecționa o simțim cu toţii, 

deci să cugetăm la ea! 

Încheind, resumăm: Şcoală, însoţiri băneşti de păstrare şi credit, 
interesul cel mai viu de clasa noastră mijlocie, societăți de cetire, acestea 
şi alte asemenea instituţii de cultură trebue să fie pentru fiecare Român 
bucovinean cu minte luminată şi inimă doritoare de binele obştesc al 
poporului său luceferii cari niciodată să nu-i peardă din vedere, măcar 
de ar trece pe sub ceriul ţării noastre tot potopul furtunelor politice 
(Deşteptarea, nr. 21 din 18/31 martie 1901, pp. 1,2). 


„IV. Încă câteva cuvinte despre însoțirile de credit Raiffeisen. 
Bine a zis cine a zis că omul s-a născut pe lume ca să pătimească. De tot 
mic este numărul acelora cari se pot mândri că au avut pe această lume 
mai multe zile bune decât rele. Îndeosebi, dacă privim la traiul acelei 
clase de oameni cari trebue să-şi câştige cu sapa şi plugul pânea de toate 
zilele, ne încredinţăm că lumea nu este nimic alta decât o vale udată şi 
prea udată de roua nevoilor şi a necazurilor. 

Răstimp de multe veacuri, a trăit bietul ţăran, aş putea zice, o 
viață de un adevărat martir. Veacurile robiei, când a trebuit ţăranul să 
lucre din răsputeri, mai rău decât un bou în plug, pentru sacul făr“ de 
fund al stăpânului său, sigur n-au fost pentru el veacuri de aur. 

Din jugul greu al robiei a scăpat țăranul abia la începutul veacului 
19, cu această reformă, însă, n-a fost starea lui tristă cu mult mai 
îmbunătățită, căci, în locul robotului neomenesc, au venit peste nefericitul 
țăran alte necazuri, mai că şi mai grele, cu cari trebue el azi să lupte. Azi, 
amărăşte viaţa ţăranului, între multe alte neajunsuri, îndeosebi scumpirea 
banului. Adevărat că a existat banul şi pe vremea strămoşilor noştri. 
Lipsa banului, însă, nu s-a simţit, pe atunci, aşa de mult ca în zilele 
noastre, căci fiecare trăia mai mult din fructele pământului său. Nici 
birurile nu se plăteau în bani, ci în fructe şi animale. Banul era, deci, de 
tot rar şi, dacă mergea vestea de cineva că are un săculeţ de galbeni, 
acela avea, pe atunci, un nume de bogătaş mai mare ca, în zilele noastre, 
milionarul Rothschild. 

Vremurile strămoşilor noştri — deşi vremuri de robot — au fost, 
cum vom vide şi mai departe, cu mult mai uşoare decât vremurile în care 
trăim noi. Azi sunt cu multe milioane mai mulţi bani, însă şi cu multe 

milioane şi mai scumpi. 

Pe când strămoşii noştri trăiau, se îmbrăcau, ba plătiau chiar birurile 
fără să aibă un liţcai în punga lor, noi, azi, nu putem face nici un pas 
peste pragul casei noastre, dacă nu avem măcar cât de puţini gologani. 
Îmbrăcămintea, pânea de toate zilele, birurile şi multe de acestea cer 
bani şi iarăşi bani. Înmulțirea banilor şi scumpirea lor este, deci, cauza 
că ţăranul duce, azi, o viață cu mult mai grea decât strămoşii noştri, pe 
timpul neomenescului boeresc. Țăranul, scăpat din jugul boerescului, a 
căzut bietul într-un jug şi mai greu, acel al banului, care îl aruncă fără 
milă în ghiarele acelor gheşeftari cari nu au mustrare de cuget nici atunci 
când îi cer pentru una sută de lei împrumutaţi, după un an, două sute 
înapoi şi, dacă se întâmplă că nu are acele două sute, apoi li vând la 
licitaţie şi cele din urmă prăjini de loc, cari i-au rămas încă din moştenirea 
părinților săi. Ca să ne încredinţăm despre trista stare a ţăranului de azi, 
nu avem alta să facem decât să cetim numai cât sutele de edicte publice, 
pe pagina a patra, în „Deşteptarea“. Câte edicte, mai că şi atâtea 
desmoşteniri din pământul strămoşesc. Scumpirea banilor a adus pe ţăran 
la sapă de lemn şi-i apasă în mâni, fără îndurare, nefericitul toiag, care 
să-i fie tovarăş de drum spre Canada. 

Înmulțirea edictelor de licitaţie pe la toate judecătoriile din țeară 
ne dovedeşte, cu siguranță matematică, că spre toiagul pribegirii este 
mânat ţăranul băştinaş din Bucovina şi, dacă dorim ca, de acum în 50 de 
ani, să mai are plugul românesc glia strămoşească, atunci trebuie să ne 
întrebăm serios acuma, când încă nu este prea târziu: Care este scăparea? 

La această întrebare, sigur mulţi îmi vor răspunde că ţăranul 
îndatorit trebue scăpat din ghiarele cămătarilor săi. Foarte bine! Însă 
cum? 

La această întrebare am aflat răspunsul potrivit în pildele cum a 
scăpat poporul nemţesc din Germania din starea lui mizeră. Era un timp 
când era poporul nemţesc mai că atât de îndatorit precum este azi țăranul 
nostru din Bucovina. Azi, sigur n-ar mai exista prin acelea părți nemții 
bogătaşi, dacă nu le-ar fi venit în ajutor Wilhelm Raiffeisen. Acest bărbat 
trimis de Dumnezeu a înţeles care este pricina sărăciei celei mari şi a 
aflat, totodată, şi un mod de scăpare. În unire e putere şi numai în unire. 
Şi sfânta scriptură zice: „lubeşte pe aproapele tău ca pe tine însuţi!“. 

Dacă iubeşti pe aproapele tău, apoi trebue să-i şi ajuţi în zile grele. 
Urmând acestei legi sfinte, care condiționează existența popoarelor, a 
înființat Raiffeisen, pe la sate, însoţiri de credit, prin cari sătenii să-şi 
poată ajutura întreolaltă, scăpând, astfel, din ghiarele cămătarilor. 

Deşi au fost însoţirile lui Raiffeisen croite chiar pe trupul ţăranului 
nevoiaş, cu toate acestea a mers, la început, cu răspândirea acestor însoțiri 
foarte greu. Zace în firea ţăranului că el voeşte, înainte de toate, să se 
încredinţeze despre valoarea unui lucru nou şi că nu crede aşa uşor în 
sinceritatea fiecărui apostol. Că este astfel firea lui, cred că nu trebue să 
ne prea mirăm, mai ales dacă ştim că mulţi apostoli, cari predică despre 
îmbunătățirea sortei ţăranului, au adeseori şi alte gânduri ascunse. 

Să deschidem numaidecât cartea cea groasă cu legi şi vom afla, 
acolo, multe legi frumoase, cari ar pute fi de orişicare folos, cari, însă, 
nu sunt altă nimic decât literă moartă, din simplă cauză că aceia cari au 
făurit şi făuresc acele legi frumoase nu s-au gândit şi nici nu se gândesc 
la binele poporului de la ţeară. Acela, deci, care crede în ajutorul celor 
puternici, cari au dreptul să făurească legi, binevoească să creadă şi mai 
departe în acel ajutor şi se va mântui singur; eu, unul, glăsuesc împreună 
cu Raiffeisen: „Ajută-ţi singur, şi-ţi va ajuta şi Dumnezeu!“. Dacă nu-şi 
ajută țăranii singuri, miniştrii şi alţii de tagma acestora, cari nici nu cunosc 
durerea ţăranului, sigur nu le vor ajuta. 

Azi esită, în Germania, 1.300 de însoţiri de credit după sistemul 
Raiffeisen şi nu trece nici o sărbătoare, în care să nu facă, prin acele sate, 
rugăciuni şi pentru înființătorul acelor însoțiri. Acolo unde făceau, odată, 
gheşefturile lor cămătarii cei mai mărşavi, vezi, azi, mulțămire şi 
bunăstare. 

Să videm, acuma, cum stăm noi, în Bucovina, în această privinţă. 
Ca să ne încredințăm de progresul făcut pe acest teren, trebue să cetim 
numaidecât regulat edictele de licitaţie; acestea ne dau o icoană destul 
de fidelă despre sinceritatea şi zelul activităţii pretinşilor conducători ai 
poporului românesc. 

Numărul însoţirilor Raiffeisen se apropie abia la 30, dintre cari 
sunt cel mult 20 cu zile. Pagini cam triste din istoria de azi a poporului 
nostru de la țeară, cu atât mai triste, când, plecând prin cele sate, vezi, 
acolo unde era, odată, o casă modestă ţărănească, azi un palat luxurios al 

cămătarului din sat. Mai că prin toate satele au cei mai mulți țărani numai 
câte vreo câteva prăjini de loc, de pe cari trebuie să hrănească câte o casă de 
copii şi să plătească regulat şi toate dările cari li se cer. Lucru, deci, firesc că 
nu va mai trece multă vreme când vor deveni şi acele puţine prăjini 
proprietatea cămătarului nesățios. Aruncaţi fără milă pe uliţi, cu femei şi 
copii, nu va rămâne bieţilor altă scăpare decât să zică, cu inimă grea şi lacrimi 
în ochi: „Rămâi cu bine, plai strămoşesc! Vino, drag toiag, să căutăm altă 
patrie, căci în acea strămoşeacă moarte de foame ne aşteaptă!““. 

Pe temelia acestui prezent trist, voim să zidim viitoriul auriu al 
urmaşilor lui Traian. 

Ce ironie! A vedea răsărind razele cele mult dorite din teancurile 
imense de edicte — ca pe un fenice (pasărea Phoenix — n.r.) din cenuşa sa — 
înseamnă a aiuri, vor zice unii. Răstimp de decenii, ne-am amăgit destul şi 
prea destul cu cuvinte frumos sunătoare. Resultatul acelor cuvinte frumoase 
l-am văzut: mizeria cea mai cumplită mai că prin toate satele noastre. Dacă 
nu ne vom apuca serios de lucru nici acuma, când e cuțitul la os, apoi nu 
Dacia, ci Canada va fi viitoriul nostru. 

Azi avem abia 30 de însoțiri Raiffeisen. Dacă dorim îmbunătăţirea 
stărei triste a ţăranului nostru, apoi trebue să grijim ca astfel de însoțiri să nu 
lipsească nici dintr-un sat românesc. Având, odată, însoțiri de credit prin 
toate satele noastre, se vor pute înființa mai uşor şi hambarele de cari are 
țăranul nostru încă mare trebuință. Sigur, un hambar cosmopolit, precum 
este cel din Sirete, nu ne poate aduce foloase, ci din contra. Hambarul acela 
îmi provine drept un şari-vari, potpouri de melodii naționale a la chusit, 
colomeica, vals, polca mazur, ciardaş şi corăbească (dansuri ceheșşti, 
ucrainene, poloneze, ungureşti şi, ultimul, românesc — n.r.). Scopul 
hambarelor este a scăpa ţăranii din ghiarele gheşeftarilor. Oare îşi va ajunge 
acest scop potpouriul din Sirete? Considerând acest hambar ca ceva ce nu 
ezistă pentru noi, Românii, şi cunoscând care este scăparea Românului din 
starea sa mizeră, nădejduim că tot Românul de bine ne va da mână de ajutor 
întru împlinirea operei ce am început, răspândind cu cuvântul şi cu fapta 
mântuitoarea evanghelie a fericitului Raiffeisen, ca, astfel, cu timpul, să 
se reverse asupra acestei ţări, asupra patriei noastre iubite, toate 
binecuvântările muncei şi ale înfrăţirii. / $.“ (Deşteptarea, nr. 53 din 12/25 
iulie 1901, pp. 2, 3). 

Literatura raiffeiseniană 


Remarcabile în literatura raiffeiseniană bucovineană sunt 
„dialogurile între doi gospodari“, purtate în mai multe duminici, o „piesă 
de teatru“ într-un singur act, cu doar două personaje, Toader şi Costan, 
scrisă „de un fiu din popor“ care nu putea fi decât preot, precum 
majoritatea celor care, până la George Tofan şi lon Grămadă, au scris 
„Deşteptarea“. 

Prin dialoguri, autorul, care s-a vrut anonim (puţin probabil Mihail 
Bendevschi), izbuteşte să lămurească, şi încă pe înţelesul oricui, 
folosindu-se, adesea, de pilde şi de basme, fiecare problemă referitoare 
la statutele şi la rosturile însoţirilor de păstrare şi credit în sistem 
Raiffeisen: 


„Toader Si Costan. Dialog între doi gospodari despre Însoțirile 
rurale siste, „Raiffeisen“, de un fiu din popor. 

Costan: Noroc bun, moş Toader! 

Toader: Mulţămim Dumitale, bade Costane! 

Costan: Vei, moş Toadere, aşa-mi placi! Azi te văd vesel ca 
păpuşoiul după o ploiţă caldă. Nu cumva găsit-ai, undeva, vreo oală cu 
galbini turceşti? 

Toader: Hehehe, de-i găsiam eu, n-ai grijă, n-aş sta eu, aici, de 
vorbă cu Dumneata, ci mi-aş căta de treabă. 

Costan: Apoi, vra să zică, n-ai găsit nici un liţcai şi faci numai aşa 
haz din necaz? 

Toader: Vezi, bade Costane, viaţa de toate zilele trebuie trăită cu 
răfuială. Mură-n gură nu pică-n ziua de azi, şi cine îmblă după oale cu 
galbini turceşti rămâne, la urmă, fără mămăligă şi fără culişer (melesteu 
— nr). 

Costan: Bine, bine, moş Toadere, dar dacă Dumneata te crezi aşa 
de cuminte, de ce ţi-ai vândut livada, cea de la cruce, la licitaţie? 

Toader: Pentru că eram, pe atunci, în mintea Dumitale şi îmblam 
după oale cu galbini până se mi s-a luat şi cămeşa. Dar ai să vezi, peste 
scurt, ce o să direagă moş Toader! Vezi locurile acestea, pe care s-au 
aşezat lăcuste străine? Am să le plivesc aşa de frumuşel, încât nici un pui 
de străin n-a mai fi pe acolo. Le scot toate din ghiarele lor. Pun eu mana 
pe dânsele, eu, Toader Niţu! 

Costan: Și de aceea te bucuri aşa? 

Toader: Ei, şi n-am drept să mă bucur? 

Costan: Ei, drept ai, dar parale n-ai şi, azi, fără bani, eşti ca opinca 
fără talpă. 

Toader: Bine, bine, bani n-am, dar mi-oi ajuta eu, n-ai grijă. 

Costan: Cu cine? Jidanii nu-ţi dau nici un lițcai, Nemţii nu vreau 
să te ştie şi alte isvoare nu-s. 

Toader: Vezi, bade Costane, că n-ai mintea întreagă, dacă vorbeşti 
aşa. Să-ţi spun un lucru, o pildă, vreau să zic. Când îmblam la şcoală, ne- 
a istorisit preotul o poveste care n-am s-o uit viața mea întreagă. lată ce 
mi-o spus el: Cică prepeliţa avea cuib într-un lan de grâu. Şi era, atunci, 
tocmai pe vremea secerişului. Grâul era copt. Şi, venind boeriul cu 
feciorul său la câmp ca să vadă ori de se poate începe cu secera, a zis 
cătră feciorul său: „Grâul este copt; mâne am să trimet în sat după 
secerători“. Pe când vorbia boeriul cu feciorul său, prepelița cea bătrână 
nu era în cuib; ea s-a fost dus, des-diminicioară, să caute hrană pentru 
puişori. Dar puişorii au auzit vorba între boier şi feciorul său. 

Întorcându-se prepelița acasă, puişorii au început a-i povesti, plini 
de spaimă, vorba boieriului. Ei se temeau, săracii, că li se va găsi cuibul 
şi vor fi omorâţi. Însă prepelița cea bătrână li-a spus: „N-aveţi grijă, 
dragii mei, mâne nu s-a secera nici un pai din lan“. Şi tocmai aşa s-a şi 
întâmplat. A doua zi, venind boeriul cu feciorul său la câmp ca să vadă 
câți secerători au venit la lucru, n-au găsit nici pe unul. Atunci a zis către 
fecior: „Am să trimăt, acuma, la neamurile mele ca să-mi ajute să culc 
lanul; ei nu m-or lăsa în nevoie; mâne vom începe“. 

Şi, când s-a întors prepelița acasă, puii iară au povestit cele auzite. 
Dar prepeliţa a zis: „Nici habar să n-aveţi, dragii mei; că nici mâne nu s- 

a secera grâul“. A doua zi, venind boieriul cu feciorul său la câmp, a 
văzut iară că nu-i nici un puiu de secerător pe lan. Atunci a zis: „Rău 
merg trebile; grâul cade la pământ, toţi, chiar şi neamurile mele, mă lasă 
baltă; mâne trebue să venim noi doi ca să începem singuri lucrul!““. 

Venind prepeliţa acasă, puii iară îi povestesc cele auzite. Atunci 
prepeliţa a zis: „Amu-i rău de noi, dragii mei. Hai şi-om părăsi iute cuibul! 
Până când boieriul s-a lăsat în nădejdea altora, am ştiut că nu s-a secera 
nici un paiu, dar, apucându-se el acuma singur de lucru, nu-i ce şugui!“. 
Şi a zburat prepelița ca de foc. 

Vezi, bade Costane, cam aşa stă lucrul şi cu noi. Şi noi ne-am lăsat 
ca boeriul ca alţii să ne-ajute. Şi, după cum ai văzut că străinii ne-au 
lăsat baltă, am mers şi noi la neamurile noastre. Însă şi neamurile au dat 
numai din umere şi, dacă ici-colea, ne-au şi stat o lecuţă în ajutor, apoi 
era tot numai lucru de clacă. Şi, acuma, trebue noi din noi să ne ajutăm 
ca să scăpăm lanul de buruiană. Noi, singuri, trebue să luăm secera în 
mână, că, de alta, va putrezi grâul şi vom peri de foame şi om lua lumea 
în cap. 

Costan: Asta o cred şi eu şi o simţesc. Mare potop a venit peste 
noi! 

Toader: Şi încă ce potop: Grozăvenie, nu ceva. Uită-te, mă rog: 
Călicii din toate părțile au venit aice şi s-au încuibat între noi. Nişte 
Mazuri rufoşi, nişte Rusniaci plini de flenduri şi desculți, nişte hargați 
fără cămeşă vin şi vreau să ne încalice, vezi-Doamne, aici, în cuibul 
nostru. N-ai văzut că, Sâmbăta, numai lifte de aceste îmblă cu cerşitul? 
Of, spurcate lighioane şi greţoase! 

Costan: Las“ că-i cunosc eu, moş Toadere! 

Toader: Şi ce limbă vorbesc acei venetici, să te ferească Sfântul! 
Drept îţi spun, eu să aud că unul din copiii mei se spurcă cu limba lor, îl 
taiu bucăţi. Of, cât de frumoasă-i limba noastră! Moale ca pânea de grâu, 
bogată ca toamna, voinică ca codrul, sfântă ca arhanghelii. N-auzi cât de 
frumos sună Sfânta Evanghelie în limba românească? Minunat, că aş 
vrea să tot trăesc ca s-o ascult. 

Costan: Bine, moş Toader, eu, însă, un lucru nu-l pot înţelege. 
Limba noastră e cea mai frumoasă şi de ce-o calcă toţi în picioare? 

Toader: Pentru că noi suntem fără inimă, frate Costane. Că trebue 

să ştii că prea Înălțatul şi bunul nostru Împărat a poroncit ca şi limba 
noastră să fie tot aşa în cinste ca şi cea nemţească. Dar ce folos? Domnii 
işti mai mititei fac cum li place şi habar n-au. Vii la judecătorie, dai de 
un nădrăgar străin, care nu ştie româneşte; vii la căpitănie, dai tot de unii 
de soiul acesta; mergi să plăteşti birul, tot aceiaşi. Capuţi o scrisoare de 
la judecătorie, n-o pricepi pentru că-i nădrăgărească; te duci în şcoală, 
auzi numai vorbă străină. Şi noi, în loc să ne rădicăm glasul împotriva 
acestei pângăriri, precum a rădicat Christos glasul când a văzut pângărită 
casa Domnului de farisei şi negustori, noi tăcem, plecăm capul, ba 
începem chiar a bodogăni rusește de dragul unor venetici. Piei, satană! 

Costan: Drept, tare drept vorbeşti; dar ce folos, moş Toadere, ei 
au pita şi cuțitul în mână! 

Toader: Îrrra! Taci, nu vorbi! Măi prietene, noi, dacă am fi bărbaţi 
şi nu babe precum suntem, atunci ai vede tu horă frumuşică, ce-am putea- 
o noi învârti sub umbra fagului nostru! Dar suntem babe cu cârpă, nu 
voinici cu comănac, Şi, de aceea, ne joacă străinii cum vreau. 

Costan: De acum, mă fac şi eu mai dârz, n-ai frică! 

Toader: Un om nu face mult, trebue cu toţi să fim dârji şi voinici, 
atunci a merge lucrul cu spor. 

Costan: Bine, moş Toadere, dar de ce nu lucră fruntaşii noştri 
români, boerii, preoții şi învățătorii, pentru noi? 

Toader: Of, drăguţule, cum văd, nu ştii ce-i în lumea mare. Ei nu 
lucră?! Stăi niţel, prietene, să-ţi spun numai ceva. Cu ani înainte, întrau 
pe la gimnasii şi alte şcoli mari numai băeţi jidoveşti şi nemţeşti, copii 
de ai noştri nu vedeai. Săraci precum suntem, nu era modru să-i purtăm 
la şcoală. Ştii ce-au făcut fruntaşii noştri? Ei, văzând nevoia noastră, au 
pus umăr la umăr şi au făcut o societate, numită „Şcoala română“, care 
este în Suceavă şi din care se sprijinesc cu bani sute şi sute de şcoleri 
săraci de ai Românilor. În Cernăuţ, tot aceşti domni au cumpărat o casă 
de multe mii de lei, în care şed degeaba şi capătă mâncare o mulţime de 
copii săraci de ai noştri. Casa aceea se cheamă „Internat“. 

Costan: Frumoase fapte sunt aceste, deie-li Dumnezeu acestor 
ctitori mulți şi fericiți ani! 

Toader: Dă, Doamne! Dar mai sunt isprăvi frumoase, pe cari le- 
au făcut fruntaşii noştri. Una din isprăvile cele mai însemnate sunt 

cabinetele noastre de lectură. Mai ales în Cernăuţ, fruntaşii noştri şi-au 
strâns rândurile şi s-au pus pe lucru. Ei s-au adunat la un loc şi s-au 
sfătuit cum ar trebui să pună lucrurile la cale ca să ne facă, mai întâiu, pe 
noi săţinem unul la altul ca fraţii de cruce şi să nu ascultăm de smomelile 
străinilor şi fariseilor, ci totdeauna, la bine şi la rău, să tragem unul de 
altul şi să ne scutim limba noastră cea dulce şi frumoasă şi legea noastră 
cea strămoşească de năvala veneticilor. După sfat, s-au pus pe lucru şi 
au întemeiat, mai întâiu prin sate, „cabinete de lectură“ şi ce înseamnă 
aceste cabinete de lectură pentru noi, sătenii, vei şti şi tu, Niţucă dragă! 
Mai de mult, mergeam, Duminicile şi sărbătorile, dimineaţă — la biserică; 
însă, după vremea bisericei, ne găseai pe toţi, cu mic şi mare, cu ghiţel şi 
purcel, la „biserica“ lui Moşcu sau Ițic, unde ne spurcam sufletul nostru 
cel cinstit cu otravă şi, apoi, ţine-te la bătăi, preacurvii şi celelalte mişelii, 
aşa că, dacă treceai, Duminica sau în sfinte sărbători, prin un sat românesc, 
credeai că nişte feare sălbatice locuesc acolo. Dar acuma? După ce ai 
ieşit din sfânta biserică, mergi ceva pe acasă, dai vitelor de mâncare şi 
apă, apoi, cu toţii, bărbaţi şi femei, mergem la „cabinet“. Acolo, la început, 
citeşte unul din gazete, ceilalți ascultă la cuvintele venite din inima 
domnilor de la „Patria“ sau „Deşteptarea“, apoi mai povesteşte unul sau 
altul din păţaniile sale, mai unde şi unde câte o şagă şi, colea, cătră 
vecernie, ne despărțim cu mintea sănătoasă şi voioşi, ştiind că am petrecut 
ziua Domnului aşa cum îi place lui Dumnezeu. 

Costan: Bine, bade Toadere, dar câţi sunt, încă şi acu, cari nu se 
pot lepăda de afurisitile cârşmi şi în câte sate au amorţit cabinetele 
întemeiate cu atâtea jertfe? 

Toader: Ei, vezi! E foarte greu să aduci pe toţi oamenii la bine! Ei 
nu înţeleg că vroeşti numai binele lor! Sunt oameni slabi de inimă ori, 
cum se mai zice, slabi de înger, fără caracter, ca şi-o vită care-i învățată 
numai cu fân rău şi nu vroeşte să mănânce când capătă un nutriment mai 
bun; dar, cu vreme, or vede şi ei că păcatul cel mai mare este a trândăvi 
prin cele crâşme, numai să nu fie prea târziu, Şi dacă într-o comună sau 
alta au apus cabinetele de lectură, atunci aceasta este dovada cea mai 
bună că, în satul acela, nu-i nici un om cu tragere de inimă pentru binele 
poporului, căci, dacă ar fi măcar doi oameni la un loc, ei ar susține singuri 
cabinetul şi, cu timpul, ar deschide oamenilor ochii. Să ştii de la mine că 

fiecărui lucru bun îi trebue vreme (timp); peste noapte poţi face din omul 
cel mai cu cinste cel mai mare netrebnic, dar, ca să-l îndrepţi, îţi trebuesc 
luni şi ani. 

Costan: Să mă ierți că-ţi iei cuvântu pe dinainte, tot încă nu mi- 
ai spus de unde vii? 

Toader: Cum ţi-am zis. Fruntaşii noştri, după ce au înfiinţat 
cabinetele de lectură, nu s-au pus pe tânjală, ci, muncind mai departe, au 
văzut că, deocamdată, lucrul de căpetenie este să ne scoată din mânile 
cămătarilor; şi, după ce au învăţat şi căutat cum fac alte popoare, s-au 
sfătuit să înființeze bănci poporale după sistemul lui R aiffaisen. 

Costan: Raiffeisen? Ce bănci sunt aceste? 

Toader: Stăi, că îndată ţi-oi spune treaba. Din „Deşteptarea“ am 
aflat că, în Cernăuţ, se va ţine o adunare foarte însemnată. Eu mi-am pus 
gând la Dumnezeu să mă duc şi eu, şi aşa am şi făcut! Ceea ce am văzut 
şi auzit aice mi-a împlut inima de bucurie şi am zis: Acuma văd şi cu că 
Dumnezeu ne ajută şi lucrurile noastre vor spori! 

Într-o casă mare, ne-am adunat peste o mie de gospodari Români; 
erau şi mulţi domni şi domnişori. Am văzut, aice, şi pe feciorul Saftei şi 
mi-am gândit câtă bucurie trebue să aibă biata vădană când vede că la ce 
cinste a ajuns feciorul ei, pe care l-a susţinut pe la şcoli cu cei câţiva bani 
câştigaţi cu lucrul mâinilor. Şi feciorul Saftei a vorbit în această adunare 
şi, când te uitai la dânsu“ şi vedeai cu cât foc şi cu câtă inimă vorbea el, 
feciorul unei biete sărmane vădane, pentru neamul şi pentru ţara sa, ţi se 
înveselia inima de bucurie. Aici, în adunarea aceasta, ni-au spus ce fel 
de bănci sunt acele după sistemul „Raiffeisen“ şi cum ne putem ajutora 
printr însele, au împărţit şi statutele băncilor acestora între noi, care am 
fost de faţă, ca, dacă vom veni pe acasă, să ne punem pe lucru şi să 
întemeiem, în fiecare sat, o astfel de bancă. Toţi ne-am pus gândul la 
Dumnezeu şi ne-am dat cuvântul că aşa vom face, ce vor face ceilalți nu 
ştiu, atâta ştiu, însă, că, dacă mi-a da Dumnezeu sănătate, în satul meu 
vom avea o astfel de bancă. 

Costan: Dară, te rog, bade Toadere, nu mi-ai spune şi mie cum e 
cu băncile cele şi ce folos aduc? 

Toader: Cu drag, că asta e datoria noastră, să ne luminăm unul pe 
altul şi ce am auzit în Cernăuţ, aceasta îţi voiu spune şi ţie. Dar, iată, 

drumurile noastre se dispart, şi să stau mai lung timp cu tine de vorbă 
nu-mi dă mâna, că, acasă, mă aşteaptă nevasta şi drăgălaşii mei copii, şi- 
mi arde inima de dor să-i strâng, cât mai degrabă, în braţe. Dar, dacă 
voeşti, adună-ţi, pe Duminică, fruntaşii satului şi eu voiu veni la voi şi le 
voiu spune toate câte le ştiu. 

Costan: Aşa voiu şi face! Rămâi, deci, cu bine şi, cu ajutorul 
Domnului, ne vom vede Duminică. 

Toader: Dară, Duminică! Rămâi sănătos!”. 


„Duminica întâia. 

Costan: Bine ai venit, bade Toadere! 

Toader: Bine v-am găsit, cinstiţilor gospodari! 

Costan: Vezi, bade Toadere, că şi eu m-am ţinut de cuvânt; cinstea 
satului o vezi aici adunată şi cu nerăbdare am aşteptat sosirea Dumitale. 
De când ne-am despărţit, am primit şi eu un statut al însoţirilor după 
sistemul „Raiffeisen“ şi, în toată seara, ne-am adunat şi am cetit 
dintr însul, dar să-ţi spun drept că multe n-am priceput; şi, de aceea, ne 
bucurăm tare c-ai venit, căci Dumneata ne vei pute tălmăci toate! 

Toader: Mă bucur foarte că văd adunată, aice, la un loc, cinstea 
satului. Dar aşa chiar trebue să fie! La fiecare lucru bun, fruntaşii satului 
trebue să steie în frunte şi să ieie cârma în mână, şi atunci ştii, încaltea, 
că trebile vor merge bine. Dar, mă rog, Nicuţă dragă, ia-n spune-mi ce n- 
ați priceput din acel statut. 

Costan: Să nu fie cu bănat, ce înseamnă cuvântul „statut“? 

Toader: Statut înseamnă cam aceeași ce înseamnă „contract sau 
zapis“. Dacă gospodarii dau, primăvara, oile la stână, fac, întreolaltă, 
încă un fel de însoţire şi tocmeală, când şi câtă brânză are să capete 
fiecare, şi asta s-ar pute numi „statutele“ acestei însoţiri. Acela ce întră 
în însoţire are să se supună acestor statute în toate şi are să facă aşa cum 
ele zic. lar firma însoţirii este numele ei, aşa cum e al meu Toader şi al 
Dumitale Constantin. 

Costan: Cetind „firma însoţirii“, am dat şi peste cuvintele „garanție 
nemărginită“ şi în paragraful 2 al statutului zice că părtaşii însoțirii îşi 
vor „procura prin creditul comun bani trebuincioşi pentru împrumuturile 
cerute“. Vezi, aice nu mă pricep eu prea bine; ce-i aceea „credit comun“? 

Toader: În anul 1849, a dat o foamete mare peste țara nemţească. 
Bieţii oameni nici barabule nu aveau cu ce să-şi cumpere, vindeau locurile 
pe nemică, cam aşa cum a fost pe la noi în anul 1866. Pe vremea aceea, 
era vornic (primar — n.r.) în oraşul Flammersfeld un anume F.W. 
Raiffeisen, om cu tragere de inimă pentru fraţii săi, nu cum sunt, de 
regulă, vornicii pe la noi, cari să fac cordărişte la toporul străinului şi 
caută să înmulțească numai veneticii prin sate. Vornicul Raiffeisen s-a 
răs-gândit mult cum şi ce ar putea el face ca să scape oamenii lui de la 
sapă de lemn. Şi Dumnezeu i-a dat în minte un gând tare bun. El a zis 
aşa: De vom pune noi, adecă fruntaşul şi săracul, tot avutul nostru laolaltă, 
vom avea o gospodărie mare, pe care vom pute împrumuta mulți bani; 
cu banii aceştia ne vom pute ajuta până ce trece foametea. Cum a zis a şi 
făcut. 

EI, ca cel mai bogat din târgul lui, a pus ca cel dintâiu averea sa şi, 
apoi, au urmat ceilalţi; şi ce să vezi! A trecut vremea foametei, fără să 
prăpădească ceva din avutul lor. După ce au putut iarăşi să-şi câştige 
ceva, s-au pus pe lucru şi, în scurt timp, au plătit toate dătoriile. lată cum 
s-au întemeiat însoţirile de Raiffeisen, care poartă numele întemeietorului, 
întru cinstea şi lauda lui. 

Costan: Dară de ce lege era vornicul Raiffeisen? 

Toader: Era creştin şi încă creştin bun, care cunoştea şi pricepea 
evanghelia Mântuitoriului nostru, lisus Christos, care zice: „lubiţi-vă 
unul pe altul precum vă iubeşte Tatăl vostru Cel Ceresc!“. Oare, dacă va 
arde casa unui gospodar din celălalt capăt de sat, nu vei sări şi Dumneata 
să potoleşti focul, măcar că ştii că focul nu va veni până la gospodăria 
Dumitale, căci vântul bate în altă parte? Ei, vezi! Asta este dragostea 
creştinească! Fiecare Român ţi-e ție frate şi trebue să-i sari întru ajutor, 
când îl vezi în strâmtoare. Oare nu-i tot atâta de-ţi arde casa ori o vinde 
cămătarul la dobă (la licitaţie — n.r.) pentru datorii? Dacă-i sari să-i stângi 
focul, sari-i întru ajutor când vezi că străinii vreu să-l deie pe drum! 
Deci, să stăm totdeauna unul lângă altul! Aceasta se numeşte „chizeşie 
solidară“. 

Costan: Ei, bine! Până acu te-am priceput tare bine, dară încă tot 
nu m-am împrietenit cu vornicul Raiffeisen! 

Toader: Eu am venit numai pe fugă încoace şi trebue să mă întorc 

acasă. Pe Duminica viitoare, voiu veni iarăşi şi, atunci, voiu prourma. 
Deocamdată, vă rog mai citiţi, încă o dată, statutul primit şi cred că multe 
veţi înțelege. Rămâneţi cu bine! 

Costan: Doamne, ajută!, şi să-ţi fie calea uşoară!”. 


„Duminica a doua. 

Toader: Bine v-am găsit, cinstiţilor gospodari; tot cu Raiffeisen 
vă bateţi capul? 

Costan: Tot cu dânsul! Vezi, astăzi ne-a ţinut, în biserică, şi 
părintele nostru o prea frumoasă predică despre dragostea cătră aproapele, 
dar eu tot nu pot pricepe cum poate cere Dumnezeu de la mine să-mi dau 
cu averea mea, la care m-am muncit atâta, beţivilor şi trândavilor, că 
aceştia fac, mai ales, datorii? 

Toader: Nu păcătui înaintea lui Dumnezeu! Dar spune-mi pe 
dreptate, n-ai împrumutat nicicând bani? 

Costan: Da, o dată, când mi-au pierit doi boi, cari-i aveam de 
vândut. 

Toader: Vezi, şi tu nu ești nici beţiv, nici trândav! Dar, cum văd, 
tot n-ai cetit încă bine statutele care le-ai primit; căci, dacă le-ai fi cetit 
cu luare aminte, ai fi băgat de seamă paragraful 14 zice că cârma însoțirii 
o are directorul, cassarul, consiliul de controlă şi adunarea generală. 

Mai departe, glăsueşte paragraful 16 că membrii directoriului sunt 
a se împărţi asupra teritoriului însoţirii, adecă a satului, aşa ca din fiecare 
cotal satului să fie unul în directoriu. Ce vra să zică aceasta? Că oamenii 
care-s aleşi în directoriu să cunoască bine starea de avere a locuitorilor 
din comună. Dacă te voiu întreba, o ştiu prea bine că-mi vei putea spune 
cât pământ, câte vite, poate chiar şi găini şi câți purcei are vecinul 
Dumitale. Şi de ce? Fiindcă, pe nică pe ceas, ori mergi pe la dânsul, ori 
te întâlneşti cu dânsul în drum şi aşa îi ştii nevoile sale. Tot aşa îl cunoşti 
ori de e beţiv sau om de treabă şi de cuvânt. 

Dacă ai fi cetit statutele cu temeiu, ai fi aflat, în paragraful 22, 
litera c, că drept directoriul este acela care dă (acordă) împrumuturile. 
Ei, vezi, dacă vine unul la însoţire şi cere un împrumut, se adună, mai 
întâiu, membrii directoriului (oamenii cei aleşi în directoriu) şi se sfătuesc, 
întreolaltă, ori de e cu cale să i se deie împrumutul; aice se scoală şi 

vecinul lui, care este membru în directoriu, şi spune cam câtă avere are 
omul care are să împrumute, cum se poartă, ori de este om beţiv sau 
detreabă şi altele. Dară mai vine una! Statutul glăsueşte, în paragraful 
67, că împrumutătorul trebue să spue la ce vrea să împrumute banii şi că, 
dacă dă banii pe altceva de cum a făgăduit, directoriul este dător să-i 
ceară înapoi, fără privire la vedea şi, dacă nu vrea să întoarne, e dator să- 
| pârască. lară vecinul său va căuta ca banii împrumutați să fie întrebuinţați 
numai spre acel scop, precum a făgăduit directoriului. Ei, ce mai zici? 

Costan: Fie, aceste le-a pus bine la cale vornicul Raiffeisen; dară, 
mă rog, cine a fi membru în directoriu? 

Toader: Dară ştiu că nu calicii şi cerşitorii satului! Fiecărui ia fi 
cinste dacă în fruntea însoţirii vor sta fruntaşii satului. Ei sunt aceia cari 
au cu ce răspunde, căci în paragraful 23, al. 2, zice, doară, că dacă 
directoriul nu se va ţine după statute şi însoţirea va avea, din pricina 
aceasta, vreo pagubă, membrii directoriului vor răspunde unul pentru 
toți şi toţi pentru unul (solidari) pentru pagubă. Cum îţi poți Dumneata, 
deci, închipui că vor fi alţii aleşi în directoriu decât fruntaşii satului, ei 
doară sunt aceia care au cu ce răspunde (plăti) la paguba ce ar face-o. 
Cum ţi-am spus deja, directoriul, de câte ori va veni unul să împrumute 
bani, va cerceta, mai întâiu, „creditul şi starea financiară“ a 
împrumutătoriului, adică el se va întreba: „E împrumutătoriul şi destul 
de vrednic ca să-i împrumutăm bani? Face el să-i sărim întru ajutor? 
Cum de-a sărăcit? Din care pricină? Poate a fost el sau femeia sau copii 
lui bolnavi? Ori s-a întămplat vreo nenorocire între vitele sale? Sau i-a 
sfărmat grindina (gheaţa) holda sa? Este el beţiv şi trândav?“ şi aşa mai 
departe, şi abia atunci când directoriul va avea convingerea că 
împrumutătoriul nu-i nici beţiv, nici lucru rău, ci numai prin împregiurări 
a ajuns acolo că trebue să împrumute, îi va da împrumutul cerut. 

Dacă directoriul va auzi că împrumutătoriul ia împrumuturi de la 
cămătari, că se îmbată, se sfădeşte acasă cu nevasta sa, ba poate chiar o 
şi bate, că nu îmblă la sfânta biserică şi la cabinetul de lectură, ci numai 
pe la cele cârşme, atunci directoriul nu-i va da împrumutul cerut. 

Costan: Măi, dar aspru o mai ieu cei din directoriu! 

Toader: Aşa trebue să şi fie, însoţirea trebue să aibă convingerea 
că cel ce împrumută e şi om de cinste, şi face să fie sprijinit. Dară să-ți 

mai istorisesc şi o întâmplare ce am auzit-o la adunarea: În ţara nemţească 
nu-i o comună în care să nu fie o astfel de însoţire. Acolo sunt peste 
4.000 de însoţiri, cu 300.000 de părtaşi. Într-o astfel de comună, în care 
era preotul satului presidentul însoțirii, locuia şi un ciobotar uşor de minte, 
care petrecea prin cârşme şi venea, mai totdeauna, beat acasă; suduia şi 
înjura asupra cabinetelor de lectură şi a însoţirilor după sistemul lui 
Raiffeisen, era, adecă, dârloaga la carul cârşmarului, care îi da de băut 
pe aşteptate, să sudue numai, cât îl ținea gura, asupra celor mai mari 
vrăjmaşi ai cârşmelor, adecă asupra cabinetului de lectură şi asupra 
însoțirii după sistemul lui Raiffeisen. 

Când a văzut, însă, cârşmariul că-l are pe ciobotar în mână şi că 
acesta îi datoreşte cam tot atâta cât plăteşte gospodăria sa, l-a pârât la 
judecătorie şi, în scurt timp, i-a adus moşioara la licitaţie. Atunci, de- 
abia, a văzut ciobotarul că a sfeclit-o, că ce plămadă s-a plămădit; dă 
încolo, dă încoace, se roagă pe la cârşmar să-l aştepte, că-i va plăti, dar 
ţi-ai găsit omul! Văzând ciobotarul că n-are încotro, se duce la acela de 
care fugea, la preotul satului, şi-l roagă de iertare pentru toate câte a 
greşit şi că a huiduit asupra lui. Preotul i-a ţinut o predică, i-a dat sfaturi 
şi i-a spus lucruri care poate între oameni nu i-ar fi putut spune. 

În sfârşit, iese ciobotarul cu rugarea să mijlocească părintele că să 
i se deie un împrumut de 100 fl. de la însoţire, căci, altfel, îl scoate 
cârşmarul în drum. Ca chizeş a numit ciobotarul pe un om mai tot atât de 
bogat şi de cinstit ca şi dânsul. Auzind preotul aceasta, s-a cam spăriat, 
pentru că unul era mai dehai decât altul, amândoi săraci şi oameni fără 
omenie; cu toate aceste, i-a făgăduit că i-a sprijini cererea înaintea 
directoriului. A doua zi, a fost şedinţa directoriului şi, venind vorba şi de 
ciobotar, au început cu toţii a da din umere, mai ales când au auzit şi 
numele chizeşului. Ziceau că ciobotarul e om stricat, împrăştietor, că nu 
i se poate da nimică, că nu va întoarce nicicând banii împrumutaţi. Dacă 
nu i-om ajuta, zice altul, atunci ajunge, în opt zile, cu nevasta sa şi cu 
şese copii ai săi, sub garduri; dacă i-a ajuta, însă, însoţirea, poate tot s-a 
îndrepta, mai ales că femeia lui îi harnică şi cinstită, iar cu vremea vor 
creşte şi copiii şi i-or ajuta să întoarne împrumutul. Atunci se scoală al 
treile şi zice: „Eu îl am pe ciobotar în mână, el îmi lucră, în fiecare an, de 
cel puţin 20 fl.; n-aveţi grijă, mă prind eu chizeş pentru dânsul“. Auzind 

aceasta, ceilalţi i-au dat, îndată, împrumutul cerut, căci acu aveau un 
chizeş bun, care avea cu ce răspunde. Primind ciobotarul banii, a plâns 
de bucurie şi a jurat că se va îndrepta şi a fi un om cinstit şi a plăti banii, 
adecă ratele, la vreme. Şi aşa a şi fost. În toată Duminica, venia regulat 
la cabinet, fugea de cârşmă ca cel necurat de sfânta cruce, peste săptămână 
era totdeauna treaz, avea, deci, chef de lucru şi se să vezi? În trei ani, a 
plătit frumos cei 100 fl. şi, ce-i mai de căpetenie, a devenit un om pe 
care-l cinsteau toţi. Ei, vedeţi, deci, cum însoţirea aceea a scăpat opt 
suflete de peire? 

Costan: Așa îmi place mie, dar ce aud? Şi un chizeş îţi trebue? 

Toader: Citeşte numai paragraful 68 din statute; dar despre aceasta, 
în Duminica viitoare. Se întunecă şi până acasă am bună bucată; rămâneţi 
cu bine! 

Costan: Îţi mulțămim pentru astăzi şi te aşteptăm pe Duminică!”. 





„Duminica a treia. 

Costan: Bine c-ai venit, bade Toadere! Începeam, acuma, a ne 
sfădi pentru statutele lui Raiffeisen; n-am putut pricepe la ce se cere de 
la împrumutători să mai aibă şi un chizeş, căci doară membrii directoriului 
ştiu bine cât plăteşte un om. 

Toader: Ai drept, fiind membrii directoriului împrăştiaţi în sat, ei 
ştiu cât plăteşte gospodăria fiecăruia, dar şi membrii consiliului de 
controlă sunt împrăştieţi în sat, cum poți ceti în paragraful 32 al statutelor. 
ŞI ei cunosc pe toţi gospodarii şi, dacă văd că directoriul a dat un împrumut 
cuiva care n-are nimica, îl pot trage la răspundere; dară aceasta n-are 
nimica de a face. Fiecare gospodar care vrea să împrumute va avea un 
neam sau un vecin cu care trăieşte bine, care cunoaşte, aş pute zice, şi 
gândurile, şi care i-ar sări întru ajutor. Dacă nu poate plăti împrumutătorul, 
atunci are să plătească chizeşul. Şi oare nu sunt toţi părtaşii însoțirii 
chizeşi unul pentru altul pentru banii împrumutaţi? Sunt, deci, în drept 
să ceară ca şi acela care împrumută de la dânşii să aibă şi el un chizeş. 

Costan: Dar dacă membrii directoriului sunt uşuratici, împrumută 
mulţi bani şi împărțesc numai pe la săraci, căci bogătaşului şi aşa nu-i 
trebue adese bani? 

Toader: Cum văd, tot n-ai cetit cu temei statutele, căci, dacă le-ai 

fi cetit cu luare de seamă, ai fi aflat în paragraful 52, lit. c, că adunarea 
generală, adecă toți părtaşii laolaltă, au să decidă (hotărască) câţi bani 
poate împrumuta directoriul ca să-i împartă între părtaşi. Tot adunarea 
generală va decide până la câţi bani să poate împrumuta unui părtaş şi, 
dacă vine unul, căruia îi trebue mai mulți bani, atunci trebue să 
consimţească şi consiliul de controlă (paragraf 37, lit. d) ca să i se deie 
împrumutul cerut. Tot aşa îi şi cu banii cari să depun cu camătă, că doară 
şi aceşti bani îi ia însoţirea ca împrumut. 

Ei, vezi, dacă ai un leu şi nu-ţi trebue, te duci cu dânsul la însoţire 
şi-l dai acolo; în schimb, capeţi o carte de depunere şi, câtă vreme stă 
leul tău acolo, îţi face alți bani, adică îţi aduce camătă; când mai ai alt 
leu, îl duşi şi pe acela şi, cu vremea, îți poţi atâta strânge ca să-ţi cumperi 
o văcuţă şi, pentru aceea că ai ţinut banii închişi în ladă, mai capeţi şi 
camătă. 

Eu ţi-am spus că adunarea generală are să decidă câți bani dă 
însoţirea cu împrumut peste tot şi câți îi poate da unui părtaş ca împrumut. 

Dacă îţi trebue astăzi banii, trebue să mergi pe la cămătarii din 
apropiere şi eşti bucuros dacă plăteşti 20 fl. de la sută la an. Însoţirea va 
căuta, însă, să capete banii de la băncile cele mari, care dau banii cu 4 fl. 
de la sută pe an (paragraf 65) şi aşa va avea fiecare, prin creditul comun, 
un bun venit. Mai departe ai zis că numai săracii vor împrumuta banii. 
Asta nu-i adevărat! De câte ori se întâmplă că şi bogătaşului îi trebue să 
împrumute? Are vite cari nu le poate vinde, fiindcă nu se plătesc bine! Îi 
moare cineva, se primejdueşte vreo vită şi alta îi treue la loc? Apoi, vezi! 
Dar încă una! Fondul nostru religionar are multe moşii, care sunt în 
mânile străinilor. Dacă unul de ai noştri vrea să năimească o falce de loc, 
trebue să o ieie de la străini, care cer înzecit cât au plătit ei fondului. N- 
ar fi, oare, mai bine ca gospodarii noştri să ieie moşiile fondului în arândă 
(năimească)? Dacă avem o însoţire, se poate face asta foarte uşor. 

Paragraful 81 al statutelor zice că însoţirea va sprijini fel de fel de 
asociaţiuni sau societăţi folositoare prin aceea că va da împrumuturi celora 
cari vreau să întemeieze astfel de societăţi. Cât de uşor se pot aduna 
gospodarii satului la un loc şi să ceară de la fond ca să le năimească lor 
moşiile sale! Fondul, ştiind că în satul acela este însoţire, de la care se 
împrumută cei ce vreau să năimească moşii şi vor putea, deci, şi plăti la 

vreme arânda, le va da cu drag moşia, că fondului îi tot una cui o dă, el 
vrea să scoată numai banii săi. Dacă, însă, ceea ce nu cred, domnii de la 
fond n-ar voi să ne deie moşiile în arândă, apoi vom ruga pe la deputații 
noştri şi ştiu că aceştia ne-or scoate-o. Gospodarii, cei cari au luat moşia 
în arândă, ar împărţi-o în loturi (bucăţi) mici pe la ceialalți şi aşa ar ajuta 
tot satul, că fiecare ar putea năimi, cu 10 fl., o falce de loc. 

Apoi, vezi cât bine ne pot aduce însoțirile după sistemul Raiffeisen? 

Costan: Văd! Şi ştiu bine că ne-am putea foarte bine ajuta, am lua 
şi păscătoare, am putea ținea mai multe vite, în scurt, am fi gospodari; 
dar încă una să te-ntreb: cum stă cu cambiile (Wechslurile)? 

Toader: Şi despre aceasta spun statutele, în paragraful 64, adecă 
însoţirea n-are voie să primească cambii, şi de ce? 

Un cambiu e foc şi pară, mai bine taie-ţi degetele decât să subscrii, 
cândva, vreun cambiu. De câte ori se întâmplă că subscrii un cambiu în 
Câmpulung şi, peste vreo câteva zile, îţi vine ştirea că ai să plăteşti banii 
la vedea (termen — n.r.) din Viena! Dar mai ales noi, gospodarii, nu ne 
pricepem la cambii, de aceea nici nu-i iertat să primească însoțirea vreun 
cambiu. 

Costan: Bine, şi asta-mi place! Dar cum stăm cu cheltuelile cele 
mari pentru cassă şi directoriu? 

Toader: Ei, vezi, şi despre aceasta vorbesc statutele, în paragraful 
14, că, afară de cassar (casier — n.r.), care are să poarte răfuelile însoțirii, 
nu primeşte nimene vreo leafă sau despăgubire pentru munca sa. În 
fruntea însoţirii stau numai oameni fruntaşi şi de cinste, aceştia cu drag 
vor cârmui însoțirea fără plată. Dacă ar căpăta cei ce stau în fruntea 
însoţirii vreo leafă, ar da cu toţii năvală şi ar căuta care de care să fie 
ales, aşa, însă, vor căuta şi vor fi aleşi numai aceia pe care îi doare inima 
şi vreu numai binele poporului. 

Costan: Asta-i altceva. După câte am auzit, mai că m-aş împrieteni 
şi eu cu însoţirile aceste! 

Toader: Te cred, căci fiecare om care vroeşte binele altora şi al 
său va lucra din răsputeri ca în fiecare sat să fie o astfel de însoţire. 
Pentru astăzi, ne-a fi destul; pe Duminică, iară voiu veni încoace şi vom 
mai sfătui; până atuncea, însă, Dumnezeu să vă lumineze minţile şi să vă 
deschidă inimile! Rămâneți cu bine! 

Costan: Mergi sănătos!”. 


„Duminica a patra. 

Costan: Ei, vezi, astăzi suntem şi noi mai voioşi, că mai că am 
începe a înțelege pe vornicul Raiffeisen. Cuminte şi bun om mai era şi 
acela. Am mai recitit, încă o dată, statutele lui şi mai că le-aş pricepe, 
dar, mă rog, ce-i aceea cu „fondul de reservă“? 

Toader: Ştiam eu că, în scurtă vreme, te vei face frate de cruce cu 
Raiffeisen, căci doară nu bat eu în toată Duminica calea asta lungă 
degeaba! Vrai, adecă, să mai ştii ce-i cu „fondul de reservă“... 

Fondul de reservă e pus ca să sprijinească „creditul solidar“ ori 
„garanţia (chizeşia) comună“. Fiecare părtaş plăteşte, când e primit, o 
taxă de primire sau înscriere; aceşti bani întră în un fond, care se 
administrează deosebit, adecă răfuelile lui sunt deosebite. 

Fiindcă însoţirea ia de pe banii care-i dă ca împrumut părtaşilor 
săi mai mare camătă de cum plăteşte ea pentru banii care îi ia ea împrumut 
şi depunerile cu camătă spre fructificare, îi rămâne, la finea anului, un 
venit. Din banii aceştia cari rămân se plăteşte cassarul şi din rămăşiţă se 
dă o camătă părtaşilor, şi restul vine, iarăşi, la fondul de reservă, Dar, 
fiindcă părtaşii ar primi de pe partea lor numai cam 50 cr. camătă, 
hotărăşte, mai totdeauna, adunarea generală ca să nu se plătească după 
părtaşi camătă, căci cu cei 50 cr. nu se prea încălzeşte omul, însă, de la 
fiecare câte 50 cr. face o sumuliță frumuşică şi aceşti bani trec la fondul 
de reservă. 

Acuma, dacă nu se poate scoate un împrumut de la un 
împrumutător, vine chizeşul la rând şi, dacă nici el n-are nimică, 
împrumutul se plăteşte din fondul de reservă, şi dacă nu-s nici în fondul 
de reservă bani, atunci să ia din părtăşia fiecăruia tot aceeaşi sumă şi se 
plăteşte împrumutul, şi dacă nu ajunge nici părtăşia, apoi atunci, de- 
abia, vin părtaşii cu punga lor şi, dacă sunt de toţi 200 de părtaşi, apoi 
vine pe fiecare părtaş să plătească câte 50 cr. Ei, ce mai zici, acuma, la 
„chizeşia solidară“? 

Costan: Dacă stau trebile aşa, apoi chizeşia solidară e numai floare 
la ureche, căci, până vine părtaşul să plătească din punga sa, apoi trece 
bună bucată de vreme, căci au să plătească mai întâiu: 1) împrumutătoriul, 

2) chizeşul, 3) fondul de reservă, 4) părtăşia şi apoi, abia în rândul al 
cincilea, vine părtaşul să plătească poate chiar numai câte 50 cr. Fondul 
de reservă îmi place, e bun lucru! 

Toader: Da, fondul de reservă e averea însoțirii, fiecare crucer 
care-i rămâne însoţirii vine la fondul de rezervă; şi cu cât creşte fondul 
acesta, cu atât e mai trainică viața însoțirii. La acest fond n-au părtaşii 
nici un drept! El e numai pentru aceea ca să ajute însoţirii, dacă ar avea 
pierderi. 

Costan: Și până când se adună banii în fondul acesta? 

Toader: La început, vine tot venitul însoţirii în fondul de reservă. 
Dacă fondul de reservă a ajuns vreo câteva mii, atunci să poate micşora 
camăta pentru paralele date cu împrumut, ce iarăşi e numai în folosul 
părtaşilor, ori se poate ajutura cu o parte din venitul curat care rămâne,la 
finea anului, copii săraci, iar cealaltă parte se adauge fondului de reservă; 
cu cât fondul e mai mare, cu atâta e mai bine. 

Costan: Astăzi am câştigat tare mult, amu nu-mi e mai mult frică 
de chizeşia solidară, căci, până când stau oameni cinstiţi în fruntea 
însoțirii, până atunci creşte tot fondul de reservă; aceasta face să n-ai 
nici o teamă de chizeşia solidară. 

Toader: Aşa este! Duminica viitoare, îţi voiu mai povesti unele, 
despre care ştiu că tot aşa ţi-or plăcea; până atunci, rămâi cu bine!”. 


„Duminica a cincia. 

Toader: În Duminica trecută v-am făgăduit a vă numi încă şi alte 
lucruri care ne fac să nu avem teamă de chizăşia solidară. Aşa un lucru 
este, cum v-am mai amintit, „Consiliul de controlă“. Membrii consiliului 
de controlă (sau supraveghiare) au datoria a supraveghia toată 
administrația însoțirii, adecă a controla cel puţin de 4 ori pe an cărţile şi 
cassa însoţirii;, când va controla cassa, consiliul de controlă trebue să se 
încredinţeze şi să vadă ori de directoriul au purces aşa cum glăsuesc 
statutele, ori de n-au dat împrumuturi prea mari şi cui, aşa că el vede din 
cărți totul ce a făcut directoriul şi, dacă vede că directoriul n-a purces 
aşa cum e prescris, chiamă la un loc adunarea generală şi, până atunci, ia 
cărțile şi cassa de la membrii directoriului. Adunarea generală, adecă 
adică toți părtaşii, laolaltă decid (hotărăsc) ori de are directoriul vreo 

vină sau ba. Afară de aceea, la adunarea generală care se va ţine primăvara, 
trebuie să fie supuse toate răfuielile (contabilitatea — n.r.) şi adunarea 
generală are să chibzuească ori de-s bune şi de le primeşte. Ei, vezi, aşa 
ştie fiecare părtaş ce s-au făcut şi cum lucră directoriul. 

Costan: La chizeşia solidară n-am mai mult nimică de zis. Văd că 
Raiffeisen s-a îngrijit destul de bine ca să nu fie primejduită averea 
părtaşilor, dar cum îi cu aceea că, dacă vrau să împrumut bani, trebuie 
să-i spun directoriului la ce îmi trebue; şi aceştia n-or avea alta de lucru 
decât să povestească la toți că am împrumutat bani şi pentru fiecare scop? 

Toader: Doară membrii directoriului nu-s babe bătrâne! Afară de 
aceea, este fiecare membru din directoriu obligat (îndatorit) a păstra în 
taină toate cele ce s-au vorbit în şedinţă (sesie), şi pe fiecare membru, 
despre care s-a dovedi că e babă bătrână şi povesteşte prin sat ceea ce s- 
a întămplat la şedinţă, adunarea generală îl poate depărta din directoriu. 

Costan: Dar cum stă dacă moare un chizeş? 

Toader: Atunci e împrumutătorul dator a-şi căuta alt chizeş bun 
şi, dacă nu o va face până în trei zile, directoriul îi va cere să reîntoarcă 
banii împrumutaţi, căci, altfel, va fi pârât la judecătorie, pe baza 
paragrafului 66. 

Costan: Pot fi şi femeile părtaşe la însoţire? 

Toader: De bună samă, da! Căci de câte ori se întâmplă că bărbatul 
a luat un împrumut şi moare înainte de a-l fi răsplătit, neputând deveni 
văduva rămasă părtaşă, ea ar trebui să reîntoarne imediat împrumutul 
luat, aşa, însă, îl mai poate ţine până la vedea (termen — n.r.). Afară de 
aceea, câte văduve sunt gospodine bune şi de treabă! Numai una e oprită. 
Ştii că femeile noastre sunt bune şi de treabă, numai au o mică pricină, 
adecă le ia, câteodată, guriţa pe dinainte şi vorbesc mai mult decât s-ar 
cuveni. Din causa aceasta, ele nu pot fi alese în directoriu sau consiliul 
de controlă, au, însă, toate celelalte drepturi ca şi bărbaţii cari sunt părtaşi. 

Costan: Încă una! Spune-mi Dumneata, iştia de la sate, cum nu 
ne pricepem la negustorie, şi dacă se întâmplă una-alta, de unde să cerem 
sfat? 

Toader: Şi pentru aceasta e grijă. Dacă o însoţire vroeşte să afle 
ceva are să se îndrepte, îndată, la gazeta „Patria“ din Cernăuţ şi va căpăta 
îndată răspuns ori aşiş prin gazetă, ori pe răvaş. Aceasta, însă, numai 

deocamdată, căci, dacă se vor pune la cale în mai multe sate astfel de 
însoţiri, apoi se rădică şi în Cernăuţ o bancă mare, de la care vor putea 
căpăta însoţirile bani şi unde vor şi depune banii care nu-i vor împrumuta 
pe la părtaşi. Cum vezi, „tinerii“ noştri s-au îngrijit de toate. Afară de 
aceea, vrau să facă, acu, cei de la împărăție o lege, după care se va 
înfiinţa în fiecare oraş câte o bancă, care are să vie în ajutor băncilor 
săteşti. Pe lângă aceasta, băncile cele din oraşe, cât şi banca cea din 
Cernăuţ, vor trimete, în fiecare an, câte un amploaiat prin sate, care va 
controla însoţirile; aşa ca să nu se spărie nimene de chizeşia solidară şi 
ca să fie fiecare convins ori de se poartă directoriul aşa cum glăsuesc 
statutele. Cred că, acuma, ești frate de cruce cu Raiffeisen, dacă îi mai 
avea ceva de zis, apoi voiu mai veni Duminică şi cred că ne vom înţelege 
pe deplin. 

Înainte de să mă duc, îţi voi mai arăta cum s-a întămplat că la noi, 
în sat, ţinem cu toții, bogați şi săraci, tineri şi bătrâni, la băncile lui 
Raiffeisen. 

Badea Toader Lăcustă vra să cumpere un ogor mic de la megieşul 
său, Ilie Bostan. Acest ogor al lui Ilie Bostan se află tocmai la hotarul 
țelinei lui Toader Lăcustă şi i-ar prinde tare bine. Ilie Bostan se învoieşte 
a-l vinde şi cere un preţ cuvenit, de 1.000 fl. Toader Lăcustă n-are atâţia 
bani. Dacă ar vra să împrumute de la o bancă, s-ar întămpla lucrul cam 
aşa: 

EI ar trebui să meargă la târg, ar trebui să alerge la judecătorie ca 
să-şi scoată o adeverinţă cum că are avere şi apoi, abia, ar trebui să facă 
o poftire cătră bancă. Dară, fiindcă gospodăria sa este oleacă îndătorită, 
apoi banca cam n-ar vrea să-i deie bani. Dar, după multă poftire şi după 
multe închinăciuni, se îndură banca şi trimite o comisie care să preţuească 
averea lui Lăcustă. Cheltuiala pentru această comisie se înțelege că trebue 
să le poarte moş Toader Lăcustă. După aceea, se fac scrisorile şi moşu“ 
Toader capătă 1.000 fl, pe rate de plătit în 10 ani şi cu cinci lei la sută. El 
stă şi ascultă cum rătuieşte domnul de la bancă şi vede că rătuieşte bine. 
Dar, când primeşte banii în mână, stă cam buimăcit de cap, căci, 
numărând, vede că a căpătat, în loc de 1.000, numai 895 florini. Afară de 
aceasta, şi-a mai împrumutat, înainte de a veni la târg şi ca să aibă pentru 
cheltueala cea dintăi, de la megieşul său, 25 fl., iar primirea şi găzduirea 

comisiunei l-a costat şi ea vreo 10 leuşcani. Dar banca i-a mai spus lui 
moş Lăcustă că-i dă banii, numai sub cuvânt dacă şi-a asigura averea. 
Asigurarea aceasta îl costă iară peste 10 lei. Dar moş Lăcustă încă tot n- 
a răfuit toate, căci el a uitat că, prin alergăturile sale încolo şi încoace, a 
pierdut 14 zile, lăsând lucrul baltă. Şi, când răfueşte toate, se trezeşte că 
are 890 de lei, bani gata, iară din aceştia trebue să plătească 50 lei camătă 
pe an şi 10 lei pentru asigurare, aşadară 60 de leuşcani la un loc. 

Însă dacă badea Toader Lăcustă este tovarăș la banca lui Raiffeisen, 
atunci lucrul merge cu totul altmintrelea. Într-o Dominică, după-amiazăzi, 
când n-are ce face, se duce la megieşii săi Ionică Brustur şi Vasile 
Leuştean, li spune acestora durerea sa, iară aceştia, ştiindu-l om cinstit şi 
de omenie şi fiind încredinţaţi că are nevoie de aceşti bani, nu-i fac nici 
o greutate la împrumutare. Toader Lăcustă să duce la badea Ilie Bostan, 
cumpără locul de la dânsul şi scoate din cassa băncei ce-i trebuie pentru 
cumpărare. Acuma începe Lăcustă a-şi îndrepta pământul şi el împrumută 
rate numai aşa de mari cum îi trebuesc pentru cheltueală, pentru că el nu 
vra să plătească camătă pentru bani împrumutați, cari să mucezească 
fără folos în lada sa. Tovărăşia cassei lui Raiffeisen nu-i cere decât 4 
procente şi badea Toader Lăcustă mai are la înlesnirea că poate înapoia 
banii când îi dă mâna. EI îşi împărțeşte singur ratele, aşa cum îi vine la 
socoteală. Să zicem, de pildă, că totului tot îl cată 860 lei. Bancei ar 
trebui să-i întoarcă 1.000 de lei, lucru ce l-ar costa 60 de lei pe an. Din 
cassa lui Raiffeisen a luat numai 860 de lei şi procentele pe an costează 
numai 38 fl. 70 cr., vra să zică cu 21 fl. 30 cr. mai puţin, cari, în zece ani, 
cresc cu dobândă din dobândă la 265 de lei. 

* 

Mihalachi Talpalar are o avere de 20.000 fl. El are doi copii, 
Constantin şi Profira. Constantin are să rămâie domn peste gospodărie, 
Profira trebue să se mărite. Constantin are, acum, gospodărie, nu-i vorbă, 
însă n-are bani gata, iară sorioara trebue să capete o zestre de 8.000 fl., 
bani gata, când se mărită. Tata începe a răfui ce-ar putea vinde: o păreche 
de cai — 700 fl., boii cei graşi — 350 fl., vaca cea prieană n-o vinde, că 
trebue să i-o deie Profirei, pentru că-i atât de dragă fetei. Mai rămân 
nişte mascuri (porci — n.r.), ceva pâne albă; scurt, 1.320 de lei i-ar scoate 
el cum i-ar scoate. Dar şi nunta va costa ceva — moş Toader e doar fruntaş 

şi nu şi-a feşteli cinstea — scurt, moşului Talpalar îi trebuesc 7.000 de lei. 
Auzind despre isprava lui Toader Lăcustă, cere şi el un împrumut de 
7.500 fI., pentru care are să plătească 375 de lei pe an. Luăm de pildă, 
acuma, că el şi ginerele său sunt părtaşi ai tovărăşiei lui Raiffeisen. Din 
cele 8.000 de lei ce are să capete Profiriţa ca zestre, ar trebui ginerele să 
ieie 4.000 fl. ca să plătească frăţâne-său partea, de 1.000 fl., care vra să- 
şi cumpere vite şi acareturi de ale gospodăriei, şi 3.000 trebue să-i ţie ca 
bani albi pentru zile negre. Însă viitorul socru ar trebui să deie cele 3.000 
în bani gata, căci, vorba ceeea, „omu-i om şi ce-i în mână nu-i minciună“; 
iară a purta procese cu neamurile nu se cam şede şi, apoi, procesele cele 
te aduc la sapă de lemn. Find, deci, amândoi părtaşi, lucrul se deapănă 
uşor. Socrul, Talpalar, îi asigură fetei sale, la bancă, 8.000 fl., iară caii, 
boii şi pânea le-a vinde abia atunci când s-o urca preţurile; astfel, capătă, 
în loc de 1.300 fl., 1.600 fl, nu plăteşte 375 fl. camătă, ci numai 360 fl., 
şi banii ce-i dătoreşte însoțirii îi poate plăti când îi dă mâna. 
* 

Andrii Roată a purtat proces cu boierul pentru dreptul de păscărit. 
Roată credea că este în drept, însă zapisul cel vechiu nu se găsia. EI, 
sărmanul, nu ştia că Casandra lui l-a scos, odată, de sub grindă şi a făcut 
din el un astupuş (dop -—n.r.) pentru şipul de agiasmă. Scurt, badea Andrii 
Roată pierde procesul şi trebue să plătească 340 fl. numaidecât. 

E tocmai înaintea secerişului. Cele 2-3 bucăţi de vite din grajd 
încă nu-l pot scăpa din belea, pentru că-s hitioane; cele grase le-a mâncat 
procesul. Gospodăria e îngrămădită cu dătorii, iară cămătarii nu-i 
împrumută pentru că ştiu că moş Roată nu stă bine. EI stă pe gânduri. 
Da oare să mă duc la însoţire? Se duce. Aici, îl privesc oamenii cam 
chioriş. Dar presidentului însoțirei i se face milă de dânsul. „Măi 
prietenilor, zice el, badea Roată a fost, totdeauna, bărbat sârguincios, 
chivirnisitor şi cinstit. Procesul l-a adus la sapă de lemn. Dar dacă badea 
Roată ni-a da cuvântul că nu s-a mai băga în aşa procese, atunci să-l 
ajutăm!““. Badea Roată a făgăduit aceasta şi se ţine de cuvânt. În câţiva 
ani, va scăpa de dătorii şi va fi iară om cu vază, precum a fost, ba, peste 
scurt, l-or face chiar president al cassei lui Raiffeisen”. 


82 


Fenomenul Raiffeisen în Bucovina 





„Duminica a Sasea. 

Costan: Acum pricep pe deplin statutele însoţirilor tale; văd că-s 
foarte bine compuse şi afli totul în ele, numai ce doreşti. În sat la 
Dumneata, unde-s atâția gospodari cu carte, nu mare lucru să pui la cale 
astfel de însoţiri, căci găseşti uşor oameni pe cari poţi să-i alegi în 
directoriu, în consiliul de controlă şi, mai ales, să găseşti un cassar care 
să-ți poarte răfuelile după cum îi prescris, dar la noi îi altă vorbă; la noi, 
ştiu numai vreo câţiva a ceti şi scrie; gospodari sunt mulţi, dar pe cine 
să-l pui ca president în fruntea însoțirii, căci el doară e sufletul 
întreprinderii? 

Toader: Mă mir că mă întrebi aşa-ceva! Dar unde e preotul, 
părintele satului? 

Costan: Da“, vezi, la aceasta m-am gândit şi eu şi, când ne-am 
strâns, în Joia trecută, când era sărbătoare, în cabinetul de lectură, unde 
am vorbit numai despre însoţirile care sunt a se întemeia pe la noi, am 
zis-o şi eu oamenilor că, dacă-l vom ruga, părintele nostru se pune 
numaidecât în fruntea noastră, şi ştiu că, cât ai bate din palme, vom avea 
şi noi o însoţire; dar, iată, s-a găsit unul care a spus că n-ar fi bine ca în 
tot locul să steie „popa“ în frunte! 

Toader: Să fi ştiut că voi auzi un astfel de cuvânt din gura ta, să 
ştii că nu m-aş fi trudit, prin atâtea Duminici, până încoace ca să-ți spun 
ceea ce ştiu şi să te învăţ ceea ce-i bine şi cum trebue să lucri ca să ajuţi 
fraților tăi şi să-i placi lui Dumnezeu. Cu un om, însă, care zice la părintele 
satului, preutului sfinţit, „popă“, cu acela nu vroesc să mai stau de vorbă 
şi mai puţin să mă odihnesc sub acoperământul casei sale. Rămâi cu 
bine şi Dumnezeu să-ţi ierte ceea ce-ai greşit! 

Costan: Bade Toadere! Te rog, iartă-mi, că mie nicicând nu mi-a 
plesnit prin minte să batjocoresc astfel pe preutul nostru, dar ţ-am spus 
numai ceea ce a zis altul; şi, ştiind că Dumneata eşti om mai cuminte şi 
mai deşteptat la cap, am crezut că mi-i spune ce răspuns să-i dau eu 
aceluia care a îndrăsnit să batjocorească astfel starea preuţească. 

Toader: Ce răspuns să-i dai? Spune-i că-i un nemernic, un om 
care nu-i vrednic să trăiască pe faţa pământului, şi nu-i vrednic ca să 
steie un om cu cinste cu dânsul de vorbă. Uite, numai, la celelalte neamuri 
care, în decursul vremei, s-au strecurat între noi, cum stimează şi cinstesc 

ei pe preoţii lor! Şi ce mare lucru îi deosebirea între preoţii lor şi ai 
noştri? Pe când preoţii lor sunt străini, din turma lor, veniți Dumnezeu 
ştie din care parte a lumii, preoţii noştri sunt născuţi în sat, cu noi, sau cu 
vreo două-trei sate mai departe, adecă într-un sat vecin. Ei din tinereţe 
au trăit între noi, ne cunosc toate obiceiurile, ştiu unde ne doare şi, zi şi 
noapte, gândesc şi caută cum ne-ar putea ajuta. Dar cum îi răsplătim noi 
lor inima lor cea bună şi dragostea lor? Prin aceea că nu vroim să-i 
ascultăm! Uită-te în care sat numai vrei! Cei ce umblă regulat la biserică, 
ascultă de cuvintele preotului şi, dacă au ceva pe inimă, nu merg la Moşcu 
şi la Iţig, ci la sfinția sa, la părintele satului, şi-i destăinuesc ceea ce îi 
doare, aceia află, totdeauna, aici mângâiere şi sunt fruntaşii satului, iară 
pentru mişeii şi potlogarii satului e Iţig şi Moşcu sfinţia sa, iar preotul 
cel sfinţit, acela-i numai „popă“, de a cărui cuvinte nu vrau să asculte. 

Costan: Îmi vorbeşti din inimă, eram şi eu să-i spun aceea ce mi- 
ai spus Dumneata acuma, dar nu le puteam înşira aşa de frumos ca 
Dumneata; cu toate aceste, am citit în „Deşteptarea“ despre un preot 
unile lucruri care m-au întristat tare! 

Toader: Şi cei 12 apostoli, cari erau zi şi noapte pe lângă 
Mântuitorul nostru, lisus Christos, aveau în mijlocul lor pe luda 
Iscarioteanul, şi te miri că între cei 400 de preoţi, câţi îi avem în dulcea 
noastră Bucovina, s-a aflat unul care nu lucră după cum a poruncit 
Domnul nostru, lisus Christos. Un om se poate uşor greşi, şi sfinția sa a 
greşit o dată, dară sunt sigur că se căeşte, acuma, de păcatul ce l-a făcut. 

Costan: Ai drept, bade Toadere! Preoţi cu tragere de inimă şi cu 
frica lui Dumnezeu pre cum îi avem noi în Bucovina nu-s în întreaga 
lume! 

Toader: Da, aşa este! Preoţii noştri sunt steaua conducătoare a 
poporului român şi cine ascultă de cuvântul preotului, acela va avea 
bine atât aici, cât şi pe cealaltă lume. Poate îţi vei aduce aminte cât au 
vorbit preoţii noştri că oamenii să nu ieie bani de la „Banca rusticală“; 
cine i-a ascultat, acelora li-a mers bine; însă aceia care au lucrat în contra 
cuvântului sfânt al preotului, acela şi-a prăpădit moşioara. Ori cu holerca! 
Cine ascultă pe preotul şi nu bate calea crâşmelor, acela se numără între 
fruntaşii satului, iar acei cari lucră după vorbele cârmarilor, aceia sunt şi 
vor rămânea, totdeauna, codaşii satului. Şi oare au îmblat dl cpitan sau 

dl judecător pe la mai mari şcoli decât Sfinţia Sa, părintele? Nu! Tot 
acelea şcoli are şi unul ca şi altul! Pe lângă aceste, sunt preoţii şi urmaşii 
apostolilor. Ca urmaşi ai apostolilor, le porunceşte dătoria creştinească 
că, oriunde vor fi, să înveţe după pilda apostolilor pe turma lor. Preoţii 
trebuie să steie în fruntea comunelor, în fruntea societăților, mai ales 
peste tot locul unde e în joc daravelile obştimei. Ei, cu învăţătura lor 
înaltă şi cu mintea lor luminată, ne pot ajuta la tot locul prin sfaturile lor 
înțelepte. Şi ca să facă aceasta le porunceşte legea creştinească. 

Costan: Cum aşa? 

Toader: Domnul nostru, Liisus Christos, a spus că legea cea mai 
mare a creştinismului este: „Să iubeşti pe Domnul Dumnezeu cu tot trupul 
şi cu tot sufletul tău, iar pe aproapele tău ca pe tine însuţi“. Cum îţi poţi 
tu închipui, însă, ca să arăţi dragostea cătră aproapele, dacă stai cu 
mânurile în şold şi nu faci nimica? Dragostea cătră aproapele tău o arăţi 
numai atunci când munceşti şi cauţi să-i ajuţi. Dar însoţirile după sistemul 
Raiffeisen nu se sprijinesc ele, oare, pe dragostea cătră aproapele? 

Vezi, la noi în sat sunt, cum singur ai spus, mulţi gospodari cu 
carte şi învăţătură, dar să ştii, tot că sfatul preoţesc nu lipseşte nicicând 
din mijlocul nostru, pentru aceea suntem însă şi o comună a cărei veste 
a trecut peste hotarele satului. 

Costan: Acuma văd, singur, că nu degeaba treci pe la toţi ca un 
bărbat înțelept! Cuvintele tale mi le-am întipărit în minte şi, în scurt, 
vom avea şi în satul nostru o însoţire, însă cu Sfinția Sa, părintele nostru, 
în frunte! 

Toader: Dătoria noastră este, mai întâiu, să punem la cale, în satele 
noastre, câte o însoţire şi-apoi să-i luminăm şi pe alţii ca să se facă părtaşi 
de moştenirea vornicului Raiffeisen din Flammersfeld. 

Deci, cu Dumnezeu!“ (Deşteparea, nr. 12 din 15/27 iunie 1898, 
pp. 96-100, nr. 13 din 1/13 iulie 1898,pp. 104-107, nr. 14 din 15/27 iulie 
1898, pp. 112-114, nr. 15 din 1/13 august 1898, pp. 120-122, nr. 17 din 
1/13 septembrie 1898, pp. 140, 141). 

Comitetul Ţări, 
în sprijinul însoțirilor raiffeiseniene 


Pentru că binefacerile concentrării capitalului românesc în beneficiul 
românilor din Bucovina nu se bucurau de suficientă credibilitate, în ciuda 
garanţiei faptice cu care contribuiseră moşieri, ca Modest cavaler de 
Grigorcea sau lancu Flondor, sau cărturari de marcă, precum istoricul 
George Popovici (cunoscut ca poet sub pseudonimul T. Robeanu), 
Constantin Morariu sau Grigore Filimon, pentru că întemeierile economice 
rurale se făceau anevoios şi cu contribuţii modest (un fel de încercare a 
mării cu degetul sau, ca să rămânem în acelaşi tărâm de spiritualitate, un 
adevărat suflat în iaurt, după frigerea cu „ciorba” împrumuturilor de la 
„Banca rusticală” galiţiană), Comitetul Țării, fidel politicii imperiale de 
emancipare a satului european, intervine şi cu bani, şi cu logistică, şi cu 
persuasiune. 

După înfiinţarea primelor însoţirile de economie şi credit 
bucovinene, în sistem Raiffeisen, marile capitaluri româneşti, cu excepţiile 
deja prezentate, nu s-au implicat în solidarizare economică naţională, cu 
consecinţa că, până în 1903, cînd se va înființa Centrala însoțirilor 
economice româneşti, sprijinită decisiv de Comitetul Ţării, „însoțirile 
noastre de credit nu se ocupă de afaceri, ci numai cu acordarea de 
împrumuturi“, rolul lor economic fiind, deocamdată, nesemnificativ. 

Însoţirile raifteisiene bucovinene au fost înființate şi dezvoltate „cu 
ajutorul Înaltului Comitet de Ţară al Bucovinei'“, în scopul „înaintării morale 
şi economice a membrilor“, cum se precizează în fiecare „Înştiinţare“ de 
„începere a activităţii“, în mod obligatoriu publicată în presa bucovineană. 
Ca document, vom reproduce o astfel de „înştiinţare“, publicată în gazeta 
bisăptămânală „Deşteptarea“, nr. | din 1 ianuarie 1902, pagina 3, 
„Deşteptarea“ fiind organul oficial al însoțirilor raiffeisiene. 


86 


Fenomenul Raiffeisen în Bucovina 





„Intiințare. 

Însoţirea de păstrare şi credit pentru Frătăuţiu vechiu, însoţire 
registrată cu garanție nemărginită (sistem Raiffeisen) în Frătăuțiu vechiu 
român. 

Începutu activităţii 14 lanuarie 1902. 

Depuneri spre păstrare se primesc de la ori-şi-cine şi se fructifică 
cu 5 şi [1] procente. 

Împrumuturi se acordă numai membrilor, cu 7 procente, fără alte 
taxe. Interesele se plătesc decursiv. 

Membri ai însoţirilor pot fi numai locuitori din Frătăuţul vechiu 
român; ei sunt învitaţi în interesul propriu a se însoți ca membri în număr 
cât mai mare. 

Însoţirea care s-a înființat cu ajuntorul Înaltului Comitet de țară al 
Bucovinei scoposeşte înaintarea morală şi economică a membrilor săi, 
prin urmare şi a întregului teren de activitate al însoțirii; ori-ce scop de 
căştig, este eschis (exclus - n.n.). 

Oarele de oficiu: În fie-care Duminică dela 2-4 oare după ameazăzi 
în localul însoţirii. 

Afară de orele de oficiu se dau desluşiri de cei subsemnaţi 





Gheorghe Pojoga Mihai Dolinschi Dumitru Nedelcu 
preşedinte consiliu de controlă director visternic“. 


Implicarea statului în promovarea sistemului moral-economic 
Raiffeisen este masivă şi uşor de probat, în ciuda legendărilor ulterioare, 
care mută meritele asupra unor personalităţi, şi ele merituoase, dar care 
n-ar fi putut făptui nimic fără acest sprijin statal. 

Consiliul pentru cultura [ării din Bucovina, organism statal care 
se ocupa cu cultura... agricolă, cu îmbunătăţirea soiurilor de seminţe şi a 
raselor de animale, avea atribuţiuni, dar şi inițiative precise în înființarea 
şi dezvoltarea de asociaţii agricole şi de întovărăşiri raiffeisiene, 
propunând, în 26 februarie 1902, guvernului şi Comitetului Ţării, un 
adevărat program de sprijinire, inclusiv prin subvenții, a noului fenomen 
Economic. 

„Dela Consiliul pentru cultura Țării din Bucovina. În ultima 
şedinţă a Consiliului s“a deliberat asupra procedurei ce este de observat 
pentru promovarea asociaţiilor agricole. Comisia permanentă a 
Consiliului s“a exprimat, în urma cererii guvernului, în următorul mod: 

Privitor la revizuirea băncilor Raiffeisiene şi la crearea unei 
Centrale ale lor, condiţionată prin anterioara creare a unei bănci ipotecare 
a țării, s-a recomandat guvernului ca să se pună în înţelegere cu Comitetul 
țării, care şi-a câştigat mari merite pentru crearea şi progresul băncilor 
Raiftfeisiene şi s-a îngrijit de revizuirea lor. 

Pentru instruirea ca propagatori şi organizatori ai asociaţiilor 
agricole şi eventuale, până la crearea centralei, şi ca revizuitori ai băncilor 
Raiffeisiene se pot folosi mai cu înlesnire cei doi învăţători agricoli 
ambulanți, cari sunt a se numi. 

Pentru instruirea de revisori ar fi de luat în privire absolvenţi apți 
ai şcoalei agronomice. 

Comandarea prin asociaţie a mărfurilor agricole se poate face şi 
acuma prin ajutoriul băncilor Raifeisiene; comandarea ar fi să se facă 
însă numai din însărcinarea şi pe socoteala membrilor. 

Dispersiunea forţelor membrilor, prin crearea asociaţiunilor 
speciale de comandă se consideră de nefavorabilă. 

Instituirea unui organ de a“şi da părerea asupra asociaţiilor agricole 
ar fi mai consultă în combinaţie cu Consiliul de cultură a ţării. 

Pentru Bucovina ar trebui să se iae în considerare mai întâiu 
asociaţiile de lăptărit, prăsila vitelor, poame şi de folosirea ouălor; în 
ultima linie ar fi să se considere crearea de magazii, care pretind cheltueli 
considerabile şi conducerea prin specialişti, din care causă să nu se 
grăbească cu creări precipitate. 

Consiliul e tot aşa, ca şi ministerul de agricultură, care s-a declarat 
dispus de a promova asociaţii agricole prin subvenţii, de părere că 
subvențiile sunt a se da de regulă centralelor. 

Fiindcă la noi în țară însă nu sunt de aceste, Consiliul îşi rezervă 
libertatea de a face propuneri din cas în cas. 

Să se ceară cu toată insistența consimţirea din partea guvernului 
la crearea unei bănci ipotecare a ţării, pentru a cărei înfiinţare s-au făcut 

deja toate preparativele din partea Dietei şi a Comitetului ţării. 

În sfărşit sa deliberat, în urma referatului directorului Baier asupra 
statutelor despre înfiinţarea de asortimente de maşini şi acareturi agricole 
la şcoala agronomică din Cernăuţ şi la şcolile agricole din Coţman şi 
Rădăuţ, statute care se vor publica în curând“ (Deşteptarea, nr. 11/1902, 


pg. 3). 


Deci, „Comitetul ţării... şi-a câştigat mari merite pentru crearea şi 
progresul băncilor Raiffeisiene şi s-a îngrijit de revizuirea lor“. Numai 
că tradiţia noastră, tradiţia „apostolilor neamului“ în orice domeniu, nu 
putea rata şansa unui exclusivism inițiatic, demn de respectul viitorimii, 
dar după o curăţare temeinică de patetismul iniţial. 

Tradiţia raiffeisiană în Bucovina centrează întreaga poveste pe 
Mihail Bendevschi, pe George Popovici şi pe Grigore Filimon, primul — 
preot şi publicist, celălalt — Doctor în drept, istoric şi poet care ar face 
cinste oricărei literaturi europene, dar ignorat şi uitat până şi în Bucovina, 
iar ultimul — filolog, dar, în mod surprinzător, adversar al cărților şi 
dispreţuitor al temeliilor culturale. 

George Popovici, impresionat de eficienţa austriacă a structurilor 
economice autonome de asigurare a bunăstării materiale şi morale a 
obştilor săteşti, cică şi-ar fi procurat un exemplar, în limba germană, al 
„Contractului consorţial“, adică al statutelor unei asociațiuni de economii 
şi de credit, apoi, cerându-i lui Grigore Filimon să lase baltă filologia şi 
să se specializeze, la şcolile raiffeisiene austriece, în contabilitate, ar fi 
adus „Contractul consorțial“ în Bucovina pentru a fi tradus şi, apoi, 
adaptat pentru „tovărăşiile registrate cu garanţie nelimitată“, care se vor 
înființa imediat după întoarcerea lui Grigore Filimon de la Viena. 

În Bucovina, parohul din Crasna, Mihai Bendeschi-Bendescu- 
Bândea, conform tradiţiei statornicite de scrieri naţionaliste ale acelor 
vremuri, nu ar mai fi avut răbdare să aştepte întoarcerea lui Grigore 
Filimon şi, pentru că tot îl rugase George Popovici să termine de tradus 
statutele şi instrucţiunile pentru conducerea băncilor săteşti tip raiffeisen, 
ar fi înfiinţat, încă de la începutul anului 1898, „prima” asociaţie de 
economie şi credit în comuna pe care o păstorea, Crasna-llschi, pe lângă 
cabinetul de lectură „Unirea“ din Crasna-llschi, cabinet înființat într-o 

casă comunală, în 1895, de Eugeniu baron Stîrcea, de Mihai Bendeschi- 
Bendescu şi de Petru Popovici; această mică bibliotecă rurală număra 
108 membri, 92 cărți, 6 abonamente la gazete şi un capital iniţial de 29 
florini şi 5 creiţari. 

Evidenţele Societăţii pentru cultura şi literatura română în 
Bucovina, care este şi întemeietorul real al însoţirilor economice în sistem 
Raiffeisen în Bucovina, datează fundarea însoțirii din Crasna în 1898, 
an în care s-au întemeiat şi însoţirile din Fundu Moldovei, Solca, Stroieşti, 
Horodnicu de Sus şi Ropcea, iar la Suceava se tipărea „Contract 
consistorial (statutele) Asociaţiunii de economii şi credit în Suceava / 
tovarăşie registrată cu garanție limitată“, Editura Asociaţiunii, Tipografia 
Otto Binder. 

Respectând tradiţia, care are farmecul şi morala sa, dar şi adevărul 
său inconfundabil, cel care păstrează veşnic mugurele care poate lăstări, 
din nou, în timpuri prielnice, trebuie să începem, totuşi, cu începutul. lar 
începutul poartă un nume, numele unui anonim ofiţer austriac, trecut în 
rezervă prea devreme, din cauza unor tulburări de vedere, manifestate 
după supraviețuirea epidemiei de ciumă care bântuise prin Europa 
jumătăţii secolului al XIX-lea. Un nume anonim, pe atunci, dar care, 
datorită ideii de afirmare practică a solidarităţii sociale, printr-un sistem 
economic ireproşabil, avea să capete notorietate, numele lui Friedrich 
Wilhelm Raiffeisen fiind cunoscut, încă din timpul vieţii sale, în întreaga 
Europă, ba şi pe continentul american, mai propice individualismului, 
dar clătinat, totuşi, de eficienţa solidarităţii reale. 

Întemeietorul: 
Friedrich 


Wilhelm 


Raiffeisen 
(1818-1888) 


Cel de-al şaptelea dintre cei 
nouă copii ai primarului din Hamm pe 
Sieg, ținutul Westerwald, Gottfried 
Friedrich Raiffeisen, şi al Amaliei 
Cristiane Susanna Maria 
Lantzendorffer, Friedrich Wilhelm, cel 
care a văzut lumina zilei în 30 martie 
1818, părea să fie destinat unei frumoase cariere militare, începută în 
garnizoanele Cologne, Coblence şi Sayn. Numai că epidemia de tifos, 
care a bântuit prin Europa anului 1843, şi căreia i-a supravieţuit, i-a 
afectat vederea, obligându-l să abandoneze armata şi să se dedice unei 
cariere în administrația civilă. După o scurtă perioadă de formare 
profesional, Friedrich Wilhelm Raiffeisen a fost numit primar într-una 
din cele 25 de comune ale ținutului Weyerbusch, în acelaşi an căsătorindu- 
se cu Emilie Stork, fiica unui farmacist din Remagen pe Rhin. 

În 1848, a fost numit primar într-o comună mare, Flammersfeld, 
unde a întemeiat primele cooperative de economie şi credit agricol, numite 
„Darlehnkassenverein“, apoi la Heldersdorf, iar din 1852 în comuna 
Neuwied. 

Până în 1863, când moare, la doar 36 de ani, de o afecţiune 
cardiacă, Emilie îi va dărui şapte copii, dar supraviețuiesc doar patru, 
printre care şi fiica cea mare, Amalia, care va rămâne celibatară, fiindu- 

i secretară tatălui său în întemeierea şi consolidarea fenomenului 
Raiffeisen, iar unul dintre băieți, Rudolf, avea să fie ales preşedinte al 
organizației Raiffeisen, doar trei ani, conform „Contractului consorţial“, 
între anii 1889-1892. 

În 1865, când împlinise 47 de ani, F.W. Raiffeisen s-a retras din 
administrație, doi ani mai târziu recăsătorindu-se, dar fără ca a doua 
soție, Johanna Maria Panseroth, să-i dăruiască vreun copil. 

Născut într-un sat, fruct al unor genealogii rurale cu rădăcini în 
Suabia şi Franconia secolului al XVI-lea, Friedrich Wilhelm Raiffeisen 
cunoştea problemele satelor imperiului habsburgic, emancipate prin 
Constituţia democratică din 1848, dar încă fără vigoare şi fără orizont, şi 
începu să caute soluţii şi structuri durabile, preferând practica şi 
pragmatismul teoriei. 

Ideea asociativă sau cooperatistă, „ideea solidarităţii tuturor în 
slujba binelui tuturor“ găsise şi adepţi, dar şi adversari în Europa secolului 
al XIX-lea, primele curente asociaționiste conducând la câteva manifestări 
utopice, ba chiar bizare, cum ar fi „Pionierii din Rochedale“, asociaţia 
cooperatist-filantropică înființată pe baza ideilor lui Robert Owen, în 
Anglia, sau falansterele lui Charles Fourier din Franţa, care extindeau 
asocierea asupra întregii vieţi sociale şi economice, permițându-le 
promotorilor liberalismului individualist să le acuze de promiscuitate. 

După astfel de „romantisme“, curentul solidarist părea să se 
discrediteze, atacat fiind şi de adversarii doctrinari (liberali, marxişti, 
moralişti, anarhişti), şi de adversari direct interesaţi (reprezentanții 
structurilor de proprietate de atunci, structuri pe care cooperaţia urma să 
le modifice), şi de adversarii organici (unii asociaţi, familiile acestora). 

Friedrich Wilhelm Raiffeisen, care-şi începuse activitatea de 
reformator social încă din iarna anului 1846-1847, învățându-i pe oameni 
să se solidarizeze, „să se prindă de mâini“, să se ajute singuri, pentru că 
nici un act de caritate, oricât de generos ar fi el, nu poate înlocui 
binefacerile solidarităţii, a început să experimenteze structura care să fie 
suficient de stimulatorie şi să garanteze succese durabile. 

În aceeaşi perioadă de timp, în Germania, Herman Schulze- 
Delitzch organiza asocierea micilor industriaşi şi meseriaşi în cooperative 
de economie şi credit, numite „Volksbanc“, deci „Bănci populare“ sau 

ALA 


„ale poporului“ (1850). Până în 1859, în Prusia de Est şi în Saxonia se 
deschid 183 bănci populare, cu 18.000 membri. 

Sistemul Raiffeisen trebuia să se bazeze pe solidaritatea 
agricultorilor şi să răspundă nevoilor populațiilor rurale. Primele depuneri 
au servit la acordarea primelor credite, de care au beneficiat „părtaşii“ 
din asociaţie apăsaţi de nevoile cele mai mari şi mai urgente. În aceste 
condiţii, ideea prinde, se dezvoltă şi, astfel, apare necesitatea unei 
consilieri economice, dar şi a unui control printr-un organism bancar 
centralizator, în aşa fel încât să funcţioneze o mare autonomie pe plan 
local şi o compentenţă subsidiară eşaloanelor superioare. 

În 1872 se crează organismul regional, provocându-se apariţia unei 
legislații economice specifice în imperiu, respectiv Legea consorțială, 
relativă la însoţirea de economie şi credit, din 9 aprilie 1873, publicată, 
în Nr. 70 al Foaii legilor imperiale; în 1878, se crează organismul 
coordonator național, iar în octombrie 1897 are loc, la Viena, primul 
Congres al băncilor raiffeisiene, la care participă şi bucovinenii George 
Popovici şi Grigore Filimon, care se vor întoarce în patrie fascinaţi de 
idee şi cu un „Contract consorțional““, deci cu statutele, în limba germană, 
pentru constituirea unei-unor „asociaţiuni de economii şi credit“. 

„Căruţii“ 
Raiffeisen 


Pentru că avea convingerea că „Binele 
poporului este legea supremă“ („Salus populi 
suprema lex“) pentru orice intelectual al 
generaţiei sale şi pentru cei ai generațiilor care 
vor urma, Fiedrich Wilhelm Raiffeisen a ales simbolul esenţial al casei 
ţărăneşti din ținutul natal, „căiuții“ ciopliţi care împodobeau căpriorii 
acoperişului casei tărăneşti tradiţionale din Austria, după încrucişarea 
„apelor“. 

Simbolul vine dintr-o mitologie ancestrală, mitologia hyperboreilor 
sau a „rasei nordice“, cum este numită în Vestul european, în care „Caii 
lui Marte“ („Caii lui Sântoader“, în mitologia creştină a românilor, care 
a preluat şi asimilat mitologiile păgâne) biruiau şi biruiesc timpul. 

Simbolul a fost inspirat, biruind timpul şi fiind păstrat drept 
inconfundabilă şi nobilă identitate şi după fondarea, în 1927, a băncii 
cooperatiste internaţionale „Raiffeisen Zentralbank Osterreich“ (RZB), 
sucursală a „Raiffeisen International Bank-Kolding AG“, iniţial prin 
unirea tuturor băncilor cooperatiste din Austria. 

George 


Popovici 
(1863-1905) 


George Popovici descinde 
dintr-o veche familie bucovineană de 
preoţi cărturari. Bunicul lui, 
Constantin Popovici (1807-1890), fiul 
preotului Gheorghe Popovici din 
Fântâniţa, a fost profesor de istorie 
bisericească şi de drept bisericesc la 
Insitutul teologic din Cernăuţi şi 
deputat în primul parlament 





bucovinean, Dieta, în 1861. 

Tatăl lui, Euseviu Popovici (1838-1922) a fost profesor pentru 
Vechiul Testament la Institutul Teologic şi la Facultatea de Teologie a 
Unviersităţii din Cernăuţi, prodecan, decan şi rector magnific al 
Universităţii, membru în Consiliul Şcolar al Austriei, dar şi membru de 
onoare al Academiei Române (din 1908), în calitatea lui de scriitor 
bisericesc remarcabil, recunoscut în Bucovina drept „luceafăr al bisericii 
noastre“. 

George Popovici s-a născut la Cernăuţi, în 20 noiembrie 1863, a 
studiat dreptul la Cernăuţi, Innsbruck şi Viena, obținând doctoratul în 
1894, când deja însemna un nume şi în poezia românească din întreg 
spaţiul românesc, superbele lui poeme, „cărunte ca o lume antică“, 
semnate cu pseudonimul T. Robeanu, fiind publicate, între anii 1885- 
1892, de „Convorbiri literare“, revistă care-l consacrase şi ca istoric, 
publicându-i studiile „Vechi aşezăminte româneşti“, „Mihai Vodă şi 
moşnenii din Suharul“ şi „Cronica lui Ureche despre ocoalele iugaene“. 

În octombrie 1897, când George Popovici, „fruntaşul mişcării 
poporale din țară“, participă la Congresul băncilor raiffesiene de la Viena, 
pentru a „urmări de aproape progresul acestei instituții, acordându-i 
atenţia ce o merită astfel de probleme serioase“, „în Viena, în apropierea 
imediată a lui George Popovici, trăia Grigore Filimon. Acesta şi-a dedicat 
toată activitate studiului acestei chestiuni. A făcut, mai întâi, studii 
teoretice şi-a urmărit, apoi, instituția în dezvoltarea ei practică în 
localităţile din apropierea Vienei“ (George Tofan, „Grigore Filimon, în 
„Junimea literară”, 1906, 79). 

Şi George Popovici, şi Grigore Filimon vor reveni în Bucovina 
abia în 1900, „cu ocazia agitatei campanii electorale din toamnă“, când 
George Popovici, nemulțumit că Partidul Naţional pactizase cu guvernul, 
a înfiinţat, împreună cu lancu Flondor, Partidul Poporal Naţional (iar 
„Deşteptarea” devine „Foaia” acestui partid), dar va fi înfrânt în alegeri 
Şi, simțindu-se umilit de nerecunoştinţa electoratului faţă de slujirile sale, 
va pleca în Bucureşti, unde, începând cu 1901, va încerca să se dedice 
ştiinţei, cercetând arhivele şi scriind „Istoria dreptului român“, lucrare 
monumentală care, alături „Anul de la Marte în Moldova în timpul lui 
Alexandru cel Bun“ (Bucureşti, 1905), avea să-i aducă titlul de membru 
corespondent al Academiei Române şi, mai ales, calda prietenie a lui 
Nicolae Iorga. 

Tot în 1905, „pe când toţi îl ştiam petrecând în România, o 
telegramă din Muncaci-Ungaria (azi, Mukacevo-Ucraina) anunţă 
moartea, prin otravă (morfină), într-un hotel de acolo“ (Constantin 
Loghin, Istoria literaturii române din Bucovina, pg. 240), George Popovici 
abandonând bătălia cu viaţa în nefericita zi de 12 iulie a anului 1905, 
când, datorită „luminii din lumină“, adusă de el în Bucovina şi răsădită 
şi prin străduinţa lui Grigore Filimon, satul românesc deja se împărtăşise 
din „triumful total al principiului Raiffeisen“, căpătând stabilitate şi 
începând să iradieze lumină. 

Grigore 
Filimon 
(1869-1905) 


Întemeietorul cel mai 
sârguincios şi, de aceea, cel mai 
legendat al sistemului de economie 
şi credit raiffeisian în Bucovina, 
Grigore Filimon, s-a născut la 
Plăvălari, satul care face parte din 
actuala comună Udeşti, la 11 iunie 
1869. A făcut studii gimnaziale la 
Suceava (1880-1887) şi universitare 
la Cernăuţi, unde a frecventat 
cursurile Facultăţii de litere (1887- 
1992), fiind numit, în 1893, profesor suplinitor pentru limbile latină, 
greacă şi germană la Liceul I de Stat din Cernăuţi. 

În timpul studenţiei, Filimon a fost membru al Societăţii academice 
„Junimea“, ba chiar şi preşedintele acesteia în anul de exerciţiu 1891- 
1892. 

Pe George Popovici l-a cunoscut la Viena, în împrejurări nesigure. 
Unul dintre prietenii lui, Constantin Morariu, susține că Grigore Filimon 
s-ar fi aflat „în Viena înaintea ultimului examen de profesor gimnasial““, 
în vreme ce un alt prieten, George Tofan, fără a preciza motivele stabilirii 
la Viena, notează că Filimon „a fost puţin timp suplinitor pentru filologia 
clasică la Gimnaziul 1 de stat din Cernăuţi, de unde a trecut la Viena, 
aflându-se, aici, prin mai mulți ani în intimitatea lui George Popovici. 

Foarte târziu, adică în 1942, Constantin Loghin alcătuieşte, în 
numele Societăţii pentru cultura şi literatura română în Bucovina (1862- 

1942), un „istoric“ al pe deplin merituoasei societăți, publicat la Cernăuţi, 
în 1943, sub titlul „La 80 de ani / Istoric şi realizări“, în care, fără să-şi 
precizeze sursele (de fapt, lucrările naționalistului Aurel Morariu despre 
cooperaţie, publicate în broşuri sau în almanahuri), afirmă că „Gr. Filimon 
a avut norocul ca, făcându-şi stagiul militar la Viena, să cunoască de 
aproape şi cu ochii starea țărănimii din Austria germană şi să studieze la 
faţa locului modul de organizare economică a ei“ (pg. 218). Sugestia 
aceasta, a românului care biruie ostracizările cătăniei, lucrând neîncetat 
pentru binele poporului său, este preluată cu încântare de istoricii 
bucovineni de mai târziu, deşi e contrazisă de doi cunoscuţi iredentişti 
români din Bucovina vremii, amândoi prieteni de nădejde ai lui Grigore 
Filimon. George Tofan, de pildă, susţine că, aflați la Viena, împreună cu 
George Popovici, şi participând la primul Congres al băncilor raiffeisiene, 
„fruntaşii poporului au urmărit de aproape progresul acestei instituţii, 
acordându-i toată atenţia pe care o merita“, desemnându-l, practic, pe 
Grigore Filimon, care şi el a fost politician român din grupul tinerilor 
membri ai Partidului Naţional, să se recalifice, în scurt timp, în domenii 
economice, astfel ca, după întoarcerea în ţară, să poată eficientiza 
demersurile Partidului National privitoare la emanciparea satului 
bucovinean. 

În aceste condiţii, Grigore Filimon „a făcut mai întâi ani întregi 
de studii teoretice şi-a urmărit apoi instituțiunea în dezvoltarea ei practică 
în localitățile din apropierea Vienei“, pe cheltuiala lui George Popovici, 
cel care avea să-i plătească şi leafa, pe parcursul anului 1901, în următorii 
doi ani responsabilitatea pecuniară fiind asumată de Iancu Flondor. 

Ideea că îmbucovinizarea fenomenului Raiffeisen s-ar fi făcut 
programatic de către tinerii politicieni români e şi credibilă, dar şi susținută 
de argumente. În fond, toate cabinetele de lectură şi bibliotecile înfiinţate 
în sate, care vor da şi numele însoţirilor raiffeisiene, au fost făcute cu 
sprijinul preoților de sat, aceiaşi preoţi care îi vor urma pe George 
Popovici şi pe lancu Flondor în crearea disidenţei radicale a Partidului 
Naţional, Partidul Popular Naţional, şi care îl vor sprijini şi pe Grigore 
Filimon în înființarea de cooperative de credit şi bănci Raiffeisen. Ipoteza 
e susținută şi de Constantin Morariu, care afirmă că Grigore Filimon ar 
fi ales „să înveţe contabilitatea şi să alerge, apoi, până la tragicul său 

sfârşit, prin atâtea comune din ţara sa, spre a înfiinţa în ele bănci după 
sistemul Raiffeisen“. 

Stagiul militar, satisfăcut între timp, se confirmă şi prin gradul de 
sublocotenent al armatei habsburgice, pe care îl avea Filimon la 
întoarcerea în Bucovina, dar rezolvarea situaţiei militare, în condițiile 
unei sănătăţi precare, se putea rezolva, în Austria vremii, foarte rapid, 
exemplele fiind numeroase, începând de la cele ale lui Ciprian 
Porumbescu şi Simion Florea Marian şi terminând cu lon Grămadă şi 
Dimitrie Marmeliuc. Ciprian, căruia îi sosise recrutarea în 1882, la Braşov, 
înainte de plecarea la Nervi, a fost păsuit de comandantul garnizoanei, 
cu promisiunea că, după însănătoşire, va fi trecut la „glotaşi“. Simion 
Florea Marian a făcut doar o lună şi jumătate de militărie, fiind, apoi, 
trecut în rezervă ca fiu de văduvă, iar lon Grămadă şi Dimitrie Marmeliuc, 
cărora li s-au diagnosticat nişte afecțiuni cardiace, au fost trecuți în rezervă 
ca sublocotenenți după doar nouă luni de instrucție (octombrie 1909 — 
iunie 1910). Precizările acestea sunt necesare pentru a preîntâmpina 
inutile exaltări patriotarde, în condițiile în care, dat fiind statutul său 
militar de sublocotenent în rezervă, Grigore Filimon a fost citat „ca 
agitator la comanda militară din Lemberg“. Numai că citarea s-a făcut în 
urma primirii unor denunţuri româneşti din Bucoviina, iar procesul s-a 
finalizat cu achitarea şi cu următoarele retorisme ale preşedintelui de 
instanţă austriacă: „Domnule, ce oameni aveţi acolo, în Bucovina, de te 
prigonesc pentru lucruri atât de folositoare? Mergi înapoi, în ţara dumitale 
şi munceşte cum ai muncit!“. 

În doar aproape şase ani de muncă teribilă, trăiţi cu irosiri de sine 
cât pentru şapte vieţi, Grigore Filimon a izbutit să înfiinţeze „circa 100 
de bănci raiffeisiene“ (Loghin, La 80 de ani, pg. 222), dobândind dreptul 
la memorie culturală, chiar dacă „n-a scris în viaţa sa scurtă nici un 
singur şir literar, ba, ce-i şi mai mult, a fost, într-un timp, un contrar al 
orişicărei îndeletniciri literare“, pentru că „opera sa“ a fost „de cea mai 
mare însemnătate pentru dezvoltarea poporului nostru şi, deci, indirect 
şi pentru dezvoltarea culturală din ţară. De numele lui Grigore Filimon, 
mort atât de timpuriu (la doar 36 de ani), tocmai în mijlocul activității 
sale, în toamna anului trecut (05.10.1905, la Cernăuţi), este strâns legată 
marea mişcare de regenerare economică şi culturală a ţăranului din 

Bucovina“ (Tofan, Junimea literară, 1906, pg. 76). 

Grigore Filimon şi-a desăvârşit opera, făptuind în doar cinci ani şi 
ceva cât a făptuit cărturarul sas transilvănean Karl Wolff într-un sfert de 
veac, dar fără să mai aibă când să-şi întocmească bilanţul. Dar cei doi 
luminători, şi românul, şi neamţul, sunt fraţi spirituali, oameni prin care 
dictonul latin „Salus populi suprema lex“ s-a tradus şi în practica vieţii 
saşilor de pe pământul românesc, dar şi în practica vieţii românilor 
bucovineni, şi Karl Wolff, şi Grigore Filimon trăind şi trasformând în 
realitate străvechiul ideal al omenirii de a face din „binele poporului... 
legea supremă“ a elitelor acelui popor. 

În 1910, sasul Karl Wolff privea cu mândrie spre meritatele sale 
irosiri de sine, iar mărturia lui îl mărturiseşte, indirect, şi pe Grigore 
Filimon, dar şi pe toţi cei deopotrivă cu ei: „Astăzi (1910) există în 
provincie 160 de unităţi de economii şi credite, la care se adaugă 40 de 
cooperative de consum, o cooperativă vinicolă, în total peste 200 de 
unități care se însumează în Uniunea Cooperativelor Raiffeisen. Ele s- 
au întregit deja organic în conştiinţa poporului nostru, formând bunul 
comun al bunăstării morale. 

A fost combătută cu eficacitate cămătăria, care sufoca populația 
rurală, salvând de la faliment numeroase gospodării săteşti, iar prin 
achiziționarea proprietăților funciare din apropierea satelor s-a reuşit 
diminuarea fenomenului migraţiei către America. 

Pământul care se scufunda s-a ridicat din nou, prin repopularea 
comunelor săseşti ce începeau a se ofili. 

Nu fără luptă, nici fără trudă şi muncă, nici fără altercaţii şi opoziții, 
ce au stat toate în calea întemeierii cooperativelor rurale. 

Dar toate acestea înseamnă triumful total al principiului Raiffeisen, 
drept care, pentru sumedenia de privațiuni amare ale senectuţii, pot privi, 
totuşi, cu bucurie şi satisfacţie în urmă, către munca depusă“ (Karl Wolff, 
Schriften und Reden, Bucureşti, 1976, pp. 192-200). 

Grigore Filimon nu a mai avut vreme şi pentru un bilanţ, dar, 
datorită scriitorilor bucovineni, care i-au fost prieteni, în ciuda adversităţii 
sale faţă de creaţia literară, datorită reuşitelor sale în schiţarea unei culturi 
pragmatice în Bucovina, el beneficiază de portretizări duioase, uşor 
exagerate, dar meritate, pentru că exagerările sunt reflectări ale realităţii 

asupra biografiei omului. 

I se cuvin lui Grigore Filimon duioasele şi luminoasele tuşe cu 
care-l portretizează Constantin Morariu: „Neuitatul meu prieten, răposatul 
Grigore Filimon, se afla în Viena, înaintea ultimului examen de profesor 
gimnazial, dar durerea de pieirea neamului său din Bucovina l-a împins 
să-şi părăsească cariera sigură ce-l aştepta, să înveţe contabilitatea şi să 
alerge, apoi, până la tragicul său sfârşit, prin atâtea comune din ţara sa, 
spre a înfiinţa în ele bănci după sistemul Raiffeisen. Pentru jertfa aceasta 
el fu denunțat, în calitatea sa de ofițer, ca agitator la comanda din Lemberg, 
citat să se prezinte acolo într-o zi anumită şi judecat de tribunalul ostăşesc. 
„Cum m-a surprins faptul“, îmi spunea mult regretatul, „când preşedintele 
l-a provocat pe grefierul să-mi cetească condiția din timpul serviciului 
meu de ofiţer activ, şi, când a trebuit să aud însemnările respective, de 
cari nici n-aş fi putut visa că sunt aşa de favorabile. Judecătorii mei s-au 
retras, apoi, în altă odaie şi, după ce s-au reîntors, preşedintele mi-a zis: 
Domnule, ce oameni aveţi acolo, în Bucovina, de te prigonesc pentru 
lucruri atât de folositoare? Mergi înapoi, în ţara dumitale, şi munceşte 
cum ai muncit!“ (Constantin Morariu, Cursul vieţii mele, pp. 141, 142). 

] se cuvin lui Grigore Filimon şi elogiile, tipice pentru apostolatul 
naţionalist, cu care, la doar un an de la moarte, îl cinsteşte George Tofan: 
„Întors, cu ocazia agitatei campanii electorale din toamna anului 1900, 
în patrie, Filimon a avut ocaziunea să cunoască dezastrul care ne aşteaptă, 
dacă nu vom încerca o remediere pe terenul economic. Poporul, gemând 
sub greutatea nevoilor materiale, copleşit de datorii horende nu putea să 
aibă acea însemnătate pe care 1-0 atribuiseră unii conducători în planurile 
lor. Adânc mişcat de priveliştea ce i se oferea, cunoscând mai bine decât 
orişicine, din propria-i autopsie abisul care sta deschis ca să înghită 
poporul nostru, el s-a decis să-şi jertfească viitorul şi interesele proprii 
pentru interesele lagi ale poporului (Notă: Filimon alesese, la Viena, să 
se ocupe de crearea însoţirilor economice sistem Raiffeisen în Bucovina, 
care, până la sosirea sa, aşa cum se va vedea, vor şi exista în număr 
mare; numai că Filimon, ca şi Tofan, făcea parte din Partidul Popular 
Naţional, iar „mesianismul“ politic putea să-i transfere meritele 
incontestabile asupra partidului; până în toamna anului 1900, când s-au 
întors de la Viena George Popovici şi Grigore Filimon, se înfiinţaseră 

însoțţiri economice sistem Raiffeisen în următoarele localități bucovinene: 
Gura Humorului, Storojineţ, Cernăuţi, Câmpulung, Crasna, Fundu 
Moldovei, Solca, Stroieşti, Horodnicu de Sus, Ropcea, apoi, în 1899, în 
Ilişeşti, Botoşana, Clocucica, Volcineţ, Negostina, Arbore, iar în 1900 în 
Gălăneşti, Suceviţa şi Tereblecea, deci un total de 19 întovărăşiri 
economice, puse în meritul lui Grigore Filimon, dar înființate anterior 
primelor sale demersuri — n.r.). E un exemplu din cele mai frumoase şi 
mai mişcătoare care se întâmpină în istoria noastră, săracă în fapte 
înălțătoare. 

Din ziua aceasta, Filimon a devenit alt om; ochiul său era vecinic 
îndreptat numai spre o singură ţintă, mântuirea economică a ţăranului; 
orişice sta alăturea de drumul ce ducea spre dânsa nu-l interesa. Convins 
de dreptatea cauzei sale, gata de a învinge sau de a muri (cu privire la 
dânsul aceasta nu e frază) pentru idealul său, el desfăşură, pentru 
realizarea planurilor sale, o energie de fier, o voință neînfrînată şi o muncă 
de gigant. Nu putea fi piedică omenească care să-l discurajeze sau abată 
de la ţinta sa, căci contra orişicărei piedici da năvală, înarmat numai cu 
dreptatea cauzei şi cu dragostea sa de muncă. Nu se poate arăta în cuvinte 
lupta care a trebuit să o ducă, la începutul activității sale, în această 
direcție; nenumărate erau piedicile cari 1 s-au opus, piedici interne inerente 
firii conservative a ţăranului nostru, piedici externe, venite de la răuvoitorii 
progresului, piedici locale, piedici, piedici şi iarăşi piedici, şi sprijin 
nicăieri. Pretutindeni, o primire rece, o sfială şi îndoiala descurajatoare, 
peste tot o batere în retragere, o fugă de muncă, aceleaşi vorbe nimic 
zicătoare, aceleaşi scuze banale. Atunci, în acele zile de izbelişte şi grea 
încercare sufletească, trebuia să-l fi văzut pe acest adevărat apostol, 
cutreierând prin vânt şi prin ploaie, în miezul nopţii, satele, răsculând 
oamenii şi neobosind a le spune de o sută de ori acelaşi lucru cu alte 
cuvinte, în alte icoane, sprijinit de alte motive. În glasul său profetic 
zăcea o căldură de apostol, vocea vibrătoare avea timbrul convingător şi 
pătrunderea ageră a ochiului său căuta parcă duşmanul cu care să se 
încaiere; firea sa războinică căuta într-adins pericolul, nu-l evita niciodată. 

Munca sa a început a da roade. Sat după sat a fost convins, s-ar 
putea zice, câteodată învins, piedică după piedică a fost înlăturată, uneori 
după o luptă disperată şi instituţia băncilor raiffeisiene a început a-şi 

face intrarea triumfală. 

Un unic sat, dacă nu greşesc (greşeşte, au fost 15 sate şi 4 târguri 
cu însoțiri raiffeisiene anterioare lui Filimon — n.r.), avea înainte de 
inaugurarea acestei ere bancă raiffeisiană, şi anume Crasna (plus Fundu 
Moldovei, Solca, Stroieşti, Horodnicu de Sus, Ropcea, Ilişeşti, Botoşana, 
Clocucica, Volcineţ, Negostina, Arbore, Gălăneşti, Suceviţa şi Tereblecea 
— n.r.), întemeiată prin stăruința părintelui Mihail Bendevschi, care 
cunoaşte, încă temeinic, complicata problemă a acestei instituţiuni. 

Cine-i în stare să arate greutățile ce se ivesc după înființare, greutăți 
cari rezultă din însăşi firea instituţiunii? Cine să poarte cu acurateţa 
recerută (necesară — n.r.), şi tocmai aceasta-i lucrul principal la aceste 
bănci, toată contabilitatea atât de exactă, cine să exercite controlul sever 
şi toate aceste gratuit? Conducătorii poporului, se va răspunde. Da, 
conducătorii poporului, e drept, dară în câte locuri trăiau în armonie acei 
conducători şi câţi din ei erau conştienţi de marea însemnătate a 
momentului! Că starea lucrurilor s-a schimbat e îmbucurător, dară, spre 
a putea aprecia just situaţia de atunci, e bine să ne însemnăm că, pe 
atunci, pe lângă alte greutăţi, s-au mai adaus şi acestea (până când unii 
„voluntari“ au priceput că au de căştigat dacă vor concentra capitalul 
obştesc, din care se vor putea şi ei împrumuta în condiţii avantajoase — 
n.r.). 

Încetul cu încetul, cercul de activitate s-a lărgit, după un district a 
urmat altul, piedicile şi greutăţile s-au redus puţin şi Filimon a început a 
aprofunda chestiunea, dar, cu cât se afunda mai mult în labirintul de 
întrebări ale acestei chestiuni, cu atât mai mult pierdeau toate celelalte 
probleme, cari nu erau în vreo legătură cu chestiunea ce-l absorbise, să 
fi fost ele cât de actuale, orişice interes. 

Spre a putea duce la un sfârşit bun opera începută, era nevoie de 
această unilateritate. Căci, dacă instituţia era deja în viaţă, încă nu însemna 
că şi viitorul ei era asigurat; la cea mai mică zguduire, edificiul putea să 
se răstoarne. Era nevoie de o muncă de întărire (iar aici meritele lui 
Grigore Filimon sunt incontestabile şi totale — n.r.), era nevoie de o veghe 
atentă, care să observe toate pericolele şi să le înlăture la timp; trebuia 
întărită baza instituţiei şi câştigată încrederea nelimitată a poporului 
într însa. De aceea, trebuia vegheat zi şi noapte, de la un capăt al ţării la 

celălalt, fiecare încercare duşmănoasă zădărnicită, orişice piedică nouă, 
care s-ar fi ivit, înlăturată. Astfel, instituţiunea aceasta era chemată să 
formeze veriga cea mai puternică în lanţul desvoltării sociale a ţăranului 
român din Bucovina, Un popor care economiseşte independent (în acest 
sens, mărturiile lui A.D. Xenopol, publicate în „Revista Politică“ din 
1887, despre bogăţia ţăranilor din satele de munte ale Bucovinei, dar şi 
cele ale lui Ioniţă Merchiş, primarul din Fundu Moldovei, publicate în 
1886, sunt mai mult decât concludente — n.r.) este nu numai un factor 
important în mişcarea politică, dar la el poți afla şi teren potrivit pentru 
propagarea culturii, astfel că Filimon are meritul de a fi descoperit rana 
care trebuia mai întâi vindecată, are meritul de a fi clădit mai întâi 
fundamentul edificiului social al poporului român din Bucovina 
(„Piramida pigmeilor“, în trepte corespunzătoare treptelor sociale, despre 
care vorbeşte, în 1882, când publică povestirea în „Aurora Română“, 
harnicul adept şi prieten al lui Grigore Filimon, cărturarul Constantin 
Morariu —n.r.), deasupra căruia va fâlfâi mândru steagul culturii naţionale. 
Cu un popor economiceşte olog nu se pot rezolva problemele culturale 
şi la un astfel de popor dispoziţiile pentru cultură sunt reduse de tot; 
nevoia amară a zilei roade la rădăcina existenţei sale şi grijile rău 
sfătuitoare îl mână ca valul purtat de vânt. Nici putere sufletească, nici 
conştiinţă naţională, nici voinţă — o ființă lăsată pradă talazurilor înfuriate 
ale mizeriilor vieţii. A-i afla un punct de razim acestui suflet obidit, a-i 
arăta limanul mântuirii, e meritul celui ce-a scăpat neamul din abisul 
pieirii. Şi acest merit îl are pentru țăranul român bucovinean Grigore 
Filimon, a cărui viaţă a fost puţin variată şi săracă în succese externe 
trecătoare, dar e luminată de o singură faptă mare, care întunecă succesele 
efemere ce şi le-au câştigat mulți din cei ce au crezut că pentru mântuirea 
neamului ajung vorbele“ (Junimea literară, 1906, pp. 79, 80). 

Grigore Filimon, în ciuda dispreţului pe care îl avea faţă de 
activitatea scriitoricească, a avut parte de portretizări literare ulterioare 
extrem de duioase şi, adesea, mult prea generoase. 

Aurel Morariu, naţionalist dur, adesea şovin şi antisemit, dar şi 
iredentist român din Bucovina cât se poate de real, îl înfăţişa într-un 
univers extrem de romantic: „Sistemul lui Grigore Filimon de a înființa 
la sate bănci raiffeisiene era următorul: călare pe bicicleta de care era 

nedespărțit, îşi făcea apariţia în cutare sat şi din primul moment lua con- 
tact cu preotul satului, cu învățătorul, cu primarul şi fruntaşii comunei. 
Urmau sfaturi lungi, obositoare, în cursul cărora Filimon dădea lămuriri 
şi tălmăcea de zeci de ori rostul şi folosul organisaţiunii ce se proecta. 
Uneori i se ridicau în cale piedici de neînvins. Filimon însuşi relatează 
direcțiunii Centralei din Cernăuţi într-o scrisoare trimisă din Vatra Dornei, 
la 15 Decemvrie 1903, arătând că „deja de mai multe săptămâni se luptă 
intelectualii din loc pentru înființarea unei însoțiri, dar în zadar. Intrigile 
străinilor, nemernicia câtorva locuitori şi falimentul unui institut de credit 
i-au înfricat pe toţi Românii... Pe Sâmbătă, în săptămâna aceasta, se va 
convoca iarăşi o adunare. Poate va succede“. Obstacolul ce i se opunea 
pe alocurea nu-l înspăimânta şi nu-l descuraja; dimpotrivă, îl îndârjea“ 
(Aurel Morariu, Gr. Filimon, Cernăuţi, 1906, pp. 23, 24). 

Un portret duios al acestui idealist inconfundabil, bazat pe 
narațiunile inconsecvente şi adesea inexacte ale lui Leca Morariu, a 
izbutit, peste ani, un alt fiu al Udeştilor, comună din care fac parte şi 
Plavalarii lui Grigore Filimon, un udeştean martor al miracolului 
raiffeisian, cărturarul Dionisie Udişteanu; „Banca Naţională „Unirea“, 
bancă populară de tip Raiffeisen, a fost înfiinţată de Grigore Filimon, 
care a fost şi înființătorul cooperativelor române în Bucovina şi primul 
lor inspector (extras din Biblioteca „Făt-Frumos“, Cernăuţi, 1905, nr. 5, 
doctor Alexandru „Leca“ Morariu). 

Grigore Filimon s-a născut la 11 iunie 1869 în Plăvălari, judeţul 
Suceava, din părinţii Ilie şi Maranda Filimon, care au avut 5 copii: Simion, 
Grigore, Constantin, Dumitru şi Irimia. El era al doilea fiu al unor părinți 
gospodari, dar nu prea avuţi. A fost trimis, după terminarea studiilor 
săteşti, la Suceava, la liceu, din îndemnul preotului Ambrozie Popovici, 
parohul satului Rus-Plavalari, pe la 1880. EI s-a susţinut singur la studii, 
câştigând şi cele necesare prin meditații (op.cit., pp. 5, 6). 

Urmează cursurile universitare la litere, între anii 1887-1892, 
făcând parte din Societatea „Junimea“ de la Cernăuţi, al cărei preşedinte 
ajunge la 1891/1892, iar în urmă membru emerit. El şi-a făcut stagiul 
militar la Viena, unde a întâlnit pe George Popovici (care semna ca poet 
T. Robeanu). 

Grigore Filimon s-a dedicat studiului Cooperaţiei pentru salvarea 

neamului românesc din nimicitoarea mizerie în care se zbătea. 

La 1893 se reîntoarce acasă (în realitate, încă nu plecase, pentru 
că abia îşi finalizase studiile universitare cernăuţene — n.r.), unde este 
numit suplinitor de limbă greacă, latină şi germană la Liceul din Cernăuţi 
„Aron Pumnul, unde şi-a câştigat dragostea elevilor şi întreaga 
consideraţie a colegilor şi a conducerii acestui liceu (ibidem, pp. 8, 9 — 
După primul an la catedră, ca profesor suplinitor, pleacă la Viena pentru 
examenul de profesor definitiv şi rămâne în capitala Austriei vreme de 
şase ani, alături de George Popovici — n.r.). 

„Un temperament de luptător ca al lui Grigore Filimon, un român 
şi un naţionalist sincer şi entuziast cum a fost el, nu putea să rămână 
impasibil în faţa străduinţelor spre mai bine alor săi. Pentru românism, 
dar mai ales pentru țărănimea noastră, din sânul căreia s-a ridicat, Filimon 
şi-a pus toate cunoştinţele, toată energia (şi) toată inima (ibidem, pg. 
12). 

„Asigură-i mai întâi săteanului nostru posibilitatea de un trai 
omenesc şi abia în urmă poţi să-l chemi cu nădejde şi la marile îndatoriri 
ce la are faţă de neam şi de lege“ (ibidem, pg. 13). 

„Pe la sfârşitul lui August 1905 şi începutul lui Septembrie, a venit 
cu bicicleta sa la părintele loan Doroftei, de la Stroieşti, judeţul Suceava, 
plângându-se de dureri de cap şi de piept. De aici a plecat la părintele 
Eugen Sârbu (la Tişăuţi — n.r.), unde i s-a făcut tot mai rău, încât, în cele 
din urmă, a trebuit să plece (să fie transportat) la spitalul de boli nervoase 
de la Cernăuţi. Suferea de mania persecuție şi se temea mai ales că neamul 
românesc din Bucovina, slab organizat economiceşte, nu putea rezista 
tuturor durerilor. Se credea persecutat de străini şi de adversarii băncilor 
populare (şi chiar era persecutat, aşa cum se va vedea spre sfârşitul acestei 
cărți —n.r.). 

La 21 Septembrie / 5 octombrie 1905, Grigore Filimon a murit, în 
vârstă de 36 de ani. Ziarul „Voința poporului“ din Cernăuţi publica la 5 
Octombrie 1905: „A repausat, în spitalul din Cernăuţi, inspectorul băncilor 
raifteisiene, Grigore Filimon, după un morb lung şi greu, în etate de 36 
de ani. Vineri dimineaţă a avut loc înmormântarea, la care au luat parte 
rudele răposatului, din Udeşti, directorul Centralei băncilor raiffeisiene, 

numeroşi studenţi şi foarte puţini intelectuali cernăuţeni“.“ (ibidem, pg. 

47). 

Abia în 1924/1925 se găseşte numele creatorului Cooperaţiei de 
Credit a românilor din Bucovina în darea de seamă a Centralei în care se 
relevă: „În iubirea sa nemărginită pentru neamul nostru, Grigore Filimon 
şi-a jertfit sănătatea şi chiar viaţa, muncind ani în şir cu zel şi abnegaţie 
la înființarea însoţirilor raiffeisiene în diferite centre ale Bucovinei şi la 
organizarea vieţii noastre economice“ (ibidem, pg. 48). 

Între anii 1899-1902, se înființaseră în satele Bucovinei, deci şi la 
Udeşti, peste 60 de însoțiri, înfiinţate toate de Grigore Filimon. El a fost 
ajutat în strădaniile sale de boierul Iancu Flondor, care l-a retribuit pe 
Filimon ani de-a rândul pentru aceste servicii cu dărnicie de acest boier 
moldovean, care a înțeles să aducă jertfă în bani, jertfă ce se adaugă 
jertfirii de sine a lui Grigore Filimon“ (ibidem, pp. 18, 19). 

Articolul său „Organizarea cooperativă a creditului personal 
agricol în Bucovina“, publicat în cartea „Românii din Bucovina“, 1906, 
pp. 130-140, de preotul Mihai Bendeschi (Bendescu) din Cernăuţi, în 
care se spune că „prima bancă populară s-a înființat în Bucovina, la anul 
1898, în Crasna-llschi, la iniţiativa păstorului sufletesc de acolo, Mihai 
Bendeschi, sub firma „Însoţire de păstrare şi credit pentru Crasna-llschi 
şi Crasna-Putnei“, însoţire înregistrată cu garantă... după principiile 
organizatorice ale lui Fr.W. Raiffeisen (op.cit., pg. 132). „Când s-a 
înființat centrul acestor cooperative, la 1898 (în realitate, din martie 1903 
— n.r.), a fost numit revizor Grigore Filimon, licenţiat în filosofie, care, 
de la 1889 (în realitate, din 1890, când se întoarce de la Viena, urmându- 
| pe George Popovici — n.r.) până la moartea sa, urmată în 1905, şi-a 
câştigat meritul cel mai mare că prin stăruința sa şi prin intervenirea lui 
s-au înființat cele mai multe însoţiri raiffeisiene române“ (ibidem, pg. 
176). 

Aceste însoţiri se conducea de preoți, în cea mai mare parte, dar şi 
de învăţători superiori“ (Dionisie Udişteanu, Udeştii de pe Suceavă, pp. 
74-16). 

Grigore Filimon chiar a fost un persecutat, iar munca lui avea să 
fie pusă adesea în pericol. În timpul vieții, Filimon n-a beneficiat de 
recunoaşterea pe care o merita, el fiind considerat salariatul lui George 
Popovici şi, mai târziu, al lui Iancu Flondor. Tocmai de asta, în martie 

1903, când se va înființa Centrala însoțirilor economice româneşti din 
Bucovina, lui nu i se oferă nimic, nici măcar onoarea de a fi ales într-o 
funcție măruntă. Abia în 27 mai 1903, când Centrala se pregătea să devină 
funcțională, Grigore Filimon a fost angajat inspector, continuând, practic, 
rolul de salariat al lui Iancu Flondor, deşi el fusese, datorită firii lui, şi un 
adevărat misionar. Se vedea, astfel, deposedat de meritul muncii lui, de 
fructul vieţii sale, dar acelaşi lucru se va întâmpla şi cu beneficiarul 
muncii lui, lancu Flondor, care curând va pierde Centrala în beneficiul 
adversarului său neîmpăcat, Dr. Florea Lupu. 

Iancu Flondor, personaj binecunoscut al Bucovinei, care nu mai 
are nevoie de vreo altă prezentare, s-a implicat cu adevărat şi eficient în 
sprijinirea înfiinţării însoţirilor economice românești în Bucovina. 
Datorită lui, Dieta, Comitetul Țării, Consiliul de cultură (organism de 
stat economic agrar) şi Guvernul Bucovinei au sprijinit demersurile lui 
Grigore Filimon, care, chiar dacă a fost cu adevărat un apostol al 
neamului, în epocă nu era privit decât ca un salariat. Abia mai târziu, 
după moartea lui Filimon, oportuniştii aveau să-i folosească memoria, 
aşa cum a făcut-o şi trufaşul preot Mihai Bendeschi, Bendevschi, 
Bendescu (Bândea, după numele tatălui său rădăuţean), care a republicat 
o scriere minoră a lui Grigore Filimon doar pentru a proba că el, 
Bendeschi, este ctitorul raiffeisenismului bucovinean. 

Grigore Filimon a fost un personaj tragic, măcinat de roțile 
nemiloase ale istoriei, dar categoric îndreptăţit la memorie. În 1910, când 
viitorul Erou al Bucovinei, lon Grămadă, şi el condamnat la uitare şi 
nerecunoştință, încercă să afle mormântul lui Grigore Filimon în cimitirul 
din Cernăuţi, trăi o poveste tristă, pe care o şi relată în coloanele pahinii 
întâi a gazetei „Patria”, nr. 422 din 26 iunie 1910: „Întrebăm pe un 
cunoscut unde-i mormântul lui Pumnul, al lui Grigore Filimon şi al lui 
Suceva, care a lăsat o fundaţiune pentru meseriaşii români. Mormântul 
lui Pumnul l-am aflat îndată, căci e lângă capela mitropoliților, ce strălucia 
de sute de lumânări, pe când mormântul dascălului din Cciulata... 
Sărmanul Pumnul, el, deşteptătorul şi luminătorul Bucovinei n-avea nici 
o lumânare pe mormânt! Cât de ingrată şi de uitătoare e lumea asta nouă, 
lipsită de ideal şi de respect față de oamenii mari ai neamului nostru!... 

Prietenii mei deschiseră portiţa şi aprinseră, pe mormântul lui 

Pumnul, câteva lumânări, apoi, întristați, am plecat pe aleile frumos 
luminate spre mormântul altui martir uitat de neamul nostru, Grigore 
Filimon (încă nu se împliniseră cinci ani de ma moartea lui Filimon — 
n.r.), înființătorul băncilor rurale de la noi, din ţară. 

Am mers la deal, ne-am întors iarăşi la vale, cetind la zarea 
lumânărilor toate inscripțiile de pe cruci, şterse de ploi şi de soare, că 
doară vom da de numele Filimon, dar numai cu greu am aflat mormântul 
lui. 

Doamne, ce mormânt! Aproape una cu pământul şi, deasupra, iarbă 
şi buruene dese, iar la cap o cruciță de lemn, pe care cu greu puteai 
descifra inscripţia ruginită. Pumnul măcar areun monument, Filimon, 
însă, nimică! Şi doară s-au strâns bani în numele lui, s-au făcut colecte 
pentru o cruce... 

Îndureraţi, am început cu toţii să plivim iarba, să smulgem 
buruienile una câte una şi, apoi, i-am înfipt şi lui lumânări în țărâna 
mormântului, căci vezi, sărmane Filimon, tu n-ai neamuri pe aici, care 
să-şi aducă aminte de tine; tu ai fost un biet fecior de ţăran din ţinutul 
Sucevei şi, de aceea, „Domnii” au uitat astăzi de tine; tu de mic te-ai 
luptat cu nevoia şi cu sărăcia ca să ajungi, vreodată, la un liman mai 
liniştit, dar nu ţi-a fost scris să-ți vezi visul cu ochii, căci, din pricina 
durerilor şi sărăciei neamului nostru, ai uitat de sărăcia ta proprie şi ai 
alegat, zi şi noapte, flămând şi însetat, în trăsură şi cu bicicleta, din sat în 
sat, pe ploaie şi pe vânt, pe arşița dogoritoare a soarelui şi pe geruri 
cumplite ca să faci bănci rurale, să scapi țărănimea noastră din robia 
economică, până ce ai căzut înfrânt şi istovit de puteri. Prea a fost grea 
sarcina asta chiar şi pentru tine! 

Acum te-ai liniştit şi tu, cel vecinic neobosit, tu care n-ai ştiut ce- 
i odihna şi somnul, nici traiul cel bun şi ticnit; care ai tremurat, totdeauna, 
cu gândul la ziua de mâne şi n-ai avut parte de bucuriile din familie, căci 
familia ţi-a fost tot neamul nostru oropsit, pe care ai voit să-l ridici din 
nevol. 

Dormi liniştit, sărmane visător, măcar tinerimea de nu te-ar uita, 
cel puţin o dată pe an, ci să-ţi aprindă, din când în când, o candelă care 
să-ți lumineze în întunericul din cimitir!” (lon Grămadă, „Din împărăţia 
morţilor”, în „Patria”, nr. 422 din 26 iunie 1910, pp. 1-3). 

Mihail 
Bendevschi 
(1859-1834) 


Un raport al adunării generale a 
Însoţirilor române de economie şi credit 
din Cernăuţi, adunare ţinută, în 23 
februarie 1902, în sala „Aromnia“ a 
Palatului Naţional, precizează „că 
încrederea publicului creşte mereu, aşa 
că astăzi, după o existență de abia 6 
ani, depunerile se urcă la suma 
considerabilă de peste 165.000 coroane“. 
Asta ar însemna că Însoţirea cernăuțeană 
ar data, cică, din 1896, caz în care 
Cernăuţii şi-ar putea revendica statutul de primă însoţire economică şi 
de credit românească în Bucovina, care avea, în 1902, 694 partaşi cu 
1.180 părtăşii, fiind condusă, până atunci, de preşedintele Consiliului de 
control Modest cav. de Grigorcea, care-i va preda funcţia, începând cu 
acea zi, lui Elie Luţia, camaradul fraților Bumbac în îndepărtarea lui 
Eminescu şi Slavici din „România Jună“ din Viena, pe vremea studenţiei, 
în 1871. 

Părtaşi ai însoţirii, care se vor regăsi, mai târziu, în Centrala 
reiffeisiană, sunt şi Radu Sbiera, şi Constantin Berariu, şi Vespasian 
Grigorovici, şi Grigore Balan, care cer mai mulți bani pentru sprijinirea 
culturii, faţă de alocările anterioare de 400 coroane, dar şi noul 
vicepreşedinte Gavril Teleagă, dar şi membrul Consiliului de control 
Nicolae Stângaciu. Bilanţul contabil şi raportul pe ultimii şase ani, precum 
şi regăsirea membrilor însoţirii cernăuţene în Centrala care se va înființa 

în 1903 confirmă întâietatea raiffeiseniană a cernăuțenilor față de 
crăsneni, dar şi cernăuţenilor, aidoma celor din Gura Humorului, 
Storojineţ şi Câmpulung Moldovenesc, le-a lipsit mărunta vanitate de a 
solicita recunoaşterea acestei întâietăți. 

Cel care şi-a revendicat şi consacrat meritul de a fi înființat prima 
însoţire de economie şi în credit sistem Raiffeisen, Mihail Bendevschi, 
s-a născut la Rădăuţi, în 1859. Numele inițial, moştenit de la bejenarul 
transilvan Dimitrie Bândea, care i-a fost tată, şi de la rădăuțeanca 
Eufrosina Popescu-Bândea, care i-a fost mamă, a suferit, în decursul 
timpului, după moda consacrată de primul stihuitor al Bucovinei, Daniel 
Scavin, numit Scavinschi după un sejur în Polonia, dar care s-ar fi putut 
numi şi Scavinescu, dacă ar fi trăit în Bucureşti, cum glumea duios 
Costache Negruzzi, deci numele iniţial de Bândea a fost abandonat pentru 
cele de Bendeschi sau de Bendescu, abandonul numelui strămoșesc fiind, 
se pare, o tradiţie în familia Bândea, chiar şi un nepot al lui Mihai 
Bendevschi, Mihai Bândea (tizul unchiului) preferând să-şi semneze 
opera poetică, tot în Bucovina, cu pseudonimul Arcadie Arbore. 

Mihail Bândea-Bendevschi-Bendeascu a urmat cursurile şcolii 
primare din Cernăuţi, cele gimnaziale la Rădăuți şi iarăşi la Cernăuţi, 
apoi a optat pentru o carieră teologică, absolvind Facultatea de teologie 
din Cernăuţi în 1885, când a fost hirotonisit preot, cu parohii în Spasca, 
în Mileanca, în Calafindeşti (1890-1896), apoi protopresbiter stavrofor 
la Crasna, din 1897, până la sfârşitul vieţii, în 14 ianuarie 1934. 

Ca orice preot bucovinean, Mihai Bendevschi a fost şi un cărturar 
de marcă, afirmat prin publicistică, scrierile lui fiind publicate în 
„Candela“, „Deşteptarea“ şi Gazeta Bucovinei“. În 1889a tipărit o „Carte 
din rugăciune“, iar în 1906, în volumul „Românii din Bucovina“, studiul 
„Organizarea cooperativă a creditului personal agricol în Bucovina“. 
Bendevschi-Bendescu era un om orgolios, ba chiar trufaş, desele 
înştiinţări şi rapoarte despre activitatea însoțirii din cele două Crasna 
fiind semnate, în mare majoritate, numai de el, nu şi de unul sau de altul 
dintre membrii conducerii; e un caz singular, publicitatea celorlalte însoţiri 
vehiculând numele directorilor, preşedinţilor, casierului (visternic sau 
cassar) şi, foarte des, chiar şi pe cele ale membrilor direcţiei sau ale 
membrilor consiliului de control. Bendevschi e unic, mereu şi mereu, 

agresiv în oportunism chiar şi atunci când se va înființa Centrala, după 
cum se va vedea. 

Mihail Bendevschi şi-a revendicat întâietatea în înființarea de bănci 
Raiffeisen în Bucovina, iar publiciştii vremii, mulți dintre ei prieteni sau 
discipoli ai părintelui Bendevschi în domeniul cooperatist, nu l-au 
contrazis, dar nici n-au dat ca sigură informația. 

George Tofan, de pildă, membru de frunte al Centralei însoțirilor 
româneşti, prieten şi apologet al lui Grigore Filimon, fără să cerceteze 
că, până la începerea demersurilor lui Filimon, existau, în Bucovina, 19 
astfel de însoţiri, afirmă, sub semnul probabilității, cum că „un sigur sat, 
dacă nu greşesc, avea înainte de inaugurarea acestei ere bancă raiffeisiană 
şi anume Crasna, bancă întemeiată prin stăruința părintelui Mihail 
Bendevschi, care cunoaşte încă temeinic complicata problemă a acestei 
chestiuni“ (op.cit., pg. 79). 

Aurel Moraiu, care cunoştea, probabil, simultaneitatea întemeierii 
celorlalte cinci bănci Raiffeisen bucovinene, în 1898, dar nu înțelesese 
că şi însoțirile din Gura Humorului, Storojineţ, Cernăuţi şi Câmpulung 
Moldovenesc erau tot raiffeiseniene, este mai ponderat, afirmând că „una 
din cele dintâi bănci populare de felul acesta este cea din comuna Crasna 
(judeţul Storojineț) înființată de părintele Mihai Bendevschi-Bendescu, 
tălmăcitorul în grai românesc al statutelor şi instrucţiunilor pentru 
conducerea băncilor săteşti de tip raiffeisen“ (Despre cooperație, pg. 
28). 

Constantin Loghin, care folosise în documentare arhiva Societăţii 
pentru cultura şi literatura română în Bucovina, din care rezultă 
simultaneitatea întemeierii celor şase cooperative, preferă varianta 
mitului, de care noi, românii, am avut mereu nevoie, aşa că e cât se poate 
de categoric: „Acela care are merite deosebite pentru începutul băncilor 
populare este preotul Mihai Bendevschi din comuna Crasna, jud. 
Storojineţ, care a înființat în comuna pe care o păstorea cu vrednicie cea 
dintâi bancă populară, sistem Raiffeisen. Părintele Bendevschi este acela 
care a tradus în româneşte din limba germană statutul-tip al acestor bănci 
şi a redactat primele instrucțiuni pentru conducerea lor. Prin urmare el 
are meritul de a fi deschis în Bucovina calea băncilor populare“, dar 
„adevăratul creator şi animator al băncilor populare din Bucovina este, 

însă, Grigore Filimon“ (La 80 de ani, pp. 217, 218). 

Într-adevăr, Mihail Bendevschi a întemeiat „Însoţirea de păstrare 
şi credit pentru Crasna-llschi şi Crasna-Putnei““, sprijinit de baronul Eugen 
de Stîrcea, proprietarul moşiei, iar în 1903, sprijinit de viitorii membri ai 
consiliului de administrație, lancu şi Nicolae Flondor, de Radu 
Grigorovici, de Grigore Filimon, de Artemiu Berariu şi Constantin 
Morariu, fundează, la Cernăuţi, „Centrala însoţirilor economice din 
Bucovina“ şi organizează la Crasna, în 2 august 1905, primul „Congres 
agrar şi cooperatist al Bucovinei“, la care, alături de preoţi, de învăţători 
şi de ţărani români din Bucovina, a participat şi I.G. Duca, pe atunci 
subdirectorul Băncilor populare din România, înfiinţate prin lege în 1903. 

Fotografiile care-i eternizează memoria îl prezintă pe Mihail 
Bendevschi, „întemeietorul băncilor populare în Bucovina“, cu două 
medalii în piept, respectiv Ordinul „Coroana României“ şi Crucea de 
Arhipresbiter stavrofor, metalul meşteşugit gravat consacrând merite 
reale, dar şi merite răspândite, care trebuiau adunate pe un singur piept. 

Contractul consorțial Raiffeisen 


Din perioada romantică a solidarizărilor sociale după modelul 
instituit de Friedrich Wilhelm Raiffeisen s-a păstrat, tipărit, un „Contract 
consorţial / (Statutele) / Asociaţiunii de economii şi credit / în Suceava 
(tovarăşie registrată cu garanţie limitată. // Suceava 1898 / Tipografia 
Otto Binder / Editua Asociaţiunii“, document important şi pentru că 
reprezintă „constituţia“ unei instituţii economice de o astfel de anvergură, 
dar şi pentru faptul că printre semnatarii acestui „Contract consorțial“, 
din 1898, se află nume mari ale evoluţiilor ulterioare în planul solidarității 
sociale, inclusiv cel al lui Florea Lupu, Doctor în Drept, al doilea 
preşedinte, după Nicu Balmoş, al Centralei însoţirilor economice române 
din Bucovina. 

Reproducem acest document, însoţit de o imagine a coperții 
broşurii, pentru a înţelege mai bine şi epoca, şi tentativele generaţiilor 
de atunci de a devansa istoria. 


„Contract de însoţire. 


Partea |. 
Dispoziţiuni generale. 


Firma Si domiciliul. 

a 1. Firma consorțiului este: „Asociaţiune de economie şi credit 
în Suceava, însoţire registrată cu garanţie limitată“. 

Domiciliul consorțiului se află în Suceava. 


Semnatura firmei. 
a 2. Semnatura consorţiului se face astfeliu, că doi membri ai 
direcțiunii îşi iscălesc cu mâna proprie numele sub firma consorțiului, 

tipărită sau scrisă de ori şi cine. 


Scopul 2i obiectul întreprinderii. 

a 3. Acest consorţiu de economie şi credit are de scop fructificarea 
capitalurilor partaşilor săi, depuse la el, a da partaşilor săi avansuri, 
folosindu-se de depositele ce le are şi de creditul său, sub condițiuni cât 
se poate de favorabile, şi în genere, a promova înteresele economice ale 
partaşilor săi. 


Publicațiunile. 

a 4. Toate publicaţiunile se vor afişa la localul consorţiului, se vor 
insera după putinţă de trei ori întrun organ român de publicitate din 
Bucovina, şi dacă va afla direcţiunea de bine, şi în alt jurnal, şi vor fi 
subsemnate de preşedintele direcțiunii şi de un membru al ei. 


Controversele. 

a 5. Toate controversele relative la sensul disposițiunilor statutelor 
acestora şi la decisiunile ulterioare ale consorţiului se vor resolva definitiv 
prin decisiunea adunării generale, încontra căreia nu mai încape nici un 
feliu de recurs. 


Limba. 

a 6. Limba de discuţiune în şedinţele organelor consorțiului şi 
pentru toate afacerile interne este cea română, pentru afaceri externe 
însă se pot folosi şi alte limbi. 


Afacerile consorțiului. 

a 7. Consorţiul acesta se va ocupa cu următoarele afaceri, cari le 
va încheia numai cu partaşii săi: 

a) va escompta şi reescompta cambii, cari n“au să fie în curs mai 
mult de şese luni, dela ziua presentării, şi vor fi provăzute, afară de 
indosamentul presentatoriului, cu garanţia cel puţin a unui al doilea obligat 
cambial; 

b) va da partaşilor săi împrumuturi până la 80% din valoarea 
părţilor lor de partaşi, pe cambiile lor proprii, cari n“au să fie în curs mai 

mult de şese luni; 

c) va domicilia îi încasa cambii pentru contul unui al treilea; 

d) va da împrumuturi în sume până la 1000 de coroane pe acte 
simple de obligaţiuni, sume mai mari însă, până la 6000 de coroane, pe 
acte notariale cu clausula de esecuţiune, dacă se va obliga deodată solidar 
la plată şi un chizeş bun şi acceptabil; 

e) va da împrumuturi pe amanete de sorțuri de ale statului, de 
valori de bancă şi de căi ferate şi de metale preţioase; 

£) va primi deposite; 

e) va primi bani în cont curent; 

h) va primi depuneri de economie spre fructificare; 

1) va da împrumuturi ipotecare la proprietari de imobile trecute în 
cărțile fonciare; 

k) va răscumpăra creanţe ipotecare. 


Partea II. 
Dispoziţiuni speciale. 
Despre asociaţi. 


Intrarea. 

A 8. La consorțiul acesta se poate însoţi (asocia) numai acela, care 
se poate obliga prin contracte. Cel ce voiesce să între în consorțiu, trebue 
să predee direcţiunii o declaraţie scrisă. Direcţiunea decide asupra 
primirii, şi nare să dea motive în cas de refus. 


Drepturile asocia[ilor. 

a 9. Drepturile partaşilor consorțiului sunt: 

a) dreptul de votare, de a alege şi de a fi ales la adunarea generală; 

b) dreptul de a contracta cu consorțiul afaceri de cele specificate 
în paragraful 7 al statutelor acestora; 

c) dreptul de a primi dividende din venitul însoţirii după 
disposiţiunile statutelor acestora; 

d) dreptul de a cere, după disolvarea consorțiului şi în urma 
lichidaţiunii, aceea parte din averea sa, care va corespunde părților 

partaşului şi timpului prin care au fost depuse. 


Obliga[iunile partaSilor. 

a 10. Fiecare partaş este obligat: 

a) a solvi taxa de întrare de odată şi părțile odată sau în rate; 

b) a garanta cu părțile sale pentru toate obligaţiunile consorțiului 
fără privire la timpul, în care s“au făcut; 

c) a se conforma disposiţiunilor acestor statute şi a nu lucra încontra 
întereselor consorțiului; 

d) a garanta pentru obligațiunile consorţiului conform paragrafului 
76 al legii din 9 April 1873 Nr. 70 al foii legilor imperiale nu numai cu 
părţile sale, ci încă şi cu o sumă îndoită a părților. Obligaţiunea aceasta 
durează pentru partaşul ieşit un an deplin după espirarea anului 
administrativ, în care au ieşit, şi se estinde asupra tuturor îndătoririlor 
făcute de consorţiu înainte de ieşirea sa din el; anul administrativ este 
unul calindareasc gregorian; 

e) a recunoasce consorțiului dreptul de amanet şi de compensaţiune 
asupra părţilor sale pentru toate creanţele, ce le-ar ave consorțiul asupra 
sa. 


leSirea din consorțiu. 
A 11. leşirea din consorțiu li este părtaşilor voluntară şi involuntară. 


A. VOLUNTARĂ. 

Dacă un părtaş îşi revoacă sau cedează toate părțile sale. Revocarea 
trebue să se predee în scris direcțiunii consorțiului cel târziu până la 
ultima Septembre a anului curent administrativ. Direcțiunea este obligată 
să dee adeverinţa că a primit revocarea. Partaşul poate să-şi revoace 
părţile sau să le cedeze numai atunci, dacă nu are nici o obligaţiune față 
cu consorțiul. 

Nici o parte nu se poate ceda decât numai cu învoirea direcţiunii. 


B. INVOLUNTARĂ. 


a) dacă moare partaşul; 
b) dacă va fi esclus. 

E schis poate fi un părta2: 

1. Dacă nu-şi împlinesce îndătoririle statutare. 

2. Dacă pierde dreptul de disposiţiune asupra averii sale. 

3. Dacă va fi condamnat pentru defraudare, furt sau înşelăciune. 

4. Dacă va întreprinde ceva ce poate să fie stricăcios pentru 
existența, vaza şi creditul consorțiului. 

Fiecare denunţare (resiliare) a părtaşiei precum şi fiecare eliminare 
a unui părtaş va trebui însemnată în registrul membrilor, ce are să se 
poarte conform paragraf 14 1. cons. 


Urmările iesirii. 

a 12. Partaşul ieşit pierde cu ziua ieşirii, care este ziua revocării, a 
morții sau a eschiderii, drepturile stipulate în paragraf 9, afară de cel de 
sub lit. c. 


Partea III. 
Averea 2i fondul de esplotare al consorțiului. 


A 13. Averea consorţiului constă: 

a) din părţile depuse ale partaşilor; 

b) din findul de reservă; 

c) din inventare. 

A 14. Fondul de esplotare: 

a) din averea consorțiului (paragraf 13 lit. a şi b); 

b) din depunerile de economic; 

c) din banii împrumutaţi de consorțiu; 

d) din înteresele incurse în decursul anului administrativ şi din 
alte venituri eventuale. 


Despre părți. 

a 15. Fiecare membru al consorțiului trebue să verse în fondul 
comun cel puţin o parte, care se fixează la suma 40, adecă patru zeci de 
coroane, şi se poate plăti: 

a) deodată la primire, ori 

b) în rate lunare. 

O rată lunară nu poate fi mai mică decât 5 coroane. 

Partaşul, care nu şi-a plătit ratele în trei luni de-a rândul, pierde 
ratele plătite. Aceasta se vor vărsa în fondul de reservă al consorțiului. 

Fiecare partaş primesce o carte de partaş, care va conţine numele 
său, ziua întrării, chitanţa că şi-a plătit taxa de întrare şi partea, şi va fi 
subsemnată de doi membri ai direcțiunii. Un partaş nu poate ave mai 
mult de 200 de părți. 

a 16. Dividendele, care vor resulta pentru fiecare parte se vor 
plăti în numerar după aprobarea încheierii conturilor şi se vor însemna 
în cartea de partaş. Numai părţile deplin plătite au drept la dividende. 


Taxa de întrare. 

a 17. Pentru fiecare parte va plăti partaşul o taxă de întrare. Taxa 
aceasta este în anul întâi administrativ de două coroane. După espirarea 
acestuia va fixa direcțiunea consorțiului la începutul fiecărui an, mărimea 
taxei de întrare după mărimea fondului de reservă. 

Ratele plătite pe sama unei părți şi pierdute conform paragraf 15 
lit. b, taxele de întrare şi din venitul curat anual cel puţin 5% se varsă în 
fondul din paragraf 18. 

a 18. Pentru acoperirea pierderilor, cari întrec venitul curat, din 
anul administrativ espirat, este destinat fondul de reservă al consorțiului. 


Inventariul. 
a 19. Asupra mobilelor şi a altor lucruri ale consorţiului se va face 
un inventariu, în care se va trece ori ce scădere sau crescere. 


Partea |V. 
Dirigența Si administraţia consorțiului. 


a 20. Consorţiul îşi regulează afacerile sale în mod autonom. 
Organele sale sunt: 

A) Direcţiunea: 

B) Consiliul de controlă; 

C) Adunarea generală. 


A. DIRECȚIUNEA. 

a 21. Direcţiunea constă din cinci partaşi ai consorțiului: un 
preşedinte, un vice-preşedinte şi 3 membri. Membrii direcţiunii vor fi 
aleşi în adunarea generală din şirul partaşilor domiciliaţi în Suceava cu 
majoritate absolută de voturi. 

Funcțiunea membrilor direcţiunii durează trei ani. Membrii 
direcţiunii se legitimează cu protocolul de alegere şi vor primi pentru 
activitatea lor tantieme. 

222. Dacă va ieşi un membru din direcţiune în decursul periodului 
de alegere, consiliul de controlă va numi pre unul din membrii săi în 
locul aceluia. 


Competența direcţiunii. 

a 23. Direcţiunea represintă consorțiul în judecată şi afară de 
judecată cu toate drepturile ce i le acordă legea din 9 April 1873 Nr. 70 al 
foii leg. imperiale. Direcţiunea conduce afacerile consorțiului după buna 
sa chibsueală, în marginile şi spiritul statutelor de față şi ale decisiunilor 
adunării generale. Ea are să poarte de grijă, ca administrațiunea afacerilor 
consorțiului să fie în regulă, mai cu samă însă ca registrul membrilor şi 
comptabilitatea să fie corectă: efectivele cassei şi documentele păstrate 
sigur, eară după încheierea anului să facă la timp bilanţul conform cu 
disposițiunile codului comercial şi ale paragraf 22 din legea pentru 
însoțiri. 

a 24. Direcţiunea resolvă afacerile consorțiului după majoritatea 
voturilor. 

Pentru decisiuni valide se cere presenţa de trei, în casuri 
escepţionale de doi membri. La paritate de voturi propunerea se consideră 
respinsă. 


a 25. Agendele speciale ale direcțiunii sunt următoarele: 

a) a primi partaşi noi; 

b) a contracta în toate afacerile numite în paragraf 7; 

c) a face propuneri, relative la împărţirea venitului şi la dotarea 


121 


lon DRÂGU2ANUL 





fondului de rezervă, precum şi raportul anual pentru adunarea generală; 
d) a numi şi destitui funcționarii şi servitorii consorțiului şi a fixa 
plata acestora; 
e) a fixa şi a publica mărimea intereselor şi a provisiunelor pentru 
creditele date precum şi mărimea dobânzii pentru depunerile de economie; 
f) a participa la şedinţele consiliului de cuntrolă, a da lămuriri 
cerute şi a permite revisuirea cărţilor şi a altor scrisori ale consorțiului. 


B. CONSILIUL DE CONTROLĂ. 

a 26. Consiliul de controlă constă din 9 partaşi: un preşedinte, un 
vicepreşedinte şi încă 7 membri, cari se vor alege de adunarea generală 
dintre partaşii consorţiului cu majoritate absolută de voturi. 

În caz de paritate de voturi, decide sorțul. 

Funcțiunea membrilor consiliului de controlă durează trei ani. 

La finea fiecărui an iese din consiliul de controlă a treia parte şi 
anume la finea anului întâiu şi al doilea prin sorţi, ear apoi acei ce au 
împlinit trieniul. 

Fiecare partaş al însoțirii, afară de membrii direcțiunii, poate fi 
ales membru în consiliul de controlă. 

a 27. Dacă va ieşi vr“un membru din consiliul de controlă, acesta 
va coopta în locu-i alt partaş al consorțiului. 


Obligațiunile Si drepturile consiliului de controlă. 

a 28. Consiliul de controlă poate face conclusuri valabile cu 
majoritatea voturilor membrilor presenţi, dacă vor fi de faţă cel puțin 2 
membri pe lângă preşedinte sau vicepreşedinte. 


a 29. Consiliul de controlă priveghiază gestiunea direcțiunii şi 
este îndreptăţit a cerca toate cărţile şi scrisorile, a revizui cassa, şi dacă 
ar constata iregularități, a constrânge direcţiunea, ca să întreprindă cele 
necesare pentru asigurarea însoțirii. 

Membrii consiliului de controlă sunt îndreptăţiți a lua parte la 
sedinţele direcţiunii de censură. 

a 30. Consiliul de controlă este special obligat: 

a) a face regulamentul pentru direcțiune şi a numi funcționarii 

consorţiului; 

b) a controla încheiarea anuală a conturilor şi bilanţul; 

c) a representa consorțiul în procesele eventuale contra direcțiunii; 

d) a decide asupra reclamațiunii partaşilor, dacă direcțiunea nu le- 
a acordat împrumuturile cerute; 

e) a se aduna în întervale regulate cel puţin de patru ori şi 
extraordinar, cel puţin odată pe an, la controlarea administraţiunii şi a 
cassei. La revisiunile acestea el va avea în vedere mai cu samă: 

1. ori de există efectivul cassei, care resultă din încheiarea 
jurnalelor; 

2. ori de este registrul partaşilor complet şi corect; 

3. ori de există revocările scrise ale membrilor ieşiţi şi conceptele 
adeverinţelor date; 

4. ori de protocoalele direcţiunii sunt purtate şi iscălite în regulă, 
ori de există asignaţiile preşedintelui direcţiunii pentru toate veniturile 
şi cheltuelele consorțiului, ori de consună decisiunile direcțiunii cu 
asignaţiile preşedintelui şi cu compararea în jurnale, şi ori de se află 
chitanțele pentru fiecare cheltueală în regulă; 

5. ori de au actele de oblicaţiuni forma legală, şi ori de există 
garanția necesară; 

6. ori de se află, la asigurări prin hărtii de valoare, acestea în mărime 
şi bonitate suficientă; 

7. ori de nau fost vr“odată prea mulți bani gata în cassă, fără 
fructificare cu siguritate pupilară; 

8. a dispune avisarea şi scoaterea creanţelor periclitate. 


C. ADUNAREA GENERALĂ. 

Convocarea. 

231. Adunarea generală ordinară o convoacă direcţiunea. Presidiul 
îl ţine preşedintele sau vicepreşedintele consiliului de controlă; dacă 
aceştia ar fi împiedicaţi însă, ia preşedinţia preşedintele sau 
vicepreşedintele direcţiunii. 

La ori ce întâmplarea urgentă se poate convoca o adunare generală 
estraordinară de direcţiune sau de consiliu de controlă. 

Direcţiunea sau consiliul de controlă este obligat la aceasta, dacă 

va cere-o în scris a zecea parte din partaşi şi-i va comunica obiectul 
discuţiunii. 


Ordinea de zi. 

a 32. Direcţiunea respective consiliul de controlă va stabili şi va 
publica de odată cu învitarea şi ordinea de zi. 

Ordinea de zi trebuie să conţină toate propunerile făcute de 
direcțiune, de consiliul de controlă, sau cele anunţate înainte de 
convocarea adunării de cătră cea a zecea parte din partaşi, care a provocat 
adunarea. 


Dreptul de votare 2i decisiunile. 

a 33. Fiecare părtăşie garantează proprietariului său un vot; dacă 
poşede însă un consorte mai mult de 10 părţi de partaş, atunci are tot de 
la 10 părţi preste numărul amintit un vot mai mult. Un partaş absent 
poate să exercite dreptul său de votare printr-un plenipotent, care poate 
fi numai un partaş. Alegerile se fac prin ţidule, votările prin sculare sau 
şedere; votarea nominală se va face numai dacă o cer cel puţin 10 membri. 

a 34. Adunarea generală poate decide numai atunci, dacă va fi 
presentă cel puţin a cincea parte a partaşilor. Numai pentru decisiunile 
relative la modificarea sau completarea statutelor, disolvarea consorțiului, 
eschiderea de membri, trebue să fie presentă o jumătate a părtaşilor. 
Dacă nu se va presenta numărul cerut de partaşi, se va conchiema a doua 
adunare generală pentru rezolvarea aceleiaşi ordini de zi, care adunare 
va pute decide fără privire la numărul celor presenţi. 

a 35. Decisiunile se fac cu majoritate absolută de voturi. Şi 
preşedintele participă la votare; la paritate de voturi propunerea cade. 

Pentru decisiuni, cari se refusă la modificarea sau completarea 
statutelor şi la disolvarea însoţirii, este necesară o majoritate de 2/3 ale 
voturilor date. 


Competenja adunării generale. 

a 36. Adunarea generală are dreptul suprem a decide în toate 
afacerile consorțiului. Decisiunii sale sunt reservate mai cu samă: 

a) Modificarea şi completarea statutelor; 

b) alegerea direcţiunii şi a consiliului de controlă şi absolutoriul 
acestora pentru administraţiunea lor; 

c) eschiderea de membri din consorțiu; 

d) stabilirea dotării fondului de reservă; 

e) disolvarea şi lichidaţiunea însoțirii; 

£) aprobarea încheierii anuale a conturilor, a bilanţului şi a împărțirii 
câştigului. 


Protocolul. 

a 37. Asupra şedinţelor adunării generale, ale consiliului de 
controlă şi ale direcțiunii trebue să se facă totdeuna protocoale. 
Protocoalele şedinţelor consiliului de controlă vor fi iscălite de preşedinte 
şi un membru al consiliului de controlă. 


Bilanțul, împărțirea venitului Si încheierea anuală a conturilor. 

a 38. În bilanţ trebuie pus: 

1. ca active: Valoarea inventariului, efectivele cassei, creanţele în 
cambii şi acte de obligaţiuni cu interesele lor; 

Creanţele dubioase se vor socoti numai după valoarea lor probabilă, 
cele ce nu se mai pot scoate însă se vor elimina. 

2. ca passive: Părţile partaşilor, dătoriile consorţiului cu interesele 
lor în scadenţă, fondul de reservă, interesele primite anticipativ dela 
creditele date pentru anul viitoriu. Suma, care va resulta după substragerea 
pasivelor dela active, va fi venitul consorțiului. 


Incheiarea conturilor. 

a 39. Anul administrativ al consorțiului se finesce cu ultima lui 
Decembre. 

Incheiarea conturilor trebuie să conțină: 

a) Toate sumele întrate şi ieşite în decursul anului ultim după 

b) bilanţul stării averii consorţiale la finea anului; 

c) o computare specială a veniturilor şi a pierderilor; 

d) numărul partaşilor, cari au făcut parte din consorţiu la încheiarea 
bilanţului, al acelora ce au întrat şi ieşit în decursul anului, numărul părților 

existente la încheiarea bilanţului, al acelora ce au crescut, ce s“au revocat 
şi înapoiat în decursul anului administrativ. 


Împărțirea venitului. 

a 40. Din venitul brut, care va resulta după bilanţul anual, se vor 
acoperi mai întâiu cheltuelele de regie, se va substrage suma eliminată a 
creanţelor dubioase şi sumele din contul mobilelor, ale cheltuelelor 
judiciare şi ale împrimatelor, se va dota fondul de reservă conform cu 
disposițiunea paragraf 18 şi se va scoate o dividendă de cel puțin 5%. 
Din venitul curat, care va mai rămâne, se vor pune cel puţin 2% la 
discreţiunea consiliului de controlă pentru scopuri culturale şi filantropice, 
rămăşiţa însă se va întrebuința în consonanţă cu decisiunea adunării 
generale pentru tantiemele amintite în paragraf 21 şi pentru a doua 
dividendă. 

Numai părțile deplin plătite participă la resultatul bilanţului anual 
pro rata temporis dela începutul lunei, care va urma după plata lor. 


Pierderile. 
Pierderile eventuale se vor acoperi din fondul de reservă,; şi dacă 
n-ar ajunge acesta, se vor scoate din părțile membrilor. 


Partea V. 
Disolvarea consor[iului. 


a 42. Disolvarea consorțiului va urma: 

a) dacă se va decida lichidațiunea sa; 

b) dacă se va deschide concursul creditorilor asupra averii 
consorțiale; 

c) din ordinul autorităţii administrative. 

În toate casurile acestea este a se confirma disposiţiunilor legii 
din 9 April 1873 Nr. 70 al foii legilor imperiale relative la însoțirea de 
câştig şi economie. 

R egistrarea. 

a 43. Contractul acesta de însoţire şi ori ce modificare ulterioară a 
sa se va înscrie în registrul de însoțiri al tribunalului provincial comercial 
din Suceava. 

a 44. Ori ce afaceri sau referinţi consorțiale se vor dejudeca şi 
aprecia conform legii din 9 April f.l.i Nr. 70. 

a 45. Persoanele, cari vor ave să exopereze registrarea presentului 
contract consorțial, sunt domnii: Varteres cav. de Pruncul, Georgiu 
Bilaşevschi şi loan Teleaga. 

Efectuindu-se registrarea, numiții domni vor convoca imediat o 
adunare generală, în care se va alege directoriul. 

Directoriul va dispune apoi înaintarea iscăliturilor funcţionarilor 
consorțiului în forma precisă prin Legea consorţială (paragraf % Nr. 13) 

a 46. Presentul contract consorțial întră în vigoare după 
înregistrarea acestuia în registrul consorţial în ziua când se va constitui 
adunarea generală. 


Suceava, în 29 Iunie 1898 st. n. 


George BilaSevschi m.p. M ichail de Pruncul m.p. 
Dr. Florian Lupu m.p. Varteres de Pruncul m.p. 
E usebius Popovici m.p. loan Teleaga m.p. 

loan Pohajă m.p. E paminondas Voronca m.p. 
Paul Stefanovici m.p. Mihaiu Sirbul m.p. 
loan Cuparenco m.p. Dr. Mateiu Christel m.p. 


Dr. Lupu Teofil m.p. 


Die Eintragung der vorstehenden Genossenschaf in das beim k.k. 
Kreis- als Handelsgerichte Suczawa bestehende Handelsregister fur 
Genossenschafts-Firmen Tom I. pag. 123-124 Post Nr. 27/1 auf Grund 
des Beschlusses vom 27 August 1898 G.Z. Firm Nr. 76 ex 1898 / Genoss.- 
FI. 123 vollzogen. 

Suczawa, am 16 October 1898 


(L.S.) Roman K ozlowski 
k.k. Grundbuchsfuhrer als Registerfuhrer“. 

Inceputuri Raiffeisen în Bucovina 


În ultimul deceniu al secolului al XIX-lea, Societatea pentru cultura 
şi literatura română în Bucovina a întemeiat, prin filialele sale, în 
localităţile provinciei, „cabinete de cetire“, purtând nume sugestive sau 
chiar emblematice, organizările acestea cultural-obşteşti însemnând, în 
fond, primele nuclee cu caracteristici raiffeisiene (astfel de instituţii de 
cultură crease şi F.W. Raiffeisen în satele din Austria) şi sâmburii 
structurilor viitoarelor cooperative şi bănci Raiffeisen. 

În gazetele bisăptămânale bucovinene, „Patria“, publicaţie 
coordonată de George Popovici, şi „Deşteptarea”, sunt prezentate, unul 
după altul, pe măsura înființării, toate aceste cabinete de lectură, iar 
„Călindariul poporului Bucovinean“ pe 1900 le adună într-un hrisov al 
izbânzii naţionale, care ocupă şapte pagini (99-106), pentru fiecare cabinet 
precizându-se structura de conducere, numărul de cărţi aflate în bibliotecă, 
numărul de abonamente la publicații româneşti, „averea“ societăţii în 
bani, precum şi sediul ei. 

După 1900, încep să se construiască „palate naţionale“ sau „case 
naționale“ cu rol multifuncțional, în care se vor deschide şi cooperativele 
sau băncile raiffeisiene. Evenimentul renaşterii naționale nu putea rămâne 
nesemnalat, ştiut bine fiind faptul că, la noi, exemplul, dacă ne stârneşte 
orgoliul, este cea mai bună învățătură. Tocmai de aceea, „Călindariul 
poporului bucovinean“ pe anul 1902 (scris şi tipărit, deci, la sfârşitul 
anului 1901) prezintă, sub titlul „Palatul naţional în Vatra-Dornei“ (pp. 
106-110), două astfel de realizări, cea din Vatra Dornei şi cea din Ostriţa, 
descrierile fiind însoţite de fotografii, pe care, de asemeni, le reproducem. 


„Palatul național în Vatra-Dornei. Cabinetele noastre de cetire 
au sporit, în timpul din urmă, în mod foarte îmbucurător şi care de care 

caută ca, pentru trebuinţele sale, să-şi facă şi un locaş potrivit. Aşa nu 
numai comune avute, cărora le este lesne şi uşor a-şi zidi un palat frumos 
pentru acest scop, ci şi comune mai sărmane cu drag pun picuş la picuş 
de-şi câştigă şi ele câte un loc de adăpost pentru cabinetele de cetire. 

Trecând prin Vatra-Dornei, fără să vrei ţi se opreşte ochiul la un 
palat frumos, aşezat la talpa Runcului, o zidire măreaţă, care nu numai 
face onoare voinicilor Români din Vatra-Dornei, ci împodobesc acest 
sat şi mărturisesc străinilor care vin aici, la băile Dornei, despre zelul şi 
dorul de lumină, ştiinţă şi cultură a Românilor Dorneni. E „Palatul 
Naţional“ al societății „Sentinela“. 

Societatea şi cabinetul de lectură „Sentinela“ în Vatra-Dornei s-a 
înfiinţat la anul 1898, cu scopul ca să fie Românilor de acolo şi celor din 
satele învecinate un loc de întâlnire şi un focar de cultură. 

Din începuturi de tot mici, această societate, prin zelul şi stăruința 
membrilor săi luminați, în trei ani de zile a ajuns să aibă un palat mândru, 
demn de năzuinţele frumoase ale Românilor munteni. Acest palat a costat 

peste 40.000 de coroane şi are în rândul de sus 8, iar în rândul de jos 7 
odăi; dintre aceste, cabinetul va lua pentru sine deocamdată numai 3 
odăi (pentru cabinetul de lectură, pentru filiala Societăţii „Școala 
Română“ şi pentru Banca „Raiffeisen“ — n.r.), iară celelalte le va da cu 
chirie şi, din venitul chiriei, va sprijini, apoi, câțiva şcoleri din Vatra- 
Dornei, cari vor merge la şcoalele medii din Cernăuţi, Suceavă sau 
Rădăuţi. Astfel, toţi aceia cari, după putinţele lor, au contribuit la zidirea 
acestui palat frumos, nu numai că vor avea un loc demn şi ales de întâlnire 
şi un izvor de cultură, nu numai că cu mândrie vor putea privi la palatul 
lor naţional, ci vor avea încă şi mulțămirea sufletească că, din venitul 
lui, vor fi sprijiniți copiii lor sau a neamului lor, cari, de altfel, poate n-ar 
fi în stare să treacă prin şcoli mai mari şi, cu munca minţii, să-şi câştige 
un viitor frumos, un trai mai uşor şi să aducă servicii mai bune neamului 
lor. 

Pe când Dornenii şi-au zidit un palat naţional mare, Românii din 
Ostrija, mai sărmani decât cei din Dorna, însă nu mai puţin setoşi de 
lumină şi cultură, au simțit şi ei trebuința unui loc de adăpost pentru 

cabinetul lor de lectură, „Sentinela“, înfiinţat în anul 1895 (şi dornenii, 
dar şi solcanii foloseau acelaşi nume pentru societăţile şi cabinetele lor — 
n.r.), şi, după putințele lor, punând la un loc care cât îi da mâna, şi-au 
făcut o casă națională foarte frumoasă, în care are loc cabinetul de lectură 
„Sentinela“, apoi filiala societăţii „Şcoala Română“ şi banca „Raiffeisen“. 

Cu mare însufleţire, bravii Ostriţeni au început, în primăvara anului 
1900, zidirea casei naţionale şi cu mult zel au stăruit ei ca să-şi vadă 
lucrul adus la capăt; cea mai mare însuflețire, însă, cum nu s-a mai 
pomenit în Ostriţa, a cuprins inimele lor în ziua de 20 August 1900, când 
cu toții, cu mic şi mare, porniră din toate unghiurile satului ca să fie de 
față la sfinţirea casei lor naționale. 

Bătrânii, cu lacrimi în ochi, se bucurau că au ajuns să-şi vadă 
visul cu ochii, iară copiii, cu evlavie mişcătoare, priveau la frumoasa 
serbare, de care şi la adânci bătrâneţe cu plăcere şi-or aduce aminte. 

Exemplul Ostriţenilor ne arată ce poate şi o comună sărmană, dacă 
are zel pentru cultură şi încredere în conducătorii ei“. 

Insoţirea de economie şi credit 
în sistem Raiffeisen din Suceava 


La Suceava, unde se înființase „Însoţirea orăşenilor români din 
Suceava“, iniţiată în 1890, abia în 30 aprilie1898, în sala hotelului 
„Langer“, se lâncezeşte şi cu înfiinţarea „Însoţirii de economie şi credit 
sistem Raiffeisen“, deşi „Contracul consorţial“ (statutele) a fost semnat 
în 29 iunie 1898 şi înregistrat în registrul consorţial al Tribunalului 
provincial comercial din Suceava, de funcţionarul imperial Roman 
Kozlowski, în 16 octombrie 1898. Împuterniciţi să „exopereze registrarea 
presentului contract consorțial sunt domnii: Varteres cav. de Pruncul, 
Georgiu Bilaşevschi şi loan Teleagă“, primi „părtaşi“ ai acestei însoțiri 
raiffesiene şi semnatari ai statului în această calitate fiind: George 
Bilaşevici, Dr. Florian Lupu, Eusebiu Popovici (profesorul sucevean, 
originar din Udeşti, şi nu tatăl lui George Popovici), loan Pohaţa, Paul 
Ştefanovici, loan Cuparenco, Michail de Pruncul, Varteres de Pruncul, 
loan Teleagă, Epaminondas Voronca, Mihaiu Sîrbul, Dr. Mateiu Christel 
şi Dr. Lupu Teofil. 

Sucevenii, în mod tradiţional, se mişcă greoi, aşa că îşi reamintesc 
de „însoţirea în sistem Raiffeisen“ abia prin 1903, când „era la ordinea 
zilei înființarea la sate de însoțiri de economie şi credit sistem Raiffeisen“, 
abia atunci convenindu-se „cu neuitatul profesor Grigore Filimon, 
înființătorul acestor însoțiri în toată Bucovina, ca să se înființeze şi pentru 
orăşenii români de aici o astfel de însoţire economică. 

După pregătirile necesare, s-a convocat adunarea generală, în care 
s-a ales preşedinte preotul Mihail Sîrbu, iar vicepreşedinte Dr. Gheorghe 
Mihuţă (căruia îi şi datorăm aceste mărturii, autorul broşurii „Însoţirea 
orăşenilor români din Suceava / 1890-1933 / Istoric“, Suceava, 1935). 

Abia acum s-a văzut aievea situația rea materială a Sucevenilor, 

abia acum s-a descoperit că aceştia nu numai că au fost împinşi la mahale 
şi la periferie (de către noii elitişti români, adică de negustorii armeni 
din conducerea „Însoţirii“, Pruncul, Cuparenco etc. — n.r.), nu numai că 
au casele cele mai sărăcăcioase, dar că acestea erau supraîncărcate cu 
dătorii, cu camătă oribilă („abia acum“ constată starea jalnică a enoriaşilor 
lor doi fruntaşi ai preoțimii sucevene — n.r.). 

Înfiinţarea unei astfel de însoţiri a fost folositoare nu numai 
orăşenilor, dar şi intelectualilor români. Sistemul de conducere de la 
societatea „Însoţirea orăşenilor“ s-a aplicat şi aici. Parohii şi orăşenii au 
luat conducerea, iară intelectualii, cari făcuseră multe depuneri, controlul. 
Tot aşa s-a dat ideea ca ambele societăţi să se adăpostească în acelaşi 
local, ca membrii să se poată folosi simultan de una şi alta, idee care, cu 
unele întreruperi, se practică până astăzi. 

Activitatea acestei însoţiri, prefăcută după război (primul Război 
mondial — n.r.) în bancă populară după sistemul celor din Regatul vechi 
şi numită „Banca populară Ştefan cel Mare“ a fost şi a rămas până astăzi 
o binefacere pentru Suceveni. Ea a dat împriumuturi ieftine pentru 
salvarea de datorii uzurare de la băncile străine, pentru cumpărarea sau 
clădirea de case, pentru cumpărarea de mărfuri pentru meseriaşi şi pentru 
orice trebuință“ (Mihuţă, pp. 42, 43). 

Primul sediu al Însoţirii de economie şi credit sistem Raiffeisen 
din Suceava a fost reprezentat de cele două camere ale hotelului „Langer” 
în care funcţiona „Clubul Român”. Din 1 martie 1905, „localul însoţirii 
de economie şi credit” a fost „casa Nr. 554 în strada Sf. loan. Aici s-a 
aşezat într-o cameră „Însoţirea de economie şi credit“, iară în alta 
„Însoţirea orăşenilor români“. Cu aceasta se împlini şi una din dorinţele 
comitetului de a vedea ambele însoțiri, cu aproape aceiaşi membri, în 
acelaşi local. Ambele societăţi nu s-au mai despărţit deolaltă până în 
ziua de astăzi... În cabinetul de lectură au incurs foi româneşti ca „Voința 
Poporului“, „Viitorul“, „Deşteptarea“, „Revista Politică“, „Foaia 
Răzeşilor“, „Apicultorul“, toate din Bucovina; apoi, „Albina“ din 
Bucureşti, „Gazeta Transilvaniei“, numărul de duminică, „Poporul 
Român“ din Budapesta, „Bunul Econom“ din Ardeal, „Tribuna 
Poporului“ din Arad, „Răvaşul“ din Cluj, „Neamul Românesc“ din 
Bucureşti şi altele. Aceste foi au fost donate, în cea mai mare parte, de 

preşedintele societății, precum şi de alţi intelectuali, cari cercetau 
cabinetul de cetire al orăşenilor şi le da îndrumări de tot felul“ (ibidem, 
pp. 43,44). 


„Banca din Pătrăuți. Cu ajutorul mult inimosului şi neuitatului 
candidat de profesură, Grigori Filimon, banca Raiffeisiană s-a deschis 
în şcoala de aice în ziua de 24 Februarie 1901. Ea şi-a început lucrarea în 
16 lunie nou 1901 cu 1.700 coroane, împrumutate de la Comitetul țării, 
cu 500 coroane împrumutate de la discosul bisericesc şi cu 400 coroane 
depuse spre păstrare de Societatea de aice „Viitorul“, adică, la un loc, 
numai cu micul capital de 2.600 coroane. 

Din început, Pătrăuţenii n-au avut încredere în banca lor, ba mulţi, 
după cum spun încă şi acuma, se temeau de nenorociri din pricina ei. Cu 
vremea, însă, s-au grămădit cu droaia să fie membri la ea, mai ales după 
ce s-au încredințat că trebile merg bine şi că de nicăieri nu pot lua bani 
mai ieftini şi mai cu înlesnire decât de la banca aceasta. 

Astăzi (1907 —n.r.), nici un Pătrăuţean nu se mai îndoieşte despre 
folosul cel nespus de mare ce banca îl aduce pentru obştea satului nostru. 
Aceasta o dovedeşte mai cu seamă faptul că nici un om de aice, care are 
parale ce deocamdată nu trebuie să le cheltuiască, nu le mai ține ascunse 
în ladă ori la curea, ci le pune, spre păstrare, la bancă şi, după cum voi 
spune mai la vale, chiar în faptul acesta e toată tăria băncii noastre. Se 
înțelege că s-au întâmplat şi nevoi. Câţiva membri au trebuit să fie dați 
pe mâna judecătoriei şi scoşi din bancă pentru neorânduială, adică din 
pricina tărăgănării din cale-afară cu plata ratelor, ori din pricina beţiei 
ori din alte pricini întemeiate în statute. Cele mai aspre măsuri le-a luat 
direcția băncii mai ales față cu beţia, hotărând în o adunare generală ca 
membrul acela, care s-ar adeveri că numai o singură dată a fost beat, pe 
loc să fie dat afară din bancă. De altmintrelea, însă, eu pot spune cu tot 
adinsul că cel puţin a cincea parte a membrilor s-au scuturat cu 
împrumuturi luate de la bancă de asupririle cămătarilor sau de alte nevoi, 
iară ceilalți s-au cuprins cu câte o bucată de loc sau cu vite, ori au câştigat 
alte îndămânări pentru gospodăriile lor. 

Banca noastră lucră, acuma, cu micul capital de ceva peste 40 mii 
de coroane, dintre care numai 17 mii 700 sunt bani străini, iar rămăşiţa e 

a Pătrăuţenilor. Noi am fi putut avea un capital mult mai mare, dacă am 
fi luat împrumuturi de la Centrala din Cernăuţi. Pătrăuţenii, însă, s-au 
lepădat de acele împrumuturi, în două rânduri, şi asta le-a prins bine mai 
ales în nevoia cea mare de bani de anul trecut (1906 — n.r.) şi încă din 
timpul de față, când cametele pentru împrumuturi s-au urcat într-un chip 
neobişnuit mai înainte. Numai astfel i-a fost cu putinţă băncii noastre să 
nu schimbe deloc procentele pentru împrumuturile date membrilor ei şi 
pentru depunerile spre păstrare. 

Faptul acesta din urmă vă dă vouă, Pătrăuţenilor, învăţătura foarte 
prețioasă ca să vă siliți din răsputeri de a depune banii ce-i aveţi fiecare 
dintre voi numai la bancă şi, mai cu samă, să stăruiţi mereu, ca şi până 
acuma, de a îmbogăţi banca voastră şi cu banii păstraţi din averea 
comunală. Căci, dacă-i al tău, mult-puţin cât este, te încungiuri cum poţi; 
iar dacă te razimi pe proptele străine, tare uşor poţi cădea la vreme de 
nevoie“ (Contantin Morariu, în „Deşteptarea“, 1907, pp. 157, 158). 


Constantin Morariu (1854-1927), autorul lungii pledoarii morale, 
intitulată „Binele obştesc“, publicată în gazeta sa, „Deşteptarea“, din 

care am preluat doar capitolul opt, era, pe atunci, nu numai o personalitate 
puternică a spiritualităţii bucovinene, dar şi parohul respectat al 
pătrăuţenilor, care se cam sfiau să nu-i respecte poveţele. Dar în ciuda 
acestei capacităţi persuasive, şi Contantin Morariu are de luptat cu un 
anume tip de păcătoşenie omenească, manifestată peste tot în Bucovina, 
şi descrisă, ulterior, în paginile mărturisitoare „Cursul vieții mele“, 
capitolul „Pătrăuțiul şi vampirii“: 


„Pătrăuțeanul Corniciuc lon (primar al Pătrăuţilor, vreme de vreo 
opt ani — n.r.), trecut prin două clase gimnaziale, era, pe atunci (1903 — 
n.r.), un simplu gospodăraş... cu două fălci de loc şi casier la banca 
Raiffeisiană, chiar de la înființarea ei în 1901. Pe dânsul îşi puseseră 
vampirii ochii, ca să-l aibă păpuşă în locul nesuferitului Fogoroş 
(descendentul unui turnător de clopote ardelean, stabilit la Pătrăuți, veşnic 
„turnător“ al lui Constantin Morariu — n.r.)... Corniciuc devia, din zi în 
zi, tot mai mult de pe calea ordinei legale... În 1904, avea numai două 
fălci de loc, în 1913, avea acum 12 fălci! Ca să se îmbogăţească, el nu 
s-a sfiit a-şi băga mâinile şi în averea băncii săteşti, dar i s-a dat de urmă 
şi, mai întâi, a fost destituit din casieria ei, apoi întemnițat în Suceava, la 
15 Noiembrie 1913... La 28 Decembrie 1913, Corniciuc a fost pus în 
libertate, pe temeiul unei condițiuni. Ceva mai târziu, mi-au spus oamenii 
din Pătrăuți cum l-au auzit fălindu-se în gura mare, pe piaţa vitelor din 
Suceava „Şi-oi arăta eu popchilor (mie şi cooperatorului Fărtăiş) cine-s 
eu; am să-i pun pe amândoi în jug“. De ce? Pentru că noi, preoții, ca 
conducători ai băncii, am cercat cu binele să-şi recunoască defraudantul 
păcatele, iar el, bătându-şi joc de noi, a trebuit să fie destituit şi, mai pe 
urmă, învățătorul Barbier, fără ştirea noastră, l-a denunţat la procuratură. 

Medicul lon Calinciuc, din Viena, avea depusă la banca din Pătrăuți 
o mare sumă de bani, din care, pe anul 1913, revocase 3.000 de coroane, 
împreună cu interesele. Noi am început a-i trimite, de cu bună vreme, 
părți din suma aceasta. Pe la sfârşitul anului, i-am mai trimis o parte şi 
l-am rugat să prelungească termenul de restituire, din pricina marei crize 
economice. El a consimţit şi, din întâmplare, ne-a indicat, pe o carte 
poştală, sumele ce le primise de la noi până atunci. Din acele sume am 
văzut, cu mare uimire, că lipsesc 1.000 de coroane, de cari toţi membrii 

din direcţiunea băncii şi-au adus aminte cum eu, nu demult, am scris 
mandatul poştal, adresat lui Calinciuc, şi cum casierul Corniciuc a luat 
acel mandat şi mia de coroane ca să le expedieze prin poşta din loc. 
Aflându-se, acum, Corniciuc acasă, i-am scris oficial că, dacă până-n 24 
de ore nu dă banii, acea o mie de coroane, sau recipisa poştală, drept 
dovadă c-a executat expediția, se duce din nou pe calea legii. De astă 
dată, el s-a ţinut strict de termenul fixat, a venit a doua zi, dimineaţă, la 
mine, în cancelaria parohială, şi, arogant şi mincinos ca totdeauna, mi-a 
dat mia de coroane, zicând că nu e defel vinovat, căci suma aceea a 
dat-o secretarului Kreczmer s-o expedieze şi secretarul poate va găsi şi 
va aduce şi recipisa, vorbe de care Kreczmer m-a încredinţat că sunt 
curate minciuni... 

Pagubele ce Corniciuc le-a făcut băncii au fost întabulate pe averea 
lui; la pertractarea finală din Noiembrie 1915, înaintea senatului de la 
tribunalul din Suceava, el a fost, spre cea mai mare ruşine a justiţiei, 
achitat şi, pe temeiul acesta, i s-a încredinţat din nou pecetea şi conducerea 
comunei Pătrăuți. 

Eu am luat cărțile băncii de la tribunal şi am muncit două luni ca 
să le pun în rânduială şi să-i mântuiesc pe cei angajaţi la bancă. 

Astfel, pe când, în urma stăruinţei mele neobosite de atâția ani, 
aşteptam să văd în Pătrăuți înflorind binele obştesc, la sfârşit am văzut 
împrejurul meu numai pustiire: pustiire în averea comunală, pustiire în 
instituţiile amintite, pustiire mai ales în viața morală a păstoriților mei“ 
(op.cit., pp. 147-150). 


În fiecare localitate bucovineană, firea omenească ba a înfăptuit 
„binele obştesc“, ba s-a poticnit, uneori, de metehne vechi de când lumea, 
dar efectele binefăcătoare ale „sistemului Raiffeisen“ tot s-au manifestat 
în viața obştească, satul bucovinean căpătând durabilitate şi frumuseţe. 

Datorită personajului pe drept legendar, Grigore Filimon, se 
condensează apariția fenomenului Raiffeisen în Bucovina, în special pe 
durata 1900-1905, dar arhivele Societăţii pentru cultura şi literatura 
română în Bucovina şi consemnările din presa bucovineană îl îndreptăţesc 
pe Constantin Loghin să susţină că, în Bucovina, „încă din anul 1892 se 
agită ideea băncilor sistem Raiffeisen. Ideea pare să fi venit de la Românii 

ardeleni, cari şi ei au împrumutat-o de la Saşi, cari o experimentaseră cu 
succes. A apărut chiar şi un „Îndreptar pentru întemeierea băncilor rurale 
după sistemul F.W. Raiffeisen“, de loan Costin“, iar ulterior şi cu eficienţă 
sporită „ideea înființării de bănci sistem Raiffeisen a mai agita-o şi 
deputatul Gh. Popovici, în turneele sale electorale. 

Acela care are deosebite merite pentru începutul băncilor populare 
este preotul Mihai Bendevschi din comuna Crasna, judeţul Storojineţ, 
care a înființat în comuna pe care o păstorea cu vrednicie cea dintâi 
bancă populară sistem Raiffeisen. Părintele Bendevschi este acela care a 
tradus în româneşte, din limba germană, statutul-tip al acestei bănci şi a 
redactat primele instrucţiuni pentru conducerea lor“ (La 80 de ani, pp. 
217,218). 

Opinia aceasta, referitoare la „traducătorul“ statutelor, încetăţenită 
în Bucovina, pare să fie contrazisă de „Contractul consorțial“, tipărit, la 
Suceava, în 1898, de statutele băncilor din Gura Humorului (1876), 
Storojineţ (1893), Cernăuţi (1895) şi Câmpulung Moldovenesc (1896). 
Probabil că, încă din 1875, intelectalii bucovineni îşi procuraseră statutele, 
le traduseseră şi le adaptaseră la situația comunităţilor lor, urmând să 
întemeieze însoţiri de economii şi credit în momentele pe care aveau să 
le considere propice. De regulă, conservatorii români bucovineni aşteptau 
să vadă cum le va merge altora, iar dacă rezultatele altora îi mulțumeau, 
încercau şi ei demersul respectiv. 

Mihail Bendevschi nu are nici măcar întâietatea înființării unei 
însoţiri sistem Raiffeisen în Bucovina, deşi s-a trufit cu un astfel de 
precedent, în acelaşi an apărând în Bucovina şase astfel de instituţii 
economice, care se adaugă celor patru anterioare, despre care am mai 
vorbit. 

Primele însoțiri raiffeisiene 
din Bucovina 


În 1898, când s-a înfiinţat banca din Crasna (cu 200 membri, cu 
2.156 coroane în casă) şi s-au depus la registratura tribunalului comercial 
din Suceava statutele pentru înființarea „Însoţirii de economie şi credit 
sistem Raiffeisen“ din Suceava, bănci cooperatiste de acelaşi tip s-au 
mai înființat la: 

Fundu M oldovei, cu cele mai mari depuneri, de peste 52.000 
coroane, cu 233 membri în 1900, cu 253 în 1901; condusă de directorul 
Ilarion Prelici, de vicepreşedinţii Nicolai a lui George Tăran şi Nichita 
Jauca (din 1903), de vicedirectorul Nistor a D. Andronicescu şi de 
visternicul Andrei Prodan; în casa lui Simion Mândrilă funcţiona, din 
1895, şi Cabinetul de lectură „Lumina“, cu 143 membri, 250 cărţi, 6 
abonamente la gazete şi 266 florini şi 46 creițari în casă; preşedinte a 
fost Samuil Şindrilar, secondat de vicepreşedintele Toader Leuştean şi 
de secretarul Nicolai G. Ţăran; 

Solca şi Clit, cu 96, apoi 100 partaşi, cu preşedintele Modest 
Avram, directorul Brahu, vicepreşedintele A. Marcovici, membrii 
direcţiunii Ph. Hohenthal şi Franz Schatz şi visternicul Dimitrie Mitric- 
Bruja; în casa lui Tigran cav. de Pruncul funcționa, din 1896, şi cabinetul 
de lectură „Sentinela poporului“, cu 70 membri, 300 cărţi, 4 abonamente 
la gazete şi o avere de 56 florini şi 68 creiţari, vicepreşedintele lui von 
Pruncul fiind Bogadan Găină, iar secretar Dimitrie Mitric-Bruja: „Bancă 
„Raiffeisen“ în Solca. Aflăm cu multă bucurie că voinicii Solcani şi-au 
alcătuit o bancă sătească după calupul „Raiffeisen”. Directorul băncii e 
părintele Epifaniu Bacinschi, presidentul consiliului de controlă — dl. 
Alexandru Braha, iar visternic — dl loan Cornea. Deie Domnul ca toate 
satele noastre tot aşa să păşească înainte şi-atunci ferice va fi de noi” 

(Deşteptarea, nr. 16 din 26 august / 7 septembrie 1898, pg. 137). 

Stroiesti, director Pentelei Poleac; preşedinte părintele Doroftei; 

H orodnicu de Sus, cu 139 partaşi, sub preşedinţia lui Epifanie 
Bacinschi şi directoratul lui Zaharie Zub, cu Teodor Guga visternic, cu 
George Luţă şi Filip Macoveiu în Consiliul de control, şi cu Emilian 
Hreniuc, Dimitrie Popescul şi Simeon Zub în direcţie; paroh era Tit 
Turturean, iar învăţători Teodor Guga, Tit Comoroşan, Glicheria 
Comoroşan şi Panora Senculeţ, primar fiind Zaharie Zub; 

R opcea, despre care nu avem date. 





În 1899, s-au înfiinţat bănci sistem Raiffeisen la: 

Ili2e2ti, cu 62 partaşi şi 75 părtăşii, cu o direcțiune formată din 
Iacob Seserman, Danila Lup şi Foca Nichita, şi cu un Consiliu de control 
format din Dimitrie Forgaci, Istavi Nichita, Teofil Vasilovici şi Haralambie 
Sîrghie, preşedinte fiind Vichenti Bucevschi, vicepreşedinte Zaharie Pop, 
iar vicedirector Archip Forgaci; cabinetul „Sprijinitorul“ funcționa, din 
1895, în casa lui Chiriac Paşcan, cu 22 membri, 80 cărți, un abonament 
la gazetă şi o avere de 21 florini şi 63 creițari: preşedinte a fost T. 
Vasiloschi, vicepreşedinte, V. Buceschi, iar secretar, Vichente lanovici; 

BotuSana, înfrățire condusă de directorul George Burciu şi 
visternicul Mihai Ghiaţă; Cabinetul „Cloşca“ funcţiona, din 1895, în casa 
preşedintelui Dumitru Boca, cu 56 membri, 60 cărţi, un abonament la 
gazetă şi 4 florini avere; vicepereşedinte era George Câmpan, iar secretar, 
George Burciu; 

Volcineh 45 membri, cu directorul Simion Halip, vicedirectorul 
Petrea Marişceac, controlorul Alexandru Lupu, visternicul Alexandru 
Jijie şi casierul Onufri Kudelka; în casa lui Gavril Larion, în care 
funcţiona, din 1896, cabinetul „Dumbrava“, cu 40 membri, 193 cărţi, 
două abonamente la gazete şi 27 florini avere, sub preşedinţia lui Vasile 
Isopescu, secondat de Simion Halip şi Petrea Marişciac; 

Clocucica, lângă Cernăuţi, în casa lui Constantin Hluşcu, care 
găzduia şi cabinetul „Lumina“, cu doar 13 membri, dar cu 140 cărţi, 5 
abonamente la gazetă, cu 190 florini avere şi cu o conducere de ţinută: 
Alexandru Cantemir, Mihai Voicu şi Constantin Beuca. 

În 1900, s-au înfiinţat doar trei bănci sistem Raiffeisen la: 

Sucevila, cu 52 membri, cu directorul loan Fedorciuc, cu 
preşedintele Alexandru Voevidca şi o conducere formată din loan 
Vatamaniuc, Simion Bodnarescu, Luca Bodnarescu, Dimitrie Zaremba, 
Tanasie Vatamaniuc, Petrea Procopiuc şi Teodor Iţcuş; cabinetul 
„Ajutorul“ funcţiona, din 1896, în şcoală, cu 75 membri, 112 cărţi, o 
gazetă, 5 fl.; condus de Ambrosie Gribovici, loan Fedorciuc şi Dimitrie 
Zaremba; 

Gălânesti, cu Lazăr Grigorovici paroh, Iftimie Prelipcean învăţător 
şi Nicolai Bodnariu primar; 

Tereblecea, cu 44 membri, cu preşedintele Constantin Patraş, cu 
vicepreşedintele E. Cojocar, cu directorul Vichentie Simiganovschi, 
adjunctul On. Nica şi visternicul G. Rusu; Ilarion Dracinschi şi Vichentie 
Simiganovschi erau preoţi, iar Constantin Botezat şi Constantin Corvin 
profesori la şcoala română; 


În 1901 s-au înființat bănci populare Raiffeisen la: 

Pătrăuți, cu 87 membri, cu directorul Constantin Morariu, cu 
preşedintele George Nicoară, cu vicepreşedintele loan de Barbir, cu 
membul direcțiunii George Bucevschi şi cu visternicul lon Corniciuc; 

Costina, cu 103 partaşi, cu directorul Dimitrie cav. de Popovici, 
vicedirectorul George Berariu, preşedintele Vasile Procopovici şi 
visternicul loan Ferlievici; în casa cantorului bisericesc Ilie Nahorneac 
funcţiona, din 1896, cabinetul „Albina“, cu 30 membri, 15 cărți, 4 
abonamente la gazete şi 12 florini avere; preşedinte a fost bogatul armean 
Dimitrie cav. de Popovici, secondat de George Berar şi Amfilochie 
Ţurcan; 

TiSăuți, 5 iulie 1901, cu 64 partaşi, condusă de directorul paroh 
Eugeniu Sîrbu, de preşedintele Mihai Curcă şi de casierul Gavril Mleşniţă; 
în casa lui Constantin Oloieru funcţiona, din 1899, şi cabinetul „Călăuzul 
Făt-frumos“, cu 57 membri, cu o avere de 58 florini şi 7 creiţari, dar cu 
o singură carte şi fără nici un abonament la gazete; lider absolut al satului 
şi prieten al lui Grigore Filimon a fost preotul Eugen Sîrbu, secondat de 
Roman Andrieş şi Gavriil Mleşniţă; 

Berchi“eSti cu Corlata, director Michail Jeremievici, visternic 

Dionisie Vlad; în casa lui Grigore Vacariuc funcţiona, din 1897, cabinetul 
„Cometul“, cu 34 membri, 35 cărţi, două abonamente la gazete şi 18 
florini şi 15 creițari avere; comitetul de conducere era format din Mihai 
Ieremievici Berar, Dimitrie lanoş şi Constantin Velehorschi; în C orlata, 
Vasile Clipa era învăţător, iar loan Buta primar: „Anunbde deschidere: 
Însoţirea de păstrare şi credit pentru Berchi“e2ti și Corlata, însoţire 
registrată cu garantă nemărginită în Berchişeşti. / Începutul activităţii, 
Joi, | August 1901. / Depuneri spre păstrare se primesc de la orişicine şi 
se fructifică cu 6 procente. Împrumuturi se dau numai membrilor, cu 7 
1) procente, fără alte taxe. Interesele se plătesc decursiv. Membrii însoţirii 
pot fi numai locuitorii din Berchişeşti şi Corlata; ei sunt învitaţi, în 
interesul lor propriu, a se însoți ca membri în număr cât se poate de 
mare. Însoţirea care s-a înființat cu ajutorul înaltului comitet al ţării 
scoposeşte înaintarea morală şi economică a membrilor ei, prin urmare 
şi a întregului teren de activitate al însoțirii; orice scop de căştig este 
eschis (exclus — n.r.). / Oarele de oficiu: În fiecare Mercuri, de la 4-6 
oare, după ameazăzi, în localul însoţirii. / Afară de oarele de oficiu, se 
dau desluşiri de cei subsemnaţi. / Director: / M. leremievici // Visternic: 
/ Dionisie Vlad // Preş. cons. de controlă: / Anania Velehorschi“ 
(Deşteptarea, nr. 53 din 12/25 iulie 1901, pp. 3, 4). 

a cheia, cu 50 partaşi, sub preşedinţia lui George Mihuţă (până în 
1903, când se mută paroch în Suceava, lăsând funcția lui Gavril Bogdan), 
cu directorul Ştefan Roşu, vicedirectorul Nicolai Creangă, membrii 
direcțiuniii Nicolai Berariu şi Petru Berariu (din 1903) şi visternicul 
Nicolai Pop; 

Ostrița, director Constantin Bocancea, vicedirector Michail 
Bercea şi vistiernic I. Daschievici; 

Bălăceana, „în localul agricultorului Zazonti Toderaş Nr. 93“, 
director George Şesan; Teodor Balan era administrator parohial, Alexie 
Rusu şi Panoria Capstrâmb învăţători, iar loan Sauer primar; 

U decti cu Poiana Silion, director Gavril Cibotar; Cabinetul 
„Unirea“ funcţiona, din 1899, în casa lui Vasile Mihăescu, cu 89 membri, 
10 cărţi, 87 fl. 85 cr.; condus de Vasile Popovici, Ilie Cosmiuc şi loan 
Reuţ; 

Gâlănezti, cu 21 membri, sub direcţiunea lui Ambrosi Gribovici; 

Rădăuţi, condusă de directorul Dr. Ipolit Tarnavschi şi de Anfiim 
Larionescu: „Î nsoțirea Raiffeisen din Rădăub şi-a ținut, zilele trecute, 
adunarea sa generală ordinară. În timp de 6 luni, a crescut numărul 
membrilor la 108. Fiind capitalul însoțirii încă prea mic, decât să ajungă 
la toţi nevoiaşi, s-au împrumutat bani la 60 membri, cruțându-se, astfel, 
700 coroane, bani româneşti, cari, în lipsa însoţirii, trebuiau dați pe 
groaznicele procente, de la 20 până la 72 pe an de la sută. Este ştiut că 
bieții Rădăuţeni erau aproape cu desăvârşire în ghiarele pieirei, pe mâinile 
cămătarilor fără suflet. De acuma, doară, va mai ajuta Dumnezeu şi vor 
mai prinde şi oamenii noştri la putere, cu ajutorul însoţirii Raiffeisen” 
(Deşteptarea, nr. 34 din 6/19 mai 1901, pg. 4). 


Bosanci, condusă de directorul Roman Bărgăuan, vicedirectorul 
Nicodim Ștefureac şi visternicul Samfir Nica; Cabinetul „Deşteptarea“ 
funcţiona, din 1895, în casa lui lon Toma, cu 30 membri, 140 cărți, 2 
gazete, 68 fl. 58 cr.; lideri: Roman Bărgăuan, Vasile şi Ştefan Blându; 

R oSia cu Mănăstirişte, a început activitatea cu 308 coroane depuse 
şi 600 coroane subvenție de la Comitetul Ţării; director Petru Popescul, 
vicepreşedinte Nicolai Besplitnei, casier Michail de Galer; 

Storojineh însoţire districtuală de economie şi credit, condusă de 
Grogorovici şi Filievici,; 


În 1902, se înfiinţează foarte multe bănci populare sistem 
Raiffeisen, pe lângă cabinetele de lecută existente şi pe care le vom numi, 
în cazul în care avem date: 

Arbore, 12 februarie 1902, cu directorul Trifan Pahomi, cu 
preşedintele Nicolai Buliga, vicepreşedintele Is. Costineanu-Beuca, 
membrul direcţiei George a lui lon Hrincescu şi visternicul Vasile 
Mironovici; în casa lui Isidor Beuca-Costinean funcţiona cabinetul de 
lectură „Lumina“, întemeiat în 1898, cu 88 membri, 48 cărţi, un 
abonament la gazetă şi 26 florini şi 62 creiţari avere; preşedinte a fost 
Teodosie Iliuţ, vicepreşedinte, Vasile Mironovici, iar secretar, Nicolai 
Buliga; 

Frătăuţii Vechi, în 14 ianuarie 1902, cu directorul Mihai 
Dolinschi, preşedintele Gheorghe Pojoga şi visternicul Dumitru Nedelcu; 

Cabinetul „Silvestru“ funcţiona, din 1896, în casa lui Nicolai Luchian, 
cu 64 membri, 131 cărţi, 2 gazete, 88 fl. 10 cr.; condus de Teodor Patraş, 
Vasile Marco şi loan Todosan; 

Pîrtestii de ] os, în 16 martie 1902 îşi completa direcţiunea şi 
consiliul, preşedinte fiind Alexandru Cozarchievici; 

Vatra M oldoviței cu Ruşi pe Boul şi Ciumârna, 1 martie 1903, 
cu preşedintele N. Bodnărescu, vicepreşedintele Ioan Lupulencu, 
directorul Teofil Dimitrovici, vicedirectorul Dimitrie Maliş şi visternicul 
Alecu Constantinovici; Teofilact (Teofil) Dimitrovici era paroh, 
Alexandru (Alecu) Constantinovici învățător, iar Teodor Chiforeţ primar; 

Teodore2ti (Todireşti) cu Solonebh 23 februarie 1902, cu 
preşedintele George Muntean, directorul loan Sârbul, vicepreşedintele 
E. Pral, vicedirectorul lon Avram şi visternicul George Tipa; 

Dorna Candreni, 2 martie 1902, cu directorul loan Vorobchievici 
şi visternicul George Dunic; Cabinetul „Ouşorul“ funcționa, din 1898, 
în cancelaria comunală, cu 47 membri, 40 cărţi, 3 gazete, 156 fl. 25 cr.; 
condus de loan Vorobchievici, George Popovici şi Emanuil Prelipcean; 

Pojoriîta, cu directorul Irimia Raia şi visternicul Petru Popovici; 
în Pojorita, Eusebie Constantinovici era paroh, iar Dionisie Danilevici şi 
L. Flocea învăţători; 

Breaza, în casa lui George D. Macovei, în care funcționa şi 
cabinetul „Steluţa“, sub direcţiunea preotului George Prelici, ajutat de 
preotul cooperator George Agapi şi de gospodarul loan Burduhos, ca 
vister; cabinetul „Steluţa“, înfiinţat în 1896, avea 67 membri, 83 cărți, 3 
gazete, 13 fl. 74 cr.; cabinetul de lectură era condus de preotul George 
Agapi, unchi al actorului Florin Piersic, Vasile Cocinschi, soţul primei 
iubite a lui Iraclie Porumbescu, şi preotul cooperator loan Ghebiuc; 

Valea Seacă, 30 noiembrie 1902, cu directorul Dimitrie Paşcan, 
cu preşedintele Orest Vasilovici şi cu visternicul Simion Medvighi 
(Medvig); Cabinetul „Înfrăţirea“ funcţiona, din 1896, în casa lui Elisei 
Dobria, cu 46 membri, 42 cărţi, 3 gazete, 53 fl. 76 cr.; era condus de 
acelaşi preot Dimitrie Paşcan, bunicul lui Florin Piersic din partea mamei, 
Nicolai Ciurlă şi Simion Medvighi; 

Vama, 7 aprilie 1902, când se completează conducerea, în urma 
convocării semnate de directorul Constantin Lupaşcu, de vicedirectorul 

Nicolai Lucan şi de membrii Gheorghe Lucan, Vasile a Petre losep şi 
loan Faraon; Cabinetul „Stâlpul lui Vodă“ funcţiona, din 1895, în casa 
parohială romano-catolică, cu 157 membri, 97 cărți, 6 gazete, 31 fl. 56 
cr.; lideri: Nicolai Lucan, George şi Mihai Daşchievici; 

Pârtectii de | os, 19 ianuarie 1902, cu Ilie de Andruchovici şi 
Victor Mitrofanovici parohi, cu Alexandru Cozarchievici, Anastasie cav. 
de Barbier şi lulia Rotopan învăţători şi cu loan a Teodor Andronic primar; 

Sântilie, 15 februarie 1902, cu directorul loan Cercavschi de Ielita 
(paroh), cu preşedintele Vasile Cojocar şi visternicul Vasile Răuţ, Nicolai 
Reus şi Elena Lazăr erau învăţători, iar Ştefan Corduş primar; 

Părhâuţi, 23 martie 1902, cu 19 partaşi, cu directorul Eugen cav. 
de Kalmucki, preşedintele Emilian cav. de Strişca, vicepreşedintele 
Andrei Huber, vicedirectorul Ilie Ignătescu şi visternicul Antonie Ott; 
Petru Mateiciuc era paroh, Ştefan Franciuc, învăţător, iar Ilie Bocance, 
primar; 

Milisăuți, cu Bădeuți, 21 septembrie 1902, cu preşedintele 
Constantin Nastasi, directorul Georgie Abager (casier din 1903), cu 
visternicul Vasile Calancea (director din 1903), cu vicedirectorul Eugeniu 
Siretean şi vicepreşedintele Petrea Lomoş; în Milişăuţi, Vasile Tomiuc 
şi Georgie Pojoga erau parohi, Georgie Olinec şi Iulian Tudan erau 
învăţători, iar loan Walter primar; 

Danila, condusă de directorul Vasile de Volcinschi şi de Metodiu 
lonaşcu; 

Câlinestii lui C uparencu şi cei ai lui E nachi, 16 noiembrie 1902, 
cu directorul loan Ștefaniuc, preşedintele Ilie de Mălinescul, visternicul 
Nicolai Volcinschi şi membrii George Ursulean (direcţie) şi Georg 
Steinbach (consiliu de control); George Hostiuc era primar în Călineştii 
lui Enachi; 

Vicovu de Sus, 1 februarie 1902, „Luceafărul“, alte date nu avem 

Volovâăh 30 martie 1902, cu directorul Dionisie Tofanel, 
vicepreşedintele Cleminti Buliga şi membrii Todor Buliuna, Varnara 
Vicol, George a Simion Hîj, loan Robu, Andronic Hîj şi George Robu; 
Cabinetul „Constantin cel Mare“ funcţiona, din 1897, în casa lui Gavril 
Boloca, cu 76 membri, 63 cărţi, 2 gazete, 47 fl. 23 cr. şi un cilindru de 
sortat, în valoare de 72 fl. avere; condus de Alexandru Danilevici, 

Cleminte Buliga şi Vasile Palamar; 

Calafinde2ti cu Botoşeniţa, 1 octombrie 1902, cu directorul Vasile 
Turturean, preşedintele Nicolai Alecsei, cu membrul direcţiunii Tanasi 
Lavric şi al consiliului de control Samuil Lauric şi cu casierul C. 
Casparovici; 

laslovăh 6 octombrie 1902, cu preşedintele Emanuil Cimpoieş, 
cu directorul Leon Maximovici (preot), vicedirectorul Georgie Grigorean 
(învăţător), membrul consiliului de control Tanasi Semeniuc şi visternicul 
Toader Hluşac; primar al comunei era Mihail Olariu; 

Stâneztii de Sus cu Stăneştii de Jos şi Poeni, însoţire condusă de 
directorul loan Gribovici, de Petru Posteucă şi de visternicul C. Clain; în 
Stăneştii de Sus, loan cav. de Bejan era paroh, Alexandru Cuparenco 
învăţător, iar Mihail Constantiniuc primar; în Stăneztii de ] os, paroh 
era losif Obroco, învăţători erau loan Buczkowski şi Victor Bayer, iar 
Franz Hexel era primar; 

Carapciu pe Siret cu Prisecăreni, 6 noiembrie 1902, cu 
preşedintele Modest cav. de Grigorcea şi a lui Dr. Radu cav. de Grigorcea, 
visternic fiind C.C. Coballi; parohi în Carapciu erau Ilie Hostiuc şi 
Maximilian Mitric, Ilarion de lacubovici era învăţător, iar Modest cav. 
de Grigorcea era şi primar; 

Ostrița, cu George Andronic şi Vasile Mironovici preoţi, cu Nicolai 
Hluşco învăţător şi cu George Palaghian primar. 

Boian, 11 octombrie 1902, cu preşedintele Vasile Popoviciuc, 
directorul George Volcinschi şi visternicul Vasile Iftodiu; 

Ceahor, 17 august 1902, în „casa nr. 198“, cu preşedintele loan 
Virozub, cu directorul Artemie Berariu (paroh), cu vicepreşedintele 
Nicolai Poştariu, cu membrul direcţiei Alexie Repciuc şi cu casierul Vasile 
Sluşanschi; în Ceahor, învăţător era Alexie Cicaleac, iar lacov Rusnac 
primar; 

Mahala cu Buda şi Cotu Ostriţei, 30 august 1902, cu directorul 
Simeon Cojocar, cu adjunctul Teodor Cudla şi cu visterul Nicolai 
Prodanciuc; În Mahala funcţiona cabinetul „Tresvia“; E. Simighinovici, 
1. Bucevschi şi S. Cojocariu erau parohi, Dimitrie Scarlat, Vasile Beuca- 
Costineanu şi Eugenia Beuca-Costineanu erau învăţători, iar loan 
Condrea Hostiuc primar; 

M olodia, 9 noiembrie 1902, cu preşedintele Nicon Tomiuc, 
directorul Vasile Prelipcean, vicedirectorul Adrian Andronic şi visternicul 
Grigori Aurite; în Molodia-Mologhia, Vasile Mandicevschi şi Samuil 
Sauciuc erau parohi, Grigorie Aurite, Eugen Vogel, Autonom Hapenciuc, 
Aurora Aurite şi losif Zawichowski erau învăţători, iar loan Verbovschi 
primar; 

Pureni (Zureni), 16 noiembrie 1902, cu preşedintele Ioan Vlaico, 
directorul loan Popescul şi visternicul Eugen Vogel; în Țureni, paroh era 
George Berariu, Alexandru de Daşchievici era învăţător, iar George 
Daşchievici primar; 

Straja, | noiembrie 1902, sub direcţiunea căruturarului Dimitrie 
Dan, cu preşedintele Constantin Popescu şi visternicul Nicolai Bocance; 

Bilca, 16 noiembrie 1902, când celebrul călător şi memorialist 
Eduard Haque convoacă adunarea generală pentru alegerea organelor 
de conducere, predându-i direcţiunea lui Artemie Galan; 

Frătăuții Noi, 15 noiembrie 1902, în casa comunală, cu directorul 
Ilie Berbinschi, preşedintele Nicolai Hurjui, vicedirectorul Samuil 
Maghior şi visternicul loan Popovici; 


În 1903, continuă şirul însoţirilor întru cultură şi bunăstare: 

Stulpicani şi împrejurimile, 1 februarie 1903, cu directorul 
Georgiu Pojoga, preşedintele loan Tonigariu şi visternicul Emilian Iliuţ; 

Stupca, 6 februarie 1903, cu preşedintele Ilie Moroşan şi 
vicedirectorul Nicolai Toader Căilean; în casa lui Vasile Brătean funcționa, 
din 1896, cabinetul „Progresul“, cu 57 membri, 45 cărţi, un abonament 
la gazetă şi o avere de 28 florini şi 60 creiţari; în conducere se aflau 
boierul Dimitrie cav. de Costin, Onufrei Mironovici şi Nicu Donisă; 

Iacobeni cu Ciocăneşti şi Valea Putnei, însoţire condusă de 
directorul Oreste Tarangul nobil de Valea Uţei, de Grigori Vartic şi de 
visternicul Gavriil Beleca; „Cabinetul de lectură“ funcționa, din 1896, 
în cancelaria comunală, cu 24 membri, 32 cărți, 3 gazete; condus de 
Victor Ţurcan, Nicolai Nichituş şi Alexandru Dranca; la Valea Putnei 
funcţiona cabinetul „Dreptatea“, din 1898, în casa lui Gavril Larion, 58 
membri, 66 cărţi, 2 gazete, 35 fl. 48 cr.; condus de Constantin Hău, Gavril 
Larion şi Emilian Nimigean 

L ucăcesti, cu Leon Turturean învăţător şi cu Andrei Paico primar; 

BăiSeoti, însoţire condusă de preşedintele loan Vasilovschi, de 
directorul Ilarion Siretean şi de visternicul Leon Vasilovici; Ilarion 
Siretean era paroch, iar Simion Medvighi învăţător; 

Crainiceti, 8 martie 1903, cu directorul Mihai Percec, cu 
vicedirectorul E. Nemeş şi cu A. Nastasi secretar; 

M uCenija, 8 februarie 1903, cu directorul Iancu cav. de Preda şi 
adjunctul Pentelei Pascal; loan Doroftei era paroh; 

Putna, 1 martie 1903, cu directorii Dorimedont Vlad şi Ilarion 
Zacşevschi, cu preşedintele Georgi Goraş şi partaşul Dumitru Creţan; 
cabinetul „Săhastrul“ funcţiona, din 1898, în casa lui Ilie Vişan, cu 31 
membri, 40 cărţi, 5 gazete, 35 fl. 64 cr.; era condus de George Goraş şi 
Dorimedont Vlad; 

Dimca, sub direcţia Dr. loan Cotec, care-l avea ca vicedirector pe 
Dimitrie Comanciuc; 

OpriSeni cu Stârcea şi Berlinţ, cu Emanuil Isopescul paroh, cu 
Cornelie Vasilovschi învățător şi cu Matei Bileţchi primar; 

Vicovu de] os cu Dionisie Hacman paroh, cu Ifrim Isopescul şi 
Dionisie Sorocean învăţători şi cu loan Chifan primar 

Broscâuții Noi, 1 martie 1903, sub direcţia lui Dimitrie Popovici; 

Ciudei, | martie 1903, sub direcţiunea parohului Nicolai (Nico) 
Cărăuş; în Ciudei funcţiona cabinetul „Luceafărul“; George Gafenco 
era învăţător, iar loan Burlă primar; 

lordănesti, cu Teofil Sauciuc paroh, cu Eugenie Nemeş învăţător 
şi cu loan Floare Bojescul primar. 

Budenibcu Cireş, cu directorul Alecu Burlă, preşedintele Nicolai 
Pojoga şi visternicul Leon Zavaţehi; Cabinetul „Progresul“ funcţiona, 
din 1895, în casa parohială din Budeniţ, cu 52 membri, 60 cărţi, o gazetă, 
16 fl. 34 cr.; condus de Iancu cav. de Volcinschi, loan Petrescu şi Leon 
Zavaţchi,; 

Camenca, „Luceafărul“, 1898, în casa lui Filip Rotariu, 61 
membri, 32 cărți, 3 gazete; condus de Ilie Grigorovici, Filip Rotariu şi 
Alexandru Carleciuc 

Broscăuţii Vechi, „Aurora“, din 1898, în cancelaria comunală, 
cu 105 membri, 41 cărţi, 4 gazete, 3 fl; condus de Grigori Costaş, Nico 

Prodanciuc şi Averchie Macovei; 

Davideni, însoţire condusă de preşedintele Ilie Cuşnir, de directorul 
Nichitovici şi de visternicul Nicu Hotopila; Cabinetul „Lumina“ 
funcţiona, din 1896, în casa lui Petru Verchuleac, cu 80 membri, 20 cărți, 
2 gazete, 14 fl. 60 cr.; era condus de Ilie Teaciuc, Alexandru Moldovan 
şi Silvestru Danilescu; 

Nouă-Sulița cu Gogolina şi Lehucenii-Tăutului, cu loan Beuca 
învăţător şi Georgie Foca primar; 

Voloca pe Derelui, 29 martie 1903, cu directorul Casian Stratulat, 
preşedintele P. Choplina şi visternicul Atanasie Dobica; Cassian Stratulat 
şi loan lanovici erau parohi, Teodor Vasilovici şi Eufrosina Siminovici 
erau învățători, iar Ştefan Ungurean primar; 

Mihoveni cu Buninţ, sub preşedinţia lui S. Lazarovici, cu G. 
Muranovici director, cu Leon Dârja visternic şi cu membrii lacob 
Gherman (control), Vasile Pepenciuc (direcţie); 

Hatna, însoţire sub direcţia lui Eugen Bodnărescu; 

Pătrăuți pe Sirete, însoţire condusă de preşedintele loan 
Zavadovschi, de directorul loan Grigorovici şi de visternicul Dimitrie 
Olinic; 

| ge2ti, cu directorul I. Grigorovici şi visternicul Iancu de Tiron; 

Cuciurmare, însoţire condusă de directorul loan Vorobchievici 
şi de adjunctul acestuia, Nicolae Mihalcea. 


Însoţirile de aconomie şi credit sistem Raiffeisen au fost organizate 
pe criterii etnice şi confesionale, în conducerea lor fiind implicaţi, de 
regulă, preoţii, primarii şi învățătorii. Apoi, în 1903, când existau, deja, 
57 bănci populare româneşti, 45 bănci germane, 36 bănci rutene şi 10 
bănci polone, s-a trecut la organizarea structurii superioare, „de 
consultanţă“, cu rol în alimentarea băncilor săteşti cu lichidităţi şi în 
fructificarea capitalurilor obşteşti prin plasamente inspirate şi eficiente, 
aşa cum o gândise F.W. Raiffeisen, adică a Centralelor sau a Federaţiilor, 
constituindu-se Centrala română, germană, şi ruteană, băncile populare 
polone afiliindu-se Centralei din Lvov. 

Centrala română a devenit funcțională în iunie 1903, an în care 
însoțirile s-au înmulţit peste noapte, cu un capital social de 21.850 coroane 

aur, cu 106.340 coroane obţinute din depuneri, cu un fond de rezervă de 
1.182 coroane „şi un total al bilanţului, încheiat cu finele anului 1904, 
de 272.177 coroane“. Primul preşedinte al Centralei române „a fost 
vrednicul Român şi om de bine Nicu Balmoş, iar de la 1906 înainte 
îndrumătorul energic al ideii cooperatiste Dr. Florea Lupu“ (Aurel 
Morariu, Calendarul „Glasul Bucovinei“, 1929, 61-66). 

Centrala Raiffeisen, 
o strategie 
a Comitetului Ţării din Bucovina 


Până spre sfârşitul anului 1902, deşi Comitetuţ Țării se implicase 
în sprijinirea şi credibilizarea însoțirilor de economie şi credit în sistem 
Raiffeisen, avem de a face cu o perioadă romantică, o perioadă 
caracterizată prin entuziasm, prin patriotism declamativ şi nu numai, dar 
nu şi cu o adevărată concentrare a capitalurilor româneşti în scopul 
afirmării economice a neamului. Că aşa stăteau lucrurile se convinse şi 
Comitetul Ţării, şi Dieta Bucovinei, şi Guvernul, dar şi partidele politice 
româneşti, care, după ce se războiseră după capitalul politic al solidarizării 
sociale, au hotărât să-şi acorde un armistițiu (deşi lancu Flondor era 
aproape de victorie) şi să se alăture politicii generale de aşezare a 
formulelor solidarităţii, după modelul austriac, dar şi după cele 
transilvane, sas şi român, sub autoritatea (consultanţă, control, 
subvenţionare, profesionalizare, dar şi autonomie) unei federaţii, care în 
Bucovina se va numi Centrală. 

Anul 1903 debutează dinamic, printr-un apel adresat însoţirilor 
economice româneşti de Grigore Filimon, personaj cunoscut în epocă, 
dar marginalizat şi legendat doar după moarte. Textul s-a publicat în 
pagina a treia a bisăptămânalului „Deşteptarea”, nr. 4 din 12/25 ianuarie 
1903, şi reprezintă, probabil, o iniţiativă a lui Filimon, sancționată, 
ulterior, de politicieni prin izolarea creatorului de opera sa, situaţie pe 
care, aşa cum se va vedea, Grigore Filiomn a acceptat-o cu înţelepciune, 
dar precizând că nu pentru glorie deşartă ar fi făcut el ceea ce a făcut. 
Apelul anticipează strategia „de pagina întâia“ pe care şi-o vor asuma 
liderii partidelor politice româneşti, peste doar câteva zile, Centrala 

Raiffeisen urmând să-i legitimeze, pe fiecare în parte şi pe toţi împreună, 
în campania electorală care deja bătea la uşă. Grigore Filimon, activist 
în Partidul Popular Naţional al lui lancu Flondor, a încălcat „armistițiul“ 
şi, tocmai de aceea, avea să fie sancţionat şi de adversari, dar şi de 
camarazi printr-un brutal brânci în anonimat. 


„Câtră însoțirile economice (sist. R aiffeisen). Hotărârea recentă 
luată de Înaltul Comitet al țării oferă posibilitatea unei organizări 
temeinice pentru adâncimea lucrării şi asigurarea viitorului însoţirilor 
existente şi ale celor ce se vor mai înfiinţa. 

Lipsa capitalului inspira multă nedumerire, ba chiar câţiva 
comedianţi fără scrupule au cutezat nu numai a-şi bate joc de însoţirile 
înființate cu multă greutate, ci şi a le târî pe o cale unde şi-ar fi pierdut cu 
desăvârşire independenţa dezvoltării naturale. 

Concursul Comitetului ţării pentru procurarea capitalului 
trebuincios este deja asigurat. 

În curând se vor convoca la Cernăuţ toate însoțirile, ale căror 
agende se poartă în limba română, pentru a înfiinţa centrala mult dorită, 
satisfăcând astfel necesităţile plasării capitalului disponibil şi repartării 
capitalului necesar de exploatare. 

Centrala cu limba de gestiune română se va constitui de cătră 
însoţirile participante la adunare de tot independentă, mărginindu-se 
Comitetul țării numai la supravegherea şi controlarea agendelor. 

Fie deci pasul acesta un motiv de încurajare pe calea apucată şi 
întărească-se, prin deşteptarea simbolului de solidaritate, comunicarea 
experienţelor şi controlarea permanentă şi reciprocă, nădejdea în 
pregătirea altei sorți poporului român din țara aceasta. 

Cernăuţ, în 25 lanuarie 1903 Grigori Filimon“. 


„Simbolul de solidaritate“ Raiffeisen fusese mereu cultivat de 
Comitetul Ţării, într-un sistem de asocieri rurale, unele agricole, altele 
silvice şi de exploatarea lemnului, altele de producţie şi de consum, care 
se vor individualiza, curând, alături de sistemul de economisire şi credit. 
Existau semne bune, receptate încă din vara anului 1902, când Societatea 
tipografică bucovineană ocupa largi spaţii publicitare în gazete pentru a 

anunţa că „Tipărituri pentru băncile R aiffeisen complet asortate se 
află la Societatea tipografică bucovineană în Cernăuţ, Piaţa principală 
Nr. 3“. Tot în vara anului 1902, se formaseră însoţiri districtuale, adică 
solidarizări ale însoţirilor rurale, care-şi doreau să aibă un cuvânt de 
spus în viitoarea federaţie. 

Un astfel de experiment se făcuse, deja, la Cernăuţi, în sala 
„Armonia“ a Palatului Naţional, când lideri de însoţiri precum Modest 
cav. de Grigorcea, Elie Luţia sau Gavril Teleagă exersaseră metodele 
persuasive care să le asigure voturi şi, drept consecință, putere decizională, 
singura care conta cu adevărat. Într-un anume fel, liderii bucovineni 
repetau parabola povestirii „Piramida cu pigmei“, de Constantin Morariu, 
străduindu-se să escaladeze o imaginară piramidă în trepte, cu speranța 
că puterile ei tainice vor reflecta ascensiunea în piramida socială. 

Campania oficială a întemeierii centralei începe, cu exemplul 
silezian, în 2/15 februarie 1903, la doar o săptămână după apelul lui 
Grigore Filimon, când prima pagină a gazetelor româneşti o vestesc. 

„Centrala 
însoțirilor economice române 
din Bucovina 


Peste câteva zile se va pune fundamentul la o operă de cea mai 
mare importanță pentru populaţia noastră rurală. Însoţirile sist. Raiffeisen 
vor eşi din stadiul slabei copilării, în care se află până astăzi, şi vor intra 
în un nou stadiu de putere şi înflorire. Ele nu vor mai rămâne în isolarea 
de până acum, ci îşi vor acorda sprijin reciproc şi vor primi ajutor protector 
prin intermediul „Centralei însoțirilor economice române din 
Bucovina“, ce se va crea curând. 

Acest metod nu a fost bun. Libera inițiativă a populației sa găsit 
mai trainică şi mai solidă. Aşa s“a purces în Silesia. Propagatorii de frunte 
ai însoţirilor au fost şi sunt în Silesia preoţii şi învățătorii, care constitue 
inteliginţa din comune; ei apucându-se de faptă s“au arătat ca adevăraţi 
binefăcători ai poporului, cel mai înalt titlu de onoare pentru ei. 

În Silesia raporturile au fost similare ca în Bucovina. Înainte de 
toate sa arătat îmbulzeală la împrumuturi şi se făceau depuneri puţine. 
Însoţirile ajunseră în perplexitate. După puţină vreme se deprinsese 
populaţia cu nouele însoţiri, multe aveau depuneri în prisos, altele erau 
doritoare de capitaluri. Remănând în isolare li-ar fi fost îngreuiată 
existența. Creându-se centrala s“au nivelat între ele raporturile, căci prin 
intermediarul ei începură a curge prisosurile acolo, unde era necesitate, 
banii se fructificară neîncetat şi a urmat un stadiu de mândră înflorire. 
Alipindu-se centrala cătră reuniunea generală din Viena şi ea a întrat 
cu duplul favor de a avea unde-şi plasa prinosurile de bani şi de unde 
a-şi lua eventualele împrumuturi necesare. 

Beneficiile acestei organizaţii sau arătat curând. Au început a 

curge depunerile la însoţirile Raiffeisiene. Căci banii la nici un institut 
nu sunt mai siguri, decât la ele. Greutatea restituirii speditive a depunerilor 
dispăruse prin crearea centralei, de unde însoţirile până în puţine zile îşi 
putură recuira mijloacele. În Silesia sa întâmplat chiar într“un an casul 
recoltei generale rele. Mulţime mare de depuneri au fost revocate. Ele 
s-au plătit degrabă fără-ca însoțirile să fi fost sguduite în existența lor. 
Catastrofa aceasta financiară a revocărilor în masse a trecut cu uşurinţă, 
fără-ca însoțirile să fi necesitate la revocarea precipitată a împrumuturilor 
acordate de ele pela membrii săi. Casul a fost o puternică probă de 
temeinicie a sistemului Raiffeisen de organisaţie financiară. 

Centrala şi însoţirile se pot asemăna cu un grandios institut 
financiar, care îşi are ramificaţia până în cea mai depărtată comună, 
pretutindene acomodându-se cerinţelor locale şi contribuind prin aceasta 
la o mare reformă economică-socială. 

Ca să se popularizeze deplin organisaţia Raiffeisiană este necesar 
ca limba ei oficială să fie limba vorbită de populaţiune. Instructive în 
această privință sunt referințele în imperiul nostru. Principiul național 
este adoptat pretutindeni ca bază şi se arată deosebit de sănătos. 

La noi în ţară sa adoptat asemene acest principiu bun. Germanii 
şi-au creat deja o centrală pentru însoţirile lor cu limba de gestiune 
germană. Acum urmăm noi, Românii. Centrala noastră va fi mult mai 
mare; deja astăzi există peste 60 însoţiri româneşti (şi se creau neîncetat, 
stimulate şi de vestea înființării Centralei — n.r.), pecând Germanii nu 
pot dispune, decât în casul cel mai favorabil numai de vreo 30-40 însoţiri, 
lipsindu-le substratul populaţiei. Centrala noastră va fi cu vremea şi mai 
imposantă, căci astăzi numai vreo jumătate din comunele româneşti sunt 
înzestrate cu însoţiri. Încă puţini ani şi ele vor exista în fiecare comună, 
acoperind regiunea română a Bucovinei ca un pancer (propagator - n.r.) 
de scutire economică. 

În puţini ani populaţia noastră, inteligință (intelectualitate — n.r.) 
şi popor, va înţelege deplin valoarea neasemănată a organizării economice 
pe bază Raiffeisiană şi se vor resimţi binefacerile ei. Atunci se va vedea 
că munca pusă în serviciul ei represintă cel mai cald patriotism, adevărată 
devoțiune pentru progresul neamului nostru. Centrala ce se va crea va fi 
inima pentru marea pulsaţiune economică ce va urma spre a înaugura o 

nouă epocă îndeosebi a populaţiei române rurale“ (Deşteptarea, Anul 
XI, nr. 10/1903, pp. 1,2). 


Argumentarea aceasta oficială este urmată şi de un apel oficial, 
semnat de reprezentanţii partidelor politice româneşti în starea de 
armistițiu, dar şi de acaparare de electorat rural, numită „Dirigenţa 
partidelor române unite“, stare de armistițiu mediată şi girată de Eudoxiu 
Hurmuzachi, în speranţa că, dincolo de deşarte bătălii politice, 
străluminează „o nouă epocă“, cea a unei sperate, necesare şi în bună 
parte realizabilă prosperitate economică. Apelul oficial a fost publicat în 
zi de duminică, adică în 9 februarie stil vechi / 22 februarie stil nou, anul 
1903 (pe viitor vom folosi numai datarea pe stil nou, cea veche fiind 
folosită, pe atunci, pentru a obişnui lumea cu noul calendar): 


„APEL 
îndreptat câtră domnii directori 
ai însoţirilor economice române 
înființate după sistemul R aiffeisen. 


Onorate domnule Director! 


Însoţirile economice române din Bucovina au luat în anii din urmă 
un avânt frumos. Numărul lor s-a sporit considerabil şi ele răspândesc 
binefăcătoarea lor activitate în straturile cele mai nevoeşe ale poporului 
român, ca misionare conştii (conştiente — n.r.), ca adevărate propagatoare 
de cultură pe terenul economic. 

În isolare ele, cât de înfloritoare ar fi, nu sar putea desvolta cu 
puterea dorită, lipsindu-le scutul şi razimul unei organisaţii, prin care 
interesele lor să poată fi purure şi lesne promovate. Organisaţia necesară 
va fi însă dată prin crearea unei C entralea însoțirilor economice române 
din Bucovina. 

Scopul Centralei este: 

1. Representarea însoţirilor asociate față de administraţie şi 
legislaţie. 

2. Ajutorarea însoţirilor la crearea lor şi la purtarea agendelor. 

3. Revizuirea întregei gestiuni, a purtării conturilor şi a cassei. 

4. Mijlocirea acuirării (procurării — n.r.) şi plasării de bani prin 
purtarea de contocurent, îndeosebi prin: a) luarea în contocurent spre 
fructificare a banilor neplasaţi ai însoţirilor, b) acordarea de credit cătră 
ele. În scopul acesta Centrala are dreptul a lua împrumuturi şi bani în 
contocurent şi dela membri. 

5. Mijlocirea creditului ipotecar pentru membrii însoţirilor afiliate. 

6. Cumpărarea de obiecte trebuincioase pentru agricultură, 
prelucrarea, folosirea, precum şi vinderea productelor agricole pentru 
membrii Centralei. 

7. Crearea de instituţiuni pentru promovarea şi perfecționarea 
gospodăriei agricole.. 

Însoţirile noastre economice stau pe bază naţională şi neatârnate 
de simile (similarele — n.r.) instituţiuni, cari nu sunt româneşti. Motivul 
practic pentru aceasta este că numai aşa ele sunt în stare a se pune pe 
deplin şi energic în serviciul poporului nostru. Şi Centrala proectată, ca 
să-şi poată împlini scopul fără rezervă, nu poate fi organizată altfel decât 
pe bază naţională şi în destulă neatârnare de organisaţiuni economice 
neromâne. 

Necesitatea creării Centralei este azi recunoscută în întreaga țară. 
Conformându-se dorinței generale, esprimată la adunările alegătorilor 
din toamna anului trecut, Dirigenţa partidelor române unite, în şedinţa 
sa din 16 Faur a.c., a decis, împreună cu alți bărbaţi ai naţiunii, cu 
unanimitate a promova crearea Centralei, luând totodată inițiativa pentru 
aceasta prin hotărârea unui proect de statute şi deciderea convocării 
adunării generale constitutivă a „Centralei însoțirilor economice 
române din Bucovina“ peziua de 10 Martiea.c,, la Cernăubi luând 
dispozițiile necesare pentru prepararea acestei adunări. 

Invităm, onorate d-le director, şi însoţirea ce o representaţi să între 
ca membru în Centrala ce se va înfiinţa şi să trimită un representant 
autorizat la adunarea generală constitutivă. Representantul respectiv va 
avea toate drepturile unui membru şi anume dreptul de participare la 
desbatere, de votare şi de alegere activă şi pasivă. 

Spre a putea întra ca membru, însoţirea trebue să se pronunţe legal 
în privința aceasta. Vă rugăm deci a Vă îngriji pentru convocarea imediată 

a unei adunări generale şi a hotărî conform paragraf 52 h. al statutelor 
următoarele: 

1. Întrarea însoțirii ca membru în „Centrala însoţirilor economice 
române din Bucovina, asociaţie registrată cu garanţă limitată“ în Cernăuţ. 
Temelia Centralei formează însoţirile bazate pe acelaşi principiu, 
încheând legătură cu întreprinderi mai mari în scopul echilibrării lipsei 
de bani şi a prisosului în efective. 

2. Supunerea însoțirii statutelor, principiilor, hotărârilor şi îndeosebi 
revisiunei întocmite de Centrală. 

3. Designarea representantului autorisat de a participa în numele 
însoțirii la adunarea constitutivă a Centralei. Legitimarea representantului 
legal al însoţirii, adecă a directorului s“au vicedirectorului se va face 
conform dispoziţiunilor paragraf 19 al. 2; legitimarea altui plenipotențiar 
se va face conform disposiţiunilor paragrafului 21 al. 4 al statutelor 
însoțirii. 

Vă facem atent la necesitatea presentării la adunarea Centralei a 
unei declaraţii de întrare a însoţirii ca membru în Centrală prin un act 
scris şi semnat de persoanele competente (conf. paragraf 20 din stat. 
însoț.). 

Spre orientare mai bună se trimit în alăturare formularele pentru 
declaraţia de întrare şi eventuala plenipotență a representantului (în cas 
de împedicare a directorului sau vicedirectorului). 

În privinţa aceasta s“a adresat şi dl paroch M. Bendeschi la mai 
multe însoţiri cu învitarea de a convoca adunări generale în acelaşi scop. 
Recomandăm deci acelor însoțiri ce au primit această notificare a urma 
avisul prealabil. 

Adunarea generală constitutivă a Centralei va avea loc Marţi în 
10 Marte st.n. a..c., la Cernăuţ, în sala dietală (Palatul țării), la oarele 2 
d.a. 

Pentru Dirigența partidelor române unite: 
Eudoxiu Hurmuzachi 
Nicu Balmoş, Artemiu Berariu, Tudor cav. de Flondor, 
Mihai Bendeschi, Dr. Nicu Blându, Onesim Turcan. 
Dr. lancu Flondor 
Dr. Vasile Gaina, 

Modest cav. de Grigorcea, 
Baron Nicu Mustatza, 
Ilarie Onciul, 
Dr. lancu cav. de Volcinschi, 
Grigori Filimon.“. 


Grigore Filimon apare singur, în colțul din dreapta-jos al paginii 
întâi a gazetei „Deşteptarea“, în vreme ce Mihai Bendeschi, după vechiul 
său obicei, anticipează, se insinuează, iese în frunte. Cât mai în frunte, 
cu delicată modestie creştină. 

În zilele următoare, paginile ziarelor sunt aglomerate de 
publicitatea însoţirilor, unele hotărând în adunare generală asupra 
delegărilor, altele constituindu-se simultan cu delegările. 

Speranţa pare să se transforme în realitate, iar gazetele stârnesc la 
entuziasm cu exemple raiffeisiene din Austria şi din Germania, cu opinii 
ale unor specialişti europeni în economie (Grabmayer, cav. de Hattinberg, 
Klein), stabilind, „în comun acord... că băncile ipotecare ale ţăranilor şi 
cassele sist. Raiffeisen sunt instituţii predestinate pentru acțiunea de a 
zăgăzi îndătorirea progresivă a agricultorilor şi a produce cu vremea 
sanarea raporturilor economice“, pentru că „însoţirile sist. Raiffeisen 
corespund deplin şi au un având deplin“ în universul satului european. 
Desigur că rostul unor astfel de însoţiri economice este „de a dezvolta 
spiritul cartelului“, următorul pas reprezentându-l asociaţiile agricole. 
„Asociaţiele economice represintă o formă practică a comunismului 
modern. Ele se perfecționează mereu în direcția de a impune cât mai 
puţine jertfe şi a produce cât se poate de mult folos, din care causă [i este 
inherent şi principiul educativ, pe lângă cel al producțiunii şi cel al scutirii. 
În organisaţiile sist. Raiffeisen aceste principii sunt representate în relativ 
cea mai mare curățenie. Într această împrejurare zace puterea iresistabilă, 
cu care ele cuceresc terene, spre a nu mai despământeni. Şi în Bucovina 
a început a întra spiritul vremii moderne, care străbate viaţa economică 
generală. Fie ca nici odată să nu mai dispară“ (Deşteptarea, Anul XI, nr. 
16/08.03.1903,pg. 1). 

Şi, într-adevăr, spiritul Raiffeisen însemna spiritul vieţii economice 
moderne, spiritul unei social-democraţii romantice şi, tocmai de aceea, 

benefică. 

Adunarea constitutivă a Centralei raiffeisiene a românilor din 
Bucovina reprezintă un eveniment, în egală măsură istoric şi monden, 
de care primele pagini ale presei vremii nu puteau face abstracţie. 

„Adunarea constitutivă a Centralei 


Adunarea de Marţi a fost una dintre cele mai frumoase şi 
neobicinuite întruniri a unor bărbaţi aleşi prin zelul dovedit pentru neamul 
nostru, veniţi din toate unghiurile româneşti ale Bucovinei spre a pune 
fundamentul la o operă nouă, măreață, menită să consolideze poporul şi 
să-l facă capabil de un nou avânt, de o nouă energie de viaţă. 

Adunarea a fost plină se seriozitate, dar în toate feţele se putea 
ceti entuziasmul profund al pornirii la luptă, între toți domnia o caldă 
legătură şi familiarisare sub devisa muncii, un tablou înălțător pentru cel 
ce nu pune preţ pe vorbe, ci numai pe fapte. Boeri, preoți, învăţători şi 
țărani români se aflau la un loc într“o nespusă armonie. 

S“au pronunţat oratori din diferite stări şi se cunoscu cu câtă căldură 
bate prin toate inimele acelaş sânge al Românismului, cu ce intensitate 
bate prin minţi acelaş gând măreț: consolidarea naţională pe toate terenele. 

Unul dintre cei mai simţitori naționalişti şi binevoitori al poporului, 
baron E udoxiu Hurmuzachi, stătu în fruntea adunării, înaugurând“o cu 
cuvinte puţine, dar elequente prin bogăţia înţelesului şi sentimentului ce 
le-a dat naştere. Discursul noului director, dl Nicu Balmo8, a fost mărturie 
a profundei preocupări a inteligenţei române pentru binele şi progresul 
poporului nostru. DI Mihail Bendevschi s*a dovedit din nou ca unul 
dintre acei preoți români cari sunt adevărați conducători prin cugetarea 
şi munca sinceră ce şi-o pun la împlinirea apostolatului lor. 

Un şir frumos de oratori s“a pronunţat. Cald a fost salutul 
directorului Centralei germane, dl Dr.Trubrig. Cu vie satisfacţie a împlut 
inimele dl Tudor cav. deF londor, în calitatea de president al Consiliului 
de cultură a țării. Multă preocupare serioasă au dovedit orațiunile 
domnilor directori şi representanţi ai însoțirilor. Energice sunau cuvintele 
d-lui Grigori Filimon, care a întemeeat mai multe zeci de însoţiri în 
ţară. Mai la umbră stetea neadormitul Dr. lancu Flondor, în care toate 

mişcările româneşti de valoare îşi află razimul trainic şi promovare 
puternică, şi care a pus atât de temeinic mâna la crearea Centralei. 

Purure vrednică de memorie va fi adunarea de Marţi, marture 
neperitoare a patriotismului cu adevărat românesc. Înalţe-se pe 
fundamentul pus cetatea consolidării şi avântului poporului nostru sub 
devisa armonicei munci! Şi ca cetatea nouă nici odată să nu se surpe 
ajute Dumnezeu! 

* 

Deja de luni sara sosise la Cernăuţ o parte însemnată dintre domnii 
directori şi representanţii însoțirilor Raiftfeisiene române din ţară. Marţi 
demineaţa era o plăcere, când mereu întâlniai oaspeţi rari, feţe senine şi 
inspirate: de preoți, învăţători şi gospodari din toate regiunile Bucovinei, 
dela şes şi dela munte, toți veniţi cu gândul înalt de a adaoge o parte tare 
la fundamentul trainic, ce avea să se pună pentru bunăstarea viitoare a 
poporului nostru. Pe lângă domnii directori şi representanți destinați, 
grăbise la Cernăuţi un număr însemnat de bărbaţi de toate stările, cu 
interes de causă. La 2 [| oare p.m. sala dietei era plină. 

Ca oaspeţi au apărut şi d-nii Dr.Trubrig şi Dr. Wolf, directorul şi 
vicedirectorul Centralei germane, şi dl cons. al ţării A. Zachar. 

Adunarea a fost deschisă de dl baron Eudoxiu Hurmuzachi prin 
următorul discurs: 





„Onorată adunare! 

Cu mare bucurie vă salutăm şi vă dorim: „bine aţi venit, pentru că 
vedem în presenţa d-voastră atât de număroasă dovada că ideea ce o 
propagăm este o idee sănătoasă, care începe a prinde rădăcini în viaţa 
d-voastră. 

Până acuma, d-nilor, lupta noastră s*a concentrat mai mult la 
dobândirile naționale, pentru că fără viață națională un popor nu poate 
exista; nu poate propăşi, dacă i se detrage aerul şi suflarea în atmosfera 
băştinaşă. Noi însă nici-odată n'am uitat şi de chestiele economice şi 
purure a fost năzuinţa atât a înaltei diete, în al cărei lăcaş afăm astăzi 
ospitalitate, cât şi a partidului naţional românesc, precum şi a deputaților, 
a griji şi de bunăstarea economică a poporului din Bucovina şi a promova 
întărirea lui, căci numai un popor carele şi în cele materiale nu se 

neglijează poate să corespundă pe deplin exigenţelor grele ale vieții de 
astăzi. Pentru aceasta v“am invitat pe d-voastră pe ziua de astăzi, ca să 
înființăm Centrala însoţirilor, ca să fie şi pentru băncile săteşti, ce le-aţi 
înființat d-voastre în comunele rurale, o vatră unde să se poată încălzi 
fie-care însoţire. 

Să păşim deci, d-lor, cu ajutorul celui Ceresc la această nouă 
organisare, care pe cât este de binefăcătoare, cu atât cu mai multă cruțare 
şi luare aminte trebue grijită, căci ştiţi că precum sunt hribi buni de mâncat 
şi sănătoşi aşa sunt şi hribi răi, cu cari te poţi otrăvi în puţine ocasuri. 
Aşa şi însoțirile noastre, dacă vor fi bine conduse şi grijite, pot să fie de 
mare folos pentru plugarul român, dacă însă vor fi rău alcătuite pot să 
devie şi un necaz şi un pericol. Sper şi aştept dela bunul simţ al poporului 
român, dela domniile voastre, că vom păşi pe calea cea adevărată şi că 
ziua de astăzi încă după mulţi ani va fi o zi de bucuroasă aducere aminte. 

Aşa să ne ajute Dumnezeu!“. 


Apoi fură salutaţi de president D-nii Dr. Trubrig şi Dr. Wolf, 
apăruţi ca oaspeţi, iar dl. Dr. Trubrig a salutat în numele Centralei 
germane adunarea, dorindu-i succes. 

Urmă dl. paroch Mihail Bendevschi, întemeietorul primelor 
însoţiri Raiffeisiene române, cu expunerea însemnătăţii ce o va avea 
Centrala pentru regenerarea economică a poporului român din Bucovina. 
Apoi a raportat asupra proectului de statute, presentat adunării, citind şi 
explicând disposițiunile principale ale statutelor. Discursul mai lung şi 
foarte instructiv a fost ascultat cu cea mai vie atenţie. 

După terminarea lui, a fost deschisă discuţiunea asupra proectului 
de statute, care a fost foarte vie. La discuțiune au participat d-nii 
Constantin Morariu, |. Sîrbu, Dimitrie Dan, Zaharia Voronca, 
Tonigariu, Andronicescul, L arionescul, Grigori Filimon, Constantin 
Berariu şi Dr. Trubrig. Ea sa încins cu predilecție în jurul cestiei 
părtăşielor şi garanţei. După clarificarea în toate direcţiile a fost primită 
cu unanimitate propunerea d-lor Constantin Morariu şi Zaharia 
Voronca de a se vota statutele en bloc. 

S“a păşit apoi la alegeri în Direcţiune şi Consiliul de control, 
instituindu-se ca scrutatori şi verificatori ai legitimațielor d-nii Dr. lancu 

Flondor şi Dr. Nicu Blându. Presentate au fost 69 declaraţii de întrare 
din partea însoţirilor române sist. Raiffeisen şi 16 declaraţii de întrare de 
la bărbaţi destinşi ai naţiunii. Însoţirile au fost representate parte prin 
d-nii directori, parte prin plenipotențiați. Plenipotenţa presentată de 
representantul însoțirei din Volcineţ (satul natal al Dr. Florea Lupu, 
adversar politic al lui Iancu Flondor şi viitor director al Centralei — n.r.) 
nu a fost recunoscută valabilă din causa că representantul ce s*a anunţat 
nu este membru al respectivei însoțiri, ear actul de plenipotență cuprindea 
defecte esenţiale din punctul de vedere al legalităţii. 

Aleşi au fost d-nii: Nicu Balmo8, director, Onesim Purcan, |. 
vice-director, şi Vasile Marco, II. vice-director, unanim, cu 76 voturi 
date. 

În Direcţiune au fost aleşi ca membri d-nii Mihai Bendeschi 
(numele este grafiat când Bendevschi, când Bendeschi — n.r.), Artemie 
Berariu, Dr. lancu Flondor, Nicu cav. de Flondor, Dr. Radu cav. de 
Grigorcea, Dr. Cornel H omiuca, Teodor L euStean, Vasile Mironovici, 
Ilarie Onciul, loan Popescul, E ugeniu Sârbu şi Zacharia Zub. 

Aducându-se la cunoştinţă că dl T.Leuştean nu mai este membru 
al însoțirii din Fundu Moldovei, alegerea d-sale a fost anulată, alegându- 
se prin aclamaţie în locul d-sale dl. Constantin Morariu în Direcţiune. 

În Consiliul de control au fost aleşi d-nii: baron Eudoxiu 
Hurmuzachi, president, Dr. M. Paschkis, vicepresident, şi ca membri 
d-nii Otto cav. de Flondor, Ambrosie Gribovici, M odest cav. de 
Grigorcea, Constantin baron Hurmuzachi, Samuil M aghior, loan 
de Preda, Atanasie Predie și Teofil Sauciuc. 

Rezultatul alegerii a fost salutat cu vii aclamații. 

Nou alesul director, dl Nico Balmo2 (fratele unui „păstrăvar“ din 
Vatra Dornei, George, care obținuse subvenții pentru crescătoria sa de 
păstrăvi, ambii partizani ai lui lancu Flondor şi veşnic candidaţi ai 
partidului, spre disperarea preoţilor dorneni, care, de la altar, le cerea 
electorilor să nu voteze „opincile“ — n.r.), adresă adunării următoarele 
cuvinte: 

„Prea stimată adunare! 
Mult stimaţilor domni! 

Vă mulţumesc sincer şi respectuos pentru încrederea cu care m'ați 
onorat alegându-mă ca director al „Centralei însoţirilor economice 
române din Bucovina“. 

Postul unui director al Centralei este întru adevăr un post foarte 
onorific (onorant — n.r.), dară pe câtu'i de onorific, pe atâta“i de greu, 
aşa-că cu privire la vârsta mea înaintată nu pot şti ori de voi fi în stare a 
corespunde cu exactitate şi pe deplin tuturor dorințelor ce-mi sunt impuse. 
Din astă causă aş sta la cumpănă, ori să primesc funcțiunea onorifică ori 
ba; pe de altă parte însă văd şi sunt pătruns de însemnătatea cea atât 
mare ce o are Centrala noastră pentru îmbunătăţirea şi ridicarea stării 
economice a poporului nostru, şi din acest punct de vedere îmi dictează 
iubirea cătră neam, devotamentul cătră poporul din care fac parte să 
declar: cum-că primesc postul de director al Centralei. 

Domnilor! D-voastră cunoaşteţi cu toții soarta cea grea a 
agricultorilor, cunoaşteţi foarte bine greutățile cele multe pe care le 
întâmpină ei mai ales la procurarea creditului de care au lipsă şi ştiţi 
cum-că, din multele rele de care e bântuit poporul nostru, este cămătăritul 
răul cel mai mare; cămătăritul, care, în felurit mod şi felurite forme, 
roade la măduva materială a poporului nostru. Urmările triste ale acestui 
cămătărit le puteţi afla în toate comunele din ţară. 

Pentru delăturarea acestui rău şi pentru îmbunătățirea şi ridicarea 
stării economice a poporului muncitor dela ţară sau dovedit până astăzi 
ca cel mai puternic mijloc însoțirile după sistemul lui Raiffeisen, 
pentru-că aceste însoţiri lucră cu dobândă cât se poate de eftină, se 
acomodează referinţelor materiale ale agricultorilor şi, pe lângă asigurarea 
financiară a împrumutului, caută ele mai ales: ca un împrumut dat să 
aducă efectiv şi un folos material. 

Însoţirile de păstrare şi credit după sistemul Raiffeisen sunt bune 
tuturor celor-lalte acțiuni ce le va întreprinde Centrala pentru a uşora 
soartea agricultorilor; şi din causa aceasta, mai înainte de toate, va merge 
ținta Centralei purure într“acolo, de a întări însoțirile Raifeisiene din 
ţară. 

Centrala are să rezolve multe şi grele probleme; ea însă nu va fi în 

stare a lucra cu succes, dacă însoţirile nu vor fi la înălțimea chemării lor. 

Edificiul pre care l-am terminat astăzi prin înfiinţarea unei Centrale 
pentru însoţirile noastre economice, va fi înzădar rădicat, dacă temelia 
lui nu va fi tare sănătoasă şi compusă din un material bun, adecă solid. 
Temelia acestui edificiu însă sunteți Domniile voastre, d-lor directori şi 
representanţi ai însoţirilor rurale. 

Domniile voastre, cari sunteţi aleşi din fruntea poporului la 
conducerea însoțirilor economice dela ţeară, aveţi în prima linie dorinţa 
de a conduce aceste însoţiri în spiritul organisatorului lor, lui Friedrich 
Wilhelm Raiffeisen, și noi, cei din Centrală, cerem şi Vă rugăm cu 
insistență: ca să purcedeți întru împlinirea chemării Domniilor voastre, 
tot-deauna cu abnegaţiune, cu deplină desinteresare personală şi cu 
dragoste, ca nişte prieteni adevăraţi şi sinceri ai poporului din care faceți 
parte. 

Pe lângă asta, se mai cere purtarea corectă a cărților şi a conturilor 
şi, în privinţa aceasta, vă rog să vă ţineţi strict şi în toate punctele de 
instrucțiunile existente pentru purtarea însoţirilor Raiffeisiene, fără ca 
să faceți vr'o abatere, pentru că aceasta ar îngreuia peste măsură 
activitatea Centralei. Și tocmai din acest punct de vedere Centrala va 
căuta tot-deauna a susţine o uniformitate, atât cu privire la statutele, cât 
şi la regulamentul însoțirilor cari s“au asociat Centralei. 

Nu mai puţină cumpănă va pune Centrala şi pe regularitatea 
corespondenţei ce o va avea cu însoţirile din ţeară; toate întrebările şi 
toate scrisorile dela Centrală trebue răspunse fără de întârziere, pentru 
că altfel nu numai că se îngreuiază mersul regulat al afacerilor, dară se 
ivesc şi cheltueli zădarnice. 

Asemene şi emisele sau ordinaţiunile ce se vor eda dela Centrală 
trebuesc exact împlinite. 

În acesta împlinind Centrala dătorinţele sale, eară însoțirile rurale 
dătorinţele lor, activitatea noastră, prin o muncă comună şi temeinică, va 
aduce de bună samă fructele ce le dorim în interesul îmbunătățirii şi 
ridicării stării economice a poporului nostru, fiind, şi în cazul prezent ca 
în toate, unirea întru cele bune garanţia pentru succesul dorit. 

În fine zic, cum am spus şi tot spune Românul la începutul fiecărui 
lucru bun: 

Doamne, ajută!“. 

Discursul noului director a fost primit cu vii strigări de „să 
trăiască“. 

DI Tudor cav. de Flondor salută, apoi, în călduroase cuvinte 
mişcarea actuală a poporului român în direcția consolidării şi progresului 
economic, care este baza pentru o desvoltare trainică şi plină de fericire 
pentru popor. Promite, între vii aclamații, în calitatea sa de president al 
Consiliului de cultură a ţării (organism agricol — n.r.), că va căuta să se 
promoveze, după toate puterile, interesele nou createi Centrale. 

DI. Grigore Filimon salută spiritul nou ce a întrat în poporul 
român, spiritul de închegare şi solidarisare între toate straturile poporului 
român în direcţiunea consolidării forțelor vitale şi a progresului. 
Principiul fundamental al sistemului R aiffeisen este garanţia reciprocă 
nemărginită, principiul unirii: toți pentru unul Si unul pentru toți. În 
poporul nostru zace o înaltă putere vitală, care tinde la validitare. Misiunea 
inteligenţei este de a da acestor forţe un curs sănătos prin muncă adevărată 
şi desinteresată. Nu în goana după măriri şi în agitație lipsită de ori-ce 
conştiinţă se va găsi salvarea poporului. Fie crearea Centralei într“un 
ceas bun, dee ea direcțiunea pentru o desvoltare trainică, făcându'l pe 
poporul român capace (capabil — n.r.) de a susţine concurenţa cu alte 
popoare ce“l încunjură. 

La propunearea presidentului, adunarea decide, prin aclamaţiune, 
ca foaca „Deşteptarea poporului“ să fie foae oficială a Centralei. 

Adunarea a fost încheiată de dl baron Eudoxiu H urmuzachi cu 
următoarele cuvinte: 

„Pe calea legală voim să ne desvoltăm ca să fim puternici şi în 
gospodăria noastră, şi mulțămim, şi la această ocasiune, aceluia ce ne-a 
dat dreptul de a lucra pentru binele neamului, M. Sa, Împăratul Francisc 
Iosif ] să trăiască!“. 

Întreaga adunare izbucni în vii strigări de „să trăiască“. 

Adunarea s-a sfârşit la 6 oare p.m., rămânând în sufletul tuturor 
participanţilor o adâncă satisfacțiune şi conştiinţa de a fi pus temelia la 
una dintre cele mai pline de binecuvântare instituţiuni naţionale“ 
(Deşteptarea, Anul XI, nr. 17/1903, pp. 1,2). 

Grigore Filimon trăia, aşa că nu i s-a acordat nici o funcţie, nu a 
fost onorat cu nimic şi prin nimic. Abia peste vreo două luni, printr-un 
comunicat, avea să fie anunțată angajarea lui ca inspector al nou înființatei 
Centrale. Grigore Filimon avea să devină legendă, spre folosul politic al 
grupărilor româneşti de atunci, abia peste vreo trei ani, abia după ce 
Filimon, aşa cum scrisese publicistul Mihai Teliman, avea să „pună capul 
spre odihnă“. 

În 1905, când moare, Grigore Filimon lasă în urmă 100 bănci 
raiffeisiene, numărul lor sporind, până în 1914, primul an de război 
mondial, în care Bucovina, ca provincie austriacă, este implicată, la 168 
însoţiri raiffeisiene române. 

Deschiderea Centralei însoțirilor economice române din Bucovina 
s-a făcut în prima zi de vară a anului 1903, cu transmiterea instrucţiunilor 
şi prin intermediul „foaei oficiale a Centralei“, gazeta „Deşteptarea“, 
numită şi „Deşteptarea poporului“, pentru că era „Foaia partidului poporal 
naţional“, condus de lancu Flondor, partid din care făceau parte 
majoritatea preoţilor şi învăţătorilor români din Bucovina, regăsibili, de 
altfel, şi în conducerea însoţirilor rurale. Evenimentul deschiderii 
Centralei a fost salutat şi prezentat în numărul din 31 mai 1903 al gazetei 
bisăptămânale „Deşteptarea“. 

„Deschiderea Centralei 
însoțirilor economice române 
din Bucovina. 


Un moment însemnat în dezvoltarea şi organizarea noastră 
economică şi naţională va fi în ziua de 1 lunie a.c., în care nou creata 
„Centrală a însoţirilor economice române din Bucovina“ va întra în 
activitate, desăvârşind astfel opera începută acuma 5 ani (1898 —n.r.) şi 
continuată, în cei 3 ani din urmă (1900-1903 — n.r.) cu o sârguință şi 
tenacitate admirabilă de cătră membrii partidului nostru. 

Puţine comune române încă există, cari sunt lipsite de câte o însoţire 
economică după sistemul Raiffeisen. Cine nu-şi aduce aminte de 
ostilitățile şi greutăţile a căror învingere trebuia să premeargă! Totul ce 
nu este binevoitor poporului nostru se pusese în mişcare ca să 
zădărnicescă opera începută a organizării noastre economice; intrigi şi 
persecuţiuni se deslănţuiseră (din partea cămătarilor, din partea băncilor, 
inclusiv cele „româneşti“, precum cea înfiinţată la Gura Humorului de 
preotul Cobilanschi şi de alţi câţiva preoţi ai românilor, care nu acordau 
credite membrilor însoţirilor raifeisiene şi care duceau o susținută 
campanie de denigrare a noilor instituţii economice — n.r.). Antagonismul 
a rămas de ruşine, numărul însoţirilor crescu mereu. Țăranul nostru cu 
atât mai mult şi mai mult a înţeles că instituţiunea nouă, ce începe a se 
încuiba prin comune, este menită să-i aducă spor şi ajutor în grelele sale 
nevoi. Din capul locului el a primit însoţirile cu multă încedere şi 
însufleţire, cu toate intrigele făcute de a“ seduce şi preface în antagonist 
(adversar —n.r.). 

În isolare, însoțirile nu ar fi putut progresa după trebuinţă. Se 
impunea de sine organisarea lor comună sub o instituţiune centrală, prin 

intermediul cărei să-şi poată resolva problemele mai mari şi complicate. 
Întrarea în activitate a Centralei îndeplineşte această lacună. 

Este un noroc că din capul locului s-a găsit în ţara noastră un 
institut financiar mare, bine acreditat şi înzestrat cu mijloace bogate, 
care s-a decis a întra în legătură cu Centrala, spre a o alimenta, relativ 
chiar eftin, cu mijloacele financiare trebuincioase. Acest obligament a 
luat asupra sa „Institutul de credit fonciar al ţării“. 

Din capul locului, atât Centrala nou creată, cât-şi numitul institut 
financiar au fost obiectul unor atacuri nemaipomenite din partea unor 
foi scrise în limba românească (ale celorlalte partide politice româneşti, 
lăsate, în ciuda „armistițiului“, fără „merite în folosul naţional“ — n.r.), 
nu spre onoarea, ci spre batjocura naţiunii noastre. Cer şi pământ s-a pus 
în mişcare spre a compromite nou creata Centrală încă înainte de a întra 
în activitate. Câte şi câte pretexte se inventară spre a lovi în ea şi în 
persoanele chemate la conducere. Mai puternic s-a arătat zelul bărbaților 
chemaţi, decât ca atacurile şi batjocoririle să-i poată abate dela împlinirea 
grelei sarcini primite. 

Cât de puţin fundate au fost şi sunt atacurile din punct de vedere 
financiar dovedeşte clar faptul că şi Centrala germană a găsit cel mai 
covenabil a întra cu numitul institut financiar în aceeaş legătură ca şi 
Centrala română. Faptul acesta este de o eloquenţă zdrobitoare şi va fi 
apt a împrăştia şi ultimele resturi de îndoeli şi nedumeriri. 

Centrala nou creată va fi inima la care va curge şi dela care se va 
răspândi capitalul alimentator pentru însoțirile rurale, susținând pulsul 
normal şi sănătos. Însoţirile rurale se vor putea achita de acum cu uşurinţă 
de obligamente, atât față de depunători, cât-şi față de clientela doritoare 
de împrumuturi. 

Capitaliele româneşti, astăzi împrăştiate pela instituțiuni financiare 
neromâneşti, se pot plasa de acum fără ori ce risc pela însoţirile rurale. 
Restituirea lor grabnică, la trebuință, nu va găsi nici o pedecă. Favorul 
mare al plasării pela însoţiri va fi apropierea institutului la care s-au 
depus banii şi fructificarea relativ foarte bună, mai bună decât la ori-ce 
alt institut financiar, fără-ca siguranța plasării să fie cât de puţin alterată. 

Centrala, prin intermediul însoțirilor, va împlini cu vremea o 
imposantă misiune social-politică; ea va mijloci pretutindeni prin comune 

şi crearea altor instituţiuni economice, menite să desmorţească şi să 
deslănţue forțele producțiunii, şi va deprinde populaţia rurală, încetul cu 
încetul, la o economie raţională, apropiind-o de perfecțiunea modernă. 
Ea va contribui la închegarea noastră socială, trezind şi desvoltând forțele 
industriale şi comerciale la ţară, contribuind astfel la desrobirea de tutela 
de astăzi esploatatoare şi pernicioasă. 

Cu ziua de 1 lunie se inaugurează o nouă epocă a consolidării şi 
progresului nostru pe teren economic. Fie ca nou creata noastră Centrală 
să-şi împliniască misiunea cu cel mai înalt patriotism naţional: „Menirea 
ei tot înainte măreț îndrepte paşii săi!“ (Deşteptarea, anul XI, nr. 39/ 
1903, pg. 1) 

„Instrucțiune 
pentru însoţirile de păstrare şi credit 
registrate cu garanță nemărginită. 


Centrala însoţirilor economice române din Bucovina a fost 
înregistrată la tribunalul imperial regional, secţia comercială, din Cernăuţ, 
la 29 April 1903 şi va începe activitatea sa în ziua de 1 luni n(ou) 1903. 

Onoratele însoţiri, cari s-au asociat acestei Centrale, sunt învitate 
a solvi părtăşiele (părţile sociale, acțiunile — n.r.) lor şi taxa de întrare. 
Prin statutele noastre s-a stabilit că, pentru câte 25 membri ai fiecărei 
însoţiri rurale, este a se depune o părtăşie de 100 coroane. În consecinţă, 
crescând numărul membrilor însoțirii respective, va urma naturalminte 
să se completeze şi numărul părtăşielor şi la Centrală. 

Câtimea părtăşielor de plătit întâia oară se va calcula după numărul 
membrilor constatat pe ziua de 31 Mai 1903. 

Pe lângă părtăşie, fiecare însoţire mai este obligată a solvi şi o 
sumă de 10 coroane ca taxă de întrare. 

Sumele aceste, precum şi altele ce ar urma a se trimite pe viitor 
Centralei, sunt a se vărsa la cel mai apropiat oficiu poştal, prin cecuri 
(Sparkassa-Erlagschien) ale cassei de economie poştale, în comptul 
Centralei şi la adresa institutului „Bukowinaer Bodencredit-Anstalt“ din 
Cernăuţ. 

În acelaş timp Însoţirea va face cunoscut Centralei această plată, 
scriindu-i pe imprimatul formular A, ale cărui coloane vor trebui să fie 
completate în modul cel mai munuţios. 

Îndată ce Centrala va primi din partea institutului „Bukowinaer 
Bodencredit-Anstalt“ înştiințarea despre întrarea banilor trimişi, ea va 
certifica aceasta la adresa însoţirii pe imprimatul formular C. 

Deoare-ce această operaţiune se efectuiază prin mijlocirea cassei 
de economie poştale din Viena, va trebui să treacă un interval de o 
săptămână între data vărsării banilor şi aceea a certificării de primirea 
lor. 

În urma deciziunii Direcţiei şi a Consiliului de control, din 27 
Mai 1903, pentru capitalurile plasate la Centrală se va servi o dobândă 
de 411%. 

Însoţirile vor plăti deocamdată o dobândă de 6% pentru 
împrumuturile făcute la Centrală. 

Ori-ce cerere de plată adresată Centralei, fie o cerere de împrumut, 
fie de restituire a părtăşielor sau de plată a procentelor, este a se face pe 
imprimatul formular D, adnotat în mod minuţios. 

Direcţia Centralei, examinând mai întâiu antenticitatea 
semnăturelor şi capacitatea de credit a Însoţirii respective, va da apoi 
institutului „Bukowinaer Bodencredit-Anstalt“ ordinul de plată. Însoţirea 
este obligată a indica în formularul D, pe care-l va trimite Centralei, 
modul în care doreşte să-i se espedieze banii. Spre acest sfârşit ea va 
anula coloana care cuprinde modul neconvenabil de espediţiune, arătând 
astfel dacă espediţiunea este a se face prin un cec al cassei de economie 
poştale sau prin scrisoare asigurată de valoare. 

Modul întâiu de espediţiune este mai puţin costisitor şi 
recomandabil atunci când va fi casul de a se trimite sume mai mici, 
adecă până la 200 coroane, şi când nu se va presinta necesitatea de a 
avea suma aşteptată la disposițiune mai curând decât în opt zile. 

Espediţiunea prin scrisoare asigurată de valoare este mult mai 
costisitoare şi se va face în ori-ce alte cazuri, dar mai ales în cazurile de 
urgentă trebuință de bani. 

Însoţirea va fi înştiințată de cătră Centrală, prin imprimatul 
formular G, despre eliberarea ordinului de plată dat institutului 
„Bukowinaer Bodencredit-Anstalt“, iar la rândul său ea va fi datoare a 
aduce imediat la cunoştinţa Centralei, prin imprimatul formular H, 
primirea banilor. 

Imprimatele de formularele A, D şi H se vor trimite însoțirilor în 
numărul necesar. 

Notificarea formală despre întrarea ca membru în Centrală se va 

face prin formularul declaraţiunii de întrare, în care urmează a se indica 
şi numărul membrilor însoţirii, constatat pe ziua în care s-a cerut primirea. 

Deodată cu această notificare se va înainta şi o listă, cuprinzând 
semnăturilor tuturor membrilor direcțiunii însoţirii şi aceea a casierului 
ei, care toate vor trebui să fie subscrise de fiecare semnatar cu însuş 
mâna sa. La sfârşitul acestei liste de semnături, preşedintele direcțiunii, 
împreună cu cel al consiliului de control sau de un membru al consiliului 
de control designat de preşedinte, vor certifica autenticitatea lor. 

Cu ajutorul acestei liste, Centrala va esamina autenticitatea 
semnăturilor puse pe scrisorile primite dela însoţire. Găsind motive de 
bănuială, va retrimite însoțirii scrisoarea, cerându-i lămuriri. 

Până la prima revizuire a modului de gestiune al însoţirii, Centrala 
nu va putea acorda decât credite mici şi numai după-ce inspectorul 
Centralei va fi făcut o reviziune minuțioasă creditul va pute urca amăsurat 
creditului însoțirii. 

Toate veniturile şi cheltuelile se vor înregistra la Centrală în acelaş 
mod ca şi la fiecare însoţire. Această înregistrare, precum şi înregistrarea 
la institutul „Bukowinaer Bodencredit-Anstalt“, apoi corespondența, în 
modul mai sus arătat, şi, în fine, înregistrarea la însoţire, oferă în totalilatea 
lor garanţiele cele mai sigure precum un control serios a gestiunii 
afacerilor. 

Pentru a înregistra exact în compturi (conturi — n.r.) taxele de 
întrare, părtăşiele ce vor trebui vărsate la Centrală, prisosul de bani în 
depunere şi împrumuturile primite dela Centrală, să se observa 
următoarele: 

1. Taxele de întrare (10 coroane) întră în coloana Jurnalului pentru 
cheltueli „f* şi în „Registrul C pentru împrumuturi luate şi compturi 
curente cu nemembri“ ca depunere pe un compt separat, ce poartă numele 
„Centrala“. În Cartea mare se întroduc aceste părtăşii la „Debit“ în 
„„Comptul compturilor curente cu nemembri“. 

II. Părtăşiele trimise Centralei dela însoțiri întră în coloana 
jurnalului de cheltueli „f* şi în „Registrul C pentru împrumuturi luate şi 
compturi curente cu nemembri“ ca depunere pe un cont separat, ce poartă 
numele „Centrala“. În Cartea mare se întroduc aceste părtăşii la „Debit“ 
în „Comptul compturilor curente cu nemembri“. 

III. Depunerile trimise de însoțiri la Centrală se întroduc în coloana 
jurnalului de cheltueli „c“ (compt curent) şi în Registrul C ca şi părtăşiele, 
în un compt separat. 

IV. În fine, întră împumuturile primite prin mijlocirea Centralei în 
coloana Jurnalului pentru venituri „c“ (compt curent), în Registrul C pe 
alt compt separat la „Credit“ şi în Cartea mare pe „Comptul compturilor 
curente“ la „Credit“. 

Însoţirile nu vor putea face negoț cu mărfuri decât abia în urma 
modificării statutelor în acest sens, ceea ce se va efectua în una din cele 
mai apropiate adunări generale ale Centralei. De altmintrele, în privinţa 
aceasta, Centrala nu va lipsi a emite instrucţiuni speciale. 


Grigori Filimon Nicu Balmo2 
inspector director“. 


„Comunicat 
dela „Centrala însoţirilor economice române din Bucovina. 


Direcţiunea împreună cu Consiliul de control au ţinut o şedinţă 
comună în 27 Mai n(ou).a.c. în care s-a hotărât: 

Începerea activităţii Centralei cu 1 Iunie n.a.c. Constituirea unui 
comitet stabil de acţiune, care va ţine regulat oare de birou. 

Numirea d-lui Grigori Filimon ca inspector al însoțirilor. 

Stabilisarea d-lui Adrian Lipeţchi ca contabil. 

Declararea ziarului „Deşteptarea“ ca organ de publicitate oficial 
al Centralei. 

Solvirea de 411% pentru banii depuşi de însoţiri la Centrală şi 
darea de împrumuturi la însoţiri cu 6%. 

Imprimatele formularelor (vezi instrucțiunea) se vor espeda cătră 
fie-care însoţire fără întârziere, şi anume: form. A. în 20 exempl., C în | 
ex., D în 20 ex., E în 1 ex., G în 1 ex., H în 20 ex., şi izvodul membrilor 
direcţiunii în 2 ex.“ (Deşteptarea, Anul XI, nr. 39/1903, pg. 2). 





Centrala însoţirilor economice române din Bucovina, după modelul 

şi în spiritul Raiffeisen, exista. Exista ca nucleu al unui ansamblu de măsuri 
care vizau prosperitatea satului românesc, cum ar fi însoțirile agricole, 
însoţirile silvice şi forestiere, cooperaţia de producţie şi de consum. Între 
timp, pentru desăvârşirea operei, politicienii „poporali“ ai lui lancu Flondor, 
iubitori de neam şi patrioţi reali, militau pentru „regularea creditului 
agricol“, care să fie acordate de „Institutul de credit fonciar bucovinean“, 
drept credite de exploatare agricolă şi credite ipotecare de investiții, prin 
intermediul Centralei raiffeisiene a însoţirilor economice româneşti din 
Bucovina. Exista, pe atunci, o solidaritate complexă, o solidaritate a 
moşierilor, a intelectualilor, inclusiv a clerului de ţară, şi a ţăranilor, soldată 
cu o înflorire a localităților rurale din Bucovina, care a individualizat superb 
gospodăria bucovineană în geografia diversă a gospodăriilor româneşti de 
pretutindeni. 

Desigur că lucrurile n-au mers, încă de la început, suficient de 
mulțumitor, dar entuziasmul specific românilor se manifesta din plin, în 
ciuda faptului părtăşiile rurale erau nesemnificative, adesea mai mici sau 
cel mult egale cu subvențiile oferite de Comitetul Ţării: 


„Centrala însoțirilor economice române din Bucovina în 
Cernăubh Centralei însoţirilor economice române din Bucovina i s-au fost 
ataşat, până în 20 Faur 1904 nou, optzeci de Însoţiri de păstrare şi credit 
după sistemul Raiffeisen şi o însoţire de consum şi vânzare, dintre cari au 
solvit părtăşiile cuvenite următoarele: 

Cuciurmare 500 coroane, Mihalcea 300 coroane, Broscâuji-noi 
300 coroane, Suceveni 300 coroane, Părhăuţi 300 coroane, Dorna 
Candreni 200 coroane, Putna 300 coroane, Ropcea 300 coroane, 
Crainice2ti (Grăniceşti) 200 coroane, Pureni 300 coroane, Pârtesti de 
jos 600 coroane, Banila moldovenească 600 coroane, C alafindezti 400 
coroane, BotuSana 300 coroane, Boian 600 coroane, TiSăuţi 300 coroane, 
Ili2e2ti 300 coroane, lacobeni 100 coroane, Stulpicani 300 coroane, 
Milisăuți 400 coroane, St. Onufrei (acum, suburbie a Siretului) 200 
coroane, Pătrăuppe Sirete 300 coroane, Dimca 200 coroane, Camenca 
300 coroane, lordănezti 300 coroane, laslovăbp300 coroane, Broscăuți- 
vechi 200 coroane, RoSia 400 coroane, Frătăulul-nou 400 coroane, 
Arbore 600 coroane, Ceahor 300 coroane, Ude2ti 500 coroane, Baineb 

200 coroane, Opriseni 200 coroane, 2cheia 400 coroane, Baia%e2ti 200 
coroane, Vatra M oldaviței 400 coroane, Stroie2ti 100 coroane, Breaza 
400 coroane, Stupca 500 coroane, Carapciu pe Sirete 800 coroane, 
Costâna 800 coroane, Solca şi Clit 100 coroane, Crasna-llIschi 100 
coroane, Însoţirea de consum în Crasna-lIschi 100 coroane. 

Suma totală a părtăşiilor solvite este, deci, de 15.000 coroane şi, 
aşadară, garanţia statutară ajunge la suma de 477.000 coroane. 

Luând Centrala un avânt aşa de frumos, atragem atenţiunea 
publicului strângător român şi asupra împrejurării că Centrala primeşte şi 
depuneri spre fructificare în conto-curent, conform anunţului publicat în 
ziarul nostru, şi îndemnăm publicul de a întra în relații cu acest institut 
românesc” (Deşteptarea, nr. 22 din 14/27 martie 1904, pg. 2) 


O parte din însoţiri lâncezesc, altele încă nu au o forță financiară 
redutabilă (de pildă Crasna-llschi, care îşi procură o singură părtăşie, de 
100 coroane, în ciuda funcțiilor pe care le ocupă Mihail Bendeschi în 
Centrală), dar şi aşa se simte o revigorare a satului românesc din Bucovina. 

Încercarea preoţilor, învăţătorilor, boierilor şi scriitorilor români din 
Bucovina de a sprijini emanciparea satului românesc prin cultură şi prin 
prosperitate economică (esenţa crezului raiffeisian) a avut de înfruntat, în 
primul rând, piedici obiective, puse de conservatorismul unui popor reticient 
în faţa noului şi incapabil să-şi califice, într-un timp scurt, personalul tehnic 
cerut de o astfel de întreprindere. S-au improvizat, cu sprijinul societăților 
culturale, precum Societatea academică „Dacia“, cursuri serale de 
contabilitate şi cursuri pentru instruirea de conducători de bănci, apoi, 
odată cu amplificarea şi diversificarea sistemului cooperatist, au fost 
organizate adevărate şcoli de contabilitate. Numai că sistemul Raiffeisen 
se cam golise, în Bucovina următorilor ani, după lunecarea de sub influența 
Partidului Poporal Naţional, şi, în special, sub influența Flondorenilor, de 
morala raiffeisiană, Centrala însoţirilor româneşti devenind, încetul cu 
încetul, dintr-un ţel al politicii, un instrument la îndemâna politicului şi un 
mijloc de îmbogăţire a unor politicieni, mijloc nedemonstrat, dar vizibil, 
prin plasamente de capitaluri în afaceri nerentabile, şi încă la prețuri cu 
mult peste cele ale cursului pieții. 

Florea Lupu 
între „politicianii noştri 
şi politica lor economică“ 


Florea Lupu, cel numit de Aurel Morariu „îndrumătorul energic 
al ideii cooperatiste“ în Bucovina, se va folosi de Centrala română a 
însoţirilor sistem Raiffeisen, impunând cumpărări de proprietăți 
imobiliare la preţuri incredibil de mari, fiind bănuit de obținerea unor 
beneficii neoneste şi de şubrezirea încrederii sătenilor în sistem. Probele 
puse la dispoziţia opiniei publice de „Revista Politică“ din Suceava sunt 
credibile în demascarea unei corupţii indecente, care nu poate fi anulată 
nici măcar de replici, dar băncile populare nu-şi pierd credibilitatea, nu 
se maculează din pricina liderilor, continuând să se dezvolte. 

Florea Lupu se născuse în 1863, la Volcineţ, localitate bucovineană 
multietnică, în care deputatul Florea Lupu a izbutit să menţină o şcoală 
românească, în ciuda vicisitudinilor vremii. La Volcineţ funcţiona o 
însoţire Raiffeisen încă din 1899. 

Doctor în drept al Universităţii din Cernăuţi, apoi practicant la 
Procuratura de finanţe, apoi, printre altele, redactor la Monitorul Oficial 
Imperial din Viena, secretar şi, ulterior, consilier la Tribunalul din 
Suceava, dar şi deputat în parlamentul vienez (din 1898), „îndrumătorul 
energic al ideii cooperatiste“, Dr. Florea Lupu, are de făcut față unor 
acuze grave de corupţie, formulate de iredentistul român din Bucovina 
Vasile Liţu, acuze la care va răspunde neconvingător. Dar polemica Liţu- 
Lupu mărturiseşte două puncte de vedere diametrale față de 
caracteristicile româneşti în aplicarea în Bucovina a ideilor cultural- 
sociale formulate de Friedrich Wilhelm Raiffeisen. Pentru că referirile 
la neştiinţa sătenilor în privința avantajelor economisirii (de care se vorbea 

în primul articol bucovinean cu tematică economică, „Cruţare şi lucsu“, 
publicat în „Foaea Societăţii“ de Ambrosiu Dimitroviţă, în iunie 1865), 
la neprofesionismul şi corupţia conducătorilor de bănci săteşti, care nu 
se sfiesc să încalce, adesea, prevederile statutelor, sunt mai mult decât 
credibile, sunt atestate istoric drept tradiţie decadentă, adică mentalitate. 
Pentru că slaba sau chiar inexistenta consiliere bancară în privinţa folosirii 
creditului, recomandată de F.W. Raiffeisen, nu se face în Bucovina, 
mituirea de tip balcanic, specifică românismului, funcţionând în 
detrimentul împlinirii visurilor întemeietorului sistemului de realizare a 
bunăstării social-morale a satului. Pentru că, în Bucovina vremii, 
activitatea bancară în sine se cam golise de caracterul cooperatist, care 
vizează, prin definiţie, „ameliorarea stării economice a debitorului“, banca 
rurală devenind, uneori, oportunitatea afirmării unor trufii autocratice 
locale şi, cel mai adesea, o activitate bancară în sine, tot mai apropiată 
de liberalism şi tot mai obedientă politic. Concepute, în Bucovina, ca 
repere ale unui naționalism constructiv, care să descătuşeze şi să pună în 
valoare energiile creatoare ale comunităţilor rurale, însoțirile de economie 
şi credit devin, încetul cu încetul, şi mijloace de propagandă politică, dar 
şi argumente otrăvite în declamarea unui naționalism decadent. 

Dezvăluirile din „Revista Politică“, în bună parte bazate pe adevăr, 
deşi există şi „trageri la temă“, infirmate de viitor, au ca sursă de 
informare, dezvăluită după încheierea polemicii, raportul întocmit de 
„un înalt funcţionar ministerial ce a controlat Centrala“, document 
nedezvăluit părtaşilor şi opiniei publice din Bucovina de Dr. Florea Lupu. 
Dar, dincolo de adevărurile relative ale polemicii, există şi o realitate, 
care supravieţuieşte vremurilor, realitatea satului bucovinean, revigorat 
în anii însoțirilor economice sistem Raiffeisen şi rămas cu un avans de 
splendoare neegalat nici până astăzi de celelalte sate ale românilor din 
provinciile noastre istorice. 

În anii în care şi-a fundamentat sistemul, Friedrich Wilhelm 
Raiffeisen ştia că structurile economice ale solidarităţii sociale au 
adversari doctrinari (liberalism, marxism, anarhism etc.), adversari direct 
interesaţi (sistemul bancar existent) şi adversari organici (deci, care vin 
din interiorul însoţirii şi care vor folosi solidaritatea pentru rezolvarea 
propriilor interese). În Bucovina, toate aceste trei sisteme de ostilități se 

manifestă agresiv, dar, aşa cum o demonstrează şi polemica Liţu-Lupu, 
pe care o vom reproduce în cuprinderea ei social-economică, sistemul 
Raiffeisen rezistă. Rezistă datorită scânteii divine care-l caracterizează 
în concepere, rezistă datorită unei funcționalități obiective, de veşnică 
necesitate şi actualitate, pe care oamenii, cu toate slăbiciunile lor, nu o 
pot şubrezi. 


„Politicianii no2tri Si politica lor economică... Bancele noastre 
rurale, al căror început cade în era boerească încă, funcţionează greu sau 
nu funcționează defel. De economii nu poate fi nici măcar vorba la ele. 
Toate lucră numai cu bani străini, împrumutaţi, şi contribuie la înmulţirea 
averii străinilor, plătindu-le dobândă pentru capitalurile împrumutate. 

Ceea ce ar trebui să se întâmple numai la ceasuri extraordinare 
este la bancele noastre regulă. Poporul nostru nu cunoaşte încă rostul 
bancelor săteşti. Nime nu-şi bate capul să-l facă să înțeleagă că bancele 
săteşti au în prima linie menirea să-i deie posibilitatea să facă economii, 
să cruţe măcar puțini bani albi pentru zile negre. 

Palmaşii noştri nu depun la bancele săteşti nici un ban spre 
fructificare. Tot resultatul muncii lor de-o săptămână se cheltueşte, 
Duminica, în crâşmă. Ce sume enorme s-ar putea economisi dacă palmaşii 
noştri ar depune cel puţin câte o coroană pe săptămână la bancele săteşti. 
Cât de lesne ar putea să puie sărăcimea noastră, în modul acesta, temelia 
pentru îmbunătăţirea stării sale economice în viitor, dacă ar fi deşteptată 
şi îndrumată la economie, să cheltuiască mai puţin, de cum îi e câştigul. 

În fiecare comună românească se află atâţia bani câţi sunt necesari 
pentru trebuinţele succesive ale locuitorilor ei, dacă ar fi concentrați în 
banca sătească. Locuitorii cei mai cu avere ai comunelor noastre nu numai 
că nu sunt părtaşi ai băncilor sătești, ci preferă să-şi ţină banii în ladă, în 
loc să-i depună la banca sătească, ca să crească prin fructificare. Cauza 
este, pe de o parte, neştiinţa lor, pe de altă parte, însă, şi aceasta-i cea 
mai însemnată, lipsa de încredere în administrația corectă a bancei şi 
temerea că nu va avea capitalul la dispoziţie în caz de trebuință. 

Cauzele acestea n-ar exista dacă țărănimea noastră ar şti că, prin 
concentrarea capitalurilor aflătoare într-o comună în banca sătească, se 
poate folosi nu numai de cel sărac, dară şi cel mai avut, pentru că sumele 

mici depuse de mulţi săraci întrec suma mare depusă de unul mai avut şi 
că toți părtaşii bancei se pot folosi succesiv de banii depuşi la ea, dacă la 
conducerea bancelor ar fi chemate numai persoanele cele mai de încredere 
din comună. 

La acordarea împrumuturilor din bancele noastre săteşti, cel ce 
cere împrumutul nu este întrebat niciodată la ce se vor întrebuința banii 
împrumutați şi conducătorii bancei nu chibzuiesc niciodată ori de scopul 
intenţionat, pentru care voieşte să întrebuinţeze împrumutul, este bun 
sau rău pentru prosperarea economică a celui ce împrumută, ori de 
întreprinderea ce voieşte s-o realizeze poate fi rentabilă sau nu şi, în 
cazul din urmă, să refuze împrumutul cerut. 

Conducătorii bancelor săteşti acordă, de multe ori, împrumuturi 
la persoane despre care ştiu pozitiv că împrumutul va fi întrebuințat nu 
pentru ameliorarea stării economice a debitorului, ci pentru deteriorarea 
el. 

La primirea părtaşilor nu se procede după sensul statutelor, pentru 
că se primesc bețivi, făcători de rele şi alte persoane despre care se ştie, 
înainte, că nu-s de cuvânt, ci de bucluc. Prin procedura aceasta incorectă, 
se zădărniceşte scopul bancei, a conlucra la rădicarea morală a 
populaţiunii noastre. 

Se întâmplă adese că conducătorii bancei săteşti nu proced obiectiv 
şi dezinteresaţi la acordarea împrumuturilor. Unii iau bani, alții zile de 
muncă pentru acordarea împrumutului. Sunt şi de aceia cari cer „cinste“. 
O parte însemnată din împrumutul luat debitorul o cheltuieşte, imediat 
după primirea banilor, în crâşmă, dând „cinstea“ cerută, şi înavuţeşte pe 
crâşmar. 

Toate acestea nu s-ar întâmpla dacă cei ce stau în fruntea Centralei 
însoţirilor noastre economice şi organele lor de control şi-ar împlini 
conştiincios chemarea lor. 

Centrala însoţirilor economice din ţară, în fruntea căreia stă 
politicianul nostru Dr. Florea Lupu, s-a depărtat cu totului tot de la menirea 
ei statutară. Acest institut de credit nu este, ca la Centrala Germanilor, 
pentru alimentarea bancelor săteşti şi fructificarea capitalurilor lor, cari 
nu se pot plasa, ci pentru ca să mărească influenţa politică a domnului 
Dr. Florea Lupu şi a lipaşilor săi, ca să poată domni în ţară după bunul 

plac. 

Încercările făcute de a destitui pe acest domn puţin scrupulor de 
la conducerea Centralei n-au isbutit, pentru că el, prevăzând ce-l aşteaptă, 
a ştiut să paralizeze intenţiunea amintită, primind, imediat înainte de 
adunarea generală, părtaşi noi, cari nu sunt decât instrumente oarbe în 
mâinile sale. Mulţi părtaşi, şi anume cei mai oneşti, s-au retras, din cauza 
aceasta, din Centrala însoţirilor noastre economice. 

Centrala a rămas, deci, pe mâinile domnului Dr. Florea Lupu, fără 
controlul necesar, pentru că celelalte organe administrative ale Centralei 
sunt sau de pănura domnului Dr. Florea Lupu, sau necunoscătoare de 
cauză, sau neglijente în împlinirea obligațiilor impuse prin statute. 

Ce a fost am văzut, ce va fi vom vedea. Nu mai încape nici o 
îndoială că Centrala însoţirilor noastre economice, de sub conducerea 
domnului Dr. Florea Lupu, nu este administrată cum ar trebui să fie. 
Adevărat este că domnul Dr. Florea Lupu este în prima linie responsabil 
părtaşilor Centralei pentru administraţia sa. 

Domnul Dr. lancu cav. de Flondor, şeful partidului român din ţară, 
n-are însă dreptate dacă susţine că afacerea este de caracter pur privat şi 
că publicitatea din cauza asta n-are să se ocupe de ea. 

Centrala însoţirilor economice române este un institut public 
românesc, constituit de Români şi cu capitaluri româneşti. Destinaţiunea 
Centralei este de interes general românesc. Sporiul sau decadenţa ei nu 
se referă, deci, numai la părtaşii ei, ci la toţi Românii din ţară. De aceea, 
avem nu numai dreptul, ci şi obligaţiunea a ne ocupa de administraţia 
Centralei însoţirilor noastre economice, în fruntea căreia stă domnul Dr. 
Florea Lupu, prezidentul Bancei Ţării. Ca să documentăm că Centrala 
nu este încredinţată la persoane potrivite şi că administraţia ei nu este 
mai bună decât a bancelor săteşti, cari sunt părtaşe la ea, vom vorbi, 
deocamdată, numai de afacerile următoare ale acestui institut românesc. 

Înainte cu vreo trei sau patru ani (1906, 1907 — n.r.), a cumpărat 
Centrala o hărdughie de moară de vapor (moară cu aburi — n.r.) cu o 
sumă foarte mare. Ce scopuri a urmărit Centrala cu cumpărarea aceasta 
nu se ştie pozitiv. Unii zic că Centrala şi-a propus să furnizeze făină 
prăvăliilor româneşti din ţară. Dacă ea ar fi urmărit scopul acesta, ca să 
împiedice dependenţa prăvăliilor româneşti de morile străine, a avut timp 

ca să-l realizeze. Pentru că nu l-a realizat, nici n-a cercat să-l realizeze, 
zic alţii că scopul cumpărării morii acesteia a fost altul, care nu corespunde 
defel destinaţiunii Centralei însoţirilor noastre economice. Necredincioşii 
aceştia se bazează pe faptul că morăritul, la noi, în ţară, este puţin rentabil 
chiar şi pentru aceia cari dispun de capitaluri necesare proprii şi cari stau 
singuri şi imediat în fruntea întreprinderii. 

Domnul Dr. Florea Lupu a ştiut prea bine că Centrala însoţirilor 
noastre economice operează mai cu samă cu capitaluri străine, 
împrumutate, pentru cari plăteşte dobândă cam de 7%. Având în vedere 
şi lipsa de un personal instruct şi credincios în profesiunea morăritului, 
domnul Dr. Florea Lupu, şeful Centralei însoţirilor noastre economice, a 
trebuit să fie pe deplin convins că cumpărarea morii nu poate fi nici 
într-un caz rentabilă, pentru că şi prăvăliile noastre româneşti din țară 
sunt atât de puţine la număr; că nu pot să desfacă făina produsă de-o 
moară cu vapor. 

Moara aceasta, dată în arândă unui evreu, nu aduce un venit care 
să acopere interesele capitalului investit în ea. Se pare, deci, că scopul 
principal la cumpărarea morii a fost câştigul de proviziuni grase. Lumea 
care nu mai crede vorbele domnului Dr. Florea Lupu deduce aceasta din 
faptul că cumnatul său, domnul Tit cav. de Onciul, deputat al ținutului 
Sucevii, a reclamat la tribunal plata unei sume mari ca proviziune pentru 
înduplecarea Centralei la cumpărarea morii. Oameni informați în cauză 
susțin că din cumpărarea morii din chestiune rezultă o pierdere nu 
neînsemnată pentru Centrală. 

Domnul Max Anhauch a cumpărat domeniul Pătrăuți de Jos pe 
Sirete, înainte de mai mulţi ani, cu 300.000 florini (600.000 de coroane). 
Din exploatarea pădurii domeniului acestuia a scos întreg capitalul 
investit. Mult timp după aceea, a prețuit un bărbat de încredere al 
Institutului austriac de credit fonciar din Viena şi specialist în agricultură 
şi silvicultură domeniul acesta, care era vorba să fie încărcat cu o ipotecă 
a numitului Institut de credit, cel mult cu 350.000 florini (700.000 
coroane). Imediat după aceasta, se vede că Institutul de credit numit n-a 
voit să acorde suma cerută împrumut, a cumpărat Centrala însoţirilor 
economice române din țară domeniul acesta cu preţul de un milion şese 
sute mii de coroane. Adăugând la suma aceasta şi taxa de transcriere, 

precum şi spesele îmbinate cu cumpărătura aceasta, se urcă prețul plătit 
de Centrala însoţirilor noastre economice la suma de un milion şepte 
sute mii coroane. Expertul amintit mai sus ne-a asigurat că valoarea 
adevărată a domeniului Pătrăuți de Jos pe Sirete este cel mai mult de 
400.000 florini (800.000 coroane), pentru că din pământul de arătură al 
domeniului acestuia sunt numai 200 fălci de calitate bună, 150 fălci de 
calitate mijlocie şi restul de calitate de tot inferioară, iară pădurea brăcuită 
tot. 

Centrala însoţirilor noastre economice a plătit, deci, pentru moşia 
aceasta minimum de două ori cât face. Moşia aceasta a fost cumpărată, 
vezi Doamne, ca să fie împărţită în loturi mici la ţărani. Până acuma, se 
zice că s-a vândut numai o jumătate de falce de pământ la un evreu. 
Țăranii nu vroiesc să cumpere pământ din moşia aceasta, pentru că 
Centrala însoțirilor noastre economice le cere trei prețuri de prăjină. Din 
aceasta rezultă că evaluarea expertului care mi-a dat informațiunile 
acestea corespunde deplin stării faptice. 

După cum am mai zis mai sus, Centrala a împrumutat capitalul 
investit în domeniul acesta. Ea plăteşte dobândă anuală de 7%, prin 
urmare, de la un capital de 1.700.000 coroane, o sumă de 119.000 coroane. 
Dacă vom mai adăugi la cifra aceasta dările şi spesele de administraţie, 
evaluate aproximativ numai cu 6.000 coroane, căpătăm o sumă de 
125.000 coroane, care reprezintă spesele anuale ale centralei însoţirilor 
noastre economice. Venitul net, însă, ce-l aduce moşia aceasta nu întrece 
nici a patra parte a cheltuielilor, după cum susţin persoane competente. 
Nebunii de ţărani, respingând planul domnului Dr. Florea Lupu de a-i 
înavuţi şi a-i ferici cât ai bate din palme, au nimicit toate socotelile lui. 
Ori de va rezulta din afacerea aceasta un profit pentru Centrala însoțirilor 
noastre economice poate socoti tot omul care este versat în adiţie şi 
subtracție. 

Centrala însoţirilor noastre economice a mai cumpărat şi moşioara 
Slobozia-Pruncului, pentru care ofereau persoane private 160.000 
coroane, cu prețul de 214.000 coroane. Ea a plătit, deci, pentru moşia 
aceasta 54.000 coroane mai mult decât face. Şi din proprietatea aceasta 
încă tot nu-i vândută o parte considerabilă la țărani, pentru că-i prea 
scumpă. Ce folos a rezultat din cumpărătura aceasta pentru Centrala 

însoţirilor noastre economice arată socotelile ei. 

Banca Țării, al cărei prezident este tot domnul Dr. Florea Lupu, a 
cumpărat şi împărţit în loturi mici între ţărani moşiile Hatna şi Călineştii 
lui lenache, precum şi moşiile patriarchiei din Ierusalim: Dimca, Dracineţ 
şi Volcineţ. Preţurile plătite pentru moşiile acestea au fost cel puţin 
corespunzătoare valorii lor, pentru că nu au fost fixate numai de domnul 
Dr. Florea Lupu, ca la Centrala însoţirilor române. Cui s-au dat, însă, 
moşiile acestea? Comunelor Slobozia-Pruncului, Hatna, Călineştii lui 
lenachi, Volcineţ, Dracineţ sunt locuite parte exclusiv de Ruşi, parte de 
Ruşi în majoritate covârşitoare şi puţini Români dubioşi. Numai comuna 
Dimca are populaţiune românească. Mai toate pământurile moşiilor 
acestora au fost împărţite între străini. Din proprietatea Dimca au primit 
Românii numai o parte foarte neînsemnată, pentru că partea cea mai 
mare a proprităţii acesteia a fost dată la Evrei. La întrebarea ori de s-a 
înstărit, prin tranzacțiunile amintite, mijlocite de Banca Ţării şi de Centrala 
însoțirilor noastre economice, elementul român din ţara noastră sau 
duşmanii lui cei mai neîmpăcaţi, trebuie să răspundă orişicare cunoscător 
al stărilor faptice că din tranzacţiunile acestea a rezultat un folos numai 
pentru duşmanii neamului românesc. 

Statutele Bancei Țării, elaborate de domnul Dr. Florea Lupu, sunt 
astfel întocmite ca țărănimea noastră să se poată folosi numai foarte 
puțin de ea. De credit personal au aproape numai Evreii parte, cari 
întrebuinţează capitalurile împrumutate sub condițiuni foarte favorabile 
pentru exploatarea țărănimii. Banca Țării, care a plătit, abstrăgând de la 
proviziunile primite de unii de-ai noştri, milioane, fără necesitate şi folos 
real, Institutului de credit fonciar bucovinean, acuma în lichidațiune, nu 
corespunde defel trebuinţelor țăranilor. 

Să revenim la Centrala însoțirilor noastre economice de sub probata 
conducere model a domnului Dr. Florea Lupu. Cum s-a putut întâmpla 
că Centrala să plătească pentru moşiile amintite sume enorme peste 
valoare lor efectivă? Tot omul care cumpără ceva, mai cu seamă însă o 
moşie, se informează, mai întâi, despre valoarea obiectului respectiv. 
Dacă nu poate să-l evalueze singur, se foloseşte de experţi versaţi în 
cauză şi consultă şi alte persoane, cari sunt în stare să-i deie informaţiuni 
exacte. Dacă domnul Dr. Florea Lupu s-ar fi uitat în tabula provincială, 

şi noi, după cum îl cunoaştem, suntem convinşi că a şi făcut aceasta, ar 
fi constatat că vânzătorul moşiei Pătrăuții de Jos pe Sirete a cumpărat-o 
cu 600.000 coroane. Vecinii proprietăţii acesteia, dacă au fost întrebaţi, 
de bună seamă că i-au spus că vânzătorul a exploatat toată pădurea şi şi- 
a scos prețul plătit. De la țăranii din Pătrăuți, dacă nu de la experți, a 
putut să capete informaţiuni pozitive despre fertilitatea (capacitatea de a 
produce) pământului, despre valoarea lui şi cât pot să plătească ei pentru 
o prăjină de loc. Asemene, nu era imposibil să afle ce venit anual aduce 
moşia aceasta. Pe baza datelor acestora, se poate socoti foarte lesne şi 
fără multă bătaie de cap valoarea efectivă a moşiei Pătrăuții de Jos pe 
Sirete. Noi nu ne îndoim că domnul Dr. Florea Lupu a făcut socoteala 
aceasta şi a stabilit valoarea exactă a moşiei acesteia. Dacă, cu toate 
acestea, Centrala însoţirilor noastre economice, condusă de domnul Dr. 
Florea Lupu, a plătit pentru proprietăţile cumpărate de ea preţuri duble, 
lumea se vede că are dreptate dacă susţine că afacerile acestea nu sunt 
curate, căci altfel nu se poate explica diferența colosală ce există între 
preţurile plătite şi valoarea efectivă a obiectelor cumpărate, pentru că 
domnul Dr. Florea Lupu nu este un nebun care nu ştie ce face. Mai încape 
îndoială că domnul Dr. Florea Lupu este un geniu funciar de prim rang 
şi că va rădica starea economică a poporului nostru cât ai bate din palme, 
aşa că se va mira lumea? 

Cu prilejul acesta, ne permitem încă şi întrebarea: este oare 
compatibil că domnul Dr. Florea Lupu, părtaş al tovărăşiilor pentru 
exploatarea pădurilor, să contracteze cu domnul Dr. Florea Lupu, 
directorul Centralei însoţirilor economice?” (Revista Politică, nr. 3/ 
30.10.1910, pp. 4-7). 


Centrala însoțirilor economice din Bucovina, cu sediul în Cernăuţi, 
Piaţa Principală nr. 3, expediază pe adresa „Revistei Politice”, Suceava, 
str. Tâmplarilor nr. 16, o „Rectificare”, un drept la replică, în care, dincolo 
de stereotipia „nu este adevărat că“, se înfăţişează partea lăsată în umbră 
de dezvăluirile din articolul semnat de Vasile Liţu. În „Rectificare”, din 
motive de credibilitate, se face permanent o comparaţie între însoțirile 
economice româneşti din Bucovina şi cele din ţările vestului european, 
cu tradiţie economică, dar în care omeneştile apucături deja le anticipează 

pe cele din viitorul bucovinean. În „Rectificare“, sunt numite şi câteva 
adevăruri importante, şi anume că, prin înființarea însoțirilor economice 
românești, sătenii beneficiau de dobânzi considerabil mai mici, astfel 
că, în cinci-şase ani, satele româneşti deja scăpaseră de povara datoriilor 
cămătăreşti de până atunci, începuseră să cumpere pământuri şi 
deveniseră şi „cruţători activi“, care îşi depuneau economiile la banca 
sătească. Modelul bucovinean al însoţirilor de tip raiffeisian părea să fie 
atât de eficient, încât el a fost studiat şi de o delegaţie românească (Vintilă 
Brătianu, l.G. Duca, profesorul Mihai Săulescu), pentru a fi implementat 
şi în Regatul României. Băncile săteşti funcționau, în ciuda unor excepţii 
reale, dar şi singulare, şi ca „filtre“ morale, prin statute fiind interzis 
accesul în comunitatea economică sătească al persoanelor cu o conduită 
morală îndoielnică, precum, de pildă, beţivii. Băncile săteşti îşi împlineau 
menirea şi doar Centrala, folosită adesea în rezolvarea unor interese de 
grup, şubrezea construcția prin irosirea capitalurilor în fel de fel de 
tranzacții cu bucluc. 


„Rectificare. Nu este adevărat că băncile noastre rurale 
funcţionează greu sau nu funcționează de loc, ci adevărat că cea mai 
mare parte a băncilor noastre populare funcționează bine şi numai un 
procent disparent funcţionează mai greoi, din cauza lipsei de persoane 
conducătoare instruite. În această privință, împrejurările băncilor noastre 
rurale nu se deosebesc de împrejurările băncilor rurale din ţările vestice. 
Şi acolo funcţionează băncile rurale numai atunci bine dacă în localitatea 
respectivă se pot nevira (desemna - n.n.) persoane cu devotament şi 
pricepere pentru conducerea unei bănci rurale. 

Bănci rurale cu funcţionare bună se prefac, aşa zicând, peste noapte 
în bănci slabe. Cauza? Sau preotul, sau învățătorul care a fost sufletul 
conducător al băncii, părăsind cumuna, fie de voie sau fără voie, şi cu ea 
banca sătească, respectiva bancă fiind lipsită de bărbatul conducător 
destoinic, începe a tânji şi a decădea până iarăşi se află un suflet 
conducător, care ştie a conduce bine o bancă rurală. Aşa-i la noi, întocmai 
aşa-i şi în Vest. Apoi mai observăm că, în Vest, unde organizaţia 
economică e mai veche decât la noi, se întâmplă chiar şi defraudări în 
băncile rurale. 


187 


lon DRÂGU2ANUL 





Nu este adevărat că băncile rurale, lucrând cu bani străini, 
contribuie numai la înmulţirea averii străinilor, plătindu-le dobânda pentru 
capitalurile împrumutate, ci adevărat că băncile rurale, deşi sunt nevoite, 
la început, să lucre cu bani împrumutaţi, ele contribuiesc în prima linie 
la întărirea economică a membrilor ei, pentru că membrii băncilor rurale 
capătă împrumuturi cu dobânzi mult mai ieftine şi în condițiuni mult 
mai convenabile decât de la cămătarii săteşti sau orăşeneşti. 

Țăranii noştri, înainte de funcționarea băncilor săteşti, plăteau 
pentru banii împrumutaţi 20, 30, ba chiar 40 la sută. Afară de aceasta, 
erau supți cu diferite hatâruri în folosul cămătarilor. Azi asemenea stări 
sunt imposibile. 

Nu este adevărat că poporul nostru nu cunoaşte scopul băncilor 
săteşti, ci adevărat că poporul nostru cunoaşte prea bine scopul băncilor 
săteşti. Dovada cea mai bună e că țăranii cumpără locuri cu banii relativ 
ieftin împrumutaţi de la băncile săteşti, plătesc în mare parte foarte regulat 
interesele după împrumut şi capitalul datorit succesiv în rate, încât țăranii 
stăruitori şi trezi, în maximum 5 ani de zile, au câştigat falcea de loc 
curat. Adevărat e că țăranii, unde pot şi întrucâtva au bani disponibili, îi 
depun la băncile săteşti. Băncile săteşti au menirea de a primi banii spre 
fructificare şi, totodată, de a da împrumuturi cât se poate de ieftine şi 
convenabile. Ţărănimea noastră se foloseşte deopotrivă de ambele 
direcţiuni de bănci săteşti. 

Nu este adevărat că pălmaşii noştri nu depun la băncile săteşti 
nici un ban spre fructificare, ci adevărat că foarte mulți pălmaşi fac 
depuneri la băncilor săteşti. 

Nu este adevărat că pălmaşii noştri cheltuiesc, Duminica, în 
crâşmă, tot rezultatul muncii lor de o săptămână, ci adevărat că acei 
pălmaşi, cari sunt, totodată şi membri ai băncilor săteşti, cruță unde pot 
şi fac depuneri la băncile săteşti. 

Nu este adevărat că țărănimea noastră n-ar fi deşteptată şi 
îndrumată la economie, ci adevărat că, prin adunări şi în scris, am 
îndemnat, totdeauna, țărănimea spre cruţare şi economie. Rezultatele 
noastre de până acuma sunt foarte îmbucurătoare şi sperăm că nu va 
trece un deceniu şi băncile noastre, respectiv Centrala, nu vor mai avea 
trebuință de capital străin. 

Nu este adevărat că locuitorii cei mai cu avere ai comunelor noastre 
n-ar fi părtaşi ai băncilor săteşti, ci adevărat că aproape toți fruntaşii 
țărani sunt membri ai băncilor săteşti. 

Nu este adevărat că țărănimea noastră n-ar avea încredere în 
administraţia corectă a băncii şi ar avea temere că nu va avea capital la 
dispoziție în caz de trebuinţă, ci adevărat că tocmai țărănimea cea mai 
sănătoasă face parte din băncile rurale şi că tocmai această împrejurare 
dovedeşte în mod neîndoielnic încrederea ţăranilor în băncile săteşti. Nu 
sunt aşa de proşti, azi, ţăranii ca să nu ştie ei ce înseamnă garanţia 
nelimitată a băncilor sătești şi ce siguranţă le oferă această garanţie. 

Nu este adevărat că la acordarea împrumuturilor din băncile săteşti 
împrumutătorul niciodată nu e întrebat la ce se vor întrebuința banii 
împrumutaţi, nu este adevărat că conducătorii băncilor săteşti nu 
chibzuiesc niciodată ori de scopul intenţionat, pentru care se face 
împrumutul, este bun sau rău pentru prosperarea economică a 
împrumutatului, ori de întreprinderea ce voieşte să o realizeze 
împrumutatul poate fi rentabilă sau nu şi, în cazul din urmă, să se refuze 
împrumutul cerut, ci adevărat că toate aceste precauţiuni de regulă se 
observă. Aceasta o putem orişicând dovedi prin martori şi această dovadă 
e foarte necesară, dacă să nu se zugrume încrederea şi creditul băncilor 
săteşti prin critice nejuste ale unor oameni, cari nu-şi dau seama despre 
importanţa şi consecvenţele bănuielilor lor. 

Nu este adevărat că la primirea părtaşilor nu se procede după sensul 
statutelor şi că se primesc beţivi, făcători de rele şi alte persoane, despre 
cari se ştie înainte că nu-s de cuvânt, ci de bucluc, ci adevărat că, la 
primirea membrilor, direcţiunile băncilor săteşti proced conform 
dispoziţiunilor statutare şi că nu primesc cu ştiinţă alți membri decât 
aceia despre care nu există nedumeriri în privința morală. Dar, chiar 
dacă s-ar întâmpla ici-colea vreo nesocotire la primirea membrilor, această 
împrejurare nu se poate generaliza la nici un caz, pentru că prin aceasta 
se înfierează cu nedreptul țărănimea noastră ca o bandă de mişei depravaţi 
şi să zugrumă creditul băncilor săteşti. Țărănimea noastră e în sine 
sănătoasă, harnică şi muncitoare. Excepţii se află la toate popoarele din 
Vest. Prin urmare nu e just a judeca țărănimea noastră mai aspru decât 
pe aceia din alte țări. 

Nu este adevărat că la băncile noastre săteşti ar exista proceduri 
incorecte, cari ar zădărnici scopul băncii, ci adevărat că asemenea 
proceduri nu există la băncile noastre săteşti şi, dacă se ivesc ici-colea şi 
ajung la ştirea forurilor de control, se înlătură imediat şi radical. 

Nu este adevărat că se întâmplă adese că conducătorii băncii săteşti 
nu proced obiectiv şi desinteresaţi la acordarea împrumuturilor, ci 
adevărat că, de regulă, conducătorii băncilor săteşti proced obiectiv şi 
desinteresaţi la acordarea împrumuturilor. Ici-colea, în răstimpul anilor, 
se ivesc neajunsuri, cari, cum au străbătut la ştirea Centralei, au şi fost 
radical înlăturate. Domnii de la „Revista Politică“ binevoiască a ne da 
cazuri concrete şi noi promitem solemn că vom urmări fără cruţare orice 
caz de abuz. A rădica bănuieli generale, fără a arăta cazurile concrete, ni 
se pare a fi neiertat, ba chiar periculos pentru că asemenea bănuieli tind 
la dărâmarea organizației noastre economice şi e foarte uşor a dărâma 
ceea ce este, dar foarte greu a rădica alte organizaţiuni mai perfecte. 

Nu este adevărat că conducătorii băncilor iau bani sau zile de 
muncă sau cer „cinste“ pentru acordarea împrumuturilor, ci adevărat că 
acordarea împrumuturilor se face fără orice răsplată. Aceasta este regula 
obişnuită pretutindeni şi e un atac grav la onoarea conducătorilor băncilor 
săteşti inculparea domnilor de la „Revista Politică“. Rugăm să ne 
comunicaţi cazurile concrete şi noi vom face imediat rânduială. 

Nu este adevărat că debitorul cheltuieşte, imediat după primirea 
banilor, o parte însemnată din împrumutul luat la crâşmă, ci adevărat că, 
de regulă, debitorii întrebuinţează împrumutul luat pentru scopuri 
gospodăreşti. Adevărul acestei aserţiuni îl putem dovedi cu sute şi mii 
de cazuri concrete. Ajunge dacă amintim că țăranii, ai căror moşii au 
fost până la 80% ale valorilor îndatorite, cu ajutorul băncii săteşti şi 
hărniciei au devenit, în răstimp de şase ani, cruțători activi, adică nu 
numai că au plătit datoriile la cămătari, ci, după şase ani de muncă 
pricepută, au început deja a face depuneri la banca sătească. Dacă poate 
ici-colea s-a ivit şi un ţăran necumpătat, cari n-a ştiut să se folosească 
rațional de ajutorul băncii săteşti, nu rezultă din această întâmplare că 
toți ţăranii noştri ar fi nişte ticăloşi, cari nu ştiu a întrebuința raţional 
împrumuturile băncilor săteşti. 

Nu este adevărat că conducătorii Centralei însoţirii noastre 

economice şi organele ei nu şi-ar împlini conştiincios chemarea lor, ci 
adevărat că atât direcţiunea Centralei, cât şi consiliul de control îşi 
împlinesc datorinţele lor în modul cel mai conştiincios. Cu toţii lucrăm 
gratuit şi cu vie satisfacție constatăm că atât reviziunea Comitetului Țării, 
cât şi reviziunile băncilor cari alimentează Centrala cu credite — şi aceasta 
e lucrul principal pentru noi — ne-au adus totdeauna numai laude. Dacă 
neamurile străine, precum Cehii, cunoscându-ne gestiunea noastră 
corectă, ne încredințează credite de multe milioane, atunci credem că 
acest fapt dovedeşte mai clar decât orice altă argumentațiune că aserţiunile 
„Revistei Politice“ nu sunt adevărate şi sunt numai potrivite a discredita 
nu numai toată organizația noastră economică, ci chiar neamul nostru 
întreg. 

Nu este adevărat că Centrala noastră s-a depărtat cu totul de la 
menirea ei statutară, ci adevărat că Centrala pururea s-a ţinut strict de 
dispozițiunile statutare. Vă rugăm să ne arătaţi un sigur caz în care 
Centrala ar fi călcat o dispozițiune statutară. 

Nu este adevărat că Centrala noastră n-ar fi pentru alimentarea 
băncilor săteşti şi fructificarea capitalurilor lor neplasate, nu este adevărat 
că Centrala noastră ar fi numai pentru mărirea influenţiei politice a 
domnului Dr. Florea Lupu şi a lipaşilor săi, ci adevărat că Centrala noastră 
alimentează băncile săteşti cu 3 milioane coroane şi că băncile noastre 
săteşti n-au ajuns încă în acea treaptă de întărire ca să aibă depuneri de 
prisos, cari ar fi de dat spre fructificare Centralei. Pentru aceasta e de 
lipsă o muncă sistematică de vreo 10 ani şi atunci nădăjduim la Dumnezeu 
că şi băncile noastre săteşti vor ajunge treapta dezvoltării băncilor rurale 
din Vest şi vor avea capitaluri proprii disponibile. 

Centrala noastră nu s-a amestecat în politică şi nu s-a ocupat cu 
alta decât exclusiv cu organizarea economică a poporului nostru. Ce a 
fost Centrala înaintea conducerii prin Dr. Florea Lupu şi ce e Centrala 
azi, după 6 ani de conducere prin Dr. Florea Lupu, o dovedesc mai bine 
actele Centralei. 

Înainte de 6 ani, Centrala noastră dispunea de un credit de abia 
150.000 coroane pentru 150 însoţiri, pe când ea azi dispune de un credit 
de peste 9 milioane coroane. 

Înainte de 6 ani, domnea cea mai perfectă dezordine, nu erau nici 

conturi, nici registre purtate în regulă, ba chiar delapidări se iviseră. De 
atunci, încoace, s-a introdus o organizaţie internă model, recunoscută de 
factorul cel mai competent, de bancherul Centralei. 

Nu este adevărat că încercările pretinse de a înlătura pe actualul 
director, Dr. Florea Lupu, de la conducerea Centralei s-au zădărnicit 
prin aceea că, imediat înainte de adunarea generală, s-au primit părtaşi 
noi, cari nu sunt decât instrumente oarbe ale domnului Dr. Florea Lupu, 
ci adevărat e că orişicând s-a primit fiecare Român care a dorit să fie 
membru al Centralei. Centrala adică, precum oricare alt institut de credit, 
are cel mai viu interes ca să aibă cât se poate de mulți membri. Cu cât 
mai mare e numărul membrilor, cu atât mai puternic e institutul respectiv, 
cu atât mai mare e încrederea şi creditul institutului. Invităm pe toți 
Românii ca să intre ca membri la Centrală, să convoace apoi o adunare 
extraordinară generală şi să aleagă, după plac, o direcțiune nouă şi un 
consiliu de control nou pentru Centrală. 

Nu este adevărat că mulți părtaşi, şi anume cei mai oneşti, s-au 
retras de la Centrală, ci adevărat că la Centrală nu există alți părtaşi 
decât numai oameni oneşti şi că numărul părtaşilor nu numai că n-a dat 
înapoi, ci a crescut din an în an. 

Nu este adevărat că Centrala a rămas numai pe mâinile domnului 
Dr. Florea Lupu, fără control necesar, şi că celelalte organe administrative 
ar fi necunoscătoare de cauză sau neglijente în îndeplinirea obligațiunilor 
impuse prin statute, ci adevărat că Centrala este administrată conştiincios 
de organele statutare şi că organele Centralei îşi îndeplinesc oblicaţiunile 
lor statutare în mod foarte conştiincios. Şi noi zicem „ce a fost am văzut“ 
(cea mai mare destrăbălare), „ce este vedem cu toţii“ (incontestabilă 
ordine) şi „ce va fi vom vedea“. 

Nu este adevărat că Centrala de sub conducerea domnului Dr. 
Florea Lupu nu este administrată cum ar trebui să fie, ci adevărat că 
Centrala noastră are poate cea mai pricepută, mai curată şi exactă 
administraţie ce se poate afla la institute de această categorie. Amintim 
numai că, înainte de vreo doi ani, a fost o delegațiune de experţi din 
România, şi anume: Actualul guvernator al Băncii Naţionale din România, 
domnul Vintilă Brăteanu, profesorul pentru economia națională de la 
Universitatea din Bucureşti, Săulescu, şi actualul deputat şi publicist de 

rang , domnul I.G. Duca, la noi, în Bucovina, şi-au studiat organizaţia şi 
funcţionarea Centralei noastre. Rezultatul a fost laudă şi recunoştinţă. 

Nu este adevărat, prin urmare, că Centrala nu este încredințată la 
persoane potrivite, nu este adevărat că administraţia ei nu este bună, ci 
adevărat că Centrala, în urma unei conduceri pricepute, a luat un avânt(at) 
progres, neaşteptat în timp relativ foarte scurt de abia 6 ani. 

Nu este adevărat că Centrala a cumpărat o moară fără să ştie ce 
scopuri economice au să se realizeze cu moara cumpărată, ci adevărat 
că Centrala a urmărit cu această cumpărătură scopuri anumite. lată geneza 
cumpărării morii. La o adunare generală, un reprezentant al unei bănci 
săteşti a exprimat dorinţa ca să se înființeze hambare. Adesea se arunca 
în discuţia publică probleme economice, fără ca iniţiatorii să-şi deie bine 
seama dacă problemele atinse se pot realiza cu mijloacele şi puterile de 
muncă disponibile. Înființarea hambarelor întâmpină la noi, deocamdată, 
greutăți tehnice foarte însemnate. Numai bărbaţi specialişti ar putea 
realiza această problemă economică. Ei ar trebui să fie specialişti în 
cumpărarea şi manipularea cerealelor, specialişti în negoțul cerealelor, 
specialişti în tehnica banului. Fără aceste trei condițiuni îndeplinite, orice 
încercare e menită pieirii din capul locului. 

Adevărat e că, lângă Schwechat, muncitorii au o mică moară de 
vapor, împreunată cu hambare corespunzătoare şi cu pitării. Această 
întreprindere muncitorească merge şi s-a probat foarte bine. În urma 
inițiării de la o adunare generală a Centralei şi ivindu-se, din întâmplare, 
o mică moară de vapor, împreunată cu hambare foarte bune, Centrala 
s-a hotărât a expertiza moara şi a intra în tratative cu proprietarul morii, 
doamna Beldowicz. Scopul urmărit a fost de a copia o organizaţie 
economică deja probată în Vest. Capacitatea maximă de măcinat a morii 
e de 500 vagoane. 500 vagoane product măcinat pentru o ţară întreagă şi 
alimentarea unei pitării în Cernăuţi e o cantitate foarte modestă, dacă ne 
gândim că numai Centralele însoţirilor au trebuință de 400 vagoane 
măciniş. 

S-a instituit o comisiune, ce a constat din domnii: Maestrul silvic 
loan cav. de Cuparencu, administrator silvic George Sârbu şi funcţionarul 
Centralei (referentul secţiei agricole), domnul Nicolae Iancu, apoi s-a 
cooptat, ca expert tehnic pentru maşinerii, domnul Tit Onciul, care este 


193 


lon DRÂGU2ANUL 





lăcătuş, maşinist şi electrotehnic diplomat. 

Expertiza a reuşit unanim în favorul cumpărării morii. După multă 
târguială, moara s-a cumpărat îndeosebi în vederea scopurilor Centralei 
şi, apoi, în vederea rentabilităţii neîndoielnice. 

Nu este adevărat că alte motive au existat la cumpărarea morii, nu 
este adevărat că producțiunea unei mori nici de 400 vagoane nu s-ar 
putea face cu uşurinţă la clientela unui popor întreg din ţară. Moara avea 
să se exploateze în regie proprie. Referentul secţiei agricole a cutreierat, 
cu săptămânile, satele ca să asigure săcara şi porumbul pentru moară. 
Nici nu-şi sfârşise bine domnul Iancu colinda sa pe la sate, când s-a 
îmbolnăvit şi s-a dus în concediu pe 8 luni de zile. Lipsind sufletul 
conducător al acestui ram de organizare economică, Centrala n-a mai 
avut alt mujloc de scăpare din această perplexitate decât să arendeze, 
deocamdată pe trei ani, moara, până se va vedea sigur dacă conducătorul 
secţiei agricole va fi în stare să realizeze, respectiv să organizeze 
exploatarea morii în regie proprie. Mare meşteşug nu e această 
organizaţie, dacă socotim că muncitorii din Vest au deslegat această 
problemă în mod perfect. Nimic, decât numai munca serioasă şi 
exploatarea morii, nu e o greutate neînvingibilă. Moara s-a arendat în 
condițiuni relativ foarte favorabile şi preţul arendei acoperă pe deplin 
camăta pentru capitalul investit. Aserţiunile contrare sunt neadevărate. 

Neadevărată este şi aserțiunea că cumpărarea morii nu putea fi în 
nici un caz rentabilă. Având noi o clientelă băştinaşă, am fi în concurență 
cu atât mai sigur învingători. 

Nu este adevărat că direcțiunea Centralei a avut vreo ştire că firma 
Hansi Weiss pe după spatele Centralei a tocmit cu doamna Beldowicz o 
proviziune de mijloace, ci adevărat că direcţiunea Centralei nici cu spatele 
n-a ştiut despre aceasta. Firma Hansi Weiss a pierdut procesul chiar pe 
baza mărturiei depuse sub jurământ de domnul Dr. Florea Lupu. 

Nu este adevărat că moşia Pătrăuții de Jos a fost plătită dublu 
după cum făcea preţul respectiv, ci adevărat că pentru moşia din Pătrăuți 
de Jos s-a plătit un preţ real corespunzător împrejurărilor locale. 
Cumpărătura s-a făcut cu cea mai mare precauţiune. O comisiune, anume 
instituită de vreo zece bărbaţi de încredere neîndoielnică, între cari au 
fost: megieşii moşiei, domnii Modest cav. de Grigorcea şi răpausatul 

Iancu cav. de Volcinschi, ambii proprietari mari şi gospodari de prim 
rang, ambii cunoscători temeinici ai calităţii moşiei, pentru că ambii voiau, 
în timpul său, s-o cumpere, apoi consilierul consistorial Dionis cav. de 
Bejan, protopopul ţinututal Artemie Berariu, maiestrul silvic Iancu cav. 
de Cuparencu, exarch şi profesor, domnul Petru Popescul, prof. George 
Tofan etc., s-a ocupat temeinic cu această cumpărătură, pentru că cât pe 
ce era s-o facă Centrala rusească, care a cumpărat, înaintea noastră, moşia 
Pătrăuți de Sus. S-a consultat părintele Mitric, din Pătrăuți, s-au consultat 
şi ţăranii fruntaşi din Pătrăuți. Unanim s-a fixat preţul chiar de ţăranii 
înşişi, cu minimum 12 coroane de prăjină în mediu. După această taxare, 
preţul moşiei, care are o întindere de 3.400 jugăre, dintre cari jumătate 
arătură şi jumătate pădure, ar fi trebuit să ajungă la 1.795.200. Moşia 
s-a cumpărat sub acest preţ, cu 1.550.000, deci cu 200.000 coroane mai 
ieftin. 

Preţul cumpărăturii l-au fixat bărbaţii de sus, între ei, în prima 
linie marii proprietari Grigorcea şi Volcinschi. Pădurea e cam o treime 
pădure veche, o treime pădure mijlocie şi o treime pădure tânără. Dacă 
țăranii nu pot, deocamdată, cuprinde moşia în loturi mici, trebuie să ne 
gândim că țărănimea, cei trei ani din urmă, a suferit catastrofe economice, 
fiind anii foarte răi. Cu toate acestea, pământurile se desfac pe încetişorul 
Şi, în vreo 3-5 ani, se vor cuprinde de țărani. 

Nu este adevărat că moşia Milişăuţi de Jos s-a plătit prea scump, 
ci adevărat că moşia s-a plătit conform împrejurărilor economice. În cea 
mai mare parte, moşia s-a desfăcut chiar în primul an administrativ. Nu 
se întreabă la târg ce a dat sau cu cât a cumpărat vânzătorul proprietatea 
sa, ci cât face şi în ce condiţii se poate cumpăra. La acest loc, amintim, 
ca exemplu numai, că pământuri cumpărate, înainte de zece ani, cu preţuri 
modeste s-au urcat, azi, la sume întreite. Nu e loc de mirare dacă moşiile, 
cumpărate odinioară foarte ieftin, au azi o valoare factică îndoită, ba şi 
mai mult. Odinioară s-a cumpărat moşia Camena cu 160.000 coroane. 
Azi s-a vândut, după ce s-a scos lemn şi piatră de aproape 1 milion 
coroane, cu 2.500.000 coroane. Acesta este adevărul. 

Cu toată stima: / Centrala însoțirilor economice române / din 
Bucovina în Cernăuţ, piaţa principală N. 3” (Revista Politică, nr. 10/ 
18.12.1910, pp. 4-7). 


195 


lon DRÂGU2ANUL 





Până în 1910, însoțirile de economie şi credit în sistem Raiffeisen 
cunosc, în Bucovina, o înflorire sistematică. „Până la anul 1910, Centrala 
(federaţia) băncilor populare româneşti ajunge la un capital social, vărsat 
de unităţile afiliate, în sumă de 100.350 coroane, depuneri în sumă de 
212.866 coroane, considerabil reduse, de pildă, față de depunerile de 
817.148 coroane din anul 1908, fond de rezervă în sumă de 23.653 
coroane şi un total al bilanţului de 8.206.063 coroane” (Calendarul 
„Glasul Bucovinei“, 1929, pg. 62). Deci, acuzele aduse de publicistul 
Vasile Liţu, fruntaş al iredentismului românesc în Bucovina, alături de 
Ion Grămadă, Dimitrie Marmeliuc, George Tofan, Aurel Morariu şi, mai 
târziu, lancu Nistor, se confirmă în timp, regresul cooperaţiei de credit 
manifestându-se, printr-o acută criză, începând cu anul 1911, când 
depunerile cad brusc de la 212.866 coroane la 64.637 coroane, cauza 
principală constând în imobilizările capitalurilor în diferite operațiuni 
nerentabile, precum moara nefuncțională din Cernăuţi, moşiile pe care 
țăranii nu le cumpărau datorită prețului uriaş propus la vânzare, 
cumpărarea de păduri pentru exploatare şi de întreprinderi pentru 
industrializarea lemnului etc. Lovitura de grație a încercat-o „Ustredni 
Banca“ din Praga, „creditorul mulțumit“ de activitatea Centralei din 
„Rectificarea“ trimisă „Revistei Politice“, denunţând contractul şi 
aducând, astfel, Centrala însoțirilor de economie şi credit din Bucovina 
în imposibilitatea de a mai face față plăţilor, „atât din cauză că nu erau în 
măsură să lichideze imediat activul alcătuit din păduri, moşii şi alte 
imobile cumpărate cu bani de împrumut. Astfel, la 1913, prin cunoscuta 
lege de sanare, votată de Camera provincială a Bucovinei, întreaga 
mişcare cooperatistă din Bucovina îşi pierde autonomia şi ajunge să fie 
sub tutela Băncii Ţării până la lichidarea situațiunii create“, deci, din 
subordinea lui Florea Lupu, directorul Centralei însoţirilor româneşti, în 
subordinea lui Florea Lupu, directorul Băncii Ţării. În aceste condiţii, s- 
a creat o nouă „centrală a băncilor populare române“, în care au fost 
incluse 168 bănci raiffeisen, 3 bănci tip Schultze-Delitsch şi 6 cooperative 
de producţie şi consum. S-a mai întemeiat şi o Centrală a băncilor populare 
rutene, cu 178 bănci raffeisiene, 4 bănci de tip Schultze-Delitsch şi 5 
cooperative de producţie şi consum, o centrală germană, cu 72 bănci 

raiffeisen şi 3 cooperative de producţie şi consum. Dacă luăm în calcul 
şi cele 20 bănci raiffeisen polone, afiliate la Centrala din Lvov, în 
Bucovina anului 1914 existau, deci, 438 bănci săteşti în sistem Raiffeisen, 
7 bănci tip Schultze-Delitsch destinate meseriaşilor şi micilor industriaşi, 
precum şi 14 cooperative de producţie şi consum. Numai că în acelaşi 
an, 1914, a izbucnit primul război mondial, în care Bucovina a fost 
implicată de la început, pe teritoriul ei mărşăluind ba armatele austriece, 
ba cele ruseşti, cu un „sejur“ ostăşesc al românilor la Suceava, în calitate 
de aliaţi ai ruşilor, în februarie 1917, ba iarăşi austriecii. Ruşii obişnuiau 
să ardă toate scrierile pe care le întâlneau în cale, şi cărţi, şi gazete, şi 
registre, aşa că strategiile locale de a depune arhivele societăţilor culturale 
şi ale băncilor săteşti în şcoli, „cu gândul că armata rusească o va cruța, 
ca fiind proprietatea unei şcoale primare“ s-au dovedit neinspirate, „pentru 
că soldaţii bolşevici au distrus tot ce au aflat în Suceava, între altele şi 
biblioteca societăţii, ale cărei cărți le-au pus pe foc“ (Mihuţă, op.cit., pg. 
45). 

În 1919, după Unire, când Banca Ţării a fost transformată în Banca 
Regională şi s-a încercat refacerea situației contabile a vechilor bănci 
populare din Bucovina (157 ale românilor, 51 ale rutenilor) pentru a le 
repune în funcţiune, eforturile au fost sortite eşecului, pentru că „multe 
din ele îşi pierduseră, în timpul războiului, atât cărțile de gestiune, cât şi 
întregul personal de conducere. Din cele 157 bănci populare române, 
abia 142 şi-au reluat activitatea, iar din cele 54 rutene, numai 13, fapt ce 
a determinat adunarea generală a centralei rutene, ţinută în Cernăuți, în 
ziua de 30 Noemvrie 1924, să lichideze. Centrala germană a reuşit să 
repună în stare de funcționare 65 din unităţile ataşate ei. Dar şi această 
federală a lichidat“ (Calendarul „Glasul Bucovinei“, 1929, pg. 65). 

Băncile săteşti ale românilor bucovineni, grupate în Centrala 
„Arbororoasa“, au fost puse sub controlul Centralei Băncilor Pupulare 
din Bucureşti (înfiinţată după modelul bucovinean, studiat, la Cernăuţi, 
de Vintilă Brătianu, de 1.G. Duca şi de profesorul Mihai Săulescu, după 
cum mărturisea Florea Lupu în „Rectificare““). Subordonarea aceasta este 
benefică, „Arboroasa“ primind un credit de 2.000.000 Lei, credit cu efecte 
benefice în contul ordinar (de 10.000.000 lei), precum şi un credit 
extraordinar pentru un program ignorat de istoriografia română, cel al 

colonizării nordului Bucovinei. În anii următori, Federala „Arboroasa“, 
condusă de Dr. Vasile Marcu, a evoluat frumos, pe temeliile raiffeisiene 
ale vechilor însoţiri de economii şi credit. 

Bucovina de după Unire are, conform afirmației lui lorga, „atâția 
oameni culți şi bogaţi“ încât devine un teritoriu aprig disputat economic. 
„Banca Civică“, fondată în 1879, cu sediu pe Strada Romană 
(Russischegasse) nr. 7, , „Banca Botoşăneană Română“, cu sediu în str. 
Avram lancu nr. 5, „Wiener Bank-Verein, cu sediul în Clădirea Bursei 
de pe str. Bucureştilor nr. 5, „Banca de Agricultură Bucovineană“, cu 
sediul în str. lancu Flondor nr. 47, „Banca Producătorul Agricol“, cu 
sediul în str. lancu Flondor nr. 45, celebra şi puternica bancă românească 
„Banca Marmorosch, Blank & Co“, „Casa de Economie a Bucovinei“, 
cu sediul în Piaţa Unirii nr. 2, „Banca Moldova“, cu sediul în str. Regele 
Ferdinand nr. 5, „Banca Meseriaşul Român“, cu sediul în str. Banatului 
nr. 1B, „Banca de Credit Român“, fondată în 1888, Casa de bancă „A. 
Badian şi Fiul“, fondată în 1867, „Banca Bucovineană“, cu sediul în str. 
Iancu Flondor nr. 24, „Banca de Est“ (Ostbank), „Societatea de credit 
pentru comerţ şi industrie“, cu sediul în str. Bucureştilor nr. 1, „Banca 
Comercială Naţională“, „Banca Franco-Română de comerţ şi industrie“, 
cu sediul în str. lancu Flondor nr. 24, etc. îşi dispută cu încrâncenare 
piaţa de capital bucovineană, concurând nemilos Centrala „Arboroasa“ 
a însoţirilor de economie şi credit din Bucovina, dar modelul economic 
Raiffeisen rezistă pentru că încă mai reprezintă un adevărat miracol, 
miracolul solidarităţii sociale. 

Raiffeisen şi 
„Gospodăria ţăranului bucovinean“ 


Povestea romantică a împământenirii ideilor lui Fredrich Wilhelm 
Raiffeisen în satele bucovinene a devenit efigie. Pe ideile lui Fredrich 
Wilhelm Raiffeisen, adoptate cu entuziasm în Bucovina, s-a clădit o 
realitate, s-a durat civilizaţie. 

Înainte de asaltul comunismului nivelator, Bucovina încă mai 
păstra acel spor de civilizaţie, despre care un specialist în spiritualitatea 
românească rurală, Dr. Ştefan Piersic, bucovinean din Corlata şi tatăl 
actorului Florin Piersic, avea să scrie cât se poate de convingător şi, 
tocmai de aceea, peste mai bine de jumătate de veac, o să-i folosim 
rândurile dedicate satului bucovinean pe post de ultim argument întru 
omagierea unei dezvoltări raiffeisiene a Bucovinei: 


„G ospodăria |ăranului bucovinean. Când păşeşti pe pământul 
Bucovinei, te cuprind fiori de frumuseţea acestei mândre grădini, care 
ascunde în adâncul ei ceva sfânt şi înălțător, iar noianul de amintiri istorice 
din trecut îţi sar în ochi, la fiecare pas, impunându-ţi o smerenie sfioasă 
ca şi în fața unui altar de biserică. 

Satele Bucovinei sunt cuiburi de plăcere şi de frumuseţe, cu 
căsuţele mândre ale ţăranului, 2, 3, 4 încăperi, cerdacuri largi, cu ogrăzi 
gospodăreşti, unde se frământă munca măruntă de fiecare zi, şi cu grădini 
de tot felul de pomi, cari dau satelor din Bucovina acel farmec dulce 
aducător de bucurie şi adâncă alinare sufletească. 

Împrejurul casei, îmbietoare şi plăcută, văruită frumos şi îngrijită 
ca o bijuterie, se întinde ograda ţăranului, cu şura, cu grajdul, cu coteţele 
şi cu adăposturile pentru uneltele agricole. 

Şura este o construcţie specifică Bucovinei şi nu lipseşte chiar de 

pe lângă cea mai săracă gospodărie țărănească, fiindcă fiece harnic țăran 
e convins că recolta pământului trebuie pusă la adăpost şi ferită de ploi 
şi de ninsori. 

Țăranul bucovinean este crescător şi exploatator de animale, de 
aceea grajdul pentru adăpostul lor nu lipseşte de lângă nici o gospodărie. 

Din toată suprafaţa Bucovinei, numai 27,67 la sută este pământ 
arabil, potrivit pentru cultura cerealelor, de aceea țărănimea bucovineană, 
cu parcele mici de pământ, a trebuit să-şi intensifice munca pe ogorul 
său ca să-şi poată scoate hrana de toate zilele. 

Din toată suprafața Bucovinei de 1.044.468 Ha, 43,20 la sută, 
adică 451.221 Ha sunt acoperite cu pădurile frumoase de fag, de brad şi 
de molid, unde o mare parte din țărănimea Bucovinei îşi frământă 
gândurile şi viaţa. 

Hărnicia şi supunerea ţăranului bucovinean au făcut să înflorească 
această mică şi dragă provincie şi să ajungă la un nivel economic ridicat 
mult deasupra altor regiuni cu pământ destul şi bogat. 

Țăranul bucovinean a crescut vite mândre şi alese, de soi bun şi 
aducătoare de folos. 

Bucovina cea mică, cu țărani harnici şi cuminţi, produce 27,04 la 
sută din cantitatea totală de unt din ţara românească (Basarabia, Moldova, 
Muntenia, Oltenia şi Dobrogea, la un loc, abia dacă produc 25,46 la sută 
din cantitatea totală de unt din ţară, deci, toate la un loc, mai puţin ca în 
Bucovina cea mică şi harnică). 

În Bucovina sunt multe industrii pentru prelucrarea laptelui în unt 
şi brânzeturi, cari, după o statistică din 1937, ajungeau la 15,409 la sută 
din totalul întreprinderilor de acest fel din țara românească (România 
Mare — n.r.), fiecare întreprindere din Bucovina producea 8.055 kgr. unt, 
în medie, pe când în provinciile din Regat abia 2.522 kgr. unt, în medie. 

În ţară sunt 2.000.000 de gospodării fără vacă cu lapte, din totalul 
de 4.200.000 gospodării, adică aproape 56 la sută din gospodării n-au 
vacă cu lapte. Țărănimea din Bucovina a redus acest procent la minimum 
posibil, astfel că în Bucovina se găseşte cel mai mic procent de gospodării 
fără vacă cu lapte. În judeţul Romanați sunt 67,7 gospodării fără vacă cu 
lapte, pe când în judeţul Rădăuţi din Bucovina sunt numai 19,2 la sută. 
În judeţul Dolj, 64,1 la sută n-au. În Teleorman sunt 60,2 la sută, în 

judeţul Olt 56,9 la sută, în judeţul Mehedinţi 53,6 la sută din gospodării 
fără vacă cu lapte, pe când în judeţul Câmpulung al Bucovinei sunt numai 
14,6 la sută gospodării fără. 

Aceste cifre ne indică, fără alte comentarii, starea materială a 
țărănimii bucovinene şi ne arată diferenţa standardului de viaţă a ţăranului 
bucovinean față de țărănimea din părţile cerealiere ale țării. 

Țăranul bucovinean se alimentează mai bine decât frații lui din 
alte regiuni, în special din cele cerealiste ale Regatului, fiindcă este 
crescător de animale şi are pe lângă casa lui lapte, brânză, unt, ouă şi 
carne. Porcul de Crăciun este o tradiţie în casa celei mai umile gospodării 
ţărăneşti din Bucovina, care, pregătit afumat şi conservat bine, duce peste 
întregul an o hrană bună pentru familia muncitoare. 

Subalimentarea țăranilor, care este o boală cronică ce cuprinde 
satele noastre ţărăneşti din România, atinge mai puţin pe ţăranul 
bucovinean, fiindcă acesta a înţeles, în primul rând, să-şi exploateze 
gospodăria prin creştere de animale. 

Țăranul bucovinean ştie că nu se pot creşte animale fără o hrană 
bună şi îmbelşugată, de aceea o parte din ogorul său, oricât de mic ar fi, 
îl cultivă cu plante furajere pentru hrana animalelor, cu toate că păşunile 
şi fânețele din Bucovina cuprind 25 la sută din suprafaţa totală a 
pământului. Pe când în judeţul Romanați se cultivă 92,5 la sută din teren 
cu cereale şi numai 1,5 la sută cu plante furajere, în Teleorman 93,7 la 
sută cu cereale şi 2,1 la sută cu plante furajere etc., în judeţul Câmpulungul 
Bucovinei se cultivă 34,4 la sută cereale şi 19,6 la sută plante furajere, în 
judeţul Suceava 68,2 la sută cereale şi 15,7 plante furajere, în judeţul 
Rădăuţi 60,3 la sută cereale şi 19,5 la sută plante furajere. Țăranul 
bucovinean preferă să aducă cereale din alte părți pentru acoperirea 
nevoilor casei, decât să rupă din pământul hotărât culturii plantelor 
furajere, necesare hranei animalelor. 

Țăranul bucovinean cultivă proporţia cea mai mare de pământ cu 
plante furajere dintre toţi țăranii români. 

Procentul cel mai mare din cultura nutreţurilor în vechiul regat îl 
dă laşi cu 3,5 la sută, Brăila cu 2,9 la sută şi Dobrogea cu 2,7 la sută din 
totalul pământului cultivabil; aceste regiuni sunt întrecute de 6-10 ori de 
către țăranul bucovinean. 

Însă şi în privinţa culturii pământului cu cereale țăranul bucovinean 
stă în frunte, cu toate că are un pământ sărac şi greu de lucrat. După 
statistici, țărănimea bucovineană are cea mai mare producție la Ha în 
cultura tuturor plantelor, pe lângă faptul că agricultura bucovineană este 
adânc intrată pe drumul industrializării şi intensificării. Ţărănimea 
bucovineană are, procentual, cea mai mare producţie de sfeclă de zahăr 
pentru alimentarea fabricilor de zahăr din Bucovina, care produc 28 la 
sută din cantitatea totală de zahăr din România. Țărănimea bucovineană 
produce cea mai mare producţie de cartofi pentru cele 30 fabrici de spirt 
şi o cantitate foarte mare de orz pentru cele 7 fabrici de bere. 

Țăranul bucovinean stă în fruntea țărănimei din România prin 
hărnicia lui, prin mintea lui, prin sobrietatea lui, prin cultura lui, prin 
sănătatea lui, prin copiii lui cei mulți şi cuminţi, pepinieră de intelectuali 
aleşi, prin gospodăria lui, exemplu de organizare economică pentru 
țărănimea din alte părţi, prin obiceiurile sfinte româneşti, păstrate fără 
nici o schimbare din moşi-strămoşi, prin ascultarea, blândeţea şi 
supunerea lui, prin vitejia lui fără seamăn în apărarea hotarelor ţării. 

Gospodăria ţăranului bucovinean, care are cel mai puţin loc 
cultivabil din țara românească, este model de exploatare şi merită să fie 
exemplu pentru ceilalți țărani din restul ţării“ (Dr. Ştefan Piersic, în 
„Deşteptarea“, nr.13/1944, pg. 7). 


Gospodăria ţăranului bucovinean este oglinda satului bucovinean, 
iar satul este oglinda unei incredibile solidarități sociale, care a mobilizat 
întru binele neamului toate clasele sociale şi elitele culturale ale neamului, 
la începutul secolului XX. A fost o poveste frumoasă, cu împliniri 
durabile, rostită, prin fapte, la lumina duioasă, aprinsă de F.W. Raiffeisen, 
undeva, prin Europa, lumină adusă în Bucovina pentru a dăinui. Ceea ce 
s-a întâmplat şi încă se mai întâmplă. 

